
1. 
SZÁZSZOESZÉPEK. 

Olyan vagyok, mint a lidércz. — Szeretek temetők kö- 
zelében járni, éjszakai tájakat félhomályban derengetni, 
elkésett embereket ijesztgetni. 

íróasztalomon áll egy koponya, a 'miről azt állítják, 
hogy Karadzim khán feje volt valaha, ^a ki Esztergom 
alatt esett el ; előre álló fogai, nagy kiülő pofacsontja, 
hátranyomott homloka, behajló halántékcsontjai s erős 
tarkója bizonyossá teszik mongol eredetét ; minden csontja 
magán viseli a legeredetibb tősgyökeres mongol jelleget, 
hanem az a lyuk a feje lágyán, az magyar: ezt magyar 
buzogány hagyta ottan. 

Valamikor Esztergom alatt pinczeásás alkalmával hány- 
ták ki ezt a koponyát, bizonyosan arany, ezüst boglárok 
is voltak mellette, azoknak elég jó gazdájuk akadt, a ko- 
ponya ki tudja hányadik kézből került hozzám? Hasonló 
asztali ékszeren hamar túladnak az emberek. 

Esténkint el-elbámulunk egymásra ; Karadzim khán 
épen olyan mozdulatlanul tud rám nézni, mint én ő reá, s 
egyikünk sem retteg a másiktól. 

Karadzim khán igen csendes, békességes ember, láto- 
gató-jegyeket tartogat szájában, nyomtatékul szolgál le- 
vélhalmazoknak, s nem haragszik rám, akármit gondolok 
felőle. 

Néha, mikor úgy magunkban vagyunk, elbeszélgetünk 
egymással. Karadzim khán igen nyájas, leereszkedő férfi ; 
nem gondol rá, hogy ő hajdan százezer harczos ura volt, 
8 én sem vetem szemére, milyen ellenségünk volt akkor. 

Mellette az asztali óra nyargal perezosztó futással, más 
oldalán öblös tengercsiga zúg minden ok nélkül ; fölötte 
gyertyák lángjai égnek, lassan emésztődve, előtte fehér 
papiromon fekete betűk futnak egymásután : beszélő ha- 
lottak, rejtélyes élő lények ; Karadzim khán bámulni lát- 
szik őket, s magában töprenkedik fölötte, hogy az életet 
még sem lehet kiölni a földről. Pedig ezelőtt hatszáz év- 
vel be nagy munkájok volt azoknak, a kik csendet és hall- 
gatást akartak csinálni ide lenn. 

Karadzim khán, — ha nem bánod, — mondjuk el, mit 
tettél te ezelőtt hatszáz esztendővel ? 



Az ezerkétszázas esztendőkben volt egy gyönyörű vá- 
rosa Magyarországnak : Budánál erősebb. Váradnál gaz- 
dagabb, Pozsonynál előkelőbb : — Esztergom a neve. 

Egészen más Esztergom, mint a mostani ; nagyságra is 
négyszer akkora, hát még fényre és gazdagságra; ott vol- 
tak a főurak legpompásabb nyári lakai, s a Déda csatorna, 
a miben most felgyűrközött pórasszonyok áztatják a nehéz 
illatú kendercsomagokat, akkor három helyen is át volt 
hidalva, a mint a széles párkányos kőfal átszelt rajta, 
mely a királyi kerteket csatolta a városhoz. 

A hegytetőn állt a tágas, erős vár, szertelen bástyáival, 
mikből felvonó-hidakon keresztül lehetett kijönni; benn a 
várban István vértanú ódon temploma, magas, fekete fa- 
lával ; a hova ha búcsújáratkor megindult az Istent szol- 
gáló díszmenet, vége-hossza nem volt a pompás zászlók- 
nak ; a pánczélos keresztvitézek, kik levett föveggel, lovon 
ülve, csodálatos palástokban kisérték a főpapok baldachin- 
jait és az ország főuűrai, fényes bandériumaikkal, a gaz- 
dag czéhek, a burgundi kézművesek, lombard és franczia 
kereskedők, saját nemzeti viseleteikben, fényesen öltözött 
asszonynépeikkel : — mikor a vár egyik kapuján bemen- 
tek, a másikon kijöttek, végit nem lehetett várni a pom- 
pásnál pompásabb csoportozatoknak. 

Mert hogy akkor háromnegyedrészben idegenek lakták 
Esztergomot. A keleti kereskedés Görögországon át a 
Dunán vette végig útját, s legfontosabb telepe volt Eszter- 
gom. Télire ide húzódtak a kereskedő-hajók, minden nem- 
zet lobogóit ott lehete látni a sziget közti Duna-szakadék- 
ban, a part hosszában álltak a roppant lerakodó-helyek, 
örökké élénk tömegtől körülvéve. 

A jövevény akármelyik kapuján lépettbe a városnak, 
jártas kalauzra volt szüksége, hogy el ne tévedjen az ut- 
ezák tömkelegében, a minthogy holmi vidéki emberek, kik 
elbámultak a sajátszerűen épített házak alakjain, a boltok 
gazdag kirakatain, a tarka-barka lebemyeges viseleten, 
németek feszes lábain, olaszok tollas fövegén, a különféle 
templomokon, gyakran egész nap sem tudtak onnan ki- 
igazodni, kivált ha nem is sejtettek ahoz a nyelvhez, mely 
épen a bekószált utczában otthonos volt : itt belga, amott 
görög, a másik piaczon már olasz, a túlsó negyedben 
franczia; szinte belekábult a feje, a ki helyre akart közöt- 
tük igazodni. 

Minden nemzetségnek külön városnegyede volt. Azok 
között legfényesebb volt az olaszoké és görögöké. Mint 
hajdan Eóma és Byzancz, úgy Esztergomban a római és 
byzanczi nép vetekedett egymással azon, melyiknek van- 
nak márványnyal czifrábbra szegélyezett házai, ékesebb 
vasrácsok ajtaján, hímesebb szőnyegek erkélyein, retten- 
tőbb sárkányok ós vizi csodák csatornáin, mik onnan a 
vizet okádják; kinek a felesége hord nehezebb aranylánczot 
és kösöntyűt, kinek telik csengős öszvéren, kinek gyalog- 
hintóban a járás? Volt közöttük olyan gazdag, kényes ke- 
reskedő is, a ki soha az utcza kövére le nem lépett, hanem 
ha templomba kellett mennie feleségestől, a hová nem 
illett magát hintóban vitetni, bársony vánkosokat raka- 
tott lábai elé az utczán, azokon lépdelt végig a templom- 
ajtóig. 

Jó dolguk is volt az atyafiaknak itten. Bölcs fejedel- 
meink ellátták őket annyi szabadalommal, hogy sokkal 

többre tarthatták magukat, mint egy nemes ember ; a ma- 
guk országában sem lehettek vohia jobban otthon. Az or- 
szág nemessége itt költötte pénzét ; kaphatott is érte min- 
dent, a mit csak külső ország előteremt ; olyan levantei 
selymet tudom nem mértek akkor sehol singgel, mint 
Esztergomban a görög piaczon, sem annyi igazgyöngyöt 
egy rakáson není lehetett látnij mint a lombard-utcza 
mind a két oldalán rostély alá rakva. 

De nemcsak drága kelmét, igazgyöngyöt lehetett ta- 
lálni Esztergomban ; van annál még mind becsesebb por- 
téka is, a mitől az előtt is, azóta is sok jó nagy úr lett 
koldussá. Ármányos portéka, a mit megvenni veszedel- 
mes, ingyen kapni még veszedelmesebb, elveszteni na* 
gyón könnyű. A közéletben szép asszonynak hívják. 

Az esztergomi szép asszonyok országszerte híresek 
voltak. 

Ha az ember végig ment az utczán, azt sem tudta, hova 
nézzen ? minden ablak rácsa mögül, minden nyitott bolt- 
ajtóból új meg új meglepő szépség ragadta meg szívét, itt 
egy szőke, ott egy barna ; ez tűzszemű, amaz szelíd, ábrán- 
dozó ; ez halavány, amaz csattanó piros ; ez még bimbó, 
amaz már kifejlett rózsa; annyi különféle nemzet külön- 
fajú szépsége nem csoda, ha nagyurainkat oly erővel vonzá 
Esztei^om falai közé, hogy némelyik egyebet sem hozott 
onnan vissza a kardjánál. 

Nem is hittak az esztergomi hölgyeket másképen, mint 
az ((esztergomi százszorszépek)). 

Ez a czím azonban csak a külvárosok delnőit illeté, 
mert a várban, meg a királyi negyedben jobbára ősrégi 
családok laktak, vagy újabb nemes indigenák, a kiknél 
még megvolt az a hagyományos szokás, hogy a lányka ár- 
tatlanságát s a feleség erényét a férfiak nagyrabecsüljék ; 
ezért azokról keveset lehetett beszélni. Az olyan asszony, 
ki férjéhez hű, csak wegyszerszép)), nem « százszorszép*). 
Azután meg a nemes urak nem is értik ilyen dologban a 
tréfát. László király kegyetlen törvénye éi*telmét akárme- 

lyik hajlandó volt a gonosz alkalom esetén végrehajtani ; 
a csábító és elcsábított kard hegyénél csókolózott. 

Ah de odalenn egészen más világ volt. A jámbor keres- 
kedő-nép egész nap boltjában ült, feje tele volt számokkal, 
nyereséggel, veszteséggel; nem kérdezte, ki mulattatja 
otthon feleségét, leányait ? nem is riaszthatta el házától 
bőkezű vásárosait; a legokosabb szemet hunyt, s iparko- 
dott kerülni a botrányt, ba pedig akadt olyan balga, a ki 
leskelődött, no azt azután lóvá is tették mindannyiszor, s 
armak csúfondáros tréfáit minden kocsmában dalolták az 
akkori énekesek, hegedősök, a mi dicső elődeink. 

A mi dicső elődeink, a poéták, akkor nevezetesebb em- 
berek voltak, mint most. Hatalmas főuraink asztalánál, 
nagy ünnepélyek alatt ők énekelték ékes rhytmusokba 
fűzve vitézeink hős tetteit, a nagy királyok életét. Szent 
Lászlóról, Geizáról hősmondákat, legendákat ; a csapszé- 
kekben ők mulattaták bordalokkal a torozó közönséget, s 
vásárok idején kiültek a járt utczák szögleteire, kezükben 
a hegedővel, ott mindenféle bohó tréfás verseket daloltak ; 
elébb hegedültek hozzá, azután mondták a verset, mely 
gyakran éles gúny volt a divatozó balszokásokra ; balga^ 
tag, gyáva férjekre, fényűző asszonyokra, világi hivalko- 
dásra, a hogy egy régi tréfavers mutatja, melynek enyelgő 
refrainjeül hangzik a hegedős nyirettyűje ; «Tanda ridari- 
didom ! » A poéta soha sem fogyott ki a thémából, minden 
előtte elmenő új tárgy volt neki, a kit megénekelt ; a bá- 
mész paraszt, a kevély potrohos polgár, a hasított kabátu 
olasz, a veszekedő kofa, a szenteskedő zarándok, sőt maguk 
a főurak is, s a censura nem törült költeményeiből. Ké- 
sőbbi időkben azonban, hogy a hegedősök nagyon alkal- 
matlanok kezdtek lenni, s mindig nagyobb befolyást nyer- 
tek a népre, üldözőbe vették őket ; a hol kapták, megéget- 
ték Írott verseiket, eltörték hegedűiket, nem engedve meg 
másoknak az utczaszögleteken s vásárok idejéni éneklést, 
mint a kik bénák, nyomorékok, hogy nem dolgozhatnak, 
pózoknak is csak szent éneket hegedűszó mellett; így szállt 

le ez a mesterség hajdani fénykoráról ; most már csak itt- 
amott egy-egy koldus, az is nagy ritkán, ember csodájára, 
jár faluról-falura, hegedülve s énekelve keserves melódiá- 
kat, és senki sem gondol rá, hogy ez a magyar Helicon 
őseinek maradványa ; a'mai finomult világ költői előfizetési 
ívekkel hegedülik az ő verseiket a vásárra járó közönségbe. 

Akkor tehát nagy divatjuk volt a hegedősöknek. 

Az ő dalaikból leginkább meg lehetett tudni, miféle 
szelleni jár most az országban ? Egyszer a nemesség ma- 
gasztalásával voltak tele, mikor illendő volt az arany bul- 
láról beszélni. Mellette következtek mindjárt a csipős gúny- 
dalok az izmaelitákra, kik a kiváltságos urak prémjéből 
kitépték a szőrt. Jó tárgy volt enyelgésre azután, hogy a 
főuraknak nem szabad a király előtt leülni többé, a pa- 
rasztnak meg Írásban lehet csak vele beszélni ; de annyi 
tárgyat dalra még sem szolgáltatott semmi, mint az esz- 
tergomi százszorszépek : azok között Berta asszony, bur- 
gundi aranyműves felesége, maga száz között is legszebb. 

Berta asszony végett sok jó arany forint nyomta a jó 
hegedősök markát, szinte sok jó keresetlen bot a hátukat, 
miket szerencsés és szerencsétlen szerelmesek osztogattak 
szokásos bőkezűséggel. Jól megértve, hogy az aranyakat a 
boldog szeretők, a botokat a rászedettek. 

Berta asszony csodálatos szépség volt abban az időben 
s nagyon is tudta szépsége értékét. Akárhányszor kiment 
az utczára, mindig volt rajta valami új csodálni való. Egy- 
szer úgy jött elő, hogy minden öltözet csupa merő arany 
volt rajta; ruhája kelméi vékony aranyszálakból szőve, 
minden tiszta arany rajta egész a papucsa orrán levő 
csengetyűig. Ember szeme elveszett szépségén. 

Másszor meg minden ékszer nélkül jelent meg a király- 
kertben, nem volt rajta semmi arany, csupán csak az 
arany haja ; az le volt eresztve hosszan, rengő fodrokba 
idomítva, s úgy takarta be fehér öltözetét egész a sarkáig, 
köröskörül elomolva szépen, mint egy tündérleányon, 
^kkor ítztán az ember lelke is elveszett rajta. 

Hajh, sok kárt is tett ezzel az arany hajával a magyar 
fiatalságban ; az egyik Héderváry ifjú egész örökségét adta 
érte, hogy egy szálat kapjon ebből a drága aranyból, úgy 
ment el a szent földre keresztes vitéznek ; ott el is esett 
bújában. A hegedősök énekeltek sokáig az egy szál arany • 
hajról, melylyel egy embert úgy meg lehetett kötözni, úgy 
megölni, úgy lerántani a sírba. 

Egyszer azonban jött az idő, hogy a hegedősök lantjain 
egyszerre elhallgatott a víg dal. A tréfa, az enyelgés pengő 
hangjai elnémultak egy rettentő szózat e.lőtt. 

«Jön a tatár. » 

Soha nem álmodott, de sokszor megérdemelt veszély 
közelgett sebesen, mint a zivatarhozta felhő, az országra. 
Önző, hitvány népek akkor vígadtak legjobban ; saracén, 
izmaelita akkor nyúzott legmohóbban ; de a költő elhall- 
gatott ; a béka a tóban akkor kuruttyol, az énekes madár 
a ligetben akkor hallgat el, mikor zivatart érez. 

Ezek akkor jöttek szóhoz ismét, mikor ügrin érsek 
zászlósai megindultak hadat toborzani a közelgő ellen- 
ségre ; az árva hegedősök ott jártak a zászló mellett, s 
harczi indulókat, buzdító dalokat énekeltek a nép előtt, 
úgy lelkesítek azt a fegyverfogásra. 

A tatár azonban hamarább jött, mintsem várták. Heve- 
nyében, ki hogy tudott ült lóra, fogta a kardot, sietett a 
királyi seregekhez csatlakozni, a mik nagy elszántan kö- 
zeledtek véres ellenségük elé. Esztergomból mind elsietett 
a sok íQu levente ; a szép ifjú daliák ott hagyták búsla- 
kodni százszorszépeiket, szerelmes alkudozások, gyöngéd 
viszonyok mind félbeszakadtak egyszerre. Berta asszony 
azon a napon, melyen az érsekkel együtt a nemesség ban- 
dériumai eltávoztak Esztergomból, talpig gyászruhában 
jelent meg az utczán; a százszorszépek mind gyászruhát 
vevének fel, a miért a hegedősök keserű gúnynyal ének- 
lék róluk, hogy a szép asszonyok előre fölvevék a gyászt, 
őrizzen bennünket Isten, hogy arra okuk ne legyen. 

Pedig nem őrzött meg bennünket attól Isten, 

Jött a rossz hír, halálra űzött emberek lábain, sebesen : 
hogy elveszett a nemzet virága Sajónál; vége, vége az or- 
szágnak, nyíllal összelőtték, karddal leapríták a deli ma- 
gyar ifjakat, fut a király, sír az ország, senki nem segíthet 
rajtunk. 

Volt nagy sírás Esztergomban ; annyi szép fiatal ember 
úgy el tudott hullani oktalan nyílvesszők miatt ; paripák 
megtaposták drága testeiket ; szép fodros hajfürteik bele- 
ke verődtek a véres porba; nem is jönnek vissza, király 
kertjében játszani, szép hölgyekért tornát vívni, selymet, 
igaz gyöngyöt venni. — Hanem jön helyettük iszonyú ke- 
gyetlen ellenség, rút arcza, vérszomju lelke, átkozott még 
a beszéde is; a borzalmat, mely előtte jár, eléggé meg- 
mondja az a szó, mely az egész országon szétterjed: «ez 
ellenség nem ember, hanem kutyafejű vad!)) Kutyafejű 
fenevadak jönnek az embereket kiirtani. Más világ lesz. 
A Góg és Mágóg hada elszabadult, 

A környékből futva jöttek Esztergom erős falai közé a 
menekvők ; nem vidám mulató ifjak, hanem komoly csa- 
ládapák, kiknél drága kincs az asszony, kiért vérüket ont- 
ják, ha hű, vérit ontják, ha hűtelen. Naponkint új me- 
nekvő csapat jött a város kapui alá, új idegen arczok, né- 
melyik csak hírét hallotta a tatárnak, más csak messziről 
látta, harmadik beszélt is vele ; egy-egy véres kardcsapás 
mutatta, hogy mit beszéltek. A város lassankint megsza- 
porodott szomorú néppel. A futók közül egyik elveszte 
minden vagyonát, égve hagyta faluját háta mögött, má- 
siknak rokonai hullottak el a csatamezőn, harmadik a vész 
közepéből egyedül menekült, látta gyermekeit leöletni, 
hallotta felesége halálsikoltását ; — és mind, mind vala- 
mennyi elveszte hazáját; azt sirathatta reggeltől napestig. 

A hegedősök az utczaszögleteken siralmas nótákat húz- 
tak most, s nem volt az a kincs, a miért egy tréfás dalt 
elpengettek volna. Gyász volt most a nemzeti szózat. 

Bojóti Simon, a spanyol, volt ez időben a várparancs- 
nok. A bátor férfi n^m veszté el szívét a közrémületb^n. 

Hirtelen új sánczokat hányatott a város körül, a fegjrveres 
férfiakat csapatokba rendezé, s éjjel-nappal őrizteté velük 
a falakat. Eleséget szerzett be évekre, s süttetett, főzetett 
az egész városban a harczosok számára ; ha a férfiak fegy- 
verben állanak, a nők se pihenjenek, varrjanak, mossanak 
a vitézekre. 

Terhes munka volt ez a százszorszépek gyönge kezei- 
nek ; duzzogtak is eleget Simon vezér ellen, ki elrontotta 
a királyi mulatókertet, sánczokat hányatva rajta s éjjel- 
nappal fegyverben tartá a férfi lakosságot ; alig lehetett 
az utczán egy jóravaló arczot látni, mind olyan pánczélo- 
san, vértesen jártak-keltek az emberek, öemmi kedvük 
sem volt az enyelgésre. 

Azután még jobban elkomorodott a világ; eleinte az 
volt a rémület, hogy minden nap új meg új menekvő cso- 
portok hoztak új rémhirt a városba; később nem jött az- 
tán senki, semmi hírmondó a Duna-Tisza közti tájról, sem 
a felvidékről ; borzalmas csend és nyugalom állt be messze- 
földön, a ki futhatott, elfutott, a többit leölte a tatár ; só- 
hajtás sem jött onnan többé. Csak néha vetődött ama tá- 
jakról Esztergomba egy-egy soha nem látott idegen ma- 
dár, valami hulla-keselyű, mely csapatonkint jött Ázsiából 
a dúló mongol csordákkal. Az ott leült a torony tetejére s 
nagyokat kiáltott onnan alá, mintha boszús volna érte, 
hogy még itt élnek, s lomha repüléssel szállt ismét vissza^ 
a merről jött, szövetségeseihez. 

Ismét később lett az idő ; őszre járt már, midőn Pár- 
kány felől megjelent a Dunaparton Batu khán serege. 

A várhegyről napok óta lehete látni előre nappal a füs- 
töt, éjjel a fényt, a mit felgyújtott erdők, pusztán maradt 
falvak támasztottak a láthatáron, s egyszerre megjelent a 
tatár. 

A széles Duna elválasztá őket a magyaroktól, kik az 
innenső parton állva néztek szemközt vérengző ellensé- 
geikkel. Különös lehetett azt nézni, hogy itt vannak előt- 
tünk, a kik népünkből egy milliót már leöltek, minket i§ 

leölnének, ha ez a békeszerető folyam nem állna itt kö- 
zöttünk. 

A tatárok szüntelen azon voltak, hogy félelemmel tölt- 
sék el a túlnan álló magyarok sziveit; egyszer óriás bábo- 
kat öltöztettek fel, hosszú dárdákat adtak kezeikbe, fel- 
kötözték őket ló hátára, úgy járatták a túlparton ; a ma- 
gyar nép rémülve nézte ez iszonyú alakokat, mik kétszer 
akkorák, mint más ember; majd pedig hatalmas gépeiket 
hozatták elő, miknek kerekes rugói szárnyas kopjákat lö- 
völdöztek a széles Duna vizén keresztül s mázsányi köve- 
ket hajigáltak a Duna közepébe, hogy a hullám messze 
felcsapott utánuk. Vagy ismét ezernyi levágott emberfőt 
bocsátottak el a Garam torkolatánál, s úgy úsztak azok 
csendesen, hosszú sorban a túlparton álló magyarok előtt 
végig. 

A rémület napról-napra nagyobbodott ; még most kö- 
zöttünk a Duna, még nem fémek hozzánk a gyilkos hadak 
nyílvesszői, még nem ütik falainkat messzelövő catapultái, 
még nem nyerítnek méneik embervér után ; de jön a tél, 
mely hidat von a folyamokra, ki véd meg bennünket 
akkor? 

És jött a tél, széles jégtáblák kezdtek végig húzódni a 
vizén, mindig sűrűbben, mindig vastagabban ; egyszer a 
szigetek között megállt a jég, áthidalva egyik partot a má- 
sikkal. 

Lőn nagy ujjongatás a tatárok részén, a mint a jég 
megállt; a magyarok szívében épen úgy fagyott meg a 
vér; csak Bojóti Simon nem veszté el lelkét akkor is. Eög- 
tön kirendelte egész Esztergom férfiait a part mellé éj- 
szaka, hogy a jeget törjék le végig. Fáradságos munka 
volt az, feszítő rudakkal a jégtáblákat felhasogatni, s hogy 
újra oda ne fagyjanak, kihúzgálni a partra; reggelre még 
is készen voltak vele. A csikorgó nagy hidegben néhány 
óra alatt ismét új jéglemez fagyott a betört részre egész 
part mentében, délfelé sűrű hó esett rá, nem lehetett azt 
megkülönböztetni. 

Délután megindult egy raj a túlpartról a tatárok közül, 
a jégen átkelni. A magyarok engedték őket jönni békével 
a csalfa hídon keresztül. Mikor a fris f ágyásra ért a vér- 
szomjú csoport, egyszerre iszonyú roppanással beszakadt 
a jég alatta, a meglódult hullám egy perez alatt szétaprítá 
az egész jégmezőt, mely egy helyen megbomolva, keresztül- 
kasul szakadt. A tatárok egy része elmerült a jeges habban, 
a jégtáblák alá bukva, más részét vitte magával a rögtön 
megindult jég. Száz meg száz egy-egy fehér jégszigetre 
kapaszkodva, úgy úszott alá csendesen Esztergom falai 
alatt, üvöltve és átkozódva ; mikor két sziget így össze- 
találkozott, egy harsogó roppanás és egy halálordítás hal- 
latszott, s azután gazdátlan süvegek úsztak a víz színén. 

Ezúttal a hullakeselyük szövetségeseik torán lako- 
máztak. 

Hajh, ha mindenki úgy látott volna a védelemhez, mint 
Esztergom vitéz lakói, egy szomorú nótájával kevesebb 
volna a magyarnak. 

Akárhol akart Batu khán átkelni a Dunán, a jeget a 
dunántúli part mentében mindenütt betörve találta ; azok- 
nak oda át semmi sem kellett védelmükre egyéb, mint 
éjjel-nappal tömi a jeget, a hol megállt, a part mellett. 

A tatár nem kelhetett át sehol, a dunántúli ország védve 
volt; egy reggel bámulva látta mindenki, hogy a tatárok 
felszedik sátorfáikat, elégetik téh gunyhóikat, s mindenestől 
odább kelnek a Dunán túl. 

A nagy öröm és ujjongás közt, hogy végtére eltávoztak, 
a jámbor földieknek eszükbe jutott maguknak kelni át a 
jégen, megnézni, nem feledett-e valamit ott a tatár ? 

És valóban jó zsákmányra leltek; egész ökörcsordákat 
hagyiak hátra a tatárok. A rokonok ekkor meghagyták jól 
erősödni a jeget, s mikor megbírta őket, akkor áthajtották 
a marhákat rajta. 

A tatárok pedig az erdőből lestek rájuk s éjjel vissza- 
kerülve, ők is átmentek ott a jégen, a hol a magyarok utat 
jjiut^ttak nekik. Begyeire Esztergom körül volt vév^ ellej^- 

seggel. Nem volt más menekülés többé, mint a kivont kard 
és buZtOgány mögött. 

A tatárhad nyíllövésnyi távolban állt, körül a szép város 
faM előtt, beláthatlan roppant tömegekben; minden 
férfira Esztergomban ötven ellenség jutott. Most már kö- 
zelebbről lehete látni marczona arczaikat, ki lehete venni 
azt a jégesőkopogáshoz hasonló beszédet, melylyel egymás 
közt zajongtak; ott lehete látni, mint állítják föl hajító- 
gépeiket, faltörő hengereiket a város ellen ; ezer meg ezer 
rabfogoly görnyedve hurczolta a földes zsákokat, a rőzse- 
kötegeket, mikkel a sánczárkokat fogják betölteni ; tatá- 
rok, bolgárok jöttek hosszú hágcsókkal a falak körül föl- 
hágni. 

Bojóti Simon látta, hogy a város el van veszve. Dobszó 
mellett kihirdetteté az utczákon, hogy minden bátor férfi 
jelenjen meg a magyar- téren abban a nagy tanácskozás- 
ban, a mit az Istentől látogatott város népessége tartand 
végveszedelmében. 

Senki sem maradt honn : gyáva férfi nem volt Eszter- 
gomban. Az egész tér megtelt férfiakkal és a hány fej, 
annyi dárda látszott ki a tömegből. 

Bojóti Simon a templom széles lépcsőzetén állt fel a nép 
előtt, mellette az országurak és a templomos vitézek. Az 
érsek nem volt ott, ő már elesett a harczban; néhány fő- 
pap állt ott, ki a várban maradt, mellén pánczéllal, ke- 
zében pallossal. 

Simon vezér fölemelé a nép előtt a Szűz-Máriás zászlót, 
és monda neki : 

: — íme itt az óra, melyben mindnyájan Isten kezében 
vagyunk. Tetszett az Úrnak kimondani ránk végső Ítéletét 
s megnyitni számunkra a koporsókat, hogy nézzünk azokba 
bátor szívvel. Nem az a kérdés többé, hogy meddig éljünk, 
hanem hogy mint haljunk meg? Körülfogott bennünket az 
ellen, kitől világ minden kincse meg nem vált bennünket, 
kinek nem elég aranyunk, drága ruháink ; vérünket szom- 
^'azza. Nosza tehát ne kapjon egyebet nálunk, mint vérüp- 

ket, azt is fizesse meg saját vére árán. Ma betölti árkainkat, 
reggelre falainkat fogja döntögetni; ma hordja össze min- 
denki, a mi drágasága van, selyem és bársony kelméi, 
mikre úgy sem lesz többé szükség. Ez éjjel összeégetünk 
mindent; ne maradjon rajtunk más, mint a pánczél; kin- 
cseinket, a hölgyek ékszereit elássuk a mély föld alá, senki 
se tudja meg hová. Legdrágább gyöngyeink, a nők, ne 
vigyenek magukon kívül más ékszert a várba, hogy az 
ellenség ne találjon rajtuk semmit. És akkor álljunk ki 
a fent karddal kezünkben az utczákra s várjuk be az ellen- 
séget. A többit végezze velünk Isten ! 

Ez elkeseredett szóra semmi zaj sem hangzott vissza a 
sokaság részéről ; az elhatározás néma volt és egyetértő. 
Dezsér prépost misét tartott ott a szabad téren, megáldá, 
megszentelé a híveket, s azzal kihozták a templomból a 
zászlókat, úgy oszlott a férfisereg buzgón énekelve város- 
negyedeibe vissza. 

Olyan csendesség volt minden háznál, mintha mind- 
egyiknek halottja volna; a férfiak szótlanul kötözék öösze 
legbecsesebb kelméiket, kihordák az utczaszögletekre, ott 
tüzet vetettek beléjük s úgy égett minden utczán milKókat 
érő vagyon szerte. A drága máglyák körül elkeserülten 
verték a lantot a síró hegedősök, halálra, elszánt véres 
öldöklésre buzdítva a férfiakat; a szilaj danák utczáról 
utczára hangzottak. 

Nem sokára tűzlángban álltak a hajók is a dunaparti 
kikötőben, kelet gazdag terményeivel rakva; a drága fűszer- 
illatot, az égő kenetes hordók szeszét csak úgy hordta szét 
a szélvész, így tudatva a tatárokkal, hogy Esztergom népe 
kincseit semmisíti meg előttük. 

A nőket mind egy helyre küldék a szent Márk templom 
kerítése mögé, honnan a végveszély idején egy fedett fo- 
lyosón át a várba lehetett vonulni. 

Csak háromszáz hölgy hozta el ide ékszereit, kösöntyűit, 
a többi a tűzbe hányta azt is s legrosszabb daróczköntösét 
vévé fel ez utolsó napra. 

Amazok voltak Esztergom százszorszépei. Mikor a lán- 
gok körüllobogták a várost, sírt a sok asszonyi nemzet, 
csak a százszorszépek mondák egymásnak, hogy kár a 
sírás, a köny árt a szemek szép tüzének. 

Mikor megkezdődött a harcz, egyszerre minden bástyán, 
minden utczán, a gyönge nők térdre omoltak a templom 
előtt, reszketve és imádkozva kedveseik, rokonaik életéért, 
keresztyén kardok diadaláért ; csak a százszorszépek nem 
tudtak ott imádkozni. 

— Mit? szólt a szépekhez Berta asszony, ki legszebb 
volt ; azért éltünk ily röviden, hogy ily gyászosan haljunk 
meg? A szép, vidám fiatalság leölve már s most a vén, mo- 
gorva férjek azt akarják, hogy együtt haljunk meg velők. 
Elszedték ékszereinket, megégették ruháinkat, hogy ne 
legyen kedvünk az élethez s most el akarnak itt temetni 
magukkal, mikor még olyan szép volna az élet. Mit vétet- 
tünk mi, hogy meghaljunk, azt sem tudjuk, hogy miért? 
Szépek, fiatalok vagyunk. A tatárok között is vannak deli 
ifjak, nyájas hősök, kik a szép nőket szeretik, a szép nő 
mindenütt úr a világon. Ne haljunk meg, ne temetkezzünk 
e romok alá. Menjünk együtt a tatár vezér elé. Ha szeme 
van és szive dobog : ennyi szépség láttára lehetetlen, hogy 
meg ne induljon. Itt hamu lenne belőlünk, ott még ki- 
rályné is lehet. 

A balga nők hallgattak Berta szavára s mikor a többiek 
legsiralmasabban könyörögtek az egekhez, ők kilopóztak a 
templomból, lementek a vízi kapuhoz, azt kinyiták, elhagy- 
ták titokban a várost s átmentek a táborba. El sem búcsúz- 
tak senkitől. 

Karadzim khán volt ott Batu khán alvezére, ki Eszter- 
gomot ostromoltatá ; a százszorszépek odavezettetek ma- 
gukat a khán elé, oly bizton, oly ragyogó orczával, mintha 
menyegzőre jönnének. 

Odaérve, a háromszáz delnő leborult a khán előtt s 
Berta asszony szólt mindnyájuk nevében. 

— Dicsőséges khán, halhatatlan, győzhetetlen hős. El- 

foglaltad az egész világot, de az egész világon annyi drágát 
nem foglaltál, mint e perczben. íme a környék legszebb 
hölgyei, a hírhedett százszorszépek térdepelnek lábaidnál, 
könyörögve, hogy válaszsz közülünk magadnak, a többit 
add dicső vezéreidnek párul. 

Karadzim khán utálattal nézett rajtuk végig s aztán 
fölkaczagott gúnyosan. 

— Mit? Ti vagytok várostok legszebb asszonyai? Ti 
akartok szépek lenni? Ezzel a halavány arczczal, ezzel a 
hosszúkás fejjel, e rút sárga hajkenderrel, vízszinű sze- 
meitekkel? Ez idomtalan piczi szájak mondják azt, hogy 
ők szépek? Ki hitette el ezt fejeitekkel? Á szép asszony 
szine barna, arcza lapos és szemei aprók, feketék, szája 
széles és haja borzas, nézzétek : ilyen a szépség. 

Azzal félrevonta sátora függönyét a khán, egy csoport 
guggonülő némbert mutatva elé, kik valóban olyan szép- 
ségek voltak, a minőket ő leirt. Nekünk ocsmány, de a 
tatárnak ideál. 

A százszorszépek meg voltak alázva. 

Karadzim khán lenézően fordult lovászlegényeihez. 

— Szolgák ! a mi nekem nem kell, legyen a tiétek ; im 
ez idegen némberek itt, bár nem olyan szépek, mint asz- 
szonyaink a Káspi-tó mellett, szükségből jók lesznek szá- 
motokra, válaszszatok közülök. 

Azzal az asszonyokhoz fordult : 

— Szolgák szolgálói! Engedelmeskedjetek a ti uraitok- 
nak, az én szolgáimnak. 

A százszorszépek meg voltak alázva szörnyen. A rút 
állathoz inkább, mint emberhez hasonló alakok odamen- 
tek közéjük ; válogattak bennük, durván, vadán, mint a 
hogy eladó állatokban szokás válogatni s kaczagtak kö- 
nyeiken. 

Ez hát az az élet, a mit inkább választottak a dicső ha- 
láhiál? 

De még ez is tetszett nekik. Messziről hallatszott a 
lárma, sikoltozás, a halálorditás az elhagyatott város ut- 

czáiról : ott véres halálharcz folyik most ; mégis jobb itt 
lenni Earadzím khán szolgáinak oldalánál. 

A khán mosolyogva villogtatá feléjük égő szemeit: 

— Nos, szép asszonyok, ha ti a legszebbek vagytok, 
milyen lehet még a rútja, a ki odahaza maradt? Ha tehát 
mindegyitek új férjére akadt már, itt e sikon én előttem 
egyszerre történjék meg a menyegző. Épen szép alkalom 
van rá. A régi férjeket most ölik. Jól ide figyeljetek rám. 
Sorba letérdepeltek mind, ez a szertartás ; fejeitekre sűrű 
fátyolt borítanak; vőlegényeitek ottan állnak oldalaitoknál. 
Mikor én mondom e szót: «ben)), akkor karjaitokat ke- 
resztbe fonjátok kebleiteken; mikor azt mondom «hok», 
akkor lehajtjátok fejeiteket, mikor azt mondom «túr», 
akkor egyszerre levetitek a fátyolt fejeitekről s azzal fér- 
jeitek feleségei vagytok. 

A százszorszépek engedelmeskedtek szépen ; letérdeltek 
szépen sorban a vezér előtt, leterítek fejeiket sűrű, át nem 
látszó lepellel, mindegyik mellett ott állt a férjül válasz- 
tott tatár harczos. 

Mikor a khán az első szót mondta: «ben!)) a hölgyek 
keresztbe tették melleiken karjaikat. Ugyanakkor mind- 
egyik harczos kivonta széles kardját hüvelyéből. 

Mikor a khán azt mondta : «hok)) , akkor a százszorszépek 
lehajták fejeiket s a harczosok fölemelték a kardot magasra. 

Es mikor a khán azt mondta: «túr!)) akkor egyszerre 
háromszáz szép asszony feje gördült végig a földön. 

Karadzim khán nevetett rajta szörnyen, hogyan kapott 
mind a háromszáz egyszerre mind a két kezével a fátyol 
után, hogy azt fejéről levesse. Már akkor nem volt ott 
sem fej, sem fátyol. 

Eddig nevetett Karadzim, de azután tépte szakállát 
dühében. 

— Átkozott némberek ; ha ezek benn volnának a vár- 
ban, ingyen elfoglalnám azt könnyen ; most sok vért fizet- 
hetek érte, mert nincsenek ők ott, hogy férjeik karját meg- 
rontsák szemeik könyjével. 



Digitized by 



Google 



17 

Jól mondta Karadzim khán. Az özvegy férfiak jól har- 
czoltak. Minden utczat, minden házat véres harczczal 
kellett tőlük elfoglalni s nem nyert abban a hódító egyebet 
egy égő romnál, melyben, ha összeszámlálta, két annyi ha- 
lottja volt magának, mint ellenének. 

A város elpusztulása után a hősök maradványa a szikla- 
várba vonta fel magát, a hiven maradt asszonyokkal. 

Karadzim khán ostromgépei annak nem árthattak sem- 
mit; csak rohammal lehetett az ellen menni. Többször 
megkísérték azt a mongolok, mindig sikertelen; Simon 
vezér és elkeserült harczosai csodamódon verekedtek a 
tatárokkal; Karadzim khán átkozódott: « miért nincsenek 
köztük azok az asszonyok?)) utoljára maga Karadzim khán 
vezette őket a kapuk ellen ; fel is vergődtek már egész a 
párkányokig, ott Karadzim khánt egy jószándékú buzogány 
úgy találta főbe, hogy halva esett le onnan. 

A mongolok nem vívták tovább a várat. 

Karadzim khánt eltemették a hegyek aljában, nagy hal- 
mot raktak reája s nem sokára elhagjrták a mpngolok a 
pusztult országot, visszamentek Ázsiába. 

Esztergomvár vitéz védőit megmenté a jó kard; a hű 
nők, kik velük maradtak, még azután hosszú, boldog 
életet éltek; a százszorszépek tagjait széthordták a vadak 
erdőbe, berekbe 

így volt-e ez Karadzim khán ? 



A LATHATLAN SEB. 

* * orvos, egyike fővárosunk leghíresebb műtőinek, egy 
reggel korán, még fel sem volt öltözve, egy sietséges láto- 
gatást lőn kénytelen elfogadni; az előszobájában várakozó 
férfi azt izente be az inastól, hogy rá nézve veszélyes a ké- 
sedelem, rögtöni segélyre van szüksége. 

Jókai: Dekameron. L 2 

Az orvos hirtelen hálóköntöst kapott magára s bebocsátá 
a sietőt. 

Előtte egészen idegen férfi volt az, külsejéről, modoráról 
Ítélve a legjobb körökhöz tartozó. Sápadt arczán testi-lelki 
szenvedés látszott, jobb keze selyem kendővel volt felkötve 
a nyakába. Bár vonásait erőszakolni tudta, nem óvhatta 
meg magát, hogy néha egy-egy fájdalmas sziszszenés ne 
hagyja el ajkait. 

— Kegyed ** orvos úr? kérdezé a tudorhoz lépve, el- 
gyöngült tompa hangon. 

— Igen, uram. 

— Megbocsát, hogy személyesen nem ismerem. Nem 
lakom Pesten, faluról jövök, csak híréből tisztelem. Nem 
mondhatom, hogy örülök a szerencsének megismerhetni, 
mert rám nézve semmi kellemes sincs benne. 

Az orvos látta, hogy látogatója alig áll a lábán s leül- 
tette pamlagára. 

— Fáradt vagyok ; egy hete már hogy nem aludtam. 
A jobb kezemen támadt valami, nem tudom mi? tán po- 
kolvar, vagy rákseb ; eleinte csak sajgott, később folyto- 
nosan égetni kezdett, legkisebb szünet, vagy enyhülés 
nélkül, mindig erősebben, gyilkosabban. Minden háziszert, 
kuruzslást megpróbáltam ellene, semmi sem használt; 
majd nyilalni, lüktetni kezdett kegyetlen kínokkal. Végre 
nem állhattam ki, kocsira ültem, feljöttem kegyedhez, hogy 
égesse vagy vágja ki, mert ha még egy óráig kell viselnem, 
elkárhozom vele. 

Az orvos vígasztala, hogy nem szükség itt mindjárt a 
késhez folyamodni, lehet, hogy oszlató, vagy gyűjtő szerek 
is megorvosolják a bajt. 

— Nem, nem uram ! semmi tapasz, semmi enyhítő szer, 
nekem kés kell; egyenesen azért jöttem, hogy kivágassam 
azt a fájdalmas részt magamból. 

Az orvos kérte, hogy engedje látni kezét ; mire a szenvedő 
fogcsikorgató kínnal nyujtá oda bepólált kezét az orvosnak, 
ki nagy óvatosan kezdé lebontogatni a pólyákat arról. 

— Ai;onban kérem önt, tudor úr, hogy azon, a mit látni 
fog, meg ne ütközzék. Bajom oly csodásan rendkívüli, hogy 
az önt meg fogja lepni, de kérem, hogy ne ütközzék meg 
rajta. 

* * orvos biztositá az idegent, hogy ő igen erős szívű, 
hozzá van mindenhez szokva s nem szokott semmin meg- 
ütközni. 

Azonban mégis megdöbbent s ijedten ejté el a kezet, 
midőn lebontá róla a takarót, — mert azon nem látszott 
semmi seb : tiszta volt, mint más kéz. 

A szenvedő félj aj dúlása, ki elbocsátott kezét baljával 
tartá fel, tanusítá azonban, hogy az idegen nem tréfálni 
jött ide, de valóban szenved, 

— Hol fáj önnek? 

— Itt, itt uram, szólt az idegen, keze fején azon helyre 
mutatva, hol két főér elválik egymástól s szinte végig bor- 
zongott egész teste, midőn az orvos gyöngén kémlelve 
tette oda ujja hegyét. 

— Itt fáj önnek ? 

— Irtózatosan. 

— Érzi a nyomást, ha ujjamat rá teszem? 

A férfi nem tudott felelni, de a köny kicsordult szemé- 
ből, úgy fájt neki. 

— Csodálatos. Én ezen a helyen nem látok semmit. 

— Magam sem. És mégis oly irtózatos fájdalmat érzek 
ott, hogy szeretnék fejemmel a falnak rohanni. 

Az orvos nagyító üveget vett, vizsgálódott, fejet csóvált. 

— Ez a bőr ép, eleven. Az erek működnek benne, 
semmi gyuladás vagy rák-daganat alatta, egészen olyan, 
mint másutt. 

— Én mégis azt hiszem, hogy valamivel pirosabb ott 

— Hol? 

Az idegen irónt vett elő tárczájából s körülkerített egy 
félkrajczár nagyságú helyet kezén vele : «itt». 

Az orvos ránézett. Azt kezdte hinni, hogy betege elme* 
kóros képzelődésben szenved. 

2* 

— Maradjon ön itt, majd néhány nap alatt segíteni 
fogok rajta. 

— Nem várhatok. Ne higyje uram, hogy én bolond, 
örült képzelődő vagyok. Ebből engemet ki nem gyógyít. 
Nekem ez az irónnal körülkerített hely pokolbeli fájdal- 
mat okoz s én azért jöttem ide, hogy ön azt messe ki innen. 

— De én azt nem fogom tenni, szólt az orvos. 

— Miért nem ? 

— Mert önnek a keze ép, azon a helyen annyira nem 
látok bajt, mint saját kezemen. 

— Ön csakugyan azt látszik hinni, hogy én tébolyodott 
vagyok, vagy tréfálok, szólt a beteg; azzal elővett tárezájá- 
ból egy ezer pengő forintos bankjegyet s letette az orvos 
asztalára. lm lássa uram, hogy én nem akarok gyermekes- 
kedni s a szolgálat, a mit öntől kívánok, rám nézve elég 
fontos és szükséges. Én kérem, hogy vágja ki ezt a helyet 
a kezemből. 

— Én pedig azt mondom önnek uram, hogy ha a világ 
minden kincsét nekem adná, sem bírna rá általa, hogy 
valakinek az ép testét betegnek nézzem s kést vágjak bele. 

— Miért nem ? 

— Mert az orvosi tudományomat és hitelemet hozná 
kétségbe ; az egész világ azt mondaná ön felől, hogy idióta 
volt, én felőlem pedig vagy azt, hogy lelkiismeretlen vol- 
tam azt hasznomra fordítani, vagy hogy tudatlan voltam 
észre nem venni. 

— Jó ; akkor hát legalább egy szívességet tegyen ön 
meg velem. Én magam is képes vagyok ezt a műtéteit 
véghezvinni magamon. Kissé ügyetlen ugyan a balkezem 
hozzá, de az nem tesz semmit. Annyit tegyen meg ön, hogy 
ha a műtéteit végbevittem, a seb további bekötéséről gon- 
doskodik. 

Az orvos bámulva látta, hogy a különös ember csak- 
ugyan komolyan veszi a dolgot, leveti kabátját, felgyűri 
karjáról az inget s tollkését balkezébe fogja. 

Egy pillanat s a toUkés mély vágást csinált a bőrben. 

— Megálljon, kiálta az orvos, ki megijedt, hogy a szen- 
vedő ügyetlenségből valami életérbe talál belevágni, ha 
csakugyan mulhatlannak találja ön a műtéteit, ám legyen. 

Azzal elővette műtőkését s a férfi szenvedő kezét tenye- 
rébe fektetve, kérte őt, hogy forduljon félre. Némely em- 
berre nagyon szokott hatni, ha saját vérét látja. 

— Szükségtelen. Majd inkább mutatni fogom, hogy 
meddig menjen ön a késsel. 

Es valóban, az idegen egész hidegvérrel nézte végig a 
műfételt; maga mondogatta, hogy meddig terjedjen a 
metszés ? kinyitott keze meg sem mozdult az orvos kezé- 
ben s midőn a kerek folt ki lett vágva, nagyot fohászko- 
dott, könnyebbülten, enyhén, mint a kinek ez igen jól 
esett. 

— Nem égeti önt semmi itt többé ? kérdé az orvos. 

— Minden megszűnt, szólt az idegen és még mosoly- 
gott is. Tökéletesen vége a fájdalomnak. Mintha ketté 
volna vágva. Ez a kis fájdalom, a mit a vérzés okoz, olyan 
az elébbire, mint a hűsítő szellő a pokolbeli hőség után. 
Valóban jól esik, hogy így látom folyni a véremet. Csak 
engedje ön folyni. Nekem igen-igen jól esik. 

Az idegen valódi gyönyörrel látta a sebből elfolyó vérét ; 
az orvosnak komolyan kellett őt erőszakolni, hogy engedje 
azt végre elálhtani és a sebet bekötni. 

Az alatt, míg a bekötés készen volt, az idegen arcza 
egészen átváltozott. Az elébbeni kínlódó kifejezés helyett 
nyugodt, kedélyes tekintet mosolygott le az orvosra ; meg- 
tért életkedv látszott az elébb elmérgesedett fanyar vonások 
helyén; a homlok kiderült, az arcz színe visszatért, az 
egész ember szemmel látható változáson ment keresztül. 

Mikor az orvos jobb kezét ismét felköté nyakába, a sza- 
badon maradt ballal forróan megszorítá az orvos jobbját 
s meleg, szíves hangon monda neki : 

— Fogadja ön legőszintébb hálámat ezért. Ön valódi 
jót tett velem. A csekély viszonzás részemről épen nem áll 
arányban a nagy szolgálattal, a miben ön részesített, azon- 

ban egész életemben találni fogok módot kötelezettségemet 
leróhatni ön iránt. 

Az orvos azonban épen ellenkező véleményben volt 
8 nem akarta elfogadni az idegentől asztalára tett ezer 
pengőt, ki viszont elhátrált előle s végre, látva, hogy az 
orvos mindjárt megharagszik, azt mondta neki, hogy adja 
tehát valami kórházra, s azzal szépen eltávozott. 

. * * még azután néhány nap meglátogatta őt vendéglői 
szállásán, hol az idegen addig maradt, míg sebe tökéletesen 
behegedt, a mi legkisebb akadály nélkül megtörtént S az 
alatt alkalma volt felőle meggyőződhetni, hogy egy igen 
művelt, okos emberrel van dolga, a ki sokoldalú művelt- 
séggel és helyes világnézetekkel bir, s a mellett, hogy va- 
gyonilag előkelőnek mondható, egyszersmind kitűnő hiva- 
talos állást foglal el, s legkisebb nyoma sincs rajta többé 
ama láthatlan seb eltávolítása után semmi lelki, vagy testi 
kórnak. 

A férfi, sebe teljes begyógyulása után, ismét haza ment 
békével a maga falusi lakhelyére. 

Mintegy három hét múlt el azután, midőn egy reggel, 
ismét oly szokatlan korai órában, jelenté az orvos szolgája 
ama különös idegen urat, ki a minap még az inasnak is 
egy aranyat adott eltávozásakor. 

Az idegen, kit az orvos sietett elfogadni, ismét felkötött 
kézzel jött be a szobába, s arcz vonásai a kíntól az ismer- 
hetlenségig el voltak torzítva. 

Midőn kínálást nem várva leroskadt a karosszékbe, 
nem bírt magának^ parancsolni többé ; elkezdett nyögni, 
8 szótlanul nyujtá kezét az orvos elé. 

— Mi történt? kérdé ez megdöbbenve. 

— Nem vágtuk ki elég mélyen a minap ; lihegé ércz- 
telen hangon a beteg. A fájdalom újra visszatért; kegyet- 
lenebbül éget, mint azelőtt. Egészen odavagyok bele. 
Karom meg van merevedve a kín miatt. Nem akartam önt 
fárasztani másodszor, tűrtem, azt hittem, hogy lassankint 
majd a szívig, vagy a főig terjed a rejtélyes lob, s véget 

vet az egész nyomorú életnek, de az nem történik meg. 
Az egész fájdalom nem terjed túl azon a kis körülkerített 
helyen ; de ott oly kín van, oly kimondhatatlan kín ! Te- 
kintsen ön az arczomra és látni fogja rajta. 

A férfi arcza olyan volt, mint a viasz, s a hideg veríték 
izzadt homlokán. 

Az orvos kibontá a bepólált kezet. A műtét helye szépen 
be volt hegedve, ép, új bőr képződött fölötte, az egész kéz- 
ben egy ér sem látszott nyugtalannak, a beteg ütere nyu- 
godtan vert, minden láz nélkül, míg annak minden tagja 
reszketett. 

— Ez a csodákkal határos ! szólt elbámulva az orvos. 
Ez eset túlmegy minden eddigi tapasztalásomon. 

— Csoda, rémséges csoda ez, orvos úr. Ne kutassa, ne 
fürkészsze az okát, hanem szabadítson meg e kíntól ; vegye 
műszereit és vágja mélyebbre a sebet, szélesebb körben ; 
ez egyedüli menekülésem. 

Az orvos kényszerülve érzé magát betege kívánatát tel- 
jesíteni. Másodszor is véghez vitte rajta a műtétet, most 
még mélyebben eresztve a kést, s látta másodszor is azt 
a csodálatos könxiyebbülést betege arczán, azt a gyönyör- 
ködő kíváncsiságot, midőn vérét bőségesen szemlélte om- 
lani s midőn újra beköté annak kezét, szemlátomást el- 
múlt a beteg arczárói ama halotti víaszsápadtság s eleven 
szín tért vissza rá, a nélkül azonban, hogy az életvidám 
mosolygás helyre állna a^jon. — Ezúttal szomorúan kö- 
szöné meg a jó szolgálatot. 

— Köszönöm, orvos úr. Most nem fáj ismét semmi. Né- 
hány nap alatt majd beheged a seb. Azonban ne ütközzék 
ön meg, ha egy hónap múlva ismét itt fog látni. 

— Ah uram, verje ön ki fejéből ezt a gondolatot. 

— Én bizonyosan tudom, hogy egy hónap múlva megint 
ki fog újulni az égető kín, szólt az idegen levert kedély- 
lyel. No de — a mint végezve van felőlem. A viszont- 
látásig. 

Az orvos közié több pályatársával e csodás kóresetet, 

kik mind különböző véleményt mondtak felőle, a nélkül, 
hogy valaki teljes magyarázatát bimá adni. 

A hónap vége felé aggodalmasan leste * *, ha nem 
jelentkezik-e nála újra a különös beteg ; azonban a hónap 
szerencsésen elmúlt s a rejtélyes beteg nem tért vissza. 

Azután még egy pár hét folyt le; akkor egy levelet 
kapott az orvos betege lakhelyéről. 

Pelbontá ; látta az aláírásról, mely a sűrűn tele irt lap 
végén állt, hogy azt betege saját kezével irta, miből azt az 
örvendetes dolgot kezdé gyanítani, hogy az elébbi fájdalom 
nem tért vissza, mely bizonyosan gátolta volna az Írásban. 
. Ez volt a levélben : 

« Tisztelt tudor úr. Nem akarom önt és az orvosi tudo- 
mányos búvárlatot kétségben hagyni azon különös baj 
titka felől, melyet nem sokára magammal viszek a sírba, 
vagy talán még máshova is. 

Leirom önnek rettentő betegségem keletkeztet. Egy hét 
óta már harmadszor tért az vissza, s ezúttal nem akarok 
ellene tovább küzdeni. Most úgy vagyok képes e sorok írá- 
sára, hogy enyhítő borogatásul égő taplót rakok a fájó 
részre, s az alatt, míg a tapló elég, nem érzek nagyobb 
fájdalmat, mint a mit ez okoz. Ez pedig csak tréfa. 

Én igen boldog ember voltam még félév előtt. Jövedel- 
memből gondtalanul éltem, jó barátságban voltam az egész 
világgal, s tudtam mindennek örülni, a miben az ember 
harmínczöt évvel örömöt talál. Egy évvel ezelőtt megháza- 
sodtam. Szerelemből választottam. Egy igen szép, művelt 
és jószívű leánykát vettem el, ki társalkodónő volt egy 
szomszéd grófnőnél. A vagyontalan leányka nem csupán 
hálából, hogy általam úrnővé lett, de valódi gyermeteg 
szeretetből ragaszkodott hozzám. Félév úgy telt el tőlem, 
hogy egyik napomat boldogabbnak találtam, mint a mási- 
kat. Ha némelykqr el kellett távoznom jószágomról a szék- 
városba, nőmnek az alatt nem volt nyugta otthon, néha 
egy mérföldig elém gyalogolt az úton, melyen várt ; s ha 
elkéstem, egész éjjel le nem feküdt, rám várva, ha pedig 

nagy unszolásra néha el tudták csalni régi úrnőjéhez, ki 
most is nagyon szerette, oünan rendesen még az nap 
visszasietett, seinmi hatalom nem volt képes őt félnapnál 
tovább ott tartani s utánam való búslakodásával elrontotta 
a mások jókedvét. Irántami gyöngédsége annyira ment, 
hogy lemondott a tánczról, nehogy más férfi kezét legyen 
kénytelen megfogni az enyim helyett s sírva fakadt, ha 
valamelyik dandy szépeket mondott neki. Egy szóval én 
egy ártatlan gyermeket birtam nőül, a kinek nem volt más 
gondolatja, mint én, a ki még azt is meggyónta nekem, 
mint nehéz vétkét, ha álmában nem én rólam álmodott. 

En nem tudom, micsoda daemon volt az, a mi egyszer 
azt sugdosta fülembe, hogy — hátha ez mind csak tette- 
tés? Az ember olyan bolond, hogy szereti a legnagyobb 
boldogság közepett a gyötrelmet keresni. 

Volt nőmnek egy kis varró asztala, melynek fiókját ren- 
desen be szokta zárni. Ezt én többször vettem észre. Soha 
benne nem felejtette a kulcsot és soha nyitva nem hagyta 
a fiókot. 

Ez a gondolat engem gyötreni kezdett. Mi lehet ott, a 
mit előlem rejt? Meg voltam bolondulva. Nem hittem 
ártatlan arczának, tiszta szemeinek, ölelésének, csókjainak. 
Hátha ez mind csak ámítás ? 

Egy napon ismét eljött érte a grófnő s nagy kéréssel, 
könyörgéssel rávette, hogy töltse nála a napot. Jószágaink 
néhány órányira voltak egymástól s én megígértem nőm- 
nek, hogy magam is utána megyek. 

Alig robogott ki a hintó udvaromból, én előszedtem 
minden kulcsot, a mi házamnál volt, s sorra próbálgattam 
vele a fiókocska zárát. Egy végre felnyitotta. 

Meg voltam döbbenve, midőn a fiókot kihúztam, mint 
a ki először lop életében ; én tolvaj voltam, zár-feltörő tol- 
vjEtj, ki egy gyönge asszony titkait jön megrabolni. 

Kezeim reszkettek, midőn óvatosan, egyenkint szedtem 
fel a tárgyakat, nehogy a rendetlen dulásból észrevehető 
legyen, hogy ott idegen kéz kutató tt; keblem el volt szo- 

rulva, szinte megfulladtam bele. . . . Egyszer egy csomó 
csipke alatt egy köteg levél akad kezembe. Mint a villám, 
úgy lövelt bennem valami végig fejemtől szívemig ; óh ezek 
olyan levelek, minőket első tekintetre meg lehet ismerni ! 
Szerelmes levelek. . . . 

A levélcsomag ezüstszegélyű rózsaszín szalaggal volt 
átkötve. 

Midőn a szalaghoz nyúltam, eszembe jutott, hogy illik-e 
ez ? becsületes emberhez illő munka ez ? felesége titkait 
elorzani ; titkokat, mik leánykorára tartoznak. Felelős-e ő 
énnekem azokért a gondolataiért, mik akkor támadtak, 
midőn még nem volt az enyim ? Lehetek-e én féltékeny 
azon időkért, midőn még engem nem ismert? Hihetőleg 
neki is voltak előttem ábrándjai: vétek-e az? Bűnt ki 
tehetne fel róla? De én képes voltam róla föltenni. Egy 
gondolat azt súgta lelkembe, hogy hátha e levelek már- 
akkoriak, midőn jogom volt minden gondolatához ; midőn 
féltékeny lehettem még arra is, hogy miről álmodik, midőn 
már az enyim volt ? Felbontottam a szalagot. Nem látott 
senki ; még tükör sem volt felém fordulva, laogy magam 
előtt piruljak. Egjdk levelet a másik után bontottam fel és 
olvastam végig. . . . 

Oh az irtózatos óra volt nekem. 

Mi volt e levelekben ? A legundokabb árulás, a mit va- 
laha férfi ellen elkövettek. Egy legközelebbi jó barátom 
irta azokat és milyen hangon? minő feljogosított szen- 
vedélylyel, szerelemmel; hogy beszélt benne titoktartás- 
ról, esztelen férjről, hogy adta a tanácsokat, mit tegyen 
a nő, hogy férjét elámítsa ; és ezek a levelek mind mind 
azon idő óta keltek, hogy én nős voltam és olyan boldog. 
Nem szólok önnek arról, a mit éreztem. Az olyas valami 
volt, mint a ki halálos méregtől részegült meg. Én az 
utolsó cseppig kiittam ezt a mérget. Elolvastam a levele- 
ket egyenkint mind. És azután megint összehajtottam 
rendben, s átkötém a szalaggal, eltakartam a csipkékkel, 
s becsuktam a fiókot. 

Tudtam, hogy ha én délig nem megyek nőm után, estére 
ő fog haza jönni a grófnétól. Úgy lett. Oly sietve ugrott 
le a hintóról, úgy futott elém, ki a tomáczon vártam, úgy 
ölelt, csókolt és boldog volt, hogy ismét mellettem lehet. 
Én semmit sem engedtem észre venni magamon. Együtt 
beszélgettünk, vacsoráltunk, s mentünk külön hálószo- 
báinkba aludni. Én nem hunytam le a szememet, ébren 
olvastam minden órát. Mikor az első negyedet ütötte éjfél 
után, felkeltem és átmentem az ő hálószobájába. Úgy 
feküdt szép ezőke feje a fehér vánkosok között, mint a 
hogy a kis angyalokat festik a fehér felhők közé. Milyen . 
rút hazugság a természettől ilyen ártatlan vonásokat adni 
a bűnnek ! El voltam határozva, makacsul, mint egy őrült 
a maga rögeszméjében. A méreg keresztül-kasul ette magát 
lelkemen. Csendesen oda tettem jobb kezemet fehér nya- 
kára s azzal hirtelen összeszorítottam azt. Ő egy perezre 
felnyitotta nagy sötétkék szemeit s bámulva tekinte rám, 
azután lassan lecsukta azokat ismét és meghalt. Meghalt, 
a nélkül, hogy védte volna magát ellenem ; olyan csende- 
sen, mint egy álom. Még akkor sem haragudott rám, midőn 
megöltem. Egyetlen vércsepp jött ki szájából, mely kezem 
fejére esett, — ön jól tudja, hogy hová? — azt is csak reg- 
gel vettem már észre, midőn megszáradt rajta. Minden 
felötlés leikül eltemettük, pusztán laktam, ki ellenőrkö- 
dött volna felettem? nem voltak sem rokonai, sem párt- 
fogói, a kik kérdést tettek volna miatta, s én készakarva 
elkéstem a halotti meghívó jegyekkel, hogy ismefőseim 
ne jöhessenek el idejére. 

Midőn visszatértem a sírboltból, legkisebb terhet sem 
érzék szívemen. Kegyetlen voltam iránta, de megérdemelte. 
Nem utáltam; el tudtam felejteni. Nem gondoltam rá. 
Soha gyilkosságot kevesebb lélekmardosással nem köve- 
tett el ember, mint én. 

Midőn kastélyomba értem, épen akkor hajtatott oda a 
grófnő is, kit többször említek. Intézkedéseim szerint ő is 
elkésett a temetésről s látható felindulásban volt, midőn 

meglátott. A rémület, a részvét, a fájdalom, vagy nem 
tudom én mi? összezavarták szavait, úgy hogy azt sem 
értettem, miket mond el vigasztalásomra. Hallgattam is 
én azokra ! Kellett is nekem a vigasztalás ! Nem voltam én 
szomorú. Végre azonban bizalmasan megfogá kezemet s 
félig súgva monda, hogy egy titkot kénytelen diseretiomra 
bízni, s felteszi rólam, hogy mint gavallér ember nem 
fogok azzal visszaélni. egy csomag levelet adott át nőm- 
nek megőrzés végett, miket természetüknél fogva nem 
tarthatott odahaza ; azokat adjam neki vissza. Én éreztem, 
hogy kétszer, háromszor valami hideg borzongás futott át 
testemen tetőtül talpig e szavakra. Látszólagos hidegség- 
gel azt kérdem tőle, hogy mi volt azon levelekben ? — a 
nő megrezzent e kérdésemre s azt feleié hevesen: «uram, 
az ön neje nagylelkűbb volt, mint ön ; mert midőn elvál- 
lalá irataim megőrzését, nem kérdezte, mi van bennök, 
sőt szavát adta, hogy beléjük nem fog pillantani s én 
bizonyos vagyok felőle, hogy nem is nézett beléjük soha, 
mert ő nemes lélek volt, a ki önmaga előtt szégyenlette 
volna adott szavát titokban megszegni.)) — «Jól van, mon- 
dám; miről ismerek azon csomagra?)) — « Ezüst szegélyű 
rózsaszín szalaggal vannak átkötvej) — «Pel fogom ke- 
resni.)) Azzal fogtam nőm kulcsait s elkezdtem keresni a 
csomagot, a miről jól tudtam, hogy hol van? Na^ nehe- 
zen kellett ráakadnom. öEz-e az?)) szóltam odanyújtva 
azt a grófnőnek. «Igen igen ! Lássa ön, még most is úgy 
vannak összekötve, a hogy én csináltam a szalagon a csok- 
rot: derék neje soha sem bontotta azt fel.)) Nem mertem 
szemeimet felemelni hozzá ; féltem, hogy kiolvassa belő- 
lük, hogy de igen, én felbontottam azt, és még valami mást 
is. Eöviden búcsút vettem tőle és kimentettem magamat, 
hogy félre vonulhassak. A grófnő újra hintájába ült és 
haza ment. Neki igaza volt. Durva, kicsapongó férje 
volt szegénynek. Ha én olyan lettem volna, én is meg- 
érdemleném, hogy olyan nőm legyen. Oh de az ón nőm 
ártatlan angyali lélek volt, a ki férjét még akkor is szerette, 

midőn az őt meggyilkolá. Nem emlékezem már rá, hogy 
mit cselekedtem az első órákban, csak annyit tudok, hogy 
mikor iszonyatosan eszméim kezdtem, odalenn voltam a 
sirboltban, nőm koporsója előtt. Annyira még nem vol- 
tam őrült, hogy felakarjam őt ébreszteni, de annyira már 
igen, hogy elkezdtem beszélni hozzá. Azt hittem, hogy ő 
azt hallani fogja. ((A milyen igazán szerettél engemet 
valaha, a milyen igazán szeretsz még halálod után is, tedd 
velem azt az irgalmat, hogy állj rajtam boszút ebben az 
életben. Ne halaszd bünhődésemet a túlvilágra, szenved- 
tess meg itt, kínozz meg, ölj meg. Ne várj reám a halál 
után a boszúállással !» Ilyen őrjöngéssel beszéltem a néma 
hamvakhoz, s ott egyszerre az álom, vagy talán az ájulás 
elnyomott. Csak azt tudom, hogy elkezdtem álmodni. Lát- 
tam, hogy felnyílik csendesen az előttem levő koporsó 
teteje, s a benne fekvő halott halkan felemelkedik abból. 
Én ott feküdtem mereven a ravatal előtt, kezemet a ko- 
porsó szélére téve s arra nyugtatva fejemet. A halott ajka 
halovány volt, de egy piros vércsepp függött rajta. Lassan 
odhaj olt hozzám, felnyitá szemeit, miként utolszor, s meg- 
csókolta kezemet, s a vércsepp ismét ott maradt ajkáról ; 
azzal ismét lehunyta szemeit, visszafeküdt hideg vánko- 
sára, a koporsófödél újra rácsukódott. Nem sokára éles 
fájdalom költött fel aléltomból, mint a skorpiócsipés; sietve 
mentem fel a szabadba, korán reggel volt, senki sem vett 
észre. A vércsepp nem volt kezemen, sem semmi jele a 
fájdalomnak és mégis úgy égett ott, mintha edző méreg 
marná bele magát. Ez a fájdalom óráról-órára nőtt és 
soha szünetet nem tartott. Néha aludtam is vele, a fájda- 
lom teljes öntudatával. Senkinek sem panaszkodhattam : 
úgy sem hitte volna senki, a mit mondok. Ön tanúja volt, 
hogy mit kellé szenvednem ? s mennjdre megenyhült égető 
kínom mindkét műtét után, mely a csepp helyét eltávolítá 
kezemből. Azonban a mint behegedt a hely, a kín is ki- 
újult ; most már harmadszor ostromol, s nekem nincs erőm 
tovább küzdeni ellene. Egy óra múlva meghalok. Az a 

gondolat vigasztal, hogy miután ő boszút állt rajtam itt, 
amott túl talán meg fog bocsátani. Köszönöm önnek szí- 
ves szolgálatait irányomban. Áldja meg értük az Isten. 

* ♦ * 

Pár nap múlva a hírlapokban lehete olvasni, hogy 
* * *» egyike leggazdagabb urainknak, agyonlőtte magát. 
Némelyek azt mondák : felesége utáni bánatában, jól érte- 
sültek egy gyógyíthatlan sebet adtak okul, a legokosabbak 
azt mondák : monomaniában szenvedett, s csak képzelte 
a kínzó sebet, melyet nem tudtak kigyógyítani. 



3. 
CSERÉLJÜNK VŐIiEaÉNYT. 

Soha sem láttam olyan meglepő hasonlatosságot test- 
vérek között, mint a minő a két Eondorossy leányé volt. 

Dlendöbb volna ugyan, ha per « kisasszonyok* beszél- 
nék róluk, hanem akkoriban, a mikor ők még azok voltak, 
a kisasszony nevezet nem tartozott a megtiszteltetések 
közé; a « leányka » pedig mindvégig megmarad legszebb 
czímnek. 

Tehát a két leány annyira hasonlított egymáshoz, hogy 
azt soha senki meg nem tudta mondani : melyik a Tinka, 
melyik a Minka? annyira egyformán piros, gömböljrű 
arczaik, egyformán nevető és duzzogó ajkaik, egyforma 
kék szemeik voltak, még a beszédben, a kaczagásban is 
annyira hasonlítottak egymáshoz, hogy különbséget nem 
lehetett közöttük tenni. E felett még szüntelen egyforma 
divatot tartottak ; a legkisebb toilette-részletig hasonlóan 
szoktak öltözködni. Minkánál egy haj fürtnek nem volt 
szabad másképen állni, mint Tinkánál; csupán a ruha* 
derékra nézve nem voltak egymással egyességben. Minka 
azt hitte, hogy Tinka vállf űzője neki bő; Tinka viszont 
karcsúbbnak tartotta magát testvérénél s e miatt elégszer 
megtépték a szegény szabó üstökét, a ki összezavarta őket, 

azt állítva, hogy úgy is mindegy az, mikor egy mórtéke 
van mind a kettőnek. 

Még a derék főfiscus is, a ki gyámjuk volt a leánykák- 
nak, sokszor összetévesztette őket, az egyik által kikért 
pénzt a másiknak számítva be, mely miatt minden évben 
sok eligazítani valója maradt. Nem is bánta volna már, ha 
férjhez vennék mind a kettőt, hogy megszabadulna a 
gondjától. 

Járt is a házhoz két fiatal katonatiszt, a ki élethalálra 
udvarolt a két leánynak. Ne tessék hinni, hogy csupa 
symmetria kedvéért ezek is testvérek lettek légyen és szin- 
tén egjmáshoz minden hajszálra hasonlók; sőt inkább 
az egyik nádorhuszár volt, a másik Civalart-uhlanus ; 
amazt Eertészynek hittak, emezt pedig Bratanszkynak, 
amaz alacsony, barna fiu volt, fekete kondor hajzattal, 
barnapiros ábrázattal, emez nyúlánk szőke ifjú, ahg látott 
bajuszszal és szelíd kék szemekkel. A huszár vidám, tré- 
fás mulattató volt, az uhlán finomabb, érzelgőbb ; a huszár 
rosszul beszélt németül, az uhlán rosszul magyarul ; egy 
szóval ég és föld volt közöttük a különbség. 

Hanem azért ezek sem tudták, hogy melyik az egyik leány, 
melyik a másik? hanem udvaroltak mind a kettőnek, tán- 
czoltak velük vis-á-vis; confundálták az engagemen-t ; 
kétszer köszöntek jó reggelt az egyiknek, a másiknak meg 
egyszer sem, s elmondták Minkának az izenetet, a mit ő 
küldött Tinkának; a szív dolgában pedig egyáltalában 
nem voltak tisztában velük. 

Egyszer Kertészy komolyan előveszi a lengyelt : 

— Te pajtás^ egyszer mégis tisztába kellene a felől jön- 
nünk, hogy e két leány közül melyik az egyik, melyik a 
másik? 

— Azt én is gondoltam már. 

— Mert azt mégis meg kellene tudnunk, hogy melyikbe 
vagyok én szerelmes, és melyikbe te ? 

— Azaz, hogy tulajdonképen azt kellene megtudnunk, 
hogy melyik szerelmes én belém és melyik te beléd? 

— No mert a többi aztán mindegy. 

— Hát az igen egyszerű dolog. Lépjünk fel éa kérjük 
meg őket. 

— Hogyan ? Mind a ketten mind a kettőt, a hogy aztán 
nekik tetszik ? 

— De nem úgy, hanem külön mindenikünk a magáét. 

— De hátha valami bolondot csinálunk : én azt találom 
megkérni a ki téged szeret, te meg az enyimet s kosarat 
kapunk mind a ketten ? 

— Hát egyikünknek fel kell áldozni magát ; húzzunk 
sorsot. A melyikünkre jön a szerencse, az elébb lép fel 
mint kérő. Válaszszon ízlése szerint; ha választásával 
szerencsétlenül jár, az annak a jele, hogy a másik bátran 
nyomába léphet ; ha pedig szerencsés lesz, a másik szin- 
tén tudni fogja, hogy melyik az övé? 

— Áll az alku ! 

A két vitéz rögtön leült egy partié sakk mellé, a melyik 
elveszti a játékot, az fog előbb leányt kérni. 

Természetesen a huszár vesztett. A sakk nem huszár- 
nak való. 

Kertészy indult az első rohamira; mint jó huszárhoz 
illik, nem sokat válogatott az ellenségben, a melyiket leg- 
elébb találta, azt rögtön megkérte. A megtámadott ellen- 
ség Minka volt. Nem állhatott ellent : capitulált. 

Kertészy rögtön sietett vissza diadaltól ragyogó orczával 
barátjához. 

— Győzelem, bajtárs, győzelem; én meghódítám az 
enyimet, most siess te a magadéért. 

Egy negyed múlva aztán Bratanszky is épen olyan fényes 
arczczal jött hozzá; ő neki is igent mondtak. Most aztán 
ketten örültek a győzelemnek. 

Pedig nem volt okuk olyan nagyon örülni; mert ha 
megfordítva tettek volna kérdést, akkor is igent kaptak 
volna. 

A leányok mindjárt siettek az öreg főfiscusnak bejelen- 
teni, hogy ők férjhez mennek ; no hála Istennek, monda 

az, s tíz- évvel fiatalabb lett örömében; hát kik a vőlegé- 
nyek? és a többi. 

A leányok elmondák á tudandókat, kérték a gyámapát, 
hogy egy napon szeretnének mind a ketten megesküdni, 
szerezze meg számukra a dispensatiókat, adja elő a költ* 
ségeket s több eféle. 

Az öreg úr örömmel igért mindent ; ő is sietni fog vele, 
hanem hát mondjátok már most meg külön, hogy melyik 
a Tinka és ki veszi el? hát a Minka melyik s ki a vőle- 
gényé ? nehogy a dispensatiókérésnél, moringolásnál, s 
más hivatalos dolgoknál valami confusió teremjen. 

Azok szépen lediktálták neki : Minka megy Kertészy- 
he2. ((Éljen !» Tinka pedig Bratanszkyhoz. « Vivát!)) 

No már most két hét alatt minden rendiben lesz. 

Két hét azonban nagy idő. Két hét alatt Minka kezdte 
észrevenni, hogy Kertészy nagyon Bzereti a borfélét, Tinka 
viszont azt tapasztala, hogy Bratanszky nagyon örömest 
kártyázik* Aztán Minka eszéből nem tudott az kimenni, 
hogy Bratanszky milyen szépen tánczolja a walzert; — 
vi&zont Tinka mindig sóhajtva emlékezett rá, hogy milyen 
pompásan tud Kertészy lovagolni. 

Egy esté a két menyasszony nagyon szomorú képeket 
csinált egymásnak. 

— Te Minka, kezdé egyszer az egyik, nekem jobban 
tetszik a te vőlegényed, mint az enyim. 

— Te Tinka, én épen úgy vagyok a tiéddel. 

— Még most rá érnénk őket elcserélni. 

— Ejnye én is épen azon gondolkoztam. De hátha ők 
nem állnak rá? 

— Oh dehogy nem : ez a férfi-nép örül, ha alkalmat lel 
minél hamarább hűtlenné válni. Bízd csak azt rám. Ha- 
nem nagyobb baj a főfiscus bácsi, az már mindent meg- 
íratott ; a dispensatiót is kivette a neveinkre. 

— Az nem nagy baj ; majd rajta megyünk mind a ket- 
ten,, s addig lármázunk, míg elhiszi, hogy ő tévesztett el 
bennünket, már most írasson jmindent újra. 

Jókai: Dekameron. I. ^ 3 

No képzelhetni azt a főfiscusi savanyú képet, a mit a 
gyámapa mívelt, mikor a két gyámleány rajtament azzal 
a jajveszékeléssel, hogy el van tévesztve a nevük, vissza- 
járul vannak a dispensatiók, másikat kell kérni az alis- 
pántól. 

Az öreg úr szörnyen lamentált, azok még jobban la- 
mentáltak, utoljára sem volt mit tenni egyéb, mint el- 
menni az alispánhoz, magára vállalni a tévedést, s új en- 
gedélyeket kérni megcserélt nevekkel. Hanem annyi be- 
látása volt az öreg úrnak, hogy a régieket sem dobta azért 
a tűzbe, gondolva, hogy holnaputánig megint változhat a 
dolog, s újra szükség lehet rájuk. 

Azonban a leányok csak megmaradtak a második hatá- 
rozatnál s Minka szerencsésen hozzá ment az uhlánushoz, 
Tinka pedig a huszárhoz ; Bratanszky nem sokára azután 
kilépett a tisztségből s felesége jószágára vonult gazdál- 
kodni, Kertészyt pedig áttették Olaszországba, ott volt 
három esztendeig. Három évig nem látta egymást a két 
testvér. 

Három év múlva Kertészy is visszajött Magyarországra, 
a két nővér sietett egymással találkozni. 

— No te Minka ; monda Tinka az első összecsókolózás 
után, bánatos accentussal. 

— Oh te Tinka ; felelt az rá hasonló hangsúlyozással. 

— Hát hogy vagytok? kérdi amaz felsóhajtva. 

— Hát ti hogyan? sóhajta ez két akkorát. 

— Nem bántad-e meg a cserét? 

— Oh dehogy nem. 

— De még én is. 

. . . Ezzel aztán meg voltak mind a ketten vigasztalva s 
nem beszéltek többet e tárgyról. Segíteni — fájdalom . — 
nem lehetett a dolgon többé. 

BECZKO FELESÉGE. 

Stibor vajda udvari bolondja egyszer azt az elménczsé- 
get követte el, hogy megházasodott. 

— Ah, bolond, most már bolond vagy, monda neki 
Ujlaky Lőrincz ; eddig te csúfoltál minket, ránk fogtad, 
ha nem volt is igaz, hogy feleségeink rászednek; te csinál- 
tál gúnyt minden megcsalt férjből, majd visszafizetnek 
most néked busásan ! Milyen szomorú bolond fogsz lennie 
Egy bolond, a ki szerelemféltő. Kétszer bolond egy sze- 
mélyben. 

— Hohó, lovag, ne félts te attól. Nem fogja azt az 
asszonyt eltántorítani senki. 

— Olyan erényes ? 

— Olyan rút. 

— Mindegy, de fiatal? 

• — Vénebb, mint mi ketten együtt. 

— Szépek a fogai? 

— Nem tudom ; nem tartogatta meg. 

— De a szemei tán ? 

— Csak « szeme » ; kettőt nem hozott magával. Fél- 
szeme van. 

— Termete lesz hát jó? 

— Butyrot vinni és mérföldet meglépni. Púpos és 
sántít. 

— Lehetetlen az ! Te csak el akarsz bennünket ámítani. 

— Idehozom, lássátok meg. 

Beczkó bemutatta a nőt, kit feleségül vett, a vajda ud- • 
varában dőzsölő uraknak, s azok egyhangúlag elismerek 
felőle, hogyha hét esztendeig minden Szent-Iván éjszaká- 
ján keresgélt volna a szent-geUérthegyi gyülekezetben, 
ennél valami rútabb boszorkányt lehetetlen, hogy talál- 
hatott volna. 

3* 

— Sokat elhallgattál a szépségeiből, Beczkó, monda 
Ujlaky, hisz ennek még szakálla is van az orrán ! 

— ügy-e bár? 

— De ugyan mondd meg, az ördögbe ] minek vetted el 
ezt a vasorrú bábát ? 

— Hát hogy feleségem legyen. Legyen, a ki főzzön, 
mosson rám otthon, a ki ápoljon, ha a csömör a hátamba 
állt, s mikor sétálni megyek, legyen a ki belém fogózzék, 
ne járjak egyedül. 

— De mért vettél épen ilyen csúnyát ? 

— Azért : mert ha csak egy hajszálnyival szebb volna, 
mint a milyen, ha ilyen összeállított tökéletessége nem 
volna minden megkivántató rútnak, ha csak egy vonás 
volna rajta, a mire nézni lehet, míg az ember vele beszél, 
bizonyos lehetnék felőle, hogy ti kegyelmes uraim elütitek 
a kezemről ; de így nem tartok tőle, hogy valaki szarvakat 
rakjon fel a fejemre; a kinek tetszik, ám tegye, azon 
megiat csak mi nevetünk. 

A bolond elbizottan hányt fittyet az urak orra alá s 
azoknak el kellett ismerniök, hogy valóban, nagyon bizto- 
sította magát választása által. 

Nem sokára következett a Galambócz vári ostrom, mely- 
ben Stibor és a többi urak is jelen voltak. A vajdáváj el- 
ment Beczkó is és segített neki a lovára felülni, mikor a 
törökök hitszegően rajta ütöttek a fegyvernyugvás alatt 
átkelő csapatokra. Majd ott vesztek mind a ketten. 

A szerencsétlen ütközetnek hamar híre ment az ország- 
ban; egy napon gyorsfutár érkezek Stibor vajda várába, 
ki leveleket hozott a várnagy számára, a miket azután az 
udvari káplán olvasott fel előtte ; a vitéz úrnak nem levén 
keze ügyében a betűkkel való küzdelem. 

Egyet e levelek közül Symon diák irt, Stibor vajda ír- 
noka, mely Beczkó feleségének szólott. 

A levél így hangzott : 

((Kedves áldott feleségem ! Én halálban heverek az föld- 
nek porában. Az bolond török az uramat czélozta vala 

Da^g egy ágyúval; mellette állók; nagy szél fúva, « belém 
csapta az galacsint. Gyomromon talált, az májamat vívé 
el. Máj nélkül penig én meg nem élhetek. Azért is köszön- 
tetlek én édes hitves társam, és ajánlom, hogy sirass meg. 
Azonfeljül penig küldök neked húsz aranyforintot, s azt 
kivánbm, hogy engemet egy hétig gyászolván, azonnal 
eredj férjhez az ripacsos kondáshoz, fele ez aranypénznek 
az övé légyen, fele az tiéd. Megboldogult hitves urad, 
néhai Beczkó.» 

A^húsz aranyforint hozomány nagy nyomaték volt ; a 
ripacsos kondásnak is kevés engedni valója lehete ábrázat 
tekintetében az ajánlott menyasszonynyal szemközt ; az 
alku hamar készen volt. A káplán kötelességének tartá a 
haldokló végkivánságát teljesíteni s összeesketé a szép párt. 

Három hét múlva hazaért Beczkó az urával, meg a többi 
urakkal. .Hát akkor látja, hogy a feleségét már férjhez 
adták máshoz. 

Lármát ütött, szitkozódott; előadták neki a levelet. 
Symon diák kivallotta, hogy biz' azt Ujlaky úr díktaita 
pennája alá. 

Nagy baj nem lett belőle, tévedés volt a dologban. Az 
asszonyt .visszaítélték Beczkónak, a kondást elcsapták az 
erdőre ; hanem azért rajta maradt Beczkón a példa, hogy 
hiába vett kiválogatott rút asszonyt, még azzal sem bizto- 
sítá magát a szarvak elől. 



A SZÉKELY ADOTT SZAVA. 

Híres pap volt a maga idejében tiszteletes Gödördi uram, 
ki ha esztrengára foghatta a híveket vasárnaponkint, úgy 
megmosdatá őket az igék mosdótálából, hogy győztek tö- 
rülközni utána. Egy alkalommal épen a káromkodók és 
esküdözők ellen beszélt, mely alkalommal egyik hatalmas 
birtokos úr. Markos Mózes uram azt vévé észre, hogy ez 

az egész prédikáezió mintha csak ő rá volna szabva ; ezért 
azután nagyon megneheztelt, s a mint kimentek a tem- 
plomból, felfogadá székely nemesi szavára, hogy ha ő még 
egyszer Gödördi uram prédikáczióját meghallgatja, rögtön 
huszonötöt fog magára csapatni. Ezt sok embernek és sok 
ízben elmondta s nem is ment többet feléje a templomnak. 

Egyszer valami kedves ismerőse halt meg a szomszéd 
faluban, ő is elment a temetésére, mely igaz kálvinista 
szokás szerint templombeU prédikáczióyal mene végbe. 
Markos Mózes uram is bevette magát egy padba a közepe 
táján, s hallgatá nagy ájtatosan, hogy prédikálja el a ha- 
lottat a helybeli öreg tiszteletes, bezzeg nem olyan go- 
romba ez, mint Gödördi uram, a ki még a halottra is el- 
mondja az igazat. 

Hát a mint az öreg tiszteletes elvégezé szavait s lement 
a szószékről, kit lát utána kiemelkedni Markos Mózes 
uram? Senkit mást, mint tiszteletes Gödördi uramat, a ki 
ezúttal búcsúztatót tartani hivatott meg a szomszéd falu- 
ban a nagyobb ünnepélyesség kedvéért. 

Nosza rajta ! Markos Mózes uram szökött volna, ha le- 
hetett volna merre? de el volt ülve minden hely ; nem 
ereszték, nem mászhatott a sokaságon keresztül ; ott volt 
kénytelen végig hallgatni tiszteletes Gödördi uram prédi- 
káczióját, a mi elég szép volt ugyan, de a mit neki még 
sem kellett volna meghallani. 

Be sem várta aztán a tort, hanem befogatott s hajtatott 
egyenesen haza. 

— Abris te ! monda otthon a kocsisnak; lódulj, mess 
nekem a kertben egy jó mogyorófa- suhogót. 

A kocsis előjött a pálczával. 

— Már most ide láss ; én lefekszem ide erre a lóczára, 
aztán te rám versz huszonöt botot, tudod-e? 

— Tudom há. 

A kocsis gondolta, hogy ha az urabahó, hát neki legyen 
esze ; azért hát szép csendesen kezdte simogatni, formali- 
tás végett. 

Markos uram felugrott a padról : 

— Nem jól van így Abrís; gyere csak, majd én meg- 
mutatom, hogy kell ? 

Azzal lefektette a kocsist, s ő húzott rá egyet, irgalmat- 
lant. Nem kellett annak több ; megtanulta az első leczké- 
ből, a mit kellett, s vert aztán olyan huszonötöt a gaz- 
dájára, hogy sohasem osztogattak különbet a vármegye 
házánál. 

A mely nép így urát állja szavának, azzal nem jó ám 
tréfálni ! 

6. 

EGY NŐI SZÓ. 

Első Péter, Cyprus királya, a saracen harczokban ne- 
velkedett; mint ifjú már réme volt a félhold martalóczai- 
nak tengeren és szárazon, tulajdon népe pedig imádta. 

Neje, Arragoni Leonóra, a nápolyi király unokahuga 
volt, kit a cyprusi hős végtelenül szeretett. 

Egyszer hosszabb időre kellett Péternek elhagynia ki- 
csiny, de fényes birodalmát ; Kómába adtak egymásnak 
találkozót Európa leghősiesb fejedelmei, tanácsot ülendők 
a hitetlenek ellen indítandó hadjárat felől ; a cyprusi ki- 
rálynak nem volt szabad elmaradni onnan. 

Péter, midőn szigetét elhagyta, ősz barátját, a derék 
Visconti Jánost kérte fel, hogy ügyeljen távolléte alatt — 
legféltettebb kincsére, a nőre; országát azalatt testvérei 
kormányozták. 

Mennyire szerette nejét a király? azt egy vonás is raj- 
zolni fogja: elutaztával Eleonórának egy patyolatkön- 
tösét vitte el magával s éjszaka mindig azt teríté vánko- 
sára, arra nyugtatá fejét, hogy legalább vele álmodjék 
attól. 

^ Mikor legjavában folyt a fejedelmi tanácskozás, Péter 
levelet kap Cyprusból, melynek soraiban az öreg Visconti 
reszkető vonásait ismerte fel. 



Digitized by 



Google 



40 

A levél így szólt : 

«Bár inkább kezemet látnám levágva, mint hogy e so- 
rokat Írjam le vele. Király, tudd meg, hogy nőd hűtlen 
hozzád, Eochas gróf tölti be helyedet; és ez nem is titok 
többé ; egész Nicosia, egész Cyprus beszéli szerte ; te vagy 
az utolsó, a ki azt megtudod. Tudom, hogy szívedet tépem 
ki e szóval, de hallgatásom bűnrészesévé tenne e gyalá- 
zatnak. Büntess meg, ha fájdalmat okoztam, s ítélj el, ha 
nem mondtam igazat.)) 

A király nem törődött tovább európai congressussal, 
nem asaracénók hódításaival, hajóra ült, kifeszítteté min- 
den vitorláját s a legdühödtebb viharra bízva magát, hogy 
annál sebesebben érjen haza, sietett Qyprusba vissza. 

Mielőtt nejét látta volna, összegyűjté az országtanácsot 
s felolvasva előttük Visconti levelét, szívükre köté, hogy 
ítéljenek e tárgyban szigorún ; semmi kímélet, semmi 
részrehajlás; a király becsülete kér elégtételt, s a király 
szégyenét nem mossa le más, mint a vér. A kit bűnösnek 
találnak, az lakoljon. 

Azzal bezárkózott palotájába, s az ítélet hozataláig el- 
tilta magától mindenkit, még testvéreit is,, nehogy még- 
lágyítsa valaki kérlelhétlen haragját. 

Két hétig vitatkozott a főtanács, akkor meghozták az 
ítéletet s leírva a király elé terjesztek; neki csak alá kel- 
lett még írnia nevét. 

A király dobogó szívvel fogott az ítélet olvasásához, 
mert hiszen egy nőnek, a kit szerettünk, halálitéletét ol- 
vasni mégis megrendítő. 

De mennyire meg volt lépetve, midőn a sorokon keresz- 
tülfutott. A főtanács ítélete — fölmenté a királynét min- 
den büntetés alól. 

A főurak, a bölcsek tanácsa elísmeré ugyan, hogy mind- 
azon vádak, mikkel Arragoni Eleonóra terhelve van, igazak 
és nehezek; hogy bűne köztudomású, az utolsó cypriota 
ismeró azt; ámde — a királynék nem azon törvények 
alatt állnak, mik mellett a jobbágyok nejei bűnhődnek, s 

a mi törvényt a király alattvalói számára hozott, az őt 
sem nem kötelezi, sem néki elégtételt nem ád ! — Az or- 
száglás rendé nem engedi azt a kérdést megvitatni, hogy 
egy királyné hü volt-e férjéhez, vagy sem? mert az a trón- 
örököst fosztaná meg isteni jogaitól a nép előtt. Azért 
érről hallgatni hötelesség. Az ország nem vetheti oda a 
keztyűt Nápoly és Aragónia királyainak azért, mert Cyprus 
királyának szive meg van sértve. Azért az ország legfőbb 
tanácsa kitörli e vádat és mindazokat, a mik a királyné 
ellen bármikor emeltetnének. Ellenben halálra itéli Vis- 
conti Jánost, e. botrány indítóját, mint a ki beszélt akkor, 
midőn hallgatni volt kötelesség. 

A királyt nem a düh, hanem a mély fájdalom lepte el 
az Ítélet olvastára. Önmaga volt elitélve abban. Elitélve 
egy hitszegett nő gyalázatát hordozni lelkében mind ha- 
láhg. 

Nem tépte szét az ítéletet ; meghagyta azt tanúságul- az 
utódok számára, aláirta nevét, rányomta pecsétjét, csupán 
azt módosítva benne, hogy hívét, Visconti Jánost, ne érje 
büntetés ; ezt nem szabad kivégeztetni a tanácsnak. 

Nem is végezték ki tehát, hanem egy hétig még börtö- 
nében tárták, az alatt nem adtak neki enni, s a gyönge 
öreg ember egy hét alatt meghalt éhen. 

A mely nap halála hírül jött, a királyné nyílt orgiát 
rendezett palotájában, s kimondá, hogy most már nem 
Kochas gróf, hanem akárki ! És mondhatta azt, mert férje 
Cyprus uralkodója volt. 

Péter király egyszerre hallá meg az orgia zenéjét és 
Visconti halálának hírét. 

Ez óra cserélte ki lelkét : 

— Legyen hát ti nektek a ti törvényetek szerint ! Vége 
a saracén hadjáratnak, idebenn kezdődik a harcz ! 

És boszúállása rettenetes volt. 

Ugyanazon fegyvert fordítá főnemesei ellen, a mivel 
azok döftek szívéhez. 

Az ország connetableje volt, ki amaz ítéletet indítvá- 

nyozá; Péter egy nap egyszerre elraboltatá a connetable 
nejét és fiatal leányát, palotájába hurczoltatá őket s más- 
nap ismét kitaszittatá őket palotájából. 

És aztán így tovább. 

Nem volt nemes család, melyből egy fiatal nőt, leányt, 
csábítás, vesztegetés, vagy erőszak palotájába ne hurczolt 
volna, a honnan azután csak a kész gyalázat tért a csalá- 
dokba vissza. 

Mindenki vérig volt már sértve azok közül, a kik a fel- 
mentő Ítéletet hozták, a cyprusi nemesség homlokáról le 
volt törülve a lovagi büszkeség ; fuisitt mindenki az udvar 
közeléből; a kit még nem ért a sserencsétlenség utol, 
sietett hajadon leányát elrejteni a khtölromokba, s a ki 
szép fiatal nőt vett, titokban tartá nászát ; a nőrokonok 
létét eltagadta, a ki tagadhatta. 

Péter egészen ellentéte lett hajdani önmagának. A ne- 
mesből, a lovagkirályból, ki annyi sebből látta hullani 
vérét népe és hite oltalmában, kegyetlen zsarnok vált, ki 
feltörte a zárdák szent kapuit, elrabolta a nemes szűzeket 
az oltár elől, s ha ráunt könyeikre, — eladta őket a tö- 
röknek. 

Azt iö eltanulta pedig a tjrrannok iskolájából, hogy a 
meggyalázott nő férje, apja, testvére rossz alattvaló. Azo- 
kat gondja volt elfogatni, tömlöczbe vettetni; börtönei 
épen úgy teltek, mint gynecseuma. 

S hogy e sok fogolynép ne heverjen ott hiába, az a go- 
nosz ötlete jött, hogy egy várat építtessen velők, a mely- 
ből, ha alattvalói fellázadnának ellene, őket leverhesse. 
Maguk az elégületlenek kényszerültek e kényvár alapjait 
megásni, nehéz köveket hordani hozzá, s lánczaikat csör- 
getni, szemeiket törölni mellette. 

Csak egy férfi volt még a bírák közül boszulatlan. Cá- 
rion de Giblet, nikoziai gróf, kinek egyetlen leánya, Mária, 
hírhedett szépség volt Cyprus szigetén. 

Nemcsak szépségéről, de erényéről is híres. Péter király 
sokáig járt utána, hogy hova tűnt el e hölgy? kinek hol- 

létét kémei nem bírták fölfedezni; míg végre megtudá, 
hogy a Santa Clara zárdában van elrejtve. Hangjáról is- 
mertek rá, a mint énekelt a zárdaszűzek közt a rácsozott 
orgona mögött. — Kár volt olyan szép hangjának lenni ! 

Éjjel a király testőrei rajta rontottak a zárdán, s Máriát 
az oltár lépcsőjéről ragadták el, onnan vitték a palotába. 

A király hízelgő szavakkal fogadta áldozatát. Mentségül 
monda a felindult hölgynek, ki szemére veté a szentség- 
rablást: 

— Az én házamnak is van szüksége oltárképre. 

— De a te házad nem templom, hanem bűnbarlang. 

— Nem én adom-e az égnek a martyrokat? szólt gúnyo- 
san mosolyogva a király. 

— Miért hozattál ide? 

— Gyönyörködni akarok benned. 

— Könyeimet akarod látni? 

— Vagy könyeidet, vagy szerelmedet. 

— Egyiket sem fogod bírni. 

— Oh, szólt nevetve a király, sokan mondták már ezt 
nekem! s azzal negédesen átölelte a hölgy derekát, s meg 
akarta csókolni. 

Hanem ekkor Giblet Mária úgy üté őt ököllel arczul, 
hogy visszatántorodott. 

Péter szivében minden csepp vér, mely eddig gyönyörre 
vágyott, a vakmerő kéz ütésére a düh lángjától fórra fel. 

— Lánczot kezére, lábára ! ordíta őreinek. El vele a 
sánozásók közé. 

És Giblet Máriát ott előtte bilincsbe verték s elvitték 
ío^yul a sánczásók közé, ott kellett neki testvére és apja 
oldalán, mezítláb, fedetlen fővel az égető nap alatt a sáros 
földet hordani a sánczhoz, mely zsarnoka védelmére 
emelkedék. 

Péter naponkínt kilovagolt « munkásait)) nézni. Gyönyö- 
rűségét lelte bennük. lm a büszkék, a hatalmasok, kik 
királyuk homlokára nyomták a gyalázat bélyegét, most 
meg vannak alázva és járnak előtte mezítláb és átkozzák 

azt az országot, a hol a törvény a királyt nem védi, — de 
nem is kötelezi. 

Mindennap ellovagolt a király a szép Giblet Mária 
grófnő előtt, mindennap nézte, ártott-e már az égető nap 
arcza szépségének; Mária mindennap olyan szép volt, 
mint azelőtt. 

Az udvaronczoknak, kik a királyt kisérték, feltűnt az, 
bogy a fogoly hölgy, midőn a király feléje közelít, feltű- 
zött ruháját lebontja, hogy szép fehér mezetlen lábszárait 
eltakarja velük. Ha a király elfordult s odább ment, ismét 
övébe tűzte ruháját s láthatta márványszép lábszárait, a 
ki akarta. 

Egyszer de Cive lovag, ki szerelmes volt Máriába, a 
király eltávozta után hátramaradt s megszólitá a hölgyet, 
ki nehéz kapával kezében vágta a földet, minden lehajlás- 
nál lecsúszott fehér válláról az öltöny, minden lehajlásnál 
nagyot csörrent kezein a békó. 

Azt kérdezé tőle de Cive lovag : 

— Szép úrnő, miért takarod el lábadat, mikor a király 
közelít? 

— Azért, mert nem ülő, hogy azokat meglássa egy férfi. 

— S miért hagyod fedetlen, ha a király eltávozott? 

— Azért, mert férfi egyedül a király Cyprus szigetén, 
ti többiek csak asszonyok vagytok mind, miként magam, 
s asszonyok előtt nincs mit szégyenlenem. 

— Nincs férfi több Cyprus szigetén, csak a király ? 

— Ha volna férfi, nem viselném én e lánczokat itt ! 
E szó talált. 

Másnap Péter három tőrdöféstől találva feküdt ágyá- 
ban — halottan. 

7. 
BIKÓ URAM ítélete. 

Egyszer valamelyik nagy alföldi magyar városban, mely- 
nek népessége általán értelmes és jómódú volt minden 
időben, az a különös gondolat kezdett elterjedni, hogy nem 
jól van az, a midőn harminczezer ember szűrben és köd- 
menben jár, alig háromezer pedig dolmányban és köpö- 
nyegben, mégis tizszerannyi ködmenes ember ügyét dol- 
mányos emberek intézik. Hogyan értenék kaputos embe- 
rek a szűrös emberek baját, hogy lehetnének igazságosak 
irántuk ? nem is mer előttük a szegény ember igazán szíve 
szerint beszélni ; rá sem is hallgatnak azok, mert lenézik 
őket; a város vagyonával is csak úgy bánnak, mint nagy 
urak, a kik nem tudják, hogy mi fán terem a forint és a 
garas? nem pedig, mint jó gazdák, a kik megszokták á 
takarékosságot ; mikor törvényszéket tartanak, akkor deá- 
kul beszélnek, hogy a parasztos felek ne értsék ; s ha végre- 
hajtani, határtjárni, ókumlálni vannak küldve, mindjárt 
hintó kell alájuk, a hová ködmenes ember gyalog is el 
tudna menni, vagy alkalmat várna, ha üres szekér indul 
valaha ... 

Ez a zúgás, morgás addig fészkelődött, hogy egyszer a 
választó polgárság nyilvánságosan kimondá, hogy ő nekik 
ködmenes tanács kell ; megeléglették az úri hivatalnokok 
szolgálatát, próbáljanak már másokkal szerencsét ; s úgy 
is lett, hogy a következő tisztújításon mind kihagyták a 
posztóruhás népet a tanácsból, s választottak helyébe tisz- 
tességes földmívelőket, a kik is valójában mind derék, be- 
csületes, feddhetlen életű emberek voltak, nem is a fize- 
tésért vállalták el a hivatalt, mert volt nekik miből élni ; 
aztán tudományuk is volt hozzá, mert iskolákat végzettek, 
nem igen sokat ugyan, de hiszen minek is az embernek 

olyan sokat tudni a világra? Régi aranymondás az, hogy 
((Csekély bölcseséggel kormányozzák a világot ». 

Vala pedig azon időben egy átkozott, bonyolódott, össze- 
vissza gubanczolt per abban a derék városban, minden 
birónak ijedelme, minden ügyvédnek gyönyörűsége ; a mit 
közönségesen ilyen czim alatt volt szokás emlegetni : «a 
kurta kutya contra buglyos kakas ». 

Ez volt körülbelül a rémséges per tartalma : hogy Má- 
csik Mátyás uram és Sajtos András uram szomszédok vol- 
tak a városban. Mácsik uramnak volt egy kurta kutyája, 
Sajtos uramnak egy buglyos kakasa ; egy déltitán a kurta 
kutya és a buglyos kakas összevesztek a szeméten ; a kakas 
kivágta a kurta kutya balszemét, a kutya meg elharapta 
a buglyos kakas jobb lábát, melyik volt már most a hibás, 
melyik gazdája fizesse a kárt? Mácsik uram tanúi azt állí- 
tották, hogy a kakas kezdte a czivódást. Sajtos uraméi 
megesküdtek rá, hogy a kutya volt a vétkes. Ebből X5sunya 
nagy per támadt ; Mácsik uram megverte miatta Sajtos 
uramnak a fiát, Sajtos uram lekofázta Mácsik uram fele- 
ségét, az bedöntötte emennek a kerítését, emez átszórta a 
rothadt almát annak az udvarára, az utczán egyszer leha- 
sogatták egymás köntösét a nagy huzakodásban, a mezőn 
ráhajtották egymás marháit a tilosra. Mácsik uram szap- 
pant főzetett, hogy annak a szagával üldözze ki szomszéd- 
ját a világból ; Sajtos uram meg azért is lókörmöt és ökör- 
szarvat égetett az udvarán ; ezért meg aztán a többi szom- 
szédok támadtak rájuk, azokkal is összeverekedtek, ezek- 
nek a panaszaival megint nagyobbodott a per; utoljára a 
város is beleavatkozott ; a perlekedők a bírákat is megsér- 
tették; azok ítéletet hoztak, ezek visszaverték a végrehaj- 
tókat, utoljára annyira nőtt a sok kártérítési, becstelenítési, 
erőszakoskodási, visszaűzési mellékletek miatt a per, hogy 
egy ember a világért fel nem bírta azt emelni az asz- 
talra. 

Próbálgatták is a bírák, mikor már nagyon belefárad- 
tak, hogy kibékítsék a feleket, hanem az meg épen lehe- 

tétlen volt. Ki "téríti meg az okozott perköltséget? Mácsik 
uram három hétig járt fenn Bécsben abban az ügyben, 
mennyi tömérdeket elköltött ott, a míg végre beszélhetett 
valamelyik udvari ágens soUicitatornak a ruhatisztítójával, 
s megérttette vele a dolgot : iszonyú pénzbe került az ! De 
Sajtos uramnak meg még több kiadása volt egy budai 
tabuláris ügyvéd végett, a kinek minden vásár alkalmával 
küldött fel sajtot, szilvaízt és tojást, ha azt akkor üiind 
eladta volna, a pénzt kamatra adta volna, a kamatot min- 
dig a tőkéhez tette volna, annyi sok esztendő alatt milyen 
nagy capitalis lett volna abból ! 

Egy szóval a kurta kutya contra buglyos kakas proces- 
susnak nem tudott vége szakadni. 

Most tehát az új biró választás után az a jó mulatsága 
volt a hivatalból kimaradt úri rendnek, hogy elvárja, mi 
tevő lesz az líj tanács a híres perrel ? 

Nem is soká kellett várniok, sem pedig Mácsik és Saj- 
tos uraimékat nem kellett senkinek lovalni, mert a mely 
reggel nemzetes Csonttörő Mihály uramat megerősítek a 
bírói székben, azon napnak délutánján már ott volt nála 
a két perlekedő férfi ; nehogy más legyen az első, a ki az 
új bírót megpróbálja. 

Csonttörő Mihály uram nem hiába viselte ezt a nevet, 
mert valóban derék, termetes, csontot törni képes férfi 
volt, a legjobb idejében, derült, jókedvű orczával; akkor 
is csak egy magyar nadrágban volt, egy ingre vetkőzve, 
mert az ezüstgombos ködmen nem szaggatni való. 

— Adjon Isten jó napot kegyelmeteknek ! szólt, az érke- 
zőkkel kezet fogva ; hát eljöttek, ugyan örülök rajta. Épen 
most volt a kezemben a pörük. Tessék leülni nálam. Te 
asszony, hozz egy kulacs bort, meg azt a fehér czipót, 
azzal a sonkával. Tessék, nemzetes uraim : saját termé- 
sem. De biz ezt meg kell kóstolni ; de biz addig egy szót 
sem szólunk a perről. 

Mácsik uram. Sajtos uram, leültek az asztal mellé, egy- 
másnak hátat fordítva. 

— Drága jó bor termett az idén, konyítja a tizennegye- 
dikit, ugy-e bár, Mácsik uram? Hát kegyehned, Sajtos 
uram, nem úgy találj a-é ? No, hála az úr Istennek, hogy 
valahára még is valamiben egyetértenek. Hisz mindig 
mondtam én, hogy Mácsik uram, meg Sajtos uram talpig 
derék, becsületes ember mind a kettő. Hát ez a sonka 
mit beszél? öt mázsás disznó járt ennek a lábán. Hallom, 
hogy Sajtos uramnak is szép egy pár hízója van; de Má- 
csik uramé se kutya. Aztán a disznótorból ki ne hagy- 
janak ám. 

A két pörös úr most már az asztalnak fordult, s kissé 
vidámabb orczával felelének Csonttörő Mihály uramnak, 
hogy mihelyt disznót ölnek, olyan szál kolbászt küldenek 
neki, a mi körül éri a portáját. 

— No ennek előre is megiszszuk az aromását, kocz- 
czintsiink egymással egyet. 

A két úr összeüté poharait a bíróéval, de még egymás- 
sal nem. 

— Hát odahaza mit csinálnak az apróságok ? Mácsik 
uramnak ugyan szép eladó leánya van már. Megüljük ám 
annak a lakodalmát; tudok én annak majd vőlegényt, 
derekat. Hát Sajtos uram fia kitanulta-e már a debreczeni 
coUegiumot? máshova ne vigye ám káplánnak, mert innen 
vasfogóval sem eresztjük. 

A két úr e szóra kedvenc/ thémájába jött bele ; egyik a 
leányáról, másik a fiáról annyi sok szépet, jót tudott el- 
mondani, hogy annak késő estig nem szakadt Vége, annyi- 
val ia inkább, hogy Csonttörő Mihály uram is segítette 
szaporítani a jó szót; a kulacs e közben kétszer is kiürült, 
harmadszor is megtelt : a pörlekedő felek utoljára restel- 
tek belőle a pohárba töltögetni, hanem egymás után ittak, 
később egymás egészségére ittak, utoljára összeölelkeztek, 
megcsókolták egymást ; megesküdtek, hogy soha sem volt 
nekik egymással semminemű bajuk, csak a gonosz szom- 
szédok, meg a prókátorok tüzelték őket egymás ellen. Vég- 
tére parolát csaptak egymás tenyerébe, hogy mihelyt Má- 

esik uram leánya arra való lesz, Sajtos uram fiát pedig 
farához segíthetik, rögtön összeadják őket. 

Csonttörő uram lesz a kérő násznagy, Baki notárus 
uram a kiadó. 

Éjfél felé volt az idő, mire a két peres férfi kibotorkázott 
a bíró házából. Karon fogva, s vállaikat összevetve távo- 
zának a nagy konyhán keresztül, a hol bíróné asszonyom 
épen kenyér alá fűtötte a kemenczét. 

— Nini ! kérdezé a biró. Hát a perrel mi történjék? 

— A kurtakutya perrel ? szólt Mácsik uram nevetve, 
hát tudja mit, nemzetes biró uram, épen kenyér alá fut 
biróné asszonyom, ni . . . 

... — Jó lesz neki kemenczefűtőnek ! egészíté ki ka- 
czagva Sajtos uram az elmés ötletet ; s egy perez múlva 
ott lobogott a kemenezében az egész kurta kutya, buglyos 
kakas proeessus; nem maradt meg belőle egy lap sem 
ereklyének az utókor számára. 

Máesik Mátyás és Sajtos András uraimék aztán nagy 
danolással mentek végig az utczán, minden utczaszöglet- 
nél megállván csókolózni ; egy baktert, ki be akarta őket 
kisérni a városházához, szinte addig csókolgattak, míg a 
nyavalyás ott hagyta nekik a szűrét és elszaladt, s mi- 
után vagy négy házhoz bekopogtattak, azt vélve, hogy 
otthon vannak, csakugyan szerencsésen eligazodtak ha- 
záig, s ott addig búcsúztak egymástól, míg rájuk virradt a 
reggel. 

Azontúl aztán soha sem volt nekik egymással semmi 
bajuk. 

Csonttörő Mihály uram pediglen más nap plena ses- 
sione következő ítéletet mondott a jegyző tolla alá : 

«In causa Mácsik Mátyás, contra Sajtos András e mai 
napon és esztendőben deliberatum est: quod»). 

öKi mit kapott, viselje tisztességgel, ki mit szenvedett, 
tűrje el emberséggel; senki sem tartozik a másiknak 
semmivel ; minket pedig őrizzen meg minden perpatvar- 
tól a mennybéli Felség ...» 

Jókai: Dekameron. I. ^ 

És a pörös felek minden prókátor bámulatára megnyu- 
godtak az ítéletben. 

Csonttörő Mihály uram ezentúl is derék, erélyes birája 
maradt az érdemes városnak, ki is látva azt, hogy semmire 
sincs olyan nagy szüksége a községnek, mint fára és hogy 
a sok hivatalnoknak is hasznos foglalkozást adjon, kiküldte 
őket valamennyit a pusztákra, a homokba, fát ültetni. 

Vagy két hétig elültettek egy néhány millió fát, hanem 
akkor már kezdtek egy kicsinyt remonstrálni biró uram- 
nak, hogy hiszen jó dolog ez a faültetés, de adjon már 
valami más dolgot is, mert ebből csak nem telhetik ki az 
esztendő. 

Jöttek még hozzá a catastralis, urbarialis s más fatális 
ügyek, a mik sok fejtörést kivántak, melynél fogva két 
heti interregnum után Csonttörő Mihály uram jónak látta 
az egész ködmenes magistratussal egyben tisztességgel 
resignálni s visszaadni a hivatalviselés terhét a tintás ujjú 
osztálynak saját jó kedvéből. 

Hanem azért rövid uralkodása emlékéül máig is díszle- 
nek az általa ültetett roppant homoki erdők s él a nagy- 
becsű adoma a kulacsborral ketté vágott gordiusi csomó 
felől. Adjon az Isten sok hosszú pernek ilyen vidám véget. 

8. 
A FLUIDONI HABCZ. 

Mikoron IV. Jakab, a skótok királya tábort ütött Lim- 
nuch mellett öcscse seregeível szemben, a ki ellene fel- 
lázadt, íme késő éjszakán, midőn az őrökön kívül senki 
sem vala már ébren, hófehér szakállú agg férfi jelent meg 
sátora közepén. 

A mécs halvány világánál a király meglátva az isme- 
retlent, azt hívé, hogy álmodik, s ereje nem volt, hogy 
nyughelyéről felemelkedhessek, szó nem jött ajkára, hogy 
azt megszólítsa. 

Az ősz szétterj észté hosszú bő öltönye szárnyait, s egy 
hosszú kétélű kardot, mely derekára volt övezve, lekap- 
csolva, azt a király mellé- tette, s csendes, de szilárd han- 
gon szólt: 

«E kard győzelmed lesz néked ; — légy bátor az erősek- 
kel szemben, kegyelmes a gyöngék iránt, de kerüld az 
asszonyokat; — vagy e kard leszen halálod.)) 

Ezt mondva, eltűnt az agg ; a király borzadva kelt fel 
és sátora elé kilépve, kérdezé az őröket, hogy ki volt az a 
vén férfi, a ki sátorán ki s be járt? 

Az őrök nem láttak senkit, csupán a csillagos égen lát- 
szott valami fehér felhő, félig a holdtól besütve, félig 
homályba merülve, mely hasonlatos volt egy vén ember- 
hez, hosszú hófehér szakállal, hosszú bő szürke palástban, 
mintha a chymchioldi hegyormok felett repülne el nagy 
csendesen, eltűnve a sötét fenyőerdők mögé. 

A király gon.dolatokba merülten tért vissza sátorába, a 
kard most is ott feküdt nyugágyán, mit az ismeretlen agg 
hozott számára, teleirva ismeretlen betűk soraival. 

A hold még le sem szállt, midőn már a hajnal kezdett 
hasadni ; a király sátorába egyfelől a fehér hold, másfelől 
a piros hajnal vetettek gyönge világot ; egyik arczára dia- 
dalt, a másikra halált festve. 

A király ébren álmodott, magában találgatva az isme- 
retlen irás szavait, melyeknek titkos értelme lehet : dia- 
dal — vagy halál. 

Ekkor megzendült a kürt a chymchioldi ormokon ; az 
ellenség seregei csapatostól jöttek alá, a fenyves erdők 
közül kivillantak a csillámló fegyverek. 

A királynak előhozták harczi paripáját, sisakját fejébe 
tették, sátora ajtajánál egy vén bárd énekelt, ki fürtök 
helyett cserkoszorút viselt. Az énekelt ott az ősök tetteiről. 
A király felfogadta magában, hogy nem fog rosszabb lenni 
azoknál. 

A hárfahangok nemsokára elnémultak a harczi kürt 
riadozásinál ; az égen szürke felhő vonult nagy lomhán 

keresztül ; a király feltekintett rá, s eszébe jutott az első 
szó: «Légy bátor az erősek ellenében ». 

A harcz megkezdetett a limnuchi fenyéren, a föld dör- 
gött a paripák robajától, a kardok megpendültek a pai- 
zsokon, mindenfelől folyott a vér, de sehol sem annyi, 
mint a merre a király járt. Az ellenség megveretett, csa- 
patjai szétszórattak, a ki a hegyek közé nem menekülhe- 
tett, ott veszett a végtelen ingoványos lankaságban. 

A király megűzte őket egész a hegytorkolatokig ; a csa- 
tát vesztett sereg elfutott az erdők közé; a szürke felhő 
egészen leszállt a völgybe, hol a cambelaghi szakadékos 
hegyszoros kezdődik, mintha intve mondta volna, «ne 
menj tovább, ne nienj oda!)) 

A királynak eszébe jutott az intés másik szava: «légy 
kegyelmes a gyöngékhez)), s megszüntette az üldözést; a 
közeli Cambelaghből egy csoport özvegy és árva jött eléje 
zöld ágakkal, kegyelemért esedezve annak, a ki életben 
maradt, temetőért annak, a ki elesett. 

A király könyes szemekkel adta vissza a síróknak hol- 
tait és foglyait. 

A háládatos lakók, kikkel oly kegyelmesen bánt, meg- 
hitták őt helységükbe, az éjen át megpihenni. A király 
elfogadta a meghívást, s fáradt seregével együtt tanyát 
ütött Cambelaghben. 

A felhő köddé vált a völgyben; hidegen permetezve 
hullott a hadfiak ruhájára, pánczéljára; látni lehete a 
sűrű ködgomolyokat, a mint a széltől űzetve hömpölyög- 
tek az emberi alakok közt, mintha le akarnák mosni, 
törülgetni a rájuk fecskendezett vért. 

A mezőn őrtüzek gyúltak; a király felfegyverkezve járta 
sorba az őrvártákat, a tábor fegyverben aludt. 

Egyszer, a mint körüljárna, tévedező hárfahangot vél 
hallani a ködös éjszakában, megáll, figyel és hali a távol- 
ból csodás, viszhangzatos éneket : 

Zuhogj, zuhogj fehér patak, 
Zokogj, zokogj fehér leány: 
Fehér leány a csóktul lesz piros, 
Fehér patak ellenség véritől. 

A király hallá a bűbájos hangot, s nem állhatá meg, 
hogy utána ne menjen. 

Ekkor felszakadt a felhő és felszállott a magasba. 
A fekete felhőrongyok közül sápadtan bujt elő a hold. 

A hold sápadt világánál egy magas kőszikla felett fehér 
alak ült a zöld mohoíi. Egy karcsú, tünde hajadon, fehér, 
miként a hold maga, fekete haját szétszórta a vihar, fehér 
ruháját vadul lobogtatja a szél. 

A hárfa búsan, rémesen pengett ujjai alatt, s a kába, 
értelmetlen dalt a bazalt sziklák viszhangoztaták. 

Lábai alatt terült a loeh-brioli tengerszem, sötétzöld 
habzó tükrén reszketett á leány alakja. 

A király nem birt magával, a dal édes, elbűvölő hangjai 
ragadták őt arra felé. Egyszerre hevült és borzadt. Barna 
felhő úszott a távolban, széle a hold ezüstjével szegve, 
meg-megvillant olykor s elkésett mennydörgés mormogása 
hallott, mintha intő szózatot dörmögne. 

A király nem érté azt meg. 

Elfeledve táborát, a leány felé rohant. Paripáját hátra- 
hagyta a sziklák miatt. Majd pánczélj át is lerakta, hogy 
a tengerszemet keresztül úszsza, s minél közelebb ért a 
leányhoz, annál erősebb volt a bűbáj, mely őt a felé 
ragadta. 

A leány látta őt jönni és nem futott el előle. Fejét le- 
hajtá hárfájára, kezei végig futkostak az ábrándos húro- 
kon, zilált hangzavart pöngetve, s midőn a király lábai 
elé omolt, hagyta magát átölelni; bűbájos, szerelmes sugár 
ömlött alá szemeiből, arczára mosolygó vonásokat rajzolt 
a hold ; csak midőn a villám néha kéklő napfényt lobbanta 
fel, akkor látszott egészen ellenkező tekintet arczán — 
sápadt mint a halál, fenyegető, mint kísértet, szemei 
mintha visszavillámlottak volna. 

— Jer innen, szólt, a királyt elfödve fehér öltönyével 
8 fekete hajfürteivel, az éj és köd oly hideg, amott világít 
kunyhóm ablaka. Tűzhelyem meleg és szerelmem forró. 

A király hallgatott reá és követte a leányt. A felhő vil- 
logott, dörgött. — A király nem látott, nem hallott. — 
Egyedül a leányt és édes szavait. 

* * * 

Az éj vége felé járt már. A völgyben, hol a tábor feküdt, 
iszonyú ordítás támadt, a vert ellenhad visszajött, az 
alvókra észrevétlenül ráütött, s álmaikban legyilkolá. 

A meglepett had nem találva meg vezérét, összebom- 
lott, s szétzavarva elhullott az éjszakában ellenségei kezé- 
től. A szerelem öleléseiből halálra ébredt a király is, saját 
kardjával átverve. S az éji harezordításban, ha olykor a 
szél erre hozta, haJlatszottt a loch-brioli leány vad éneke : 

Zuhogj, zuhogj fehér patak, 
Zokogj, zokogj fehér leány : 
Fehér leány a csóktul lett piros, 
Fehér patak ellenség véritől. 



9. 

BÉBE. 

Leszczinszky Sztaniszló, Lengyelországnak szerencsét- 
lenségéről és kalandjairól nevezetes királya, miután ha- 
talmas barátja és szövetségese XII. Károly megbukott, 
maga is futni kénytelenült s trónját átengedni 11. Ágostnak. 
Ámde azért, ha leszállt is, de le nem mondott soha e 
trónról s minden alkalmat megragadott, hogy azt vissza- 
szerezze. 

' Az ilyen nyugtalan trónkövetelő nagyon elrontja azok- 
nak álmait, a kik már birtokban vannak. Sztaniszló zwey- 
brückeni birtokában, melyet a nagy svéd királytól kapott, 
miután országát elveszte, szüntelen körül volt véve alkal- 

inatlan látogatóktól, a kikről igen jól tudta, hogy minden 
szavát, gondolatát kilesik s besúgják Ágostnak. Minden 
barátságosan közeledő ábrázatról tudhatta, hogy ez kém. 

A hol pedig a kém jelen van, ott már az orgyilkos sincsen 
messze. 

Az udvarában egymást váltó idegenek között volt egy 
orosz és egy szász tiszt. Amannak a nevét nem tudni, emezt 
Branckenak hittak. 

Úgy látszott, mintha ott ismerkedtek volna meg, s mind- 
kettő azon törekedett, hogy Sztaniszló szép testvér^, Ka- 
talin figyelmét magára vonja, e fölött voltak tréfás vitáik, 
mint szoktak fiatal úrfiak közt lenni, ha delnőkről van 
a szó. 

A fejedelem angol kertjében volt egy mesterséges grotta, 
ódon kövekből összerakva, folyondárral befuttatva, mohos, 
fülfűvel benőtt teteje volt, nehéz vasajtaja, belül pedig 
kényelmes pamlagok és fényűző pompa. Egy szobából állt 
az egész. 

A királynak ez volt kedvencz nyaraló helye ; itt aludta 
délutáni álmát, s ide rendelé gyakran meghitt vendégeit, 
kik aztán nála nélkül is eljártak oda, a nyári délutánok 
alatt, hűsölni. 

Egy délután egyedül volt a grottában az orosz és 
Brancke. 

— Te bajtárs, szólt az orosz, ez ugyan csendes, magá- 
nyos hely itten. 

— Valóban, egészen szerelmes kalandok számára van 
építve. 

— Ha becsuknák ezt az ajtót, senki sem tudna meg 
semmit arról, hogy mi történik ide benn. 

— Például, hogy az ember szép asszonynyal csókolózik. 

— Te szeretnél itt egyedül lenni Katalinnal, nemde? 
~ Még inkább* Sztaniszlóval egyedül lenni. 

Az orosz hirtelen megragadá Brancke kezét, 

— Csitt. Zárjuk be az ajtót. 
Azzal becsukta a vasajtót magukra. 

— Itt nem hallhatja szavainkat senki* 

— Egy lélek sincs rajtunk kívül jelen. A grottának 
semmi melléképülete nincs, falain át nem hat a szó, s itt 
semmi hely, a hol valaki elrejthette volna magát. 

— Ha csak ebbe a virágvederbe nem ! 

Egy pompás két láb magas japán virágveder állt ott egy 
zöld márványoszlopon, tarka dáhliákkal megrakva, az 
orosz arra mutatott ; mind a ketten nevettek fölötte ; az- 
után megnéztek pamlagot, szőnyeget, nincs-e ott rejtve 
valaki ? S meggyőződtek felőle, hogy egyedül vannak. 

' — Bajtárs, szólt az orosz, mi egy czélból vagyunk ide 
küldve. 

— Igen. 

— Utasításunk az, hogy Sztaniszló minden mozdulatát 
kikémeljük s vigyázzunk rá, hogy Zweybrückent el ne 
hagyja. 

— Azt pedig az éjjel el akarja hagyni, hogy Franczia- 
országba fusson, honnét segítséggel biztatják, én meg- 
tudtam* 

— En is tudom. Mi parancsod van ez esetre ? 

— Akkor meg kell őt ölni. 

— Csitt! halkabban beszélj. Még a virágok se hallják 
meg, a mit mondasz. Hogy akarod őt megöletni? 

— Katonáim vannak a közelben, azok az úton meg fog- 
ják támadni s levágják, azt fogja mindenki hinni : rablók 
voltak. 

— Nem jó terv. Sztaniszló bátor és vitéz, megeshetik, 
hogy keresztülvágja magát. Valaki rá talál embereidre 
ismerni. Lenne érte zaj ; téged bizonyosan kiadnának saját 
küldőid, mert az ilyen zajos tett felelősségét nem szokás 
nyíltan elvállalni. Mást kell tenned. 

— Tanácsolj. 

— Zaj nélkül kell neki meghalni; van nálad valami 
méreg? 

— Van, de soha sem tudtam használni ; Katalin mindig 
megkóstolja elébb minden ételét, italát. 

— S azt nem akartad megölni vele együtt ; úgy látszik, 
hogy még utoljára szerelmes vagy bele. Ne bántsd. Én 
okosabban vagyok ellátva. Látod ezt a levelet? Ebben van 
Sztaniszló halála. Pedig milyen szép rózsaszín pecsétje 
van ! Az ember nem hinné. A mi bele vanirva, az is igen 
kellemetes. Tudósítják a királyt, hogy Károly ismét had- 
sereget gyűjt török pénzen. Hogy fog örülni rajta! De 
majd két óra múlva elkezd a szive szorulni, mellét nehéz 
teher fogja el, szemei elsötétülnek, agya elkábul; orvosok 
jőnek, futnak, eret vágnak, tudományukat előszedik; mind 
hiába, a király az éjjel halott lesz. A levél sorai finom 
porral vannak behintve, mely az olvasás közben ledörzsö- 
lődve róla, egy pár évvel hamarább elküldi őt oda, a ht)l 
legjobb helye van minden embernek. 

— Ez jó ötlet. Te fogod átadni a levelet. 

— Add át te. Bennem kételkedik, mert azért, hogy len- 
gyel nevem van, orosznak gyanít. 

Brancke egy perczig tétovázott a levelet elvenni. 

— Talán félsz tőle? 

Erre elvette és keblébe rejté. 

— Most keressük föl a királyt. 

E titkos szerződés után egyik férfi sem hagyta el egy 
perezre is a másikat; az árulók féltékenyek, mindegyik 
biztos akart arról lenni, hogy a tett végrehajtásáig társától 
el ne legyen árulva. 

Két óra múlva haliák az udvarmestertől, hogy a fejede- 
lem a grottában várja őket. Mindketten siettek oda. 

Sztaniszló egyedül volt. Midőn beléptek hozzá, monda, 
hogy csukják be maguk után az ajtót. 

Erre Brancke kivevé öltönye alól a levelet s örvendő 
arczczal monda Sztaniszlónak : 

— Levél érkezett Benderből. 

Sztaniszló összefonta karjait s nem vette el a levelet, 
hanem átszegző tekintetével nézett majd egyikre, majd 
másikra. 

Brancke újra eléje nyujtá azt. 

— Csak tartsd meg leveledet ; tudom mi van benne. Ha 
én is tudnék méreggel gyilkolni, miként ti, azt mondanám, 
nyisd fel és olvasd el magad. 

Brancke elsápadt; az orosz észrevéve, hogy el vannak 
árulva, hirtelen az a gondolat villant meg agyában, hogy 
Brancket benne kellene hagyni a felelősségben, s magát 
megmenteni; egy árulással több, vagy kevesebb. 

— Mi az ? szólt, tettetett bámulattal fordulva czinko- 
sához. 

- — Ne álarczoskodjál ! kiálta rá a fejedelem. Te olyan 
jól tudod, hogy mi az, mint én, vagy ő. Ti küldve vagytok, 
hogy engem szemmel tartsatok, s ha kell, megöljetek. Itt 
ebben a szobában szép csendesen, egyedül, halkan sut- 
togva végeztétek el az orgyilkos tervet, senki sem hallá, 
csak egy virágedény ; de a virágoknak füleik vannak és 
nyelvük a tanúskodásra. Bébe ! 

E hivásra a porczelánveder dahlia-bokrétája szétbom- 
lott, s a két láb magas edényből egy emberalak emelkedett 
elő, — valóságos élő ember, maga sem magasabb harmincz- 
három hüvelynél, a fejedelem kis törpéje, Bébe. 

Ki hitte volna, hogy abban a kis virágtartóban egy egész 
meglett ember elfér ? 

A kis furcsa törpe biczegő fejjel mosolyga az elárult 
kémekre s két kezében egy felvont pisztolyt tartott, mely- 
nek lyukas végén tréfásan fütyörészett, mintha ez a leg- 
jobb mulatság volna rá nézve. 

Az árulóknak nem volt semmi mentségük. 

— Uraim, szólt hozzájuk a fejedelem. Királyok, a kik 
trónjukon ülnek, a felségsértőket el szokták Ítéltetni, s ha 
nekik úgy tetszik, megöletik vagy kegyelmet adnak. Én 
futó király vagyok, kinek sem testőrei, sem bírái, sem 
bakói nincsenek. Ha trónomon ülnék, kegyelmet tudnék 
adni az orgyilkosnak ; de mert üldözött vagyok, elitéllek 
benneteket és meghaltok. S mivel hogy bakó nincsen szol- 
gálatomban, majd végrehajtom az Ítéletet magam, mint 
királyhoz és lengyelhez illik. Húzzatok kardot és véd- 

jétek magatokat. Sztaniszlót meg is lehet ölni, de csak 
szemközt. 

A fölfedezett gyilkosoknak nem is lehetett egyébre gon- 
dolni, mint hogy karddal kezükben nyissanak utat maguk- 
nak e kelepczéböl, melyből csak Sztaniszló vérén keresztül 
volt kijárás. Hirtelen kardot vonva, rohantak a királyra 
mindketten. 

— Hohó, urak ! sivíta a törpe éles hangja, egyszerre 
csak egy jön, egyik a másik után ; kettesével csak az 
orgyilkosok mennek egy ellen, várjon a kapitány úr 
sorára ! Tessék leülni a pamlagra és ne tessék kardjára 
tenni kezét, míg az első viadal tart, mert Bébe itt van és 
Bébe igen jól lő. 

Brancke leült. Az orosz összemérte kardját a királyéval. 
A törpe az egész viadal alatt Brancke homlokának szegezve 
tartá a pisztolyt. Annak a homlokán hideg veríték gyön- 
gyözött a párharcz alatt. Az pedig igen soká tartott. Az 
orosz igen jó vívó volt, s kétségbeesve védte magát. Eleinte 
sok erőpazarlással veté magát a királyra, ki azonban csak 
játszani látszott vele. 

Végre Brancket egy zuhanás riasztá fel kábultából ; az 
orosz keresztül döfve esett oda, épen az ő lábához. Csak 
arczra fordult még, azután mindjárt meghalt. 

— Uram ! önön a sor. Szólt hozzá Sztaniszló. Brancke 
előtt káprázott a világ ; gépileg nyujtá maga elé meztelen 
kardját s egy perez múlva a király kardja a fal táblázatá- 
hoz szegezte a nyomorultat. 

— Most lovaimat. Bébe ! 

Sztaniszló még azon éjjel átszökött Francziaországba. 

10. 

KÉT LÉGYOTT. 

Darvady Sándor a franczia háború alatt mint huszár- 
őrnagy állomásozott ezredével egy Como-parti kis vá- 
rosban. 

Szép fiu volt, sok szerencsét csinálhatott volna az asz- 
szonyoknál, ha különösen nem kötötte volna magát ahoz, 
hogy egy fiatal, tizenhatéves leánykába legyen szerelmes. 

A leánykát Lanrettának hivták, egy gazdag nobili leánya 
volt, kinek két testvére Napóleon seregében szolgált; atyja 
dühös híve volt a cisalpini respublicának. 

Darvady jól tudhatá, hogy a leányt neki feleségül oda 
nem adják; nem is igen házasodni való idő volt az akkor, 
különösen fiatal huszártisztekre nézve. Ha feleségül meg 
nem nyerheté, szeretőül még inkább hiában várt reá, 
mert a leány nagyon őrizte erényét s tudott vigyázni 
magára. 

Történt azonban, hogy a szülők észrevették Lauretta 
hajlamát Darvady iránt, s hogy az egész szerelmi viszony- 
nak véget vessenek, elhatározák, hogy nőül adják a leányt 
egy fiatal nemes úrhoz, ki régóta vágyott már kezére s kit 
a szülők szivesen láttak, bár a leány gyűlölt. 

Lauretta kétségbe volt esve, midőn szülői határozatát 
megtudá; azonban minden sírás, könyörgés hasztalan volt; 
ha erre hallgatnának, sok házasságnak el kellene múlni : 
mi lenne akkor a világból? 

A menyegző napját nagyon rövid határidőre kitűzték s 
minden készületet megtettek hozzá. 

Ekkor Laurettát a szerelmi elkeseredés oly lépésre birta, 
melytől a hajadoni szemérem eddig visszatiltá. 

Levélben tudata titkos kedvesével, hogy a menyegző 
napját megelőző éjjel szobájának kertre nyiló ablakából 
fehér kendő fog lengeni. 

A hadfi értette azt jól és alig várta azt a boldog csilla- 
got, mely az igért éjszakát felhozza az égre. 

Már itt volt a nap, közelgett az"óra ; de még nem ment 
le a nap, midőn futár érkezik hozzá Alvinczytól, ki paran- 
csot hoz a vezértől, hogy rögtön induljon ezredével a 
Genua felől siető franczia lovasságnak útját állani. 

Rögtön ! 

Épen most, a midőn egy rég álmodott éden ajtaja nyílik 
meg előtte, mely holnap azután ismét örökre be fog zá- 
rulni ! Egy ilyen találkozót elhagyni, s indulni egy másik 
találkozóra, a hol nem csókot osztogatnak ! 

Miért rögtön? Miért nem reggel? Miért nem éjfél után? 
Olyan sietős- e az a véres munka? nem haladhat-e el fél- 
napig, negyednapig, csak egy rövid óráig ? 

Nem lehet-e az indulást a hadfiak készülődésével elha- 
lasztani néhány órával? Ki tudja azt meg? Ki vádolhatja 
éi-te valaha? Hisz a futár is elkéshetett volna az úton, 
miért ne késhetnék ő ? 

A szenvedély és a becsületérzés egy nehéz perczig erős 
tusát küzdött a bajnok szivében. De csak egy perczig. 

— Nyeregbe vitézek ; indulunk rögtön ! parancsolá har- 
czosainak, megfúvatta az indulót, s mikor a legelső csillag 
felhozta az égre az éjt, akkor ő már nyeregben ült s al- 
tisztéinek osztá a parancsokat. 

Mikor a csalogány első dalát énekelte az orgonafák kö- 
zött, akkor lovagolt ő kedvese ablaka alatt végig; s fel- 
tekinte és felsóhajta. A fehér kendő ott lengett le hosszan, 
szél sem háborgatta. 

Darvady nem engedé, hogy a trombitát ott megfújják; 
ne zavarják el a csalogányt ablaka alól, tán elaltatja a 
csalogány dala, ha kedvesét hiába várja. 

Csendben, trombitaszó nélkül kivonultak a lovas vitézek 
az alvó városból. 

Egy dombtetőről visszanézett Darvady, a fehér kendő 
most is lobogott még a kastély ablakában, halk szél lebeg- 
teté, az a szél oly meleg volt, mint egy búcsúsóhaj. 

— Előre ! siessünk ! paraocsolá a vezér; a paripák ro- 
bogása hangzott. A szerelmes leány hiába várt a talál- 
kozóra. 

De a másik találkozóra jókor érkezett meg a hős ; ha 
egy órát késik, a fővezér balszárnya meg van kerülve. 

A légyott tüzes volt, mint olyan szeretők között szokott 
lenni, kik egymást régóta várják. 

Darvadyt megjutalmazá a sors azért, hogy szenvedélyén 
győzni hagyta lovagérzetét. 

Itt elesett ő, s megmenté becsületét. 

Ott egy ártatlan leányka becsülete menekült meg. 



11. 
A KASSAI bíró. 

(Korrajz.) 

Ugyanebben az esztendőben történt vala az, 

hogy város birájának az öreg Késmárki Tóbiás helyébe a 
száz választó polgárok, úgymint negyvenötén a magyarok- 
ból, negyvenen a németekből és tizenöten a vendusokból, 
tanácstétel után Doránczius Mihály uramat ő kegyelmét 
választák el közakarattal, mint a ki nagy tudományú és 
mind azon időkig feddhetlen kegyes életű ember vala és 
mindenki által is becsültetek. 

A száz polgárok ezt tévén, szép processióval kimenének 
a fürmenderek és a conrector ő kegyelmeik vezetése mel- 
lett a kapun kívül levő temetőbe, a holott az egész föld be 
vala hintve szalmával vastagon ; vízkereszt napja levén, a 
mikor tudniillik hideg vagyon és az ember lába megfázik 
a tanácskozásban. 

Szokás vala pedig, hogy az újan választott birót mindig 
a temetőkertben avassák be az ő hivatalába, a holott az 
emberi elmét legkevésbé háborgatják a világi hivalkodás- 
nak gondjai; sőt annál inkább figyelmeztetik a körül 
domborodó sírhalmok, hogy egyedül az igazság és jó cse- 

lékedet maradandó a földön, más minden elmúlik és porrá 
lészen. 

Azért is minden muzsika nélkül jön ezen actusra a 
temetőkertig az újon választott biró, a volt főbiró és tanács- 
beliek kiséretében, s megállván a temetőajtón belől, oda 
várja az őt köszönteni jövő czéhek elöljáróit. 

Kik is mindnyájan a maguk mesterségeik jeleivel járul- 
ván eléje, egyenkint felköszönték az új bírót, de semmi 
ajándékot nem adának neki, hanem csak megmutaták azo- 
kat előtte és ismét tovább vitték. Tudniillik, hogy azokat 
elébb meg kell érdemelni. 

Ugyanis jövének legelébb a molnárok, szép fehér meg- 
szelt kenyeret hozván eléje és mondának : 

« Ilyen szép fehér kenyérrel fogunk mi tégedet táplálni, 
ha hűséges biránk leszesz.» 

Ugyanazt mondák előtte a vinczellérek, kik akkor igen 
gazdag czéhet alkotának, egy hordó piros bort mutatván 
eléje. 

Szinte a takácsok, szűcsök és vargák, mindnyájan a ma- 
guk remekeivel, szép fehér sávolyos vászonnal, patyolattal, 
bundás prémmel és kivarrott sarukkal kecsegtették az új 
birót, ha városukhoz mindenha hűséges lészen. . 

Utoljára maradának az ácsok, a kik egy újdonatúj sze- 
keret, melybe hat ló vala befogva, vezetének az új biró 
elé ; a szekér pedig rakva volt simára faragott fával. 

És a midőn az ácsok czéhmestere a biró elé ért, azt 
monda neki : 

«Ime ebből a szép gyertyánfából rakunk te neked mág- 
lyát, hogy azon megégessünk, ha bennünket elárulsz.)) 

Szokás vala pedig ez Kassa városában biróválasztások 
alkalmával és senki meg nem ütközék azon. 

Mert olyan gyászos idők j árának felettünk, a midőn 
tűzzel-vassal kellé vala védni városunkat háromféle nem- 
zetbeli ellensége ellen ; negyediknek számithatók a marta- 
lóczok, úgy mint kik keresztyénekből lettek törökké s 
éjszaka száguldozva, fiatal leányokat és gyermekeket ra- 

gadoztak el, pénzért eladván őket a töröknek ; ötödiknek 
vettük a városban lappangó gonosztevőket, hatodiknak a 
fertelmes pestist, mely annjdszor meglátogatá a várost ; 
hetediknek pedig a mi ősellenségünket, a pokolbeli 
rosszat, kinek fejét törje meg a megváltó Jézus .... 

A város birájának tehát ezen idők szerint hét rendbeli 
ellenségtől kellé oltalmazni a várost, hogy azok mind 
annak kapuin kivül maradjanak : e végett sok ostromot 
kiállani, éjjel-nappal buzogányos kézzel őriztetni a falakat, 
gonosztevőket megköveztetni, vagy a «hárum pálczárum» 
büntetéssel fenyíttetni ; kalmárok árúit, a mit a városba 
behoztak, füstben, lúgban tisztíttatni ; vallási viszálkodá- 
sokat elfordítani és a sátán incselkedéseit kikerülni, hogy 
Ítéleteiben mindenkor igazságos legyen és sem ajándékért, 
sem szívbeli indulat miatt olyan ítéletet ne mondjon, a mi 
az egekre kiált és a pokolban tapsolnak rajta. 

Nem is aggódott azon senki sem, hogy Doránczius uram 
ő kegyelme olyan bírája lészen a városnak, a kín semmi 
makula meg nem látszik, mert jámbor istenfélő embernek 
ismerték mindenha, a kiről nem tudott senki semmiféle 
rosszat mondani. 

Annak okáért a temetőben történt szokásos beavatás 
után nagy örömmel és szép processióval visszavivék ő 
kegyelmét a tanácsház teremébe, holott is a nagy bársony 
zsellyeszékbe beültetvén, négy senátor a zsellyeszéket négy 
lábánál fogva felemelé, miközben a város trombitásai tá- 
rogatók fúvása és a tábori dobok verése mellett diadalmas 
muzsikát hangoztatának, a jelenlevő népség pedig három- 
szoros vívátot kiáltott ; a mely után ismét az egész tanács 
ünnepélyes járással meiie a templomokba, úgymint a pro- 
testánsokéba és római katholíkusokéba s mindenütt Te 
Deumot énekelve buzgósággal s hallgatva egy magyar ós 
egy német prédikácziót, a bíró házához visszatért, nagy 
vendégséget ülvén, mely felett a kántorok vezetése alatt 
tartott minden vallásbeli énekkarok gyönyörűséges haj:- 
moniákat zengedezének ; este felé pedig szurok-serpenyők 

gjníjtattak meg a bástyák szegletein s még a taraczkok is 
elsüttetének. 

Nem is bánta meg sokáig Kassa városa, hogy a biró- 
választás napján ennyi, meg annyi akó bort és ditto sert 
megivott nagy örömmel, mert Doránczius uram ö kegyelme 
minden ügyet és bajt úgy el tuda intézni rendén, hogy sen- 
kinek semmi panasza sem lehete. 

Történt azonban, hogy épen Petri és Panli napján este 
későn, két városbeli darabontok, Wurmdrucker és Kebluska 
névszerint, a kik az utczákon való patrolyozásra valának 
kirendeltetve, á mint a török árestomnak neveztetett nagy 
épület mellett bekanyarodnának, egy fekete köpönyegbe 
burkolózott alakot látának hirtelen egy házból kijönni, 
mely őket észrevévén, gyorsan a kapu alá húzta magát, 
mintegy elbújni törekedvén előlük. 

Kendelet levén pedig kiadatva, hogy minden, akár jó, 
akár rossz lélek, a ki este a kapuzárás órája után, a mit a 
nagy toronyból kürtökkel hírül adnak, lámpás nélkül jön 
ki az utczára, vagy a nélkül járkál a városban, elfogassék 
és éjszakára a közelebbi őrállomáson bezárassék, reggel 
pedig fizessen egy tallért, ha úr, — felet, ha szegény 
ember — ha pedig nincs neki, üdvösségesen meglapátol- 
tassék. 

A két darabont tehát meg akará állítani a szemközt 
talált éjjeli járkálót; Wurmdruckemél ugyanis levén egy 
papiros hártyából készült lámpa, a mit össze lehet nyomni, 
azt előre tartá, hogy a physionomiájába lásson, Kebluska 
pedig neki feszíté az alabárdot, rákiáltván erős szóval: 
«Ki vagy? Wer da? Chto szi?)) hogy minden nyelven meg- 
értse. 

De a megszóHtott semmiféle nyelven nem válaszolt, 
hanem volt nála egy hosszú pálcza, azzal úgy kivágta 
Wurmdrucker kezéből a papiros lámpást, hogy az össze- 
vissza szakadt s odább akart futni ; a Kebluska azonban 
úgy döfött hozzá, hogy az alabárd hegye a köpönyegén 
keresztül a ház kapujába hatolt s eként odaszegezte a fu- 

tamodót, a kit aztán a két darabont megfogott és kezeit 
hátra kötözve, úgy hajtott maga előtt a török árestom 
mellett levő silbakig, ott pedig belökék őt abba a sötét ka- 
marába, a melyben a hamut szokták tartani. 

Az elfogott kószáló nem akará megmondani, hogy ki- 
nek híják, a darabontoknak pedig lámpásuk nem levén, 
nem láthatták meg az arczát ; hanem egyre kérte őket és 
könyörgött, hogy bocsássák szabadon, ennyi meg ennyi 
pénzt ád nekik érte. 

A darabontok erre még jobban megijedének ; azt hitték, 
hogy tán valami gonosz kémet fogtak el és semmi kincsért 
ki nem bocsátották volna reggelig kezeik közül, még na- 
gyobb jutalmat remélve, ha őt reggel a birónak által adják. 
Ha az száz aranyat igért nekik, ők bizonyosnak hitték, 
hogy a biró kétszázzal fogja jutalmazni; reggel azután ki- 
bocsáták a foglyot, hogy majd viszik a biróhoz, s ime ki 
volt a fogoly ? . . . Maga a biró. 

Nesze nektek kétszáz arany ! A két darabontnak szeme 
szája elállt az ijedtségtől ; azt sem tudták hirtelenében, 
mit mondjanak? Doránczius uram semmit sem szólt nekik, 
hanem sietett haza, s még azon a napon a két darabontot 
valami hitvány praetextus alatt, talán garázdálkodás, vagy 
szitkozódás vádjából befogták, betették a Pontius Pilátus- 
ról neveztetett börtönbe, a holott, a míg Doránczius 
uram biró marad, bizonyosan ott fogja vala őket fe- 
lejteni. 

Erről a titokról tehát nem tuda meg senki az idő sze- 
rint semmit; olyan jól el vala az téve, mintha a temetőbe 
volna eltemetve. 

Vala pedig akkoriban Kassa városában egy gazdag mé- 
száros mester, a kit Sándor Istvánnak neveztek, a kinek 
két háza is volt, egyik a hóstádban, másik az apothéka 
mellett, melynek nem vala teteje, hanem az egész tető he- 
lyett téglákból hegyes kúpja volt építve, mint valami 
egyptomi pyramis. Az egész főpiaczon akkoriban mind így 
valának építve a házak, hegyes kúpokkal, a quadrát fara- 

gott kövek ólommal egymáshoz Öntve s vas kapcsokkal 
összefoglalva. 

Ennek a gazdag mészárosnak volt egyetlen egy fia, 
József, a ki szinte mészáros mesterségen nevelkedett és 
már remekelt is, még pedig emberségesen, njert az első 
ütésre leüté a tulkot, s nem fizetett egy aranyat sem a 
további ütésekért. 

József igen derék, jó termetű legény volt, vitézségre, 
bátorságra nem engedett senkinek sem a vele egykorúak 
közül; a kopjaszúrásnál mindig ő maradt a nyeregben, s 
a húshagyói lud fejét is mindig ő vitte el magával. A mel- 
lett jámbor, szorgalmatos ifjú volt; eljárt a templomba 
mindig s az éneke kihallatszott az egész gyülekezet közül. 
Szerette és becsülte is minden ember és soha sem mond- 
hatta senki, hogy neki vagy csak egy fél lattal is keveseb- 
bet adott a fonton, mint illett. 

Mikoron ez a József letette az ő mesteri remekét, az 
apja azt monda neki: « eredj fiam, arravaló vagy már, 
tekints szélylyel a városban: keress magadnak egy hozzád 
illő feleséget; ne nézz vagyonra, gazdagságra, mint inkább 
jó szívre és tiszta lélekre ; ezt a kettőt minden ember maga 
hozza a házhoz, a többit az Isten adja.» 

József akkor megvallá apjának, hogy ő már választott 
is magának egy derék, szép, hajadon leányzót, a ki Eper- 
jesről való árva leány, valami Katharina nevezetű, kinek 
apja és anyja meghalván, egy itten lakó nénjéhez jött fel ; 
annak óhajtaná ő árvasága napjait megrövidíteni. 

Az öreg Sándor István maga is ismeré személyében a 
leányt és nevelő nénjét is; kegyes jó lélek volt mind a 
kettő; különösen Katharina olyan szelíd és szemérmes 
teremtés, hogy nem is lehete rá nézni a nélkül, hogy az 
ember nyájas vonzódást ne érezzen iránta. 

Az az egy hibája volt csupán, hogy olyan sápadt volt. 
Ezen a bajon pedig minden idegen leányzóüak keresztül 
kellé esni, a ki Kassára jött lakni más vidékről; mert a 
város levegőjében, vagy ivóvizeiben volt valami, a mitől 

az idegen fehér személyek azt a halavány színt kapták, a 
mit csakugyan « kassai színnek » neveztek el felőlük. És 
ettől nem is menekültek meg máskülönben, mintha Kassá- 
ról ismét más vidékre mentek, vagy pedig, hogy ha férj- 
hez mentek. 

Nem volt tehát olyan nagy baj Katharina arczának kas- 
sai színe, mihelyt József aiyja beleegyezek, hogy fia őt 
nőül vegye. Lakodalom után, vagy azután majd elmúlik 
az magába s az új asszony csak oly piros lesz, mint a többi 
deli szép kassai menyecskék. 

József el is küldé mingyárt Katharina nénjéhez nász- 
nagyait, s nemsokára megtörtént közöttük a jegyváltás és 
kitüzeték a menyegző határnapja, úgymint Vincentius előtt 
való vasárnapra. 

Elérkezék a menyegző napja, meg is tartatok egész cze- 
remóniával; a menyasszony nénje házától négy lovas sze- 
kéren, még pedig daruforgók és tarka keszkenők levén a 
lovak fejében, hordoztatok a szentegyházig s onnan a vő- 
legény házáig, a város minden főbb utczáit végig járatva 
nagy muzsika szóval ; minden ifjú ember, a ki csak látá a 
menyasszonyt a szekéren ülve, mosolyogva monda magá- 
ban: « milyen kassai színe van)). 

Katharina ez napon még halaványabb volt, mint más- 
kor ; szomorúsága, elfogódottsága a templomban is észre- 
vehető volt rajta. Egyre sírt, ha a vőlegénye megfogta a 
kezét, 8 félelmesen húzódozott tőle. Sápadtság, félelem, 
sirás, mind illik a menyasszonynak; azért azon senki sem 
ütközött meg. 

Este a táncz után, mikor következik az a czeremónia, 
hogy a menyasszonyt és a vőlegényt az ő ágyas házukba 
kísérjék, a vőfély megfogá Katharina kezét, előtte két ifjú 
legény, kardosán, fáklyákkal, utána két nyoszolyóleány a 
vőlegénynyel; a muzsikások elkezdenek valami csendes 
andalgó melódiát, melynek zengésénél a fáklyás ifjú és a 
két nyoszolóleány körültánczolák a vőlegényt és a meny- 
asszonyt, mintha azzal is jobban egylnáshoz akarnák őket 

fűzni ; mindaddig, míg a hálószobába értek, ott is még 
egyszer körül lejtének, férfi férfi kezét, leány leányét fogva, 
azzal egyszerre kisuhantak az ajtón, melyet becsuktak 
maguk után, egyedül hagyva az ifjú párt; a zene még 
tovább szólt odakinn, mindig halkabban, mindig csende- 
sebben, végre alig hallhatóan, mintha a boldogok suttogá- 
sait akarná utánozni. 

Mikor pedig a vőlegény és a menyasszony egyedül ma- 
radtak a szobában, Katharina hirtelen letépte a fejéről a 
menyasszonyi koszorút és kétségbeesve szakítá azt össze, 
s aztán felnjdtá az udvarra szolgáló ablakot és kiugrott 
rajta. 

Az elbámult vőlegény az első meglepetés miatt azt sem 
tudta, mit csináljon, de a mint utána nézett a leánynak s 
látta, hogy az egyenesen a kerekes kút felé fut, ő is hirte- 
len utána rohant s épen csak akkor kapta meg, mikor 
már a leány fél testével a kút kámváján aláhajolt, hogy 
magát abba elölje. 

József átszorítá izmos karjaival a leányzót, hogy az 
semmi kárt ne tehessen magában, s aggódva kérdezé, mi 
baja? miért akar ő tőle elfutni? A leány eleinte csak ezt 
nyögte egyre, hogy engedje őt meghalni; de miután a 
vőlegény ezt semmikép nem akarta megengedni, monda 
azután neki a leány olyan gyónásokat, hogy József haja- 
szálai álltak bele az ég felé, s mire mindent megmondott 
neki a leány, el is ájult, úgy feküdt le vőlegénye lábai elé. 

Odabenn pedig a tánczos házban most is zengett az 
andalgó, mely boldog szerelmesek suttogását utánozza: 
deli szüzek, derék ifjak egjrre jártak és daloltak: 

« Járjunk, járjunk dali tánczot, 
Fűzzünk, fűzzünk rózsa lánczot. 
Menyasszonynak vőlegénynek .... 
Kösse őket össze. » 

A házasságból nem lett semmi. Katharinát félholtan 
vitték haza nénjéhez, a násznép szétfutott ijedten. József 

pedig nem szólt senkinek egy szót is a felöl, hogy mit 
mondott neki Katharina, hanem felült a lovára, egyik ke- 
zébe fogta furkós botját, másikba lobogós kopjáját s ki- 
lovagolt a biró háza elé. 

Ott a nyeregből megzörgette a kopja nyelével a kaput s 
így kiáltott az egész nép hallatára. 

— Hallod-e Doránczius Mihály? Én vagyok itt Sándor 
József; lovon ülök, kopja és fustély a kezemben, ülj felte 
is a lovadra, ha ember vagy, fogd kopj adat, buzogányodat 
8 j ere ki velem a síkra; ott harczoljunk meg egymással; 
te tudod miért? de nem mondod el senkinek. ítéljen köz- 
tünk az Isten. 

Hallatlan merészség volt ez, hogy egy polgár párvia- 
dalra hivja fel, kopjaszurásra, buzogány-verésre magát a 
város biráját; a nép bámulva hallá azt; de még jobban 
bámult azon, hogy a biró Doránczius nemcsak hogy nem 
üldözteté a vakmerő ifjút, sőt azt monda a darabontoknak, 
hogy hagyják őt menni békével, mert bizonyosan meg van 
háborodva. 

Sándor József pedig, hogy Doránczius nem jött ki a 
házbgl vele Isten nevében megverekedni, fogott egy hólyag 
lámpást, azt felakasztá kopjája hegyére, mellé egy rongyos 
ködment és nadrágot akasztott, s azzal a kopját vállára 
vetve, úgy lovagolt végig a városon, minden utczaszögle- 
ten elkiáltva : 

— Ifjak, vének ! ki látta közületek azt a Doránczius Mi- 
hályt, a kit én keresek lámpással ? Mondja meg, a ki látta, 
hová lett ? 

Valának pedig a nép között mindenütt pajkos hetyke 
legények, a kik e csúfondáros kérdésre gúnyos feleleteket 
adtak. 

«Én láttam ; most bújt be egy egérlyukba, csak a sar- 
kantyúja látszik ki belőle.)) 

((Én láttam; felöltözött asszonyruhába, szalonnát árul 
a piaczon a kofák között,)) 

«Ne bántsd Józsi », kiálta más, «a kályha mögött ül, fél, 
hogy megfázik, ha kijön. » 

«De bizony jönne az», szólt a negyedik, «de anyja nem 
ereszti, czérnát kell neki gombolygatni.» 

« Jön az mindjárt, csak a kopjáját keresi, de tyúkok ül- 
nek rajta s nem meri őket elhajtani, fél, hogy megcsípi a 
kakas. » 

« Hagyj átok! betegen fekszik; tegnap megcsípte a szú- 
nyog.* 

Ez a csúfolódás így ment utczáról utczára ; akkori szo- 
kás szerint ez lévén a módja a helyt állni nem akaró ki- 
hívott fél megtorlásának ; és mégis csodálni lehetett, hogy 
Doránczius Mihály sem elő nem jött, hogy a csúfot tevő 
ifjúval megverekedjék, sem érte nem küldött, hogy őt meg- 
fogassa, pedig mind a kettőt tehette volna, mert maga is 
izmos,' erős férfi volt, másfelől a város főbírája. A helyett 
azt monda, hogy engedjék az ifjú Sándort békével járni, 
a merre neki tetszik. 

Később azonban, hogy József fejéből kissé kipárolgott 
az első düh mámora, eszébe vette, hogy ilyen hántások 
után nem jó neki megnyugodni egy olyan hatalmas ellen- 
ség kegyelmében, s egy éjszaka alattomban megszökék a 
városból, még apja sem tudta meg, hová lett? 

Azonban haladt az idő : Katharina egjrre halaványabb 
lett és nem segített rajta semmi medicina. Egyszer azután 
kiderült az egész baleset titka. 

Épen áldozó csötörtök előtti napon éjszaka a két órai 
kürtölés után az éji őr egy palástba burkolódott asszonjd 
alakot vett észre, ki a falak mellett húzódva sietett a város 
árka felé. Az őr nyomban követte az alakot s látá, hogy a 
mint a fehércseléd az árokhoz érkezik, valami bepólált 
dolgot letéve a földre, s azután ásót vőn elő s elkezde 
ottan ásni. 

Miután jó mély gödröt vájt volna, akkor letérdelt ama 
csendesen fekvő tárgy mellé és ráborulva arczczal, elkezde 

keservesen sírni. Azonban mingyárt elhagyta a sírást s 
félénken széttekinte, ha nincsen-e közel valaki ? 

Ekkor az éjjeli őr odament hozzá és megragadá a sze- 
mély kezét, erősen rárivalva, hogy mit csinál itt? 

A leány rögtön hanyatt esett és elájult, nem tudott neki 
felelni ; hanem az előtte fekvő tárgy nyilván hirdeté, hogy 
mit cselekvék ? Egy kisded maszülött csecsemő Volt az ; 
szép gömbölyű arczú gyermek, csakhogy már halottan és 
megdermedve. 

Nem volt rajta nagyobb seb, csak épen egy gombostű- 
nek a szúrása a szíve táján, nem is volt több vér fehér 
ruhácskájáu, mint épen csak egy csepp és az elég volt 
rá, hogy az ártatlan meghaljon. 

Az éji őr lármájára odafutott emberek nagy szörnyű- 
ködve ismerek meg a gyermekgyilkos anyában Katharinát, 
Sándor József egykori menyasszonyát, ki a menyegző éj- 
szakáján bizonyosan azért futott el a lakodalmas háztól, 
mert nem akarta ezt a becsületes embert gonoszul meg- 
csalni. 

Ott mingyáii; megköték a leány kezeit s nyakába akasztva 
halott csecsemőjét, bevivék őt az áristomba és másnap 
mingyárt hozzá kezdenek a vallatásához. 

A leány nem tagadott semmit : ő maga gyilkolta meg 
gyermekét és el akarta azt temetni, hogy gyalázat ne érje 
miatta. Nem is mentette magát semmivel ; még csak nem 
is sírt, sem kegyelemért nem könyörgött. Csupán azt nem 
lehetett kivenni belőle, hogy ki volt gyermekének atyja ? 
Ezt állhatatosan elhallgatá és kész volt érte a hármas tor- 
turát kiállani. 

Doránczius Mihály biró volt az elnök a törvényszéknél, 
mely kimondta a bűnösre a sententiát, hogy ez Isten ellen 
való bűn azon büntetéssel toroltassék meg, mely meg va- 
gyon írva a város törvénykönyvében, azon módon, min- 
den kivétel nélkül. 

Ember emlékezetére nem történt ilyen bűnös eset e mi 
városunkban, annak okáért maga a nép sem tudott sem- 

mit a kivégeztetés módja felől s e végett tenger sokaság 
gyülekezett a kivégeztetés napján a vesztő helyre, meg- 
látandó, hogyan ölik meg azt, a ki gyermekét meggyil- 
kolta? 

Én is ott voltam, nem is fogom soha elfelejteni azt a 
látványt; de nem is mennék oda még egyszer megnézni, 
ha nekem Ígérnék a kassai hóstádot. 

Künn a vesztőfa alatt egy hosszú verem volt ásva, mint- 
egy singnyi mélységre, a mellett álltak kétfelől a hóhér- 
legények. 

Ebbe a verembe fektették bele Katharinát hanyatt, úgy, 
hogy a feje a veremből kiállt, mintha ágyban feküdnék 
szépen. 

Azután a kezeit és lábait erős czövekkel lekötözék a 
verem fenekéhez, mely úgymint neki sírgödrül fog szol- 
gálni. 

Akkor a hóhérmester egy vastag karót hegyével odatett 
a Katharina szíve fölé s ott tartotta azt mindaddig, míg a 
hóhérlegények földdel megtölték az egész vermet, hogy 
utoljára csak a leány feje látszott ki abból. 

És midőn nem látszott ki belőle egyéb a sápadt arczú 
főnél, akkor oda lépett hozzá a tisztelendő lelkész s le- 
térdepelve mellé, felszólítá őt lelke üdvösségére, bűnei- 
nek bocsánatára, hogy gyónjék meg előtte igazán és 
mondjon meg neki mindeneket, a mik még szívét ter- 
helik, mert íme mind a két lábával a sírban vagyon már. 

A földből kilátszó fő szomorúan tekinte széjjel maga 
körül kétszer háromszor is, mintha várna valakire, mintha 
azt hinné, hogy e végső pillanatban meg fog jelenni az, 
a kinek őt meg kell mentenie és hogy azután nem láta 
senkit jőni szabadítására, két nehéz köny csepp szakadt ki 
szeméből, s végig gördülve halavány orczáján, lecseppent 
a földre, mely álláig ért már. — Akkor azt rebegé az élve 
eltemetett, hogy meg akar gyónni mindent; még pedig 
nem csupán titokban, hanem úgy, hogy az egész világ 
meghallja azt. 

És azon kezdé, hogy gyennekének, kit ő oly kegyetlenül 
megfosztott ifjú életétől, aiyja nem más, mint Doránczius 
Mihály, a biró . . . 

ö volt az, ki ördögi mesterségekkel elcsábitá az ártat- 
lan leány szívét, hogy a midőn őt látja és beszélni hallja, 
magáról egészen elfelejtkezzék; ő járt éjszakánként, a 
sátán, a sötétség fejedelme által segítve a Eatharina házá- 
hoz, kit ördögi italokkal megvesztegetett, s önlelkéből ki- 
forgatott ; ott egyszer meg is ragadták őt a városi dara- 
bontok, névszerint Wurmdrucker és Kebluska, kiket Dorán- 
czius, hogy ellene ki ne mondjanak valamit, a Pontius 
Pilátus börtönébe záratott, máig is ott penészednek. E miatt 
szökött el Katharina Sándor Józseftől mennyegzője éjsza- 
káján és azután sokszor könyörgött Doránczius Mihálynak, 
hogy ne engedje őt kétségbe esni, hanem ha szerencsét- 
lenné tette, vegye nőül, kit is mind akkorig igen nagyon 
szeretett. Hanem Doránczius mindig csak kifogásokat tett 
előtte, és midőn már nem lehete titkolni a legnagyobb 
gyalázatot, akkor ördögi sugallatból azt tanácslá Katha- 
rinának, hogy a mint gyermeké megszületik, azt ölje meg 
és temesse el. A hogy e bűnös tetten kapták a leányt, azzal 
biztatá őt megrontója, hogy csak őt el ne árulja, az utolsó 
pillanatban is meg fogja szabadítani. És íme az utolsó 
pillanat már jelen van, Doránczius pedig otthon örül ő 
magában, hogy gonosz tettének egyetlen tanúját örökre 
elhallgattatják. Azért legyen fölfedve a mit vétett és ítél- 
jen fölötte Isten, a hogy ő fölötte, szegény bűnös leánya 
fölött fog Ítélni. 

Minden ember borzadva hallá e szavakat és senki sem 
vala ott, a ki meg ne siratta volna a nyomorult leányzót 
s átkot ne mondott volna megrontójára. 

Akkor pedig megvígasztalá őt a lelkész, Isten véghetet- 
len irgalmasságába ajánlva nyomorult lelkét s kendőjével 
letakará annak fejét, hogy ne lássa, a mik azon túl tör- 
ténni fognak. 

M^rt a hóhérmester most kihúzta a karót, meljr a föl- 

dön keresztül az eltemetett leány szíve tájékát jegyezé s 
egy hosszú, izzó vas czöveket véve ki a parázsos serpenyő- 
ből, azt a karó helyén keresztül lebocsátá. Egy hóhér- 
legény két kézre fogott pőrölylyel ráütött a vas czövekre, 
másik kettő hirtelen egy teknő földdel betakarta a leányzó 
fejét, de mégis hallatszott a föld alól egy szívszaggató si- 
koltás s az egész sírhalom földe még azután kétszer há- 
romszor megemelkedett, hogy azt irtózat volt látni ; míg- 
len a többi bakólegények egész magas halmot nem hány- 
tak föléje, s lábaikkal jól le nem taposták, mely után 
csöndes maradt a sír; sem hang nem jött fel belőle, sem 
a föld nem mozdult meg rajta. 

Innen azonban a népség nagy átkozódva ment Dorán- 
czius Mihály lakára, kit hogyha akkor a Fürmenderek 
oltalmuk alá nem vesznek, talán nyomban széjjel téptek 
volna. 

így azonban a syndicusok kötelessége lett ellene a pert 
megindítani, úgy mint csábítás, ördöngösség és gyilkossági 
részvétel miatt. 

Doránczius eleinte makacsul tagadott mindent, hanem 
a mint a börtönből kiszabadított Wurmdrucker és Keb- 
luska ellene vallottak, hogy ott fogták őt meg, midőn éjjel 
a Katharina házából kijött, kezdé észrevenni, hogy ügyei 
rossz fordulatot vesznek; a végett saját bőrének mentsé- 
gére azt a gonosz praktikát gondolta ki, hogy az ugyan- 
akkor Eperjesen táborozó wallonok kapitányának titokban 
izenetet küldött, hogy ha éjszaka lejönne Kassa alá, a 
forrói kapu alá kerülve, azt nyitva találná maga előtt s 
ekként az egész várost elfoglalhatná. 

De meghiúsította ebbeli szándékát a mindenható, mert 
ugyanazon Sándor József, ki a városból miatta elszökött, 
s innen János Zsigmond katonái közé állott s ott had- 
nagyságig vitte a dolgát, kémei által hírt kapván a wallo- 
nok szándékáról, nosza lóhalálában Tokajból ötszáz haj- 
dúkkal Kassa alá vágtatott s épen csak akkorra ért oda, 
Alidon p. wa^onok már a kapun betolakodtak ^. városba* 

Ott kegyetlen dühös viadal támada a wallonok és kuru- 
czok között ; amazok egy ágyút is hoztak magukkal, s a 
zöld kút sarkánál elsánczolva magukat szekerekkel, ke- 
gyetlen lövöldözést támasztottak a város ellen s a kurucz 
vitézek soraira ; egy golyóbis a nagy templom főbej árasát 
is, érte, azonban Sándor József mind jobban megbiztatva 
vitézeit, végtére megbontá soraikat s ágyújokat is elvévé 
tőlük, úgy véré ki nagy vérontással a városból. Ha sötét 
nem lett volna, s a rémült lakosságnak ideje marad birója 
árulása után rendbe szedni magát s József segítségére 
sietni, bizony egy sem menekült volna meg közülök. 

Maga Doránczius Mihály, midőn szökni akart volna, 
elfogatott s kivilágosodott rá az egész árulás. 

Vala pedig akkor épen egy esztendeje annak, hogy őt 
megválaszták biróul és felavaták a temetőkertben. 

Ismét elj övének tehát az ácsok a hat lovas szekérrel és 
abból a szép fehér gyertyánfából raktak máglyát a temető- 
kert előtt és azon megégetek vala Doránczius Mihályt, a 
hogy megmondatott neki előre. 

A forrói kaput pedig a gyászeset emlékére azonnal be- 
falazták és kettős sánczot húztak eléje, vízárokkal, hogy 
soha többet senki azon be ne járjon. 

Sándor József ez eset után ismét megtelepedett Kassa 
városában és sokáig elélt vén ember lett belőle, de soha 
meg nem házasodok. 

Azt is beszélték későbben, hogy a Katharina holttestét 
egy éjszaka felvették alattomban a vesztőhely alatti sírból, 
s eltemették más istenes helyre, a mit senki sem ismert 
azon kívül, a ki eltemette. 

Igaz volt-e, vagy pedig nem? azt senki sem tudhatja 
már, mert a mi a föld alatt van, az a sötét földnek titka, 
a mindenható úr Isten tudhatja csak, mi következik azután 
a mi szegény városunkra és százszorta boldogtalanabb 
országunkra, a kit őrizzen meg ő kegyelmes oltalma ! 

12. 
BÖLCS HAMLET. 

A jó Saxo Grammaticus okosabb ember volt a mi jám- 
bor Anonymusunknál, mint a ki kritikusi büszkeséggel 
elvété az útféli énekesek meséit s száraz pontossággal 
elsorolva egyik adatot a másik után, átengedte a feledé- 
kenységnek a nemzeti életünket jellemző ősregéket. 

A dán történetíró nem restelte a nép közé leszállni, 
összegyűjtögetni a regényes mondákat, mik ott szájról- 
szájra adva élnek, belefűzte őket nemzete történetébe ö 
kérdés, hogy nem volt-e e mondák fölszedegetése által 
hívebb az igazsághoz, mintha adatait az udvaronczok 
hízelgő krónikáiból, vagy külföldi írók epés koholmányai- 
ból kölcsönözte volna. 

Világhírű Hamlet alakját e tudós férfi gyűjteményében 
lelte a költők óriása, kinél sem azelőtt, sem azután na- 
gyobb nem volt és nem is lesz : Shakespeare. 

A drámát mindenki ismeri s ki ne óhajtaná látni magát 
az ősregét, a hogy az kezdve és bevégezve van ; mert a 
britt költőkirály csak egy epizódot emelt ki abból : Ham- 
let nem halt meg azon katasztrófánál, mely a drámát 
végzi, még azután kezdődik éltének zajosabb, fényesebb 
fele, a költő csak a sötétet rajzolta le. 

Látni fogjuk, minő erővel bírta a költő a magában túl- 
gazdag tárgyat kezelni, költői magasságba emelve a bizarr 
képeket, művészi tudattal válogatva ki azt, mi művének 
hatását sokszorozza s ritka tárgyismerettel mellőzve, a mi 
az érdeket szétvonná; másfelől megtaláljuk a kulcsot 
Hamlet jelleméhez, hol a fájdalom miatti őrültség s a tet- 
tető fonák bolondossága mintegy tükörből néznek egy- 
másra, hogy alig ismerni fel: melyik a való, melyik 
az árny ? 

Hamlet apja Horwendill jütlandi alkirály volt, bátor 

harczos szárazon és tengeren. Egyszer harczba keveredett 
Kollerrel, a norvég királylyal. Hogy véget vessen a harcz- 
nak, kihívta ellenfelét az éjszaki tenger egyik szép puszta 
szigetére, magányos párbajra ; ott a szép zöld pázsiton, a 
tengertől körül zúgott part fölött megvívott vitézül a két 
fejedelmi vezér. KoUer elesett. Horwendill megölte. 

Ott a szigetparton eltemetteté a jütlandi alkirály meg- 
ölt ellenfelét, királyi pompával zászlós halmot emeltetett 
fölé, a halomra nagy négyszögű követ; így egyezének meg 
a harcz előtt ; ha Horwendill esik el, baj fele teszi ő vele e 
tisztességet. 

Pedig jobb lett volna Horwendillnek ott elesni, mint 
ellenfelét eltemetni, mert a jütlandi király e hőstetteért 
jutalmul leányát adta hozzá nőül. Ez a jutalom lett halál- 
veszedelme. 

Testvére Fengo, ki sem oly deli, sem oly hős nem volt, 
mint ő, egyaránt irigylé bátyjától a szép nőt és a trónt ; s 
a derék bajnokot egy napon, míg aludt, fülébe öntött mé- 
reggel meggyilkolá. 

A gyilkos tudott az özvegynek hazudozni, hízelkedni, 
gyalázta előtte a megholtat s addig hazudozott, míg Genutha 
hitt neki és férjhez ment férje testvéréhez — és gyilko- 
sához. 

Hamlet már ekkor felnőtt ifjú volt s a mit a drámában 
apja szelleme ád neki hírül, a gyáva orgyilkolást, azt egy 
jó barátja, tej-tesvére tudata vele. 

Az ifjú szemei előtt e pillanattól fogva nagybátyja lelke 
egy kitárt könyv volt, melyből annak mosolygó szemein 
keresztül azt olvasá ki, hogy ha ez őt veszélyesnek fogja 
találni, neki is halnia kell. 

Ekkor kezdé el csodálatos szerepét játszani, őrültnek 
tettetve magát. 

Nemes arczvonásai oktalan dőreség kifejezését vevék 
föl, a mit beszélt, merő balgaság volt, minek értelmét nem 
lehetett kitalálni s ha nagyon rájött a gonosz óra, mikor 
legszebben fel volt öltözve, leült a földre s elkezdett a 

porban játszani. Máskor ismét mozdulatlanul elült a tűz- 
helyen, a parázsba bámulva, vagy horgokat faragott ke- 
mény fából, miket a tűzben megedzett s a hamuban elta- 
kargatott. Ha kérdezek Fengo vitézei: mit csinál, azt 
monda, előkészületeket tesz apja halotti tisztességtételé- 
hez, a min azok nagyokat kaczagtak. 

Kaczagtak az együgyűek, de a mélyebben látók 
félni kezdtek az őrjöngő titkosabb gondolataitól s kezdték 
hinni, hogy Hamlet zavart beszédének mélyebb értelme 
is van s a badar tréfák szavai alatt megtorló igazság buj- 
dokol. 

Fengo végre bizonyossá akart lenni, ha vájjon Hamlet 
valódi, vagy csak színlett őrjöngő-e? E végett elküldé őt 
azon ürügy alatt, hogy elméje szórakozzék, hosszabb kéj- 
utazásra, két meghitt udvaronczát adva mellé, hogy azok 
az úton kémleljék ki Hamlet lelkét. 

Az ifjú királyfi az úton még bolondosabban viselte ma- 
gát, azon kezdte legelőször is, hogy a paripának farkát 
kantározta fel a feje helyett, s visszásán ült fel a nye- 
regbe. 

A mint egy erdőbe értek, farkasok futottak keresztül az 
úton: «nézd csak, mondának kisérői, milyen szép pa- 
ripák !» 

— Az ám, szólt Hamlet, milyen szépen illenének rájuk 
— nagybátyám vitézei lovagoknak. 

A tengerparton egy széttört hajó kormányára akadtak : 
« nézd Hamlet, milyen nagy kés!» szóltak kísérői bámu- 
lást színlelve. 

— Nagy bizony, de az is sonka legyen ám, a mit ezzel 
vágnak, válaszolt Hamlet. 

Majd a tengertől mosott fövényre mutatva, el akarták 
vele hitetni, hogy az milyen szép liszt. 

— Nem csoda, felelt rá Hamlet, ezek a szép átlátszó 
hullámok őrölték azt ily tisztára. 

A kémek mind feljegyzék ezt a sok badar beszédet s 
megírták azt Fengónak. Az udvarnál nagyokat nevettek 

minő vánkoson hált jáxtában, keltében? «Egy tulokkör- 
mön és egy kakasfejen », volt rá a felelet. 

Mindenki átlátta és megnyugodott benne, hogy ez 
bolond. 

Csak egy vén tanácsos nem hitt még mind e tébolygás- 
nak. Az ő ajánlatára azt főzték ki, hogy Hamletet össze- 
hozzák anyjával valami félreeső szobában, ott kihallgatja 
valaki, mit beszél anyjával? az előtt bizonyosan megfogja 
nyitni szívét. 

Hamlet, a mint anyjához hittak, rögtön sietett a kijelölt 
szobába s előbb érkezett oda, mint Genutha. Azon időben 
a dán fejedelmi paloták márvány padozata finoman szőtt 
gyékénynyel volt takarva; egy ilyen összegöngyölt gyé- 
kénycsomag állt a fal mellett ; Hamlet elkezdett bolondos 
szökellésekkel tánczolni a teremben s végre felugrott a 
gyékénjrre, nagyot kukorítva rajta, összeverte tenyereit, 
mint szárnyait szokta a kakas. 

Egyszerre megérzé, hogy a gyékény alatt emberi test 
mozog. A kém volt az, ki oda rejtőzött Hamlet szavait 
kihallgatni. Hamlet kirántá kardját, keresztül szúrta a 
leskelődőt s azzal kihurczolta azt és elrejté. 

Ekkor érkezett a szobába Genutha. A nő elkezdett fia 
őrült magaviseletén sirni, midőn rémületére Hamlet egy- 
szerre megváltozva állt eléje, elmondá irtózatos szavakkal 
apja meggyilkoltatását s szemére hányta a gyilkossali fri- 
gyét. A nő kétségbeesett s hogy borzalma, a mit Hamlet 
szavai gerjesztenek szívében, őszinte volt, bizonyítja az, 
hogy nem árulta el, mit beszélt hozzá Hamlet. A kém : a 
tanácsos, kinek azt hallani és odább adni kellett volna, 
hallgató ember lett örökre, eltűnt, senki sem tudta meg, 
hová lett. 

Hamlet azt monda az udvaronczoknak, faiidőn nagyon 
keresték a vén tanácsost: ((Kérdezzétek meg a sertésektől, 
talán azok tudni fognak valamit a vén bolondról ». A lova- 
gok ezt is pompás tréfának találták, pedig valóban azok 

ették meg a tanácsost, mert Hamlet nekik szórta szétdara- 
bolt hulláját. 

Azonban Fengo szívéből nem akart tágulni a gyanú ; 
otthon nem merte Hamletet megöletni, hanem elküldte 
titkos izenettel Britannia királyához. 

A britt király fegyverfrigyese volt Fengonak ; az izenet, 
mit Fengo küldött neki, az volt, hogy ölesse meg Hamle- 
tet titokban. 

Hamlet megérzé a veszélyt és nem rettegett tőle. Mikor 
útnak indult, titokban megkérte Genuthát, hogy mához 
esztendőre, a mikor ő vissza fog térni, rendezzen nagy 
ünnepélyt fiának halotti torára. Akkor a nagy terem egyik 
végétől a másikig, a hol Fengo harczosai szoktak lakmá- 
rozni, feszítse ki azt a hosszú nagy kötelet, melyre ő a 
kemény horgokat kötözte. E horgok arra valók, hogy a 
koszorúkat beléjük aggassák, miket a szép leányok fonnak 
majd mindenféle mezei virágból. 

A mint már a tengeren voltak, Hamlet lerészegíté kísé- 
rőit s felkutatva podgyászaikat, meglelte azokban apjának 
titkos izenetét, akkori idők divatja szerint fatáblába ékírás- 
sal bevésve. 

Hamlet lefaragta a tábláról az írást s azt metszé 
helyébe, hogy a britt király adja nőül ő hozzá leányát, 
kísérőit pedig nyakaztassa le. A küldöttek nem tudtak 
olvasni, (még akkor a betűk ismerése különczségnek járta) 
s jó bíztonban adták át a hozott táblát a királynak, mire 
az mindnyájuk számára pompás lakomát rendezett. 

Hamlet az egész vendégség alatt sem enni, sem inni 
nem akart, s általában oly kedvetlenül viselte magát, 
mintha restellne ott lenni. 

Ebéd után, hogy mindenki a mellékszobákba távozott, 
a király kémeket küldött Hamlet ajtajára hallgatózni, míg 
társai kérdezősködtek tőle, hogy miért nem eszik ? csak 
nem gondolja tán, hogy méreg van az étkekben? 

Hamlet azt felelte: «a kenyér vérrel volt kelesztve, a 
víz vas után ízlett, a húsnak halott szaga volt. Maga a 

királyné pedig inkább szolgálónak látszik, mint szabad 
nőnek ». 

A király bámulva hallá a mondást kémeitol. A berezeg 
kisérői kinevették e beszédet, de a király utánjárására 
kisült, hogy csakugyan a kenyér, mely az asztalon volt, 
oly búzából készült, mely csatatéren termett; a kút fene- 
kén, honnan a vizet merítek, két rozsdás kard feküdt s 
azon sertések, miket a lakomára leöltek, nem rég egy 
rabló hulláját tépték szét. 

Hanem azt honnan tudhatá meg Hamlet, hogy a királyné 
nem született szabad nő? mert előbb valóban a király 
rabnője volt. Ezt magától Hamlettől kérdezé meg a király. 

Hamlet azt felelte : «a királyné felemelte ruháját, hogy 
be ne piszkolja a földön, ezt született fejedelemnő nem 
tette volna ». 

A király átlátta, hogy Hamlet bölcs ember s nőül adta 
hozzá leányát, kísérőit pedig leöleté. 

Ezen meg Hamlet jött dühbe s haragosan követelte a 
királytól kisérői vérdíját, a mit az, csakhogy kiengesztelje, 
kifizetett neki. A vérdíjban kapott aranyat Hamlet meg- 
olvasztá s beletölté két üres bodzafapálczába. 

így élt azután álló eszendeig a britt király udvaránál, 
mint boldog férj és okos ember. 

A mint az év lejárt, Hamlet búcsút vett nejétől, kis 
gyermekétől s hajóra ülve, egy szép napon kiszállt Jüt- 
land partján egyes-egyedül. 

Épen eltávozásának évnapja volt, a nagy teremben 
Fengo és hősei vígan ünnepelték boros kancsók mellett 
Hamlet halotti torát, midőn a királyfi egyszerre közéjük 
lépett. 

Láttára visszarettentek, azt hitték Hamlet lelke az ; de 
a mint megszólalt, ismét visszatért a régi kedv ; hisz ez az 
igazi Hamlet, a kinek nincsen lelke. 

A régi jó bolond Hamlet állt ott ismét s mi lehetett 
volna tőle bolondosabb gondolat annál, hogy saját halotti 
torára haza jöjjön. 

Hamlet még azzal növelte a jó kedvet, hogy ruháit fel- 
gyűrve, csodálatos tánczokat járt s maga töltögette a bort 
a vitézek kupáiba. 

Végre azt kérdezték tőle, hogy kísérőit hová tette ? erre 
Hamlet elővette a két bodzafabotot, azoknak vérdíjával 
teleöntve : 

— Ez az egyik, — ez a másik . . . 
Ki ne kaczagott volna rajta ? 

Utóbb Hamlet maga is ittasnak tetteté magát, elkezdett 
kardjával hadonázni és saját ujját vágta meg vele ; mire, 
hogy több kárt ne tehessen magában, egy nagy szeget 
ütöttek a kardján és annak hüvelyén keresztül ; ilyen for- 
mán nem lehetett azt többet kihúzni. 

Végre a dorbézolok egyenként elázva a bortól, eldűlöng- 
tek ülő helyeikben ; Fengo hálószobájába viteté magát, a 
többi ittasan hevert a leterített gyékényeken. 

Ekkor Hamlet leereszté azt a csomós kötelet, melylyel 
anyja az ő megérkeztének örömére feldí szíté a termet, s 
azokra a fahorgokra, mik arról csüggtek, sorban ráhur- 
kolta az ittas lovagokat, valamennyit úgy megkötözve, 
hogy moczczani ne tudjon. 

Azzal felment Pengő hálószobájába, őrök, csatlósok, 
mind mámortól elnyomva hevertek szerteszét; mélyen 
aludt maga Horwendill gyilkosa is. 

Hamlet akkor szép csendesen kicserélte saját kardját 
Fengoéval s akkor felébreszté a gyilkost. 

Ha nem értette volna Hamlet szavából, megérthette 
kivont kardjából a király, hogy kivel van dolga? 

Hirtelen kardot kapott ő is ; hanem az Hamlet kardja 
volt, amit a keresztülütött szeg nem engedett kihúzni; 
Fengo hasztalan kiáltozott segély után, míg Hamlet csa- 
pásai alatt elesek. 

Hamlet ekkor üszköt vetett a várba ; rázárta a benn- 
le vökre a kapukat, a sötét éjszakában messze világító égésre 
összefutott a nép; hasztalan, odabenn nem talált már 
egyebet, mint elhamvadt csontvázakat pánczélba öltözve. 

6* 

Digitized by VjOOQIC 



84 

Ez alatt Hamlet, atyjának híveit maga köré gyűjtve, 
hirtelen föllépett a nép előtt s elmondá az egész vér- 
eseményt: a gyilkosságot és a boszút. 

A nép gondolva, hogy ki oly sokáig tudott magán ural- 
kodni, jó uralkodó lehet, elfogadta őt fejedelmének. 

Nem sokára három hajót felszerelve, hívei kíséretében, 
nagy pompával indult útnak Hamlet, Britanniában hagyott 
nejét meglátogatni. Ott öröm és diadal fogadta ; a király 
nagy vendégséget adott a kedveért; azonban, mikor az 
első áldomást Fengo egészségére akarta üríteni, mondák 
neki, hogy annak már fölösleges minden egészség, mert 
az meghalt. Hamlet volt, a ki egészségét elvette örökre. 

A britt király és Fengo fegyverfrigyesek voltak, kik egy- 
kor felfogadták, hogy egyik a másik haláláért boszút fog 
állani, bárha tulajdon rokonai ellen kellene is. Azon idők- 
ben nem arra volt az embereknek gondjuk, hogy tisztesség- 
gel meghalhassanak, hanem hogy haláluk meg legyen 
boszúlva. 

Az adott szó teljesítésre várt most már egy halottnak 
adott szó volt az s a régi emberek jobban féltek a halot- 
tól, mint az élőtől. 

Azonban Hamlet a király veje volt és azonfölül ven- 
dége is, mást kellett kigondolni, hogy a boszú be legyen 
töltve rajta. 

Magas éjszakon, erdős Skóczia hegyei között élt egy 
királyi amazon, Hermotruda, kinek szépségéről és eszé- 
ről sokat tudott beszélni a hír. De a milyen szép és okos, 
oly harczias és kegyetlen is volt a királyi szűz, kiben 
annyira ment a férfigyűlölés, hogy a ki őt szerelmével 
merte megkínálni, azt irgalom nélkül megölé. Nem egy 
ifjú hős, kinek rossz sorsa a bájos tündér arczát megmu- 
tatta, vesztette el szívével egyszerre fejét. 

A király tehát azt gondola ki, hogy miután az ő neje 
meghalt, Hamletet elküldje Hermotrudához, hogy azt az 
ő számára nőül kérje. 
Hamlet elindult kísérőivel a veszélyes leánykérésre; 

azonban előbb egy ezüst vértet készíttetett magának, mely- 
nek küllős hasábjaira eszes tettei voltak képekben kiverve, 
mindenik alatt egy rövid magyarázó mondat ; — az egész 
paizspn egy regényes élettörténet leirva. 

A mint Skóczia rengeteges hegyein áthágva, az örök 
ködlepte mocsárokon, sötét hegyszakadékokon át egy szép 
viráglepte völgybe jutottak, ott Hamlet pihenést engedett 
kíséretének s lovaikat lenyergelve, egy kis csergedező pa- 
tak partján letelepedett velők, hol a hosszú fáradság és 
a déli verőfény s az erdei madárfütty és a mezők illata 
addig csábítá őket, míg mindnyáját elnyomta az álom. 

Pedig a halál ott függött fejeik fölött. Hermotruda előre 
hallva jöttüket, kémeivel mindenütt nyomon kísértete 
őket s most, hogy elaludtak, hirtelen rajtuk rontott, hogy 
álmukban meggyilkolja a vakmerő leánykérőket. 

De a mint. meglátta a szép deli királyifjút, ezüst paj- 
zsával betakarva, szánalmat érzett iránta, s mire végig 
nézte a vértre metszel t képeket s azok mondatait, már 
akkor a szánalom szerelemmé vált szívében. 

Nem ölte meg és nem ébreszté fel; új érzelmektől égve, 
eddig ismeretlen gondolatok közt tért vissza várába az 
alvó ifjútól, ki nem sokára maga is megérkezék oda kísé- 
retével együtt s üdvözölve a királynét, átadá neki a kettős 
fatáblát, mely kívül a király aranypecsétjével lezárva, 
annak házassági ajánlatát tartalmazá. 

A királyné felbontá a küldeményt s mindenki bámula- 
tára azt olvasá ki belőle, hogy a király « Hamlet számára » 
kéri meg Hermotruda kezét, előszámlálva annak hősi 
tetteit. 

A szerelmes hölgy nem a levélből, hanem szívéből olva- 
sott s Hamlet először járt életében úgy, hogy nem tudá 
megfejteni, mi történt vele ? 

A büszke amazon mosolyogva és pirulva nyujtá neki 
kezét, asztalához, szíve mellé ülteté őt ; a mit a bor meg- 
hagyott a királyfi eszéből, azt elvevék a szép szemek, hogy 
végre elfelejté otthon hagyott szelíd nejét és kis fiát s 

elbűvölten omlott a bűbájos szűz keblére, melyen férfi- 
szív azelőtt nem dobogott soha. 

Ezzel minden rendbe volt hozva : a vazallokat összehív- 
ták, a nászt nagy pompával megülték s Hamlet, mintha a 
feledés kelyhéből ivott volna, boldog mámorban tölte a 
csodás szerelem hónapjait s nem gondolt egyébre. 

Végre jött az idő, hogy vissza kellett térnie Britanniába, 
a királynak hírül adni új házasságát s kis fiát újra meg- 
látni. 

Hermotruda, féltve Hamletet, mellé adott kíséretül egy 
sereg vitéz skót ifjút, úgy bocsátá el őt magától. A britt 
király már tvártw reá; míg ö gyönyöre perczeit élvezé 
Hermotruda ölén, addig amott köszörülték számára a ha- 
lálos aczélt. Ha meg kellett Hamletnek halnia egyszer, 
mivel Fengot, a király bajtársát megölte, meg kellett volna 
halnia százszor, a miért leányát meggyalázta, más nőt 
vévén feleségül. 

Midőn a britt határra ért, eltaszított neje eléje jött az 
úton, kis gyermekét karján hozva. Mindent tudott már. 
Nem jött sírni, panaszkodni, sem szemrehányásokat tenni 
férjének, hanem azt jött tudtára adni, hogy óvja magát 
atyja haragjától, mert az halált esküdött fejére. 

Hamlet ezt megtudva, öltönye alá finom pánczélinget 
vett magára s úgy ment a király elé. Ez barátságos mo- 
solylyal fogadta hitszegő vejét s maga mellett engedé lova- 
golni egész vára kapujáig. Itt a felvonó hídhoz érve, a 
király udvariasan maga előtt bocsátá az ifjút, s a mint az 
előre léptetett, hátulról hirtelen ráhajítá kelevézét. 

Ámde a pánczéling feltárta a halálos döfést, Hamlet 
hirtelen kardot rántva, visszakiálta hátramaradt skótjai- 
nak, kik a britt katonákkal párosával egy sorban lova- 
goltak. 

Egyszerre kivillant minden kard a hüvelyből ; — a két 
ellenséges csapat vad viadal között leterelte egymást a vár 
alatti síkra s ott harczolt egész a nap leszálltáig, a mikor 
a nyugalomvágyó köd szétválasztá a két sereget. A király 

és lovagjai visszatértek a várba, Hamlet csapatja az erdő- 
ben szállt meg. 

Mindkét részről sokan hullottak el, Hamlet megszám- 
lálta halottait és elborzadt. 

Nagyon sokan feküdtek ott. 

Előre el lehetett gondolni, hogy másnap a király össze- 
gyűjtött erővel fog rájuk támadni, s hogy álljon vele 
szembe Hamlet megfogyott erővel? 

Ekkor azt gondolta ki, hogy mindazokat, a kik a múlt 
napi csatában elestek, felkötözteté lovaikra, megmaradt 
kezeikbe szoríttatta a kiszegzett dárdát s minden két élő 
harczos közé egy halottat osztá. 

A mint a hajnal szürkült, már harsogtak a király sere- 
gének trombitái s újra jött az Hamlet ellen, új és kipihent 
erővel. 

Ekkor Hamlet is előjött a maga seregével az erdőből s 
a mint a brittek meglátták, hogy a holtak ismét lovon 
ülnek s mind azok, kiket ők előtte való napon megöltek, 
azon halaványan, véresen rohannak reájuk, holt szemeik 
kinyitva, dárdáik előre szegezve: — dermesztő ijedtség 
fogta el mindnyáját. Be sem várták a támadást, elhány- 
ták vértjeiket s futottak a csatatérről ; csak kevesen álltak 
ellen, azok az utolsó emberig elhulltak, közöttük volt a 
király is. 

Hamlet ekkor mindkét nejét magához véve, hadi prédá- 
val megrakta hajóit s visszatért saját országába. 

Ott sokáig uralkodott bölcs fejjel és erős karral, harcz- 
ban dicső és szerelemben boldog; ha egy karjára néha 
négy ellenség is jutott, miért ne juthatott volna szívének 
is két szerelem? 

Azonban az alatt Eorik, a főkirály meghalt, s utána 
Wiglet következek, ki féltékenyen nézte a jütlandi alkirály 
hírét és erejét s az elég ok volt arra, hogy őt harczra 
hívja fel. 

Hamlet jól ismeré Wiglet túlnyomó hadi erejét, hanem 
azért elfogadta a kihívást. Csak egy aggodalma volt : mi 

lesz Hermotrudából, ha ő elvész? De a bátor amazon 
miatt nem kellett férjének aggódnia ; ő is vértet, pánczélt 
öltött, fegyvert kötött oldalára, úgy szállt férjével együtt 
a harczba, melyből sem Hamlet, sem ő nem tértek vissza. 

Ott esett el a hős király, nejével és bajnokaival hősi 
viadalban. Ez a vége szokott lenni minden hőskölte- 
ménynek. 

Mennyi erőtudattal kellett bimia a nagy britt költő- 
nek, ki Hamletet a költészetben megérdemelt nagyságára 
emelte, hogy ennek tettgazdag életéből épen azon részt 
választotta, mely csupán lélektani ábrákat mutat, holott a 
későbbi események sokkal ragyogóbbak, sokkal jobban 
kínálkoznak regényes és csodálatos alakulásaikkal a he- 
vült phantasiának. 

A múlt századbeli vitézi regények irói bizonyosan in- 
kább a britt kiráJylyali eseményeit választották volna ; s 
az újabbkori drámakészítő társulatok aligha nem tudná- 
nak valami csinos vaudevillet származtatni Hamlet és 
Hermotruda történetéből. Szinte csudálkozni lehet rajta, 
hogy még addig felhasználatlanul hagyták e kinálkozó 
alkalmat, ily sokat igérő czímmel lephetni meg az uj- 
donságvágyó közönséget: ((Bölcs Hamlet, vígjáték, tán- 
czokkal és görögtűzzeb). 



13. 
FAUSTINA. 

Marcus császár volt Eóma legkedvesebb uralkodója. 
Azon időkben nem is uralkodott senki a földön, csupán 
Eóma császárjai, a többi fejedelem öbene latuit», vagy 
szolgált. Az egész ismeretes föld, tarkabarka népeivel egy 
úrnak hódolt, — és elmondhatá, hogy jó gazdája van. 

De mit használt Marcus császárnak osztatlanul bimi 
a földet s a Jaxartestől az Atlas hegyéig mindenkinek 
parancsolni, ha egy lénynek nem tudott ura lenni, ha 

épen abban, minek birtokára még a tevehajtsár is 
féltékeny, osztozott vele egész Eóma: — neje szerel- 
mében. 

Mit mondok: Eóma? — És Nubia és Gallia és Eómá- 
nak minden provinciája az Atlastól a Jaxartesig; a hol 
csak deli ifjak, szerelemért égő szívek teremnek, az mind 
lefizette adóját urnéjának, s vetélytársa volt az impera- 
tornak. 

Paustinát olyan szépnek mondják a történetírók, kinek 
mosolygása nap helyett világíthatta volna a földet és 
akkor jó dolga lett volna a földnek ; mert Paustina örö- 
mest mosolygott mindenkire egyaránt. 

Az imperátor philosoph volt ; komoly természettudós. 
Tudományos buvárlatokból megtanulta szépen, hogy a 
villám keletkezését és a női szívben támadó szerelmet 
sem meggátolni, sem kimagyarázni nem lehet ; s engedte 
a villámot villámnak, a szerelmet szerelemnek lenni. 

Egész Eóma kaczagott rajta és ujjal mutatott a száz- 
szor megcsalt férjre, Marcus sokszor látta a nevető arczo- 
kat, hallotta a kaczajt ; tudott mindent — és azért nem 
szűnt meg továbbra is népének jó, szelid és bölcs ural- 
kodója, nejének nyájas férje lenni, kiről mások előtt csak 
tisztelettel beszélt; kihez nem közelített máskép, mint a 
hogy boldog hitves közelít hű nejéhez. 

Marcus császár nagy jellem volt. A philosoph szavai 
hidegek, tettei kimértek ; de ki tudja, mint forog szivében 
a vér? Bizonyosan csak úgy, miként más emberében. 
Marcus tudott parancsolni szivének. Tudta jól, hogy a 
megkóstolt jobbágyvér milyen szomjat okoz és azt a bűnt, 
a mit Eóma vétett ő ellene, lemosni nem lett volna elég 
egész Eóma vére ! 

Ha Marcus császár tette volna azt, a mit Nero, hogy 
Eómának mind a tizennégy negyedét felgyújtassa, s porrá 
égesse, neki egy kissé több oka lett volna rá, s nagyobb 
szenvedélylyel ragadhatta volna kezébe a lantot, hogy a 
lángok gyönyörtekintetében a régi Trója pusztulásáról 

énekeljen, mert nem volt abban olyan ház, a hol az ő 
gyalázatáról ne susogtak volna. 

Marcus jól tudta mindezt. 

Az előtte hajlongó udvaronczok arczaí közt nem volt 
egy, a kinek mosolygásában gúny ne lett volna ellene ; a 
legiszonyatosabb gúny, melynek gondolatánál egy férj 
szive felforrhat. 

Az imperátor soha sem látta azt meg. 

Egyszer a fórum közepén égy tébolyodott rabszolga, 
Gheronea, megragadá a császár lovának kantárát s azt 
kiáltá neki : 

— Szégyen, gyalázat egy római imperatorra ! Nőd most 
ment keresztül a Tiber hidján egy gladiátor mellett ülve, 
a kinek neve Glabrio. Szégyen, gyalázat ez ! 

A lictorok rögtön előugrottak, hogy a vakmerő őrült 
káromló fejét levágják. A császár visszatartá őket. 

— Ne bántsátok. Neki igaza van. Ha Faustina egy gla- 
diátort ültet maga mellé, az valóban illetlen dolog, és azt 
elnézni nem lehet. Köszönöm figyelmeztetésedet Ghero- 
nea; — adjatok neki három sestertiát. 

Azzal ment a tanácsba Marcus s oly nyugodtan itélt az 
országok ügyeiről, mintha semmi sem zavarta volna meg, 

A tanácsülés után hazatérve, felkeresteté Glabriot. 

Közönséges gladiátor volt ez az antonini circusból ; egy 
durva hastator, ki három circenses alatt véres győző ma- 
radt az átkozott fövényen ; nem is született római, hanem 
illyr szabados, ki még Horácz classicus nyelvét is úgy 
beszélte, a hogy a durva siculok ; balszeme alatt egy roszul 
összeforradt seb helyé látszott, mely arczát épen nem tette 
szebbé. 

És ez tudott Faustina ideálja lenni. 

A patrícius ifjak, a széles szegélyű büszke senatorok azt 
hivék, hogy Marcus császár, ki annyi udvaroncz iránt 
kegyelmes tudott lenni hasonló bűn miatt, majd e nyo- 
morult rabszolgán fog boszút állni mindnyáj ok bűnéért. 
Oh mi ro3Szul ismerték az imperátori ! 

Marcus császár megtette a gladiátort senatornak, s oda- 
ültette őt patríciusai sorába; mert azt csakugyan nem 
tartá illendőnek, hogy a kit Faustina kitüntet, az egy 
nyomorult bérvívó legyen. 

Faustína kicsapongásainak semmi gát sem volt útjában 
többé. Marcus haragját nem kellett senkinek félni. Marcus 
jó, gyámoltalan ember, nincsen epéje, nem tudja, mi a 
harag? 

Ah pedig csalatkoztak az emberek. Marcus elnézése a 
legkeserűbb satyra volt, a mit egy fölemelkedett phílosoph 
az elkorcsult emberiségre vethet. 

Megveté őket s nem becsülte meg azzal, hogy mint 
emberekkel bánjék velük. Ellenkezése csak új ingert adott 
volna a lelkét elvetett nő vágyainak, közönye — meg- 
ölte azt. 

Még ifjú volt és szép Faustina, midőn meghalt. Meg- 
halt az élet unalmával szivében ; azzal az unalommal, a 
mit éreznek mind, a kik meglopták a túlvilág gyönyöreit, 
s többé nem érzik a mindennapi életet : örömtelen, vagyon- 
talan, érzéstelen haldoklók. 

Az istenek nektárát nem ihatják pohárral halandó em- 
berek, csak cseppenkint rendelte azt nekünk a sors. 

Faustina utolsó napjaiban nem tűrheté a napfényt, nem 
a sötétséget, gyűlölte az emberhangot s félt a némaságtól, 
gömbölyű hálótermét másunnan odavetett félvilág deren- 
geté, s hogy semmi hang ne zavarja keble zúgását, mellék- 
termeiben folyvást énekelt felváltva valami csendes döngő 
melódiát háromszáz gyermek, válogatott rabszolga fiúcs- 
kák Galliából és a Pontus mellől ; a mi úgy hangzott csak 
oda, mintha álmodná, mintha az égből jönne, vagy mint 
egy dallamos méhzsongás, mely altat és az érzéket el- 
csendesíti. 

Faustina egy perczben azt kívánta, hogy e gyermekek 
jöjjenek be hozzá. 

A világ úméja ott feküdt egy fehér nyugágyon és maga 
még fehérebb volt, mint az. Akár egy márványszobor, 

mely a koporsók fedelén nyugszik ; csakhogy ez néha fel- 
emeli lankadt szempilláit, mikben annyi sötétségből annyi 
tűz ragyog ki. 

A kis rabszolga gyermekek körülállták a fehér delnő 
fekhelyét; megannyi angyalfejecske volt mindegyik, fino- 
mul göndörített fürtökkel ; piros, gömbölyű arczaik, vidám 
ártatlan tekintetük, mosolygó üde ajkaik. Faustina végig 
hordozá rajtuk kifáradt tekintetét. Öt-hat éves korból vol- 
tak mindannyian. 

Faustina azt parancsolá nekik, hogy csókolják meg 
sorba az ő arczát. 

A kis ártatlan angyalfejecskék egyenkint odahajoltak 
hozzá s piros, gyönge ajkaikat odanyomták fehér márvány 
orczájához. Az a fehér márvány arcz az első gyermeki 
csókoknál méla mosolyra kezdett derülni ; az a mosoly 
azután lassan elmúlt onnan, mint alkonyodó égről a 
fény; szemei reszketve csukódtak alá, s a később jövő 
gyermekek, kik arczát megcsókolni jöttek, maguk is oly 
halaványak lettek utána ; az utolsó csókja már egy halott 
arczát érte. 

így halt meg Marcus neje, a hírhedett Faustina. 

És akkor Marcus császár összehivatá a senatust. Komo- 
lyan, fájdalom nélkül, mint philosophhoz illik, elmondá a 
bölcs urak előtt, hogy neje, a derék, hű, erényes Faustina 
meghalt; ((kinél szelídebb, erkölcseire csudálatosan egy- 
szerűbb nőt)) az istenek férfinak nem ajándékoztak soha. 
Ezért kéri a derék senatorokat, hogy mint e nő megér- 
demlé férjétől és egész Eómától életének erényei által, 
holta után tegyék őt — istennővé ! 

És a senatus meghajtá fejét és kikiáltá Faustinát isten- 
nőnek. 

Marcus császár pedig építtetett egy pompás templomot 
Eómában és utána a birodalom minden fővárosában, a 
hol Faustina Divat mint Junót, Venust és Cerest egy 
személyben kellé imádni a római népnek ; s parancsot 
adott ki, hogy ünnepeit mindenütt megüljék és min- 

den nászt az ő oltárain tett áldozatokkal szentesítsenek 
ezután. 

Oh a philosoph ennél égetőbb boszút nem vehetett 
volna Eómán, mint hogy azt a nőt, kiben őt éltében egész 
Róma meggyalázta, holta után egész Eómával imádtatá ; 
a gyalázatot, a mit homlokára nyomtak, visszafizette nekik 
ezeres kamattal. 

Még egy másik boszúja is volt Eóma számára : az, hogy 
Faustina fiát, Commodust, hagyta neki maga után ural- 
kodóul. Commodusnak gondja volt rá, hogy a jó rómaiak 
bőségesen megsirassák, hogy olyan sokat nevettek Mareus 
életében. 

14. 
KATONADOLOa 

Szegeden történt. A két hét előtt besorozott huszárt 
nagy hamar szabadossá léptették elő, minthogy irni is 
tudott. Kapott egy szép piros bőrbe kötött tárczát, azt 
mingyárt oda is dugta mentéje keblébe s viselte kevélyen, 
ki-kivette, meg betette, egy nap ötvenszer is, pedig még 
semmi sem volt bele irva. 

Pedig hogy szerette volna, ha már Írhatna bele valamit, 
mikor olyan szép plajbász van beledugva ; úgy fog, mint 
a parancsolat. 

Egyszer jön a rendelet, hogy nyargalni kell menten 
Aradra, átvenni ötvenezer töltényt, elhozni Szegedre ; ki- 
séret hat legény, meg egy szabados. 

Ki volt boldogabb, mint Szarka Peti, hogy ezt a fontos 
küldeményt iieá bízták ; nem is késett, vigyázott mindenre 
szépen; átvette a töltényeket, kikutatta a fuvarosok zse- 
beit, nincs-e bennök dörzsgyufa, vagy más tűztámasztó 
szerszám ; úton-útfélen kioltatta minden emberrel a pipát, 
a kit elől-utól talált, s-a mely faluban megháltak, ott az 
nap nem volt szabad sehol vacsorára főzni; mert puska- 
por van a szekereken, azért vigyázzon minden ember. 

Meg is érkezett szerencsésen a városon kívül levő lőpor- 
raktárig, ott a parancsoló tisztnek átszolgáltatta, a mit 
hozott ; minden hiba és hiányosság nélkül ; a ládákat le- 
szedték a szekerekről, elrakták a magazinba ; neki kezébe 
nyomták a félig irott, félig nyomtatott papirost, melyben 
elismerték, hogy minden rendén van. 

Szarka Péter ezzel nagy önelégülten indult kifelé a ház- 
ból; a lőporraktámak nagy széles kapualja volt, kerek, 
rovátkos boltozattal ; itt megállt ; előhúzta kebléből piros 
külsejű hivataltárczáját, azt szépen kiszabadította hétrétü 
szíjai közül, kivette belőle a plajbászt, azt keresztbe tette 
a fogai közé ; azzal megsimította a kitárt tárczát, hogy 
egyenesen álljon, s a falnak fordult, hogy majd ő ahoz 
támasztva tárczáját, bele irja a reportot. 

Hát a mint a falnak fordult, akkor már nem volt mel- 
lette sem fal, sem kapu, sem ház ; őtet pedig megkapta 
valami, mint egy papiros sárkányt, felragadta a levegőbe, 
olyan magasra, hogy Szeged városát minden tornyával s 
a Tiszát minden bárkájával maga alatt látta; azután pedig 
elkezdte pörgetni, mint az orsót, hogy minden látása, hal- 
lása elmúlt bele, végtére kényszeríté számtalan bukfenczet 
és czigánykereket vetni a levegőben, melynek mindaddig 
nem lett vége, míg egyszer fejtetővel a Tiszába nem esett ; 
szerencsére a Tisza fenekén jó mély az iszap, ott nem 
törhette be a fejét, hanem csak belement a sárba nyakig ; 
onnan kézzel-lábbal felküzködte magát a víz színére, még 
pedig olyan válogatott szerencsével, hogy épen a sebesen 
haladó gőzhajó kerekei alá került; ott kézzel megkapta az 
egyik keréklapátot, az felemelte valahová, ott talált egy 
szűk lyukat, azon keresztül bebújt valahová, ott szárazat 
érzett a lábai alatt, felállt, a háta mögött is volt valami, 
annak neki támaszkodott s nagyot fújt rá. 

A plajbász most is ott a szájában keresztül téve, a hogy 
imi akart vele, hanem a piros bugyilláris már vissza volt 
dugva a keblébe. Ezt. valószínűleg azalatt dugta oda vissza, 
míg a levegőben repült, hogy el ne veszítse* 

Egy darabig csak állt ott, mint valaki, a ki a földről az 
égbe esett, az égből a vízbe hullott, a vízből a gőzhajó 
kerekére mászott és most itt van. 

A gőzösön levők, kik ^ borzasztó catástrophot látták, a 

mint a lőportár a levegőbe repült, élő és halott tömegekkel 

laptázva a levegőben, hüledezve fogták körül a csodásan 

megmenekültet s valószínűleg kérdezgettek tőle sokat, a 

•mire annak nem volt most kedve felelni. 

Végre a gőzös kapitányának volt annyi orvosi tudomá- 
nya, hogy előhozott egy üveg jóféle törkölj^álinkát, abból 
egy pohárral a plajbászon keresztül, a mit semmi hatalom 
nem volt képes megingatni a huszár fogai között, bele- 
töltött a szájába; vagy háromszor hátba vágta felebaráti 
szeretettel : erre a huszár egy kicsinyt magához tért ; kez- 
dett ráismerni a világra a pálinkaszagról ; nagyot lélek- 
zett, egyenesre állt és azt mondta : «ugyan jó volt». 

— Kell-e még egygyel ? 

— Kérek alázatossággal. 
M^ég egy pohárral bevágott. 

— Még egy hátbaütést instálnék. 
Azt is kapott hozzá. 

Ezzel aztán egészen magához tért. 

— Hát hogy érzi kend magát ? kérdé tőle a kapitány, 
egész érzékeny részvéttel. 

A huszár helyre sodorintá bajszát, kiköszörülte torká- 
ból a lőporfüstöt és iszapot. 

— Senuni baj kapitány uram ; — egy kis katonado- 
log volt. 

Mikor a kis gyerek elesik és megüti a könyökét, 

annak szokták azt mondani : <(ne sírj kis fiam, katona- 
dolog volt». 

Hanem Szarka Péter vitéz esése már csakugyan beillik 
katonadolognak. 

hat másodpercz alatt bejárta a felhőket és a víz-fene- 
két s nem confundálódott bele. 

15. 
A HOLD. 

Egy sensitiv hölgy naplójából. 

1849-ben ismertem meg Emilt Komáromban. 

Mindkettőnket a véletlen sors hozott oda; én atyámat 
követtem, ő más parancsából volt ott. 

Szerettük egymást, azzal a kínzó tudattal, hogy soha se 
lehessünk boldogok. Neki neje volt, jó, hűséges asszony, 
a kit Emil hálából vett el, mert egész lételét neki köszön- 
heté ; de a kit soha sem szeretett. Tisztelnünk kellett a 
nőt, ki férjét nemes önfeláldozással követte minden ve- 
szélybe, s ez a tisztelet volt az örök válaszfal köztünk és 
a boldogság között. 

Nem is árultuk el soha senki előtt, a mit egymás iránt 
érzünk s az érzelem nem vált szégyenünkre soha. Gyak- 
ran észrevehette Emil szemeimen az éjszakai sírás nyo- 
mait, gyakran láttam őt csüggedtebb, sápadtabb arczczal, 
a nélkül, hogy egyikünk a másiktól kérdezhette volna, mi 
baja? a nélkül, hogy egymást vigasztalhattuk volna. 

Nagyon kellett őrizkednünk, az ilyen őrült titok nem 
lehet eléggé mélyen elásva, hogy ki ne törjön sírja alól ; 
egy tekintés egymás szemeibe, a hangnak egy pillanatnyi 
reszketése, egy meg nem őrzött sóhaj elárulhatott volna 
bennünket az emberek előtt, s ez árulás boldogtalanná 
tett volna egy nemesszivü nőt, megbélyegzett volna engem. 

Néha úgy jutott, hogy egymás meUett keUe ülnünk ; 
mint vigyáztimk, hogj^ egymás kezéhez ne érjünk, pedig 
szíveink úgy reszkettek belül, hogy egymáson nem dobog- 
hatnak ; pedig gondolataink úgy ölelkeztek egymással ! 

És mégis olyan sokat tudtunk egymással beszélni. 

Mikor szép holdvilágos esték voltak, kiültünk a sza- 
badba, s azt mondtuk egymásnak : 

«Te nézz a holdvilágba, én is oda nézek, mondd el 

magadban, a mit hozzám gondolsz, én is elmondom, a mit 
hozzád gondolok, onnan eloWashalrjukv. 

És azután órákig elmerengtünk így, akár hány ember 
volt körülöttünk, járt, kelt, fecsegett ; senki sem gondolta, 
hogy mi most egymással beszélünk, oly édes dolgokat, 
minők a szivet boldogítják, vagy oly szomorúkat, a miktől 
el kell csüggednünk; a holdsugár vitte, hozta a titkos 
gondolatokat egyikünktől a másikhoz és nem árult el 
bennünket senkinek. 

Mikor aztán elváltunk, egyikünk kérdé : « értettél-e ?» 
a másik felelte: « értettelek », és bizonynyal mi értettük 
egymást és sokat elmondtunk egymásnak így, a mit szó 
nem fejezett volna ki. 

Egyszer azután el kellé távoznunk Komáromból. Hir- 
telen, készületlen kellé mennünk. Emilijek Amerikába, 
annak ki tudja melyik részébe ; nekem atyámmal, előre 
nem is sejthetni : hová ? 

A dolog változhatlan volt : úgy kellé lenni. Nekünk el 
kellé válnunk, még pedig úgy elválnunk, hogy soha még 
csak hírét se hallhassuk egymásnak. 

Mi úton is lehetett volna ? 

Titkimkat nem bízhattuk levélre, visszatérő vándorra, 
mert az mind elárulhatott volna bennünket ; de ha tehet- 
tük volna is, nem tudhattuk egymás hollétét, ö nem tud- 
hatta meg soha, hogy minket hova vet a so?-s ; én nem 
azt, hogy őhol marad meg? csak annyit tudtunk, hogy 
egy éktelen, kietlen tenger fog közöttünk lenni, melyen át 
egyikünknek sem szabad menni, s még csak az a vigasz- 
talásunk sem marad, hogy a messzeségbe nézve, a láthatár 
valami távoli pontja után sóhajtsunk, mert az egész föld- 
gömb fekszik közöttünk, akár keletnek, akár nyugotnak, 
egyforma a távolság közöttünk. Arra a kérdésre, hol 
kedvesünk? mi nem mutathatunk a távolba: «arra 
messze » : hanem lábaink alá: «itt alant !» s még csak az 
sem boldogíthat bennünket, hogy egymásról egyszerre 
álmodunk : mert itt nap van akkor : mikor ott az éj. 

Jókai: Dekttmeion. L * 

Mikor az utoló istenhozzádot mondtuk egymásnak, szép 
tele hold volt az égen; Emil megszorítá a kezemet és azt 
mondta: 

« Látod, mennyit tudtunk egymással beszélni, mikor a 
holdba néztünk, mennyi édes dolgot elmondtunk egymás- 
nak, te is értetted az én szavamat, én is a tiédet. Miért ne 
szólhatnánk tovább is igy?» 

Én sokkal levertebb voltam, mint hogy ez a szó most 
megvigasztalt volna. Az a gondolat, hogy soha, de soha 
egymásnak hírét ne halljuk, ne tudjuk, merre jár? él-e? 
boldog-e? vagy meghalt: sokkal jobban kétségbeejtett, 
mint hogy egy puszta ábrándban nyugalmat tudtam volna 
találni. 

— Azt mégsem fogja nekem megmondani a hold, hogy 
te hol vagy? mondám Emilnek csüggedten. 

Ö egy perczig elgondolkozott, azután hozzám fordult. 

— En azt mondom, hogy igen. A ki erős akarattal és 
öt érzékén túl is bir valamivel, arra nézve nincs lehetet- 
lenség. Ha mi úgy akarjuk, úgy lesz. A new-yorki parton 
nézve, körülbelül akkor megy le a hold, mikor itt felkel; 
A legelső naptárból megtudhatod, mikor van telehold. 
Akkor vigyázd meg feljöttét. A minő betűre én akkor 
gondolni fogok, merőn a hold tányéqába nézve, te ugyan 
azt a betűt fogod azon a fényes lapon irva látni, másnap 
a következő betűt és így a többit naponkint, a míg a hold- 
negyed nem következik, a mikor közlekedésünk félbe 
szakad, a hold lemente a nappali órákra esvén. Én ezt a 
titkot egy belgrádi dervistől tanultam. Az indu bűvészek 
ezen módon tudatták az afrikai máguszokkal Nagy Sándor 
halálát, mit ezek elébb megírtak, mint Görögországban 
tudva lett volna ; a holdra írás régi mesterség, s miért ne 
volna a szerelem olyan hatalmas bűvészet, mint a többi. 
Ha erősen akarunk, erősen szeretünk, minden lehetővé 
lesz. Erős akarattal és nagy szerelemmel a túlvilágról is 
vissza lehet jönni. 

Ezzel elváltunk egymástól. 

elment nytigothak, én keletnek, bár mehettünk Volna 
addig, míg a világ más oldalán ifimét öes^ehoztajt volna 
útjaink. 

Egy hónapba belekerült, míg az újvilágba átutazott; ez 
^ hónap érdektelenül telt le tőlem, a másik hónapban iliár 
nyugtalaaaul vártam a holdtöltét. Akarat és szerelem 
bennem is erős volt, de hinni nem tudtam azt, a mit 
$fckarok. 

Minket atyámmal egy felföldi városba vetett a balsze- 
rencse, ott volt egy kis lakházunk épen keletnek. A ma- 
gaslatról széles rónára lehetett látni. Én ott ültem az 
ablakban, midőn közelgett az igórt perez s szivem dobo- 
gása jelenté, hogy várom azt, a mit nem hihetek. 

Mögöttünk tiszta égen áldozott le a ^ap, széles küllőket 
vetve a hegyek ormai mögül a kék égre ; a keleti síkságot 
köröskörül barnás lUaszín köd fogta körül, mely mindig 
magasabbra kezdett emelkedni az égre; a földnek önve- 
tette árnya. Egyszerre halvány rózsaszín derengés kezdett 
pirulni a ködös árny közepén, mely mindig szélesebbre 
terjedt; az a sápatag hajnalfény ez, mit a kelő hold küld 
maga előtt, gyönge utánzása a királyi nap hajnalbiborának; 
perez múlva egy égő pont támadt a láthatáron, egy fény- 
telen izzó tűzdarab, mely csendesen kidomborult, mintha 
égő hegy duzzadna ki a föld felületén. Újabb perez mülva 
egészen kiemelkedék a. halovány égi csillag, izzó tüzes 
tányérjával, mely elé mintha rózsaszínű fátyol volna 
húzva. 

E pillanatban úgy tetszék, — vagy úgy láttam, — vagy 
úgy álmodtam, hogy ama fényes tüzes :lapon egy nagy 
T betű jelent meg előttem; egy világ98an kiirt betű, mely 
azután rögtön el is tűnt onnan. Egy pillanat század része 
volt csak, a meddig ott láttam; azután vége volt. Sze^ 
meimet dör^ölém, — újra odanéztem; - — többé nem 
láttam semmit; órákig fennvoltam, folyvást a- holdat 
figyelve, nem látszott többé annak ezüöt tányérján semmi 
egyéb a szokott foltoknál; csendesen haladt tovább a 

néma csillag : szomorú képe az élettelenségnek, laktalan 
völgyeivel, halott hegyeivel. 

Egy T betíít nyertem, vagy talán az is csak káprázat volt? 

Másnap ismét ott vártam az ablakban a hold feljöttét. 

Azon pillanatban, midőn alsó széle a láthatártól elvált^ 
ismét egy világosan kiirt betűt láttam benne, mely rögtön 
eltűnt. Az egy E betű volt. 

Eeszketni kezdtem. Félelem, vagy a bámulat valami 
szívszorító neme fogott el. Bántam már, hogy ezt láttam, 
mert egészen felháborítá lelkemet. 

De azért harmadnap ismét rálestem a holdra: akkor egy 
X betű villant el szemeim előtt. — Negyedik éjjel egy 
A; — ötödik éjjel egy S 

Tehát Texasban van ! 

Hatodnap beborult az ég : nem láthattam semmit ; de 
hiszen ennyit épen elég volt tudnom. 

E világért nem közöltem volna senkivel titkomat. Fél- 
tem, hogy tagadni fogják mások, s az képes lett volna 
megtébolyítani, mikor én mind azt oly világosan láttam* 

Minő nyugtalanul vártam a következő holdtöltét! 

Az idő ismét kedvezett titkos látásainknak, a fényes égi 
lap hat napon át hat új betűt hozott az új világ határáról ; 
e hat betű ez volt: «Szbrbt». 

« Szeret !» Mit is izenhetett volna kedvesebbet onnan. 
Mi lehetett nagyobb gondolatja? Oh bizonyára ez izenet 
nem bánta meg a szűz holdat, mert tiszta volt e szerelem, 
miként maga a hold. 

Harmadik holdtöltén egész hétig láttam a holdban végig 
villanó betűket : 

«0ALIF0B». 

Ebből megtudtam, hogy Califomiába ment át. Oh miért 
ment még messzebb tőlem ? 

Negyedik holdforduláskor e szót vettem tőle : 

«ABAK». 

Aranyat keresni ment; minek volt az neki? A kinek 
annyi észt, oly szép lelket adott az ég, hogy szánhatja 

az magát arra, hogy éhes, önző rablócsorda közepett a földet 
túrni álljon nem boldogító kincsért? 

Meg is bűnhődött érte. A következő holdújság csak egy 
betűt hozott tőle, ez a betű volt egy «0». Egy semmi. 
Tehát azt is elveszte, a mije volt. E holdforgással többet 
nem is izent hozzám. Azt hittem, a földi vágy elvette tőle 
az égiekre gyakorlott varázst. 

A következő holdtölte is betű nélkül hozta fel a sápadt 
csillagzatot, elmúlt az egész negyed egy jelenés nélkül ; én 
sajnálni kezdtem szép ábrándomat, midőn az isméti hold- 
töltén még egyszer rászántam magamat e bűvös vizsgára, 
pedig szemeim nagyon meg voltak gyengülve. Épen június- 
ban voltunk, a holdsugarak legbűvösebb havában, méla, 
szellőtlen este volt, mintha minden falevél ez égi tündér 
megjelenését várná hallgatva s nem merne addig mozr 
dúlni. A hold csaknem vérveres volt, midőn feljött a lát- 
határra ; fénypontjai, mint a tűz úgy égtek, míg völgyes 
sötétjei, mintha tele volnának töltve vérrel. A mely percz- 
ben egészen feljött a láthatárra, egyszerre egy fekete ke- 
reszt jelent meg fényes táblája közepén, hirtelen támadva 
és eltűnve. A falevelek egyszerre mind rákezdtek susogni 
a csendben, mintha ők is látták, volna azt. 

Én reszketve távoztam el az ablaktól és bementem szo- 
bámba imádkozni. 

Két hónap múlva olvastam a hírlapokból, hogy ugyan- 
azon a napon hajnalban, mely minálunk az estével összeüt, 
San Francisco csőcseléke fellázadt, egy városrészt felége- 
tett s egy csoport európait legyilkolt, — azok között volt 
Emü. 

16. 

STLAnBSTER-ÉJSZAKÁK. 

(Emlék.) 

Különös tréfás öreg úr ez a Sylvester . . . egyik kezével 
sírt ás, a másikkal bölcsőt ringat; odaül a határdombra, 
mely a jövőt és a multat elválasztja, ott hízelkedik a köze- 
ledőnek s gorombáskodik a tovább menővel ; — a ma szü- 
letőnek beszél vidám farsangról, virágos tavaszról, gazdag 
aratásról; a haldoklónak szemére hányja hosszú böjtjét, 
száraz nyarát, hiú reményeit. 

Még alakját is annyit változtatja : majd mint tisztes öreg 
ember koczogtat be hozzánk, fehér, zúzmarás szakállal, 
nagy szemöldökei csillognak a dértől, fázó gyermekek csak 
úgy bújnak előle édes anyjuk ölébe ; — majd meg könnyű 
tavaszruhát vesz magára, nekivetkőzik nyalkára; zöld 
levelet, másod-ibolyát tűz gomblyukába s pirosítja magát 
tavaszfelhő kárminnal, mint valami kaczér vén gavallér ; 
másszor megint, mint valami szeles vad czimbora, nya- 
kába keríti a böjti szelek köpönyegét, úgy nyargal éjszaka 
az utczákon, mikor minden tisztességes ember alszik, be- 
dörömböl ajtón, ablakon, leénekel a kéményen s csere- 
pekkel hajigálózik a házfedelekről; — ha pedig olykor 
eszébe jut a multak bánata, rákezdi a sírást, ontja a záport 
reggeltől késő estig ; hiába kérlelik, hiába vigasztalják : "ne 
sírjon, elég már ! — Néha megszállja a jótékony szellem ; 
szereti ha áldják, ha jól emlékeznek felőle; beteríti hó- 
paplannal álmos leánykáit, a mezők füveit, aludjál zöld 
vetés, álmodjál arany kalászról, kék búzavirágról, itt van 
az öreg Sylvester apó, betakargat lágy pehelylyel, meleg 
dunyhával ; majd meg világgyűlölő kedvében csonttá fagy- 
ialja a földet, csikorog a lég is, nem hallgat sem mező 
füvére, sem ég madarára, beszélhetnek neki ! — Kegyetlen, 
mint egy uzsorás, egy árva hópelyhet le* nem ejtene az ég- 

bői senki kérelmére a ha unja látni a nyomorúságot, be- 
burkolja magát ködbundájába orra hegyéig, hogy ne is 
lehessen vele beszélni. 

Ilyen szeszélyes agglegény az öreg Sylvéster. 

.... 1822-ben különös jó kedvében lehetett az öregúr, 
meghozta mindén ház számára az új -esztendei ajándékot; 
az ablakokra a jégvirágot, a mezökre a havat, az eresz 
alját szépen felczifrázta fényes jégcsapokkal s a fáknak új 
lombot adott szép fehér zúzmarából. Az emberek azt 
mondták, hogy áldott esztendő lesz : «jó tél, jó nyár». 

Kis-Kőrös város utczáján tizenegyet kiáltott már az éji 
őr ; innen-onnan a faluból lámpással mentek haza az em- 
berek, kiket imitt-amott mulatságos háznál szinte ott talált 
az éjfél ; olyan kedves dolog ilyenkor haza felé menni : a. 
friss tiszta lég jól esik a bortól ködös főnek ; elmondott 
adomák, vig beszédek még most is zúgnak az emlékezet- 
ben, a gyönge hó ropog a láb alatt ; szép dolog meleg bun- 
dában dicsérni a telet, nem árthat az nekünk, legfelebb 
az arczot csípi mosolygó pirosra. 

A csillagos ég is sokkal szebb ilyenkor: mindenik csil- 
lagnak több kedvé van ragyogni, tündér hullócsillagok 
szállnak nyugatról keletre, arany utat festve maguknak 
az égen. 

Oh be együgyű ember lehetett, a ki azt legelőször ki- 
találta, hogy valahányszor egy csillag átfut, annyiszor 
meghal egy ember. Mintha megfordítva nem sokkal szebb 
volna ; valahányszor hullócsillag esik : egy ember.születik; 
az a hulló tűz az égből szálló lélek; égből esett csillag 
minden ember lelke. 

Némelyik még aztán vissza is megy az égbe. 

Elcsöndesültek már lassankint az utczák, járó-kelők 
lépései nem hagynak többé nyomot a hóban, mindén 
ablak elsötétült egyenkint a sorban ; csak égy háznál Volt 
D^ég gyertyavilág : ottan még nem nyughattak. 

A város székháza az a kis ház, a másfél ajtó, a pirossal 
festett ökörfej és tagló tanúskodik róla. 

Itten lakozik a «jó öreg korcsmáros*, még akkor fiatal, 
jókedvű férfi, ifjú feleségével. 

Benn a kis szobában nagy jövés -menés van, valakire 
várnak: másvilágról jövő új vendégre; olyan örömmel 
várják, pedig még azt sem tudják : úrfi lesz-e, vagy kis- 
asszony? pedig még azt sem tudják: örömet hoz-e vagy 
bút magával? 

A fali óra oda benn nagy nyöszörgéssel hozzá fog az 
ütéshez, elveri nagy gondolkodva végig a tizenkettőt, 
mintha minden ütésnél számlálná magában : nem tévesz- 
tette-e el? — Sylvester nagyapónak letelt a napja, az 
1822 lefeküdt a sírba. 

Odafenn az égen nagy robogva száll keresztül a pislogó 
csillagocskák szemei előtt egy roppant meteor, változó 
színével fényt vetve a földre, szikrázó sörényét csóválva 
maga után hosszan. Fele útján szétpattant, elveszett. 

Ide lenn a kis hajlék meleg szobájában fiúcska szüle- 
tett, ki fölött örömkönyeket sír a jó öreg korcsmáros s az 
anyák legj obbika. 

A csillagocskák odafenn integettek egymásnak, suttogva 
sugárbeszéddel: «ma született új csillaga a földnek, a ki 
ragyogni fog egykor, hogy egész nemzete melegszik suga- 
rainál, s még a távol népek is meglátják és magasztalni 
fogják tündöklését .» 

Ez volt Sylvester újévi ajándéka. 

Milyen jó kedélyes öreg úr kegyelmed Sylvester nagy- 
apó ! . • . . 

.... 1841-dik esztendő utolsó napján nappal napot, 
éjjel csillagot nem látott senki az égen ; omlott a zápor 
pihenés nélkül, s ez az ostoba föld a sok mosdástól egyre 
piszkosabb lett. 

Az alföldi rónán semmi zöld sincsen már, madár sem 
járja most, vadlúd elköltözött, betyár pihen otthon sze- 
retője keblén, nem vágyik senki a szabadba e moslék 
időben. 

Mehet nagy egyedül végig a pusztaságon az a magányos 
utazó, kit az ég haragja vándorolni küldött; senki sem 
szóKtja meg, senki sem mondja neki : térj be, ne menj 
odább. 

Csak gyalog utazik, csak a sár marasztalja ; rossz kurta 
köpönyeg a válláai, gyönge mentség napos zápor ellen; 
görcsös bot kezében, olyan jól beillenék vele koldusnak. 

Pedig ő volt a költők fejedelme. 

Senki sem tudta még azt. Titok volt. De ő érzé szivében 
az égi lángot és fölötte érzé magát a földnek. Majd meg- 
tudják azt mások is nem sokára. 

Viszik öt szárnyakká lett vágyak, még maga sem tudja 
hová? Annyi bizonyos, hogy nem boldog tűzhely mellé. 

Eső vágja, szél küzd vele, iszap útját állja : nem törődik 
yelök a trónkövetelő. 

A mint menne nagy sietve, egyszer csak nagy tó állja 
útját; máskor kicsiny patak szokott az lenni, most ten- 
gerré nőtt meg. 

((Oh kis patak, kiről annyit énekeltem, te is ellenségem 
lettél. » 

Vissza kell fordulni ! oda is, vissza is üldözi a zápor. 
Vén Sylvester sírhatnék ma nagyon ; jó anyja kebléről el- 
bujdosott szívtől szakadt fia, hogy elmenjen koldusok ve- 
zérének, költők fejedelmének, vándor komédiásnak, papiros 
királynak : azt siratja olyan nagyon a napok sereghajtója, 
az érzékeny szivű Sylvester. 

Oh be unalmas vén ember kegyelmed Sylvester nagy- . 
apó ! . . • . 

.... 1844-ben úgy tett az öreg Sylvester, mint a ki 
egyszerre nagy úrrá lett, s aztán nem ismer rá többet a 
szegény atyafira. 

Azt sem kérdezte merre van, hová lett az a csillagszü- 
lötte ifjú, a kinek ő szokta elhozni születése napját? Most 
nem volt számára sem újévi, sem születésnapi ajándéka. 
Mintha ő volna a leggonoszabb bankdirektor, a ki zár 

alatt tartja az arany napsugár melegét. Dölyfös kegyet- 
lenségében tízenhat fokra emelte fel a hideget, azon alól 
nem discontózik. 

Pedig tudhatná, hogy a költő szobájában hideg van, ha 
fízíve nem melegítené, talán meg is fagyna benne. Az em- 
berek szívességétől ugyan megfagyhatna. 

Három lépés hossza, három lépés széle a költő szobá- 
jának, hanem hiszen övé az egész világ, előtte fektisznek 
tűz érlelő költeményei, azok biztosítják számára a halha- 
tatlanságot, hanem a falat kenyér, mely a m^i napot biz- 
tosítaná számára, az nincsen mellette. Utolsó a ház a sor- 
ban, a város legvégső kalyibája, ablakából a nagy hideg 
puszta látszik, közel hozzá egy kerek domb, kerek dombon 
az akasztófa ; mégis szép lakás volna ez neki, csak min- 
dennap ne kérdenék tőle, hogy mikor fizeti meg a házbért ? 

Hideg Sylvester-éj szakán boldogtalan^ életéről rímeket 
soroz a költő ; — önkényt jön minden gondolat, nem kell 
nehezen keresni ; sötét van, mécsre nem telik, a szomorú 
sorokat oda írogatta a falra, hideg ágya fölé, majd ha 
virrad reggel, megtalálja ottan, leírhatja róla rongyos 
szalmaszékasztalán ; hogy fognak rajta mulatni, a kik el- 
olvassák. 

Oh be hideg, embertelen uzsorás kend Sylvester 
gazda ! . . . . 

.... 1846-ban tízen ültek egy asztalnál Sylvester úr 
neve napján. 

Tíz víg fiu, — mind fiatal, — mind poéta. • . ' 

Köztük a költők fejedelme. 

Tudták, hogy az első mindnyájuk közt és nem haragud- 
tak rá érte. 

Víg poharazás közt telt az est, én is ott voltam közöt- 
tük, — hát hiszen nekünk is szabad volt egyszer jó ked- 
vünknek lenni. 

Valami bohó jó kedvében azt a kérdést tetté: vájjon 
mit gondolunk sorban, ki milyen halállal fog meghalni? 

JÓ kedvünk volt, ifjak voltunk, kinek ne tetszett volna 
ez a kérdés? 

Az első jókedvű, tiszta, őszinte lelkű fiu ezt felelte : «én 
pap vagyok, belőlem prédikácziós halott lesz, kántussal 
temetnek el, a mint illik)). - 

A második délczeg, szenvedélyes, heveskedő ifjú azt 
monda: « nekem olcsó az életem, drága a becsületem: 
meglátjátok, párbajban ölnek meg». 

Harmadik szelid, hallgatag társ felelt: ((sejtelmem azt 
súgja, hogy mikor egyszerre jó dolgom kezd lenni, akkor 
kell hirtelen meghalnom)). 

Negyedik, a könnyelmű, viharos dalnok, fellobbanva 
monda: « engem a bor szelleme öljön meg, a pohár 
legyen katakombám s borkőből legyen sirom Memnon- 
szobra.)) 

Ötödik, hidegvérű, szenvedélytelen arcz, kitől nem várt 
senki ilyen választ, azt monda : wKaczagjatok rajtam, de 
én jól tudom, hogy engem a lelkem öl meg; egyszer meg- 
őrülök s abba halok b^le)). 

Hatodik az attikus humor és sarkasmusok nagy mestere 
tréfás gúnynyal monda : « velem nagy dolga lesz a halál- 
nak, mert én megküzdök vele s elkergetem, s nem adom 
meg neki magamat, akármilyen szép dolgokat Ígérjen is 
a más világon, míg nekem nem tetszik)). 

Hetedik közülünk hivatalnok volt akkor, s nagy meg- 
nyugvással felelt : «hogy neki mint ilyennek, kiváltöágos 
igényei vannak a hsemorhoidákhoz. Ez a végünk vagy 
elébb vagy utóbb ». 

A nyolczadik, a kedélyes regények irója azt felelte, hogy 
kisebb gondja is nagyobb annál, s leszidott bennünket 
azért a hiúságért, hogy nem szégyenlünk magunkról érte- 
kezni, mint valami kurta tudósok. 

Kilenczedik voltam én, azt találtam mondani, hogy 
akkor halok meg, mikor képtelen vagyok tovább dolgozni. 
(Kisül hát, hogy féltemben irok annyit nyakrafőre.) 

Tizedik volt ő. 



Digitized by 



Google 



108 

Most is látom azt a komoly arczot előttem, a mivel azt 
mondta : 

«Én nem halok, meg gyáván, csöndesen; — csatatér 
lesz a halálos ágyam, ott taposnak össze, ottan temetnek 
el, soha rám sem talál senki. » 

Egy pillanatig elnémult mindenki, a másik pillanatban 
összezördültek a poharak: «no hát addig éljünk, a míg meg 
nem halunk ». 

Éjfél vetett haza, még akkor is sokáig barangoltunk az 
utczákon, olyan lanyha volt a lég, mint tavaszkor, bárány- 
felhők terjengtek az égen, a kertekben sárga virág nyilott, 
minden oly derült volt Sylvester estéjén. 

Oh be jókedvű czimbora lett belőled jó Sylvester 
pajtás ! . . . . 

1857 

Alacsony domb a hegy alatt. Százan is feküsznek tán 
abban ! 

Nincsen emlék, nincs ültetett virág rajta, távol esik 
minden úttól, ember nem botlik bele. 

Zajos Sylvester "éj szakán bömböl a szél két hegy között, 
ha megkap egy rongyos felhőt, elkergeti egyik ég sarkától 
a másikig. 

Lenn a nehéz domb alatt, a fű gyökerén is alul, ott veri 
a költő kobzát, arány lantját, ezüst húrral, olyan bűbájos 
dalokat zeng; társai, a többi halottak, körül ülik, úgy 
hallgatják. 

Zeng nekik dicső napokról, szerelemről a föld alatt, 
áloműző mély bánatról, mely a sír mélyén sem szunnyad. 
Úgy hallgatják, úgy ügyelnek. 

Fenn a földön üvölt a vész ; erdő zúdul, tört fa recscseu, 
nyugtalan utczákon végig zörög ajtó, ablak ; kandallókban 
úgy sír a tűz, ember szíve oly kedvetlen. 

Oh mi háborúit szellem vagy Sylvester ! . . . 

17. 
VELEZKE. 

Krisztus urunk után a nyolczadik században történt az 
a hallatlan eset, hogy a nők terhesnek találták a férfiak 
uralkodását a földön és azt mondák egymás között : « miért 
nevezzük mi a férfit uramnak ? miért nincs megfordítva a 
dolog, hogy a férfi nevezné így az asszonyt ?» 

Csehországban egy fiatal, tizenhat éves leányzó, kitVe- 
lezkének neveztek, támasztá legelébb szivében azt a visszás 
eszmét, hogy nem lehetne megfordítani a világ eddigi 
rendjét, hogy a nők, kik addig férjeik rabjai voltak, len- 
nének ezután az urak és a férfiak az ö szolgáik? 

Egyszer csak elkezdték a nők a kalákákból kizárni a 
férfiakat; ha legény jött oda, azt kilökték, nem tűrték 
maguk között, csak asszonyt és leányt. 

Ott azután egész éjjel elsugdostak ; a szép Velezke tar- 
tott háborító beszédeket közöttük, a mit áhítattal hallga- 
tott a többi. 

— Miért van mirajtunk a férfiaknak hatalma? Nem 
olyan emberek vagyunk-e mi is, mint ők? sőt szebbek, 
jobbak náluknál. A nő jobban szereti gyermekeit, mint a 
férfi, a nő szemérmesebb, tisztább, érzékenyebb és mégis 
azok írják nekünk a törvényt, azokból telnek ki bírák, 
papok, vezérek és írástudók. A leányokat készakarva gyön- 
géknek és tudatlanoknak nevelik ; a férfigyermeket oktat- 
ják és erősítik. A gazdagságot, jószágokat csak a férfiak 
öröklik, a leány kegyelemkenyeret eszik. Fiak, testvérek 
dorbézolnak, pazarolnak ; leányok, anyák otthon ülnek és 
dolgoznak értük. A nő bilincsbe-vert rabszolgája a férjnek, 
az őt megverheti, megvetheti, szerelmét gyalázattal oszt- 
hatja, senki sem mondj a érte, hogy becstelen; ha egy leány 
egyszer vét életében, azt a templomajtóhoz térdeltetík, toU- 
szárral koszorúzzák, haját levágják, s még az álnok csá* 

bitó Í8 sárt vethet rá ; ha pedig a nő szeret mást, azt a féq 
meggyilkolhatja, s csak Istennek számol érte . . . ! Isten 
rendelte-e ezt így? A férfiak szerezték ezt. Minden dolgu- 
kat úgy intézték, hogy rajtunk hatalmasok lehessenek, 
hogy a legutolsó koldusnak is legyen egy rabja, akin ural- 
kodjék: felesége; s az ország legelső asszonya, a királyné 
is csak olyan rab legyen az ő palotájában, mint mi guny- 
hóinkban. 

Ilyen ádáz beszédekkel tartotta társnéit Yelezke : és a 
beszéd elszivárgott szájról-szájra, egy faluból a másikba, 
az egész kerületbe ; a férfiak, ha meghallották, nagyokat 
nevettek rajtok, legfeljebb akadt egy-egy, a ki jól meg- 
verte értök a feleségét. 

Velezke szép, deli hajadon volt, szőke, kékszemű, telt 
arczú. Kinek jutott volna eszébe, hogy tőle féljen? sőt in* 
kább gondolt arra, hogy szeresse, a ki sokáig nézett rá. 

Sok szép ifjú volt a környékben, elegen jártak utána, de 
ö egyre sem hallgatott ; arra gondolt : a leghizelgőbb vő- 
legény is durva, erőszakos férj lesz egykor, ma megcsókol, 
holnap megver, s nem akart férjhez menni. 

Az anyja nem erőtette, hanem az apja egy napon véget 
akart vetni a helytelen kényeskedésnek s erőnek erejével 
rákényszeríté a leányt, hogy egy fiatal molnárt vőlegényül 
elfogadjon, ha nem teszi, agyoncsapja, s hogy az agyon- 
csapásból előre kóstolót is adjon neki, megverte irgalmat- 
lanul ; az anya engesztelni akarta, szegény, csak ő is osz* 
tozott a verésben. 

S ezzel el volt határozva, hogy Velezke pünkösd másod* 
napján megy féleségül a molnárhoz. 

Velezke és édesanyja megmutogaták a fonóban testei- 
ken a kék foltokat. Olyan emlékjeleket pedig a többi asszo- 
nyok is tudtak mutatni eleget. 

Ott elpanaszlák egymásnak, hogy a nők sorsát ime így 
szokták intézni, adják, veszik, mint a barmot, a kitől nem 
kérdik: akarjá-e ezt vagy azt gazdájának látni? 

Hat hét volt még pünkösd második napjáig hátra^ min- 

déri hétfőn, még a vasárnapi mámortól ködööen, megkér- 
dezé Velezkét az apja : van-e kedve férjhez menni? a leány 
mindig azt mondta «nem» ; apja pedig, hogy rá emlékez- 
zék a hétfordulóra, megverte őt újra. 

Az asszonyok hat hét alatt suttogtak és tanakodtak, a 
férfiak nevették őket. Asszonyharag — libaméreg. 

Eljött végre piros pünkösd másodnapja, a leányok, az 
asszonyok ilyenkor az erdőkön koszorúkat fonnak, egyet 
kiválasztanak a szüzek közöl, s azt megteszik királynénak, 
pünkösdi királynénak. 

Pünkösdi királynénak tették íüeg Velezkét pünkösd má- 
sodnapján s körülhordták a leányok, vállaikra felemelve, 
zöld ágakbólfont trónusban s énekelték, hogy « eljött, el-^ 
jött piros pünkösd napja; itt van, itt van szabadulás 
napja ». 

A férfiak hagyták őket bohóskodni délutánig. Délután a 
pünkösdi királynét leszállíták trónusáról, s elvitték erővel, 
megeskették vőlegényével. 

'■■ Mikor ez megtörtént, azt monda Velezke a templomban 
lévő asszonyoknak és leányoknak: «hogy ha éjszaka lesz^ 
minden asszony, minden leány emlékezzék meg felőlem.* 

A nők sírtak, a férfiak nevettek e szóra; mentek sátor 
alá, ittak késő estig; éjszaka, éjfélkor tért haza minden 
férj ittasan, haragosan a mérges erős sertől. 

És azon az éjszakán háromezer férfit gyilkoltak meg 
tulajdon feleségeik, testvéreik, leányaik, az anyák is meg- 
ölték fiaikat, hogy az egész környéken nem maradt egy 
férfi élve. 

Velezke is meggyilkolta vőlegényét a menyegző éjsza- 
káján; a legelső csókot késsel fizette vissza neki. 

Es akkor felvették az asszonyok a férfiak fegyvereit, 
puzdráikat, kardjaikat, feltették a sisakot fejükre, a pán- 
czélt kebleikre, megválaszták Velezkét vezérüknek és meg- 
indultak a király ellen. Premizláv volt a király, annak 
megizené Velezke, hogy szálljon le trónusáról és adja 
azt át nejének, és a főhivatalnokok mind jelvényeiket 

nőknek adják, mert ezentúl azok fognak uralkodni a 
világon. 

Izenetét a rémítő hír követte, hogy a fellázadt nők tábora 
megveré az eléje küldött seregeket, elfoglalá az egész me- 
gyét, a nők mindenütt hozzájuk csatlakoztak, az őrült 
eszme terjedni kezd ; egy férfi sem biztos alvó ágyában 
többé, minden házban benn van az ellenség ! 

A férfiak sok helyütt előre kifutottak az erdőkre, ott 
hagyva a falvakat az asszonyoknak, azok a férfi gyermekek 
jobb szemeit kiszurdalják, s hüvelyk-ujjaikat lemetszik,* 
hogy a kéz-íjjat megvonni, s a nyíllal czélozni ne tudja- 
nak, ha megnőnek, a helyett a leányokat tanítják kard- 
forgatásra, czéllövésre, dárdahajításra. A király az első 
veszély zavarában várába zárta magát, a zendülő nők oda 
is utána mentek, körülfogták a várat, s minthogy osiarom- 
szereik nem voltak, hogy azt bevehessek, az átelleni dom- 
bon egy másik várat építettek fel ellene. 

Onnan izent hadat az egész férfivilágnak a vér-ittas 
asszonyhad vezére, Velezke, s felhítta a némbereket, hogy 
rázzák le a férfiak jármát széles e világon ; ezentúl a férfi 
legyen otthon ülő szolga, a nő parancsoljon ! . . . . 

És talán felfordítja az egész világot ez az egy őrült 
leányzó, ha a királynak egy hatalmas vezére hirtelen fel 
nem ülteti a nemesi hadakat, s egyszerre négy oldalról 
nem támad a nő-táborra. 

Akkor mégis megsajnálta : ennyi szép ragyogó szemet 
halállal lezárni, ennyi szép dobogó keblet vassal átszúrni, 
ennyi édes piros ajkkal a föld porát csókoltatni, s felszó- 
Htá Velezkét, hogy rakják le a fegyvert együtt, vegyék fel 
újra a guzsalyt, válaszszanak férjet maguknak ismét és 
legyen minden feledve. 



* A régi rómaiak idejében is élt már az a hit, hogy a hüvelyk- 
ujj elvágása által a férfi elveszti bátorságát, ezért a csatából meg- 
futóknak hüvelykét szokták levágni ; innen támadt e szó : cpol- 
tron» a gyávák elnevezéséül (poUex troncatus). 

De a leány. azt izente : «csak te ölj meg bennünket, ha 
tudsz, mert különben mi ölünk meg téged)). 
. Ekkor azután megfúvatta a vezér a trombitákat, s jelt 
adott a seregeknek, hogy kezdjenek el nyilakkal lőni a 
körülfogott táborra ; nehéz egy nöt megölni közelről, 
karddal. 

A nők sokáig állták a harczot, az ő tegzeik is elröpíték 
a nyilat oly messze, mint a férfiaké, s a vezér kétszer érzé 
pánczélján koppanni a nyilat, a mit Velezke külde szá- 
mára. 

Végre kifogytak az asszonyok a lőszerekből; ekkor 
Velezke két sorba állítá a csataszekereket, azokon kaszák- 
kal felfegyverzett nők állottak, maga a többiekkel lóra ült, 
kezébe vette a zászlót és a kardot és azzal kirontott az 
ostromló férfihad közé. 

A szekerek sok jó férfit eltiportak, a bárdok, a kaszák 
sok bajnokot elvesztenek csúf halállal, kinek asszonykéz 
által kell elveszni ; s csak késő éjszakára birták a férfiak 
elfogyasztani a nők táborát. Egyet sem fogtak el élve ; a 
nő harczolt, a míg egyet birt mozdulni és nem kért ke- 
gyelmet egy is. Estefelé csak egy maroknyi csoporttal 
vergődött még a sík közepén Velezke ; társnéi szorosan 
körül, s felemelt pajzsaikkal védték ; úgy elhullottak az- 
után egyenként, egy domb támadt a helyen megölt szüzek 
holttesteiből, utoljára csak egyedül harczolt az őrült szűz, 
jobb kezét is levágták már, balkézzel forgatja kardját; 
nincs mit tenni, keresztül kell szivén ütni azt a dárdát; 
úgy fekszik le a többiek közé. 

A nőlázadás ebben érte végét, s többé nem lett ismételve 
a történetekben. 

Más eszközökkel, más tudománynyal vitte azt ki azóta 
az emberi nem szebbik része, hogy az erősebben uralkod- 
jék; nekünk hagyta csak a nevét, a látszatát az uraság- 
nak ; voltaképen ő parancsol, mi vagyunk, a kik engedel- 
meskedünk és azt mondjuk rá, hogy jól van az így . . . 

Jókai: Dekameron. I. o 

18. 

KINEK A HALOTTJA? 

Szobránczi Tódor épen Pesten volt menyasszonya szá- 
mára ékszereket vásárolni, midőn levelet " kap gyászsze- 
gélylyel, melyben tudtára adják, hogy menyasszonya, kivel 
két hét múlva meg kellene esküdnie, már nem az övé 
többé, mert meghalt ; el is temették nagy pompával, a fél- 
város bámult a koporsóra. Igyekezzék magát vigasztalni. 

Tódor erre a hírre vett magának egy jó öblös pisztolyt, 
azt megtöltötte három golyóval, s rögtön utazott haza azzal 
az eltökélt szándékkal, hogy ki fog menni kedvese sírjá- 
hoz s ott magát agyonlövi. 

Haza érkezve szülővárosába, barátai, rokonai mind rész- 
vevő szomorkodássál fogadták, néhányan megkísérték a 
vigasztalást is, a mi nagyon rosszul sikerült nála. 

Hagyta őket beszélni, nem hallgatott rájuk, nem sírt 
előttük : tudta már, hogy mit fog cselekedni ? 

Kívezetteté magát nappal a sírkertbe, megmutattatá ma- 
gának a frissen felhantolt sírt, mely elé le volt tűzve az 
egyszerű keresztfa, ott nem csinált semmi zajos jelenete- 
ket, nem sírt, nem tombolt, hidegvérrel adott. rendeleteket 
aziránt, milyen sírkövet emeljenek majd a fakereszt he- 
lyébe? hová ültessenek virágokat a sír körül s jól meg- 
jegyzé magának a helyet, hogy majd éjszaka visszatalál- 
jon oda. 

Ismerősei azt hitték, hogy hidegvérrel tudja venni a 
dolgot, — s dicsérték érte. 

Ö pedig csak azt várta, hogy éjszaka legyen. - 

Kis városban korán elalszik minden ember, még a lám- 
pások is, a ki sötétben szeret járni, van módja benne. 

Szobránczi egy élő lénynyel sem találkozott egész a 
temetőig, ott pedig — ki volna élő ? A hold még fenn volt 
a láthatár felett, könnyű volt megtalálnia az utat, mely 

mátkája sírjához vezet. Messziről fehéredett eléje az új 
hányású halom; 

Oda talált ; ismerte már azokat a fákat is, a mik körüle 
voltak. 

És a mint a sír tövéhez ért, visszadöbbent; egy férfi 
feküdt ott, arczczal a sírra borulva. 

Talán mégis eltévedt? 

Odalépett halkan a keresztfához, s menyasszonya nevét 
olvasá rajta. Azt kellé hinnie, hogy az ismeretlen alak 
valami részeg ember, ki ide tévedt s itt elaludt. 

Hozzányúlt a kezével, hogy felköltse. Az riadtan ugrott 
fel fektéből s vadul kiálta rá: «Mit akar ön?» 

— Tudni akarom, hogy mit csinál ön itt ? 

— Láthatja ön : imádkozom. 

— S miért jött ön e helyre imádkozni? 

— Mert ezen a helyen akarok meghalni. 

— Mi joga van önnek e helyen imádkozni és meghalni? 

— Mert ez itt menyasszonyom sírja. 

Szobránczi azt hitte, hogy meg kellett tébolyodnia. 
Ö azzal az üdvtelen határozattal jön ide, hogy meny- 
asszonya sírján megölje magát, s ime egy idegen embert 
talál itt, a ki ép oly marczona arczczal tekint ő rá, mint a 
milyennel ő arra vissza, épen úgy meg akarja magát ölni, 
mint ő, s épen úgy menyasszonyának nevezi a sírban fek- 
vőt, mint ő. 

— Kérem önt uram, monda Szobránczi, a tréfa nekem 
unalmamra van ; menjen ön innen Isten hírével s hagy- 
jon magamra. 

— Én menjek el innen s hagyjam önt itt? S mit akar 
ön itt ? 

— Valóban semmi mást, mint amit ön mondott ; maga- 
mat megölni. 

— Meg van ön tébolyodva? 

— Lehetne rá okom. Menyasszonyom fekszik e sírban. 

— Uram, ön engem boszant! ő az én menyasszonyom 
volt, 

8* 

Digitized by VjOOQIC 



1161 

— Mi neve önnek? 

— Az nem tartozik a dologra ; én sem kérdem az önét. 
Ön rágalmaz egy nőt, a ki meghalt ; gyanúsítja, hogy csa- 
podár volt : két vőlegényt hitegetett egyszerre. Ha ön azt 
állítja, hogy meg akarta magát ölni, lesz önnél pisztoly : 
nálam is van ; nem kell messzire mennünk ; a sír két 
végire állunk, s lőhetünk onnan. 

— Önnek különös szerencséje van mindig azt mondani 
a mit én akartam ; én is ezt készültem indítványozni. 

— Nagyon jól van; lépjünk helyeinkre. 

Felálltak, czéloztak, mind a kettő a másik szivének tar- 
totta fegyvere végét. 

— Egy, kettő . . . 

Akkor egyszerre mind a kettő leeresztette a felemelt 
pisztolyt. 

— Nekem valami ötlött eszembe. 

— Nekem is, de ön mindig megelőz. 

— Én azt gondoltam, hogy maga a halott legjobban el- 
dönthetné, valóban melyikünk menyasszonya volt ? 

— Én is azt gondoltam ; egy jegygyűrűnek kell lenni 
ujján; a melyikünk neve abba a gyűrűbe vésve van, ahhoz 
volt hű, a másik csak álmodta boldogságát. 

— Helyesen. Fel kell ásnunk a koporsót. 

— Itt egy félbehagyott pírnál van ásó és kapa. 

— Jól van, lássunk hozzá. 

— A melyikünk gyűrűje ujján van, az főbe lövi magát, 
a másik eltemeti őt menyasszonyával egy sírba s megy 
odább. 

A férfiak letették egymás mellé fegyvereiket; ásót, kapát 
fogtak, feldúlták a sírt, meglelték a koporsót, lefeszítek a 
födelet és találtak benne egy viaszbábot, tökélete- 
sen utánozott arczával a menyasszonynak ; — az pedig '■ — 
ki tudja hol járt egy vándor lo vartársaság clownjával, meg- 
szökve mindkét vőlegénye elől ? 

19. 

SZÖENYŰ NEMESIS. 

Láttátok ezt a vidám öreg urat? hogy tréfált, ho^ ado- 
mázott, hogy tette a szépet a leánykáknak, hogy kötődött 
az ifjakkal? Nagyon víg ember ez! — Igen, mert most* 
tiszta idő van. Duzmai bácsi igen jó kedvű ember, mikor 
a nap süt; akkor madarat lehetne vele fogatni, olyan fürge, 
akkor még meg is lehetne házasítani. 

De látnátok csak egyszer, mikor borongós idő van, mi- 
kor felhőkkel húzódik be az ég, mikor a hold udvart von 
maga körül, mikor az esőnek már lóg a lába, aztán mikor 
megcsordul az eresz, töltik az egek csatornái a vizet, csak 
úgy szakad ! No iszen akkor látná őt valaki ! 

Duzmai bácsi akkor nem bácsi senkinek ; akkor ő hara- 
gos oroszlán, akkor nem mulat senkivel, akkor összevesz 
az öregekkel, megkergeti a fiatalokat, s ha szép leánykák- 
kal találkozik, félre fordítja a fejét, hogy ne kelljen nekik 
köszönni. 

Hogy van az időváltozásnak ilyen nagy hatása a jó öreg 
úr kedélyére ? 

Hát ennek a históriája bizony aként hangzik, hogy ré- 
gen-régen, nagyon fiatal korában volt Duzmai Sándornak 
egy jó öreg barátja; valami nyugalmazott őrnagy, a kihez 
ő naponkint eljárogatott hármasban tarokkozni; a harma- 
dik volt az őrnagy felesége ; mellesleg mondva, élte virá- 
gában levő fiatal menyecske. 

Az őrnagy és Sándor barátja sokszor vitatkoztak a tarokk 
szépségein ; az őrnagy azt állította, hogy ez az egyetlen 
kártyanem, a minek játszásához legalább három ember 
kívántatik; Sándor pedig azt erőtette, hogy de bizony le- 
hetne azt kettőnek is játszani. 

Az őrnagy állt a véleménye mellett rendületlenül, mint 
a silbak ; hanem a fiatal menyecske engedte magát kapa- 

czitáltatni, hogy lehet biz azt a tarokkot két embernek is 
játszani, ha a harmadik nincs ott. 

Az ilyen leczkeadások pedig nem tetszettek a hadas- 
ty annak, azért is megtiltá Sándor barátjának a további 
barátkozást s azt Ígérte neki, hogy ha még egyszer ott 
kapja a házánál, meglövi. 

A vakmerő fiatal ember nem ijedt meg a fenyegetéstől, 
s miután az őrnagy magával vitte a kapukulcsot, mikor 
este a casinoba ment, tehát a kerítésen járt be. 

Ezt is megtudta a kiszolgált hős s egy este rá lesett töl- 
tött pisztolylyal, s a mint Sándor úrfi épen kapaszkodott 
fel a palánkba, úgy sütötte rá a mordályt, hogy az egész 
töltés a tomporába ment. 

A seb azonban nem vala halálos, de annál keservesebb, 
mert a pisztoly göbecs helyett — öreg sóval volt íjaeg- 
töltve. 

Jaj, szegény Sándort de tönkre tette ez a lövés. Fel- 
gyógyult, de az átkozott só a tomporában minden idővál- 
tozást, megérez. 

Azért bármilyen jó kedve van is, mikor szép az idő, 
egyszerre elromlik az, mikor közeleg a nedvesebb szak; s 
olyankor megeszi az embert, kivált a ki azzal a veszett 
bátorsággal bír, hogy az időjárás leendő voltáról kérdezős- 
ködik nála. 

Ilyen halálig tartó bűnhődést csak a pokolbeli poéták 
bimak kigondolni. 



A BÉÖISÉGBUVÁB. 

Volt nekem egyszer egy bogarászom, ki hatvankilencz 
esztendeig élt abban a hitben, hogy ő ritkaságokat gyűjt. 

Hajdan physices et archaBologisB professor volt az *** 
lyceumnál, s mint ilyen és mint éktelenül fösvény ember 
oly hírben állott az adózó nép előtt, mint kinél igen sok 
pénz van forgásban; később privatier lett belőle, hogy 

vénségére a múzsák ki kezdtek rajta kapni, s e minőség- 
ben még jobban összehúzta magát, nem főzetett, macská- 
ját agyon koplaltatta, szolgálóját szélnek ereszté, reggelen- 
kint bevásárlotta fületíen bögréjében a maga félmeszely 
édestejét, vett mellé egy összeragadt szilajzsemlyét, délben 
eljárt a lebujba maradékra. Föl lehete számítani, hogy 
egész napi tobzódásának váltsága nem megy négy kongó 
garasra. 

S mégis, mikor halála után holmijét összeirták, a leg- 
szabadelvűbb fölszámítás szerint nem ért az összes státus 
activusa 100, mondd: száz hosszú forintot. Örökösei leg- 
alább is ezerszer annyinaí,k itták meg előre az árát. 

Hová tette? hová nem tette? arról ínég tán most is 
beszélnek a ***-iak, s máig sem tudják elgondolni, hogy 
olyan ember, ki negyven esztendeig jár egy kaputban, 
azt hol kifordíttatja, hol befordíttatja, mikor meghal, hogy 
nem hagyhat maga után legalább egy véka ezüstöt. Hisz 
összekerestek ágyat, derekaíjat; szétbontottak székeket, 
pamlagokat, fölszedték a pallókat, lekaparták a falakat — 
sehol semmi nem jött elő, kaputbéllésben, kalapbéllés- 
ben kerefíték, csizmaszárban, kéménybén, pinczében, tűz- 
hely alatt, gerendák között, sehol semmi ! régi képek 
rámái szétbontattak, avas könyvek levelenkint szétszedet- 
tek, füstös régi pénzek ketté ráspoltattak, de csak nem 
jött azokból pénz elő. Ez az ember elvitte azt magával a 
másvilágra ! Mikor érezte halálát, bizonyosan fogta, ostyába 
takarta és lenyelte. Ez egyébiránt a legszerényebb véle- 
mény, mit ez esetről hallani lehete. 

Voltak, kik a dolgot erönek-erejével meg akarták magya- 
rázni. Némelyek azt állították, hogy ez einber titokban 
polygamiát űzött — mások, kik még bölcsebbek voltak, 
úgy elméikedének, hogy a török császárnak adott pénzt 
kölcsön, 8 az okirat bizonyosan ott van — a között a 
menykő sok pogány szarkalábirás között — akuczkóban, 
a miből az angyalok sem értenek egy szót sem ; a leges- 
legokosabbak pedig egyakarattal megegyeztek abban,, hogy 

bizonyosan éjjel rablók ütöttek rá, azok megfojtották, s 
mindent, de mindent, a minek csak hasznát vehették, el- 
pakoltak. Ebben megállapodának. 

Jelen voltam, mikor holmiját elárverezték. 

Már az igaz, hogy annyi ócska czinkanálnyelet és korsó- 
fület még nem láttam, mint itt egy rakáson. 

Eozsdás kardok, tört pilingák, dárdák, bárdok, taglók, 
lópatkók, kengyelvasak, rézgombok, aczélgombok, kitömött 
madarak, ürgék, ráklábak, darázsfészkek, dirib-darab cson- 
tok, kővé vált zápfogak, spiritusba tett kétfarkú gyikok, 
csigahéjak, madárkoponyák, cserépdarabok, fazekak, min- 
denféle szinü és alakú kövek, porok és ásványok, láva- 
darabok, tégladarabok, fóliánsok, kutyabőrös kötegek, ira- 
tok, képek, mappák, pecsétek, régi krajczárok s ki tudná, 
mi mindenféle kopott kaczatbirodalom, mely között három 
regement eleven pók indigenálta magát. 

Mindezen tárgyak azonban példás rendben és figyelem- 
mel valának sorba szedve. Mindenikhez oda irva a mutató 
szám, mely alatt a lajstromban meg lehete olvasni mind- 
azon nevezetességeket, mikről, egyik vagy másik vasfazék 
és petrificatum hírben maradt az utókor előtt. 

Itt volt 1. egykor roppant fringia, melynek egyik olda- 
lára a miatyánknak, másikra a hiszekegynek kellett irva 
lenni. Akaszszák föl, a ki egy betűt látott is rajta a rozs- 
dától. Egyébiránt ezzel a karddal viaskodott Achmet basa 
a kenyérmezei ütközetben. Vételára 20 császári arany ; 
egy hajóslegény megvette 18 garason dohány vágónak. 

2. Az az olló, melylyel Arnulf császár lovának a farkát 
elvágták, mikor éjjfel az Enns hidján keresztüllovagolt. 
Vette 80 forinton. — Eladatott 17 krajczárért. 

3. Egy dárda, melyet római triarius viselt a carthagói 
háborúban. Én ásónak néztem, s csakugyan egy kertész- 
legény adott is érte valamit. 

4. Szent Lőrincz imádsága, nagy elhízott könyv, fekete, 
piros és kék betűkkel irva, melylyel hajdan az ördögöket 
űzték, mikor még kevesebben voltak. Ezt vette a megbol- 

dogult kilenczveii forinton, kapcsostul, táblástul. Biz azért 
nem adott a sajtos többet fél máriásnál. 

5. Egy kép, melyet Ovidius Naso saját kezével festett, 
oly silány macskakaparás, a minőt csak poétától várni 
lehet. Ez nem talált vevőt, pedig a hátára 25 arany volt 
Írva. 

6. Egy fekete rigófejű fehér galamb kitömve. Az öreg 
tíz esztendeig csodálta e természettünemény eredetét és 
sohasem jött rá, hogy a fej úgy van hozzávarrva a nyak- 
hoz : 10 arany* 

7. Egy kő, mely a holdból esett le, 100 arany. 

8. Lollia Paulinának egy papucsa, 8 arany. 

9. Három Lukács-czédula. Boszorkányt lőni való, 12 
forint. 

10. Aisach köténye, melyet Muhamed később zászló 
gyanánt használt. 

11. Emeza hálófőkötője, melyet akkor viselt, mikor tűz- 
zel álmodott. 

Hirtelen azonban egy festvényre pillantok, visszahök- 
kenek. Láttam én ezt már valahol . . . Egy borzas scytha- 
fej ezüstös dolmányban, aláirva: « Attila, plaga Dei.)) 
A vonások oly ismerősek, mintha tegnap beszéltem volna 
a gazdáj okkal, de oly ismerősek, mintha saját magam 
mázoltam volna ; úgy van, úgy, mikor festeni tanultam, 
épen ilyen háromhasú orrokat szoktam festeni az embe- 
reknek. Ki lehet az, ki engemet ezelőtt háromszáz eszten- 
dővel utánozott. Utána nézek a lajstromban, hát óda ez 
van Írva : E ritkabecsű képet vettem 28 császári aranyon, 
melynél bizonyosan tízszerte többet ér, festője afiia híres 
mór festő Ben- Ali Hassan-yokai-mahmud. 

Mondtam, hogy én festettem, de ki hát ez az Attila? 

Dehogy Attila, dehogy Attila, hisz ez Beregi Bandi! 

Legalább Beregi Bandi volt, a ki előttem ült, mikor e 
hadijesztő alakot festettem. 

Most már világos volt előttem minden. Licitálni próbál- 
tam a képre. Egy húszasnál alább csak nem kezdhettem 

saját nagybecsű festményemről beszélni, de majd meg- 
vertek, hogy miért nem hagyom a kétgarason kezdeni, 
mint a többit, s a kikiáltási összegben csakugyan rajtam 
is maraszták. 

. . . Bandi öcsém tüskére való fiu volt. 

ünokaöcscse volt a jámbor professornak s egyike volt 
azoknak, kikre öröksége nézett. 

De Bandi nem tudott várni, vagy ha ő tudott volna is, 
de hitelezői egyáltalában nem akarták megtanulni e ke- 
resztyéni erényt. 

Bizony pedig az öreg úr nem volt az az ember, a ki 
valaha valakinek valamit maga jószántából adott volna, 
indigestióban sem igen szenvedett, hogy abban bízni lehe- 
tettt volna, hogy valaha meghal. 

Egyetlen eset volt, melyben hallatlanul tudott paza- 
rolni. Imádta a régiségeket, ha valaki azt a kardot mutatta 
volna neki elő, melylyel a cherubim Ádám-Évát kikergette 
a paradicsomból, le hagyta volna a nyakát vágatni vele, 
csakhogy az övé legyen. Gyakran egy füstös pergamentért, 
melyen egy római imperátor autographiája volt, egy darab 
tégláért, mely Pompejiból hozatott, egy kétfejű csibéért, 
egy Árpád korábóli pipaszurkálóért, egy özönvíz előtti 
állatfogért, oly sommákat kidobott, minőket saját édes 
fogaira két esztendő alatt sem költött volna el. 

Bandi öcsém tehát így gondolkozott : 

Ha te neked nem kell egyéb, mint csak az, a mi ron- 
gyos és rozsdás, akad az ősi kaczattárban annyi tarajtalan 
rézsarkantyú s nyélbe törött kés-villa, meg füstös docu- 
mentum, s több afféle ludgége-sodoritó és fánkmetélő, a 
mit csak ősi megillatosodott üveges aímáriomok fiókjában 
összevissza hányva lehet megtalálni, s melyeken a késő 
successorok törhetik fejüket, hogy mely keresztyéni czé- 
lokra szolgálhattak mindezek? mennyiből három csoda- 
muzeumot ki lehet állítani. 

Fogta tehát, egy éjjel összeszedte öreganyja legöregebb 
almáriomának me^enészesedett tartalmát, egy sereg régi 

főkötőszorítót, czifrapaczálmetélőt, mozsártörőt, ó-divatú 
gömbölyű üvegvasalót, kolmizó vasat, giraffefésütj ketté- 
vált porczeUántálakat, toUatlan kulcsokat, srófokat, szege- 
ket, csattot, rokkakapcsot, czipőhuzót, fanaacskát, haris- 
nya-stoppolót, egérfogót, fületlen gombokat, s mindezeket 
zsákra rakva elvitte a városhoz vagy fél mérföldnyire 
fekvő puszta várba, ott azokat egyenkint a kövek közé, 
az udvarban, a bokrok alá szépen eltemette s hagyta állani 
vagy egy hétig. 

Egy hét múlva elment Thaddeus úrhoz. Thaddeus úr 
mindenkitől, ki hozzá belépett, azt szokta legelőször is 
megkérdezni, hogy micsoda nap van ma ? mert a házánál 
levő legújabb kalendáriom ü. Sixtus pápa idejéből való 
volt. 

Ha aztán mondták neki, hogy szerda vagy csütörtök, 
márczius 10-dike vagy 20-dika — ő rendesen tudta, hogy 
ezen a napon hol volt nagy ütközet, kit koronáztak, kit 
fejeztek le, merre volt földrengés? Melyik tudós miféle 
klepsidrát talált fel s egyik vagy másik kegyelmes fejede- 
lem miféle kegyelmes élczet méltóztatott mondani e napon. 

— Öcsém, ezen a napon találta fel Guericke Ottó az 
időjóslót, ott a szegletben láthatsz egyet, geranium-mag 
van tűzve a közepébe, annak a farka mutatta haj dán a jó 
és rossz időt, mielőtt a barometrum fel lett volna találva. 
Ezt ma találta fel Guericke Ottó, azaz hogy ezelőtt 214 
esztendővel. Dy szavakkal fogadta Thaddeus úr Bandi 
öcsémet. 

— És én pedig mit találtam ! szólt ez phlegmatice, (úgy 
szokott beszélni) nézze csak professor urambátyám. 

S elővesz ezzel a dókája zsebéből egy — whistmarqueot, 
melyet a mi hölgyeink egy szóval « tantusz »-nak neveznek 
s mutatja az öreg úrnak. 

Ez azt hitte : régi pénz. 

Nézi, forgatja, oculáriumot tesz neki, persze: semmi 
irás rajta, hanem egy sereg apró czifraság között látni 
való volt rajta vagy egypár rózsaforma is. 

Az antiquista el nem tudta gondolni, hogy melyik csá- 
szár idejéből való lehet e pénz ? Régibb nem lehet mint 
ni. Incze pápa idejéből való, ez kapott legelőször teljes 
rózsát egy kertésztől ajándékba, azelőtt csak a vadrózsát 
ismerek s ezt oly nagy tiszteletben tárták még akkor, hogy 
a gyóntató szék tetejébe tették ; ezért mondatik valaminek 
titokbani kimondatása: sub rosa dictum. — Már most 
csak az a kérdés, hogy vájjon a Lancaster család verette-e 
e pénzt, vagy a York család ? A fehér rózsa-e ez, vagy a 
piros rózsa? . . . Hogy is jutottál e pénzhez, öcsém? 

— Hát itt a régi vár udvarában a fűben feküdtem és 
olvastam; egyszer a lábamnál mozog a föld. Hát egy 
vakand túrta a földet ; én egy követ veszek s lesem : hogy _ 
majd agyon ütöm, mikor hirtelen valamit látok csillám- 
lani a hant között ; kiveszem, hát ez volt a földben. 

— Nem kerested tovább ? 

— Csak a mint a sarkammal szétrúghattam a túrást, 
találtam még ilyet vagy hatot. S ezzel előmutat egy ma- 
rék egymáshoz testvérileg hasonlító whistmarqueot. 

Thaddeus úr meg volt lépetve, s ez idő óta nem volt 
neki kedvesebb embere Bandi öcsémnél, együtt járt ki 
vele a régi vár omladékihoz, ott áskáltak a kövek között 
holdvilágos éjszakákon, bagolyhuhogásnál, lélekröpülés- 
nél. S mi természetesebb, mint hogy Bandi öcsém minden 
fontos felfedezésnél fontos pénznyomatékoktól birta az 
öregurat megszabadítani. így jutottak ősi kaczattára el- 
morzsált cserepei egyenkint Thaddeus úr ritkasági gyűjte- 
ményébe, ki azokat őrizte erősen s kitanulta, hogy melyik 
római császár idejéből vesztek ottan? 

Máskor összeirt Bandi öcsém egy sereg autographiát 
mind megannyi Napóleonok, Washingtonok, Franklinok 
és Stuart Máriák leveleit, s mint hogy ezt semmi áron 
kezeiből ki nem akarta adni, az öreg úr utóbb is saját- 
kezűleg után-rajzolta mindegyiket, szempusztító figyelen^- 
mel, s tetejébe meg is fizetett érte. 

Ha tudta volna, mikor már készen volt Vele, hogy egy 
sem valódi ! 

Egyszer Bandi öcsém meghallotta, hogy tulipánokat is 
szoktam festeni, s nekem esett, hogy pingáljam le öt. 

— De öcsém, roppant silány mázolás lesz ám ez. 

— Épen olyan kell nekem. 

— Senki sem ismer rád róla. 

— Annál inkább meg leszek vele elégedve . . . 

— Aztán borzasztó rococo lesz az egy hét alatt, a mit 
én festek, minden szín megzöldül rajta, mert a városban 
nyeregjártó firnájszon kívül semmi más olajat nem kapni. 

— Mentül zöldebb lesz annál jobb lesz. 

— S a színek fölpattognak, mihelyt napfényre jutnak, 
mint árvíz után a szikkadt iszap, csak sötétben szabad a 
képet látni. 

Denique a fiu nem hagyott békét, le kellé őt festenem. 
S hogy mennyire eltaláltam, bizonyítja azon eset, misze- 
rint alig várta, hogy megszáradjon, rögtön eladta Thad- 
deus urnák, mint Attila képét, mit egy szerecsen mame- 
luk lóháton festett kutyafuttában a csójtárja végivel a 
kaftánja bélésire. 

Másszor szemtanuja voltam, hogy Bandi öcsém meg- 
vett egy üveg aranyos porzót a papirárusnál. Szerelmes 
leveleket szokott írni, arra kellett neki. 

Az öreg úr meglátja nála s kérdi : mi az ? 

Ez hidegvérrel mondja, Aurum fulmináns Eleusiacum. 

— Meny dörgő arany ? 

— Hohó ! vigyázva kell vele bánni. Ezzel az üveggel 
az egész várost levegőbe lehetne röpíteni, s a legkisebb 
frictiótól elsül. 

Nekiesett az öreg, kérté, könyörgött, ha csak felét is 
adja neki s végre megalkudtak három e^vőkanálnyira oly 
árban, a milyenért három véka aranyporzót lehetett volna 
venni. 

Eitkítja párját az a comicus helyzet, a mily óvatosság- 
gal ezek a veszedelmes port elosztották, pávatoUal seper- 

ték össze szépen a papiroson s mikor össze volt seperve, 
Bandi öcsém közibe tüsszentett s álló ! szétröpült az egész 
dicsőség. Végre is az egész üveggel meg kellé szerezni 
Thaddeus úrnak. 

Őrizte ö aztán ezt az üveget. Dupla almáriomba tette. 
Valaki csak hozzá jött, mindenkit megintett, hogy őriz- 
kedjék nagyon kopogni, mert itt olyan por van, mely a 
legkisebb mozgástól, a legkisebb kiáltástól elsül s kiveti a 
földet a sarkából. 

Halála óráját is ez idézte elő. Egy vasárnapon elővette 
a veszedehnes üveget, nézegette, gyönyörködött benne ; 
egyszer kisiklott a kezéből, földre esett, összetört, s ő sze- 
gény ijedtében azt gondolva^ hogy most az egész minden- 
ség összetörik, rögtön szörnyet halt. 

Legnagyobb kincsei a szemétdombra jutottak. 

Még csak azt kell megemlítenem, hogy Lollia Paulina 
papucsában Buksa Mátyás táblabiró saját fiatal felesége 
papucsára ismert. Aisah kötényében és Emeza hálófőkötő- 
jében szintén másik két compossessor saját menyecskéik 
eltévedt j ószágaira. 

Kik Bandi öcsémet közelebbről ismerik, tudni fogják, 
hogy e névszerinti tárgyak mint jutottak a ritkasággyüj- 
teménybe. 

21. 
A CSD^LAGOS SZOBA. 

Furcsa kaland. 
(Beszéli az, a kivel megtörtént.) 

Parisba érkezve első dolgom volt, mint aféle három- 
próbás magyar gavallérnak, a nagy operaházban meg- 
jelenni. Páholyt vettem: lássák ezek a francziák, hogy. 
kivel van dolguk. 

Azt igen jól tudom, részint a tükröm által, részint a 
pesti varrólány káktól, hogy én szép fiu vagyok; sokat is 



Digitized by 



Google 



127 

tartok e felől.* Azzal a biztos öntudattal hordozám végig 
lorgnettemet az áttelleni páholysorokon, hogy a mennyi 
hölgy itt most ül velem szemközt, az egy óra alatt mind 
szerelmes lesz belém s csak azt sajnáltam, hogy azok is 
nem láthatnak, kik alattam és felettem ülnek. 

Mondanom sem kell, hogy diadalom milyen tökéletes 
volt ; minden operngucker megbámult ; grófnők, herczeg- 
asszonyok vetettek felém epedő pillantásokat, a mit én 
fajunk érdekében mindannyiszor nem késtem elfogadni 
és viszonozni. Hiába, a magyar gavallér Parisban is csak 
legkülönb gavallér ; úgy hiszem, hogy ez órában egy pár- 
szor büszke lenézéssel gondoltam vitéz ősünkre, AUilára^ 
kinek hajdan nem sikerült a ködös Lutetia fehér lábikrájú 
hölgyeit meghódítani, a mit ime most egy igénytelen 
utódja ... no de nem illik olyan nagyon belemerülni a 
dicsekedésbe. 

Elég az hozzá, hogy egyszer csak valami herczegasszony 
tökéletesen a lépen ragad. Ott ült velem szemközt ; szép 
volt irtóztató módon, s csak úgy lebegett a csipkefelhők 
között, mikből gyémántok villogtak elő, akár a csillagos 
eget vette volna magára. Ez nem lehet valami szegény 
istenasszony. 

Az én tündérem az egész előadás alatt le nem vette 
rólam a lorgnonját. No már ahoz nagy világbeli járatlan- 
ság kellene, hogy ezt el ne értse az ember. Tudom. Trés 
humble serviteur madame. Ott leszek. Előadás végeztével 
odafurakodtam az előcsarnokba, melyen keresztül kellett 
haladni. Az én istennőm egy perczig sem engedett vára- 
kozni ; ő is jött. Ah, közelről valóban vakító szépség volt ! 
én nem szoktam elragadtatni, ismerem a kozmetikumok 
hatását, tudoni mit tehetnek a csipkék, ékszerek, mester- 
séges turnür és betanult agacéria ; de ez mind nem segí- 
tett itten ; gyönyörű volt ő, szebb minden ideálnál, a mit 
poéta valaha kigondolt. 

Midőn mellettem elsuhant, egy könnyű kézszorítást 
érzék kezemen s midőn ámulatomból magamhoz tértem. 

egy kis névjegyet tarték markomban, a mi egy gyűrűbe 
volt beleszorítva. 

A vizitkártyán ez a név pompázott: «Marchesa Bar- 
cheschi, boulevard des Italiens», alatta pedig finom-finom 
Írással plajbászolva : «holnap 12 órakor. » 

A gyűrű pedig, mely ezt átszorítá, valóságos solitair 
rubin volt, másnap mindjárt megkérdeztem egy bij outiér- 
nél, hogy mit érhet ? azt mondta rá, hogy megér ötszáz 
frankot. 

Ez nagyszerű ! A ki meghivó jegyeihez ily ékszereket 
mellékelhet, az nem lehet kalandornő, az okvetlenül elő- 
kelő hölgy s igen szép tőle, hogy egy idegen férfira rá 
meri azt bízni : nem fél tőle, hogy ez a légyott helyett viszi 
azt a zálogházba. Bizonyosan rám ismert, hogy magyar 
vagyok. 

A kaland nekem igen kellemesnek tetszett ; alig várhat- 
tam a másnapi 12 órát, egész elegantiába vetettem maga- 
mat, bérkocsit hozattam s hajtatok a Boulevard des Ita- 
liensra. A bérkocsis jól ismerte a marchesa hotelét, ah, 
ki ne tudná azt : hol vaij ? egyenesen odatalált. De be 
nem volt neki szabad hajtatni az udvarra, ott csak urasági 
equipázsnak van joga zörögni ; most is állt az udvaron 
egy pár. 

Csak hadd álljanak^ ott ! Antichambrirozhatnak a mon- 
sieurk, ha én megmutatom ezt a gyűrűt ! 

Menydörgő menykő nagy portás czammogott elém, 
infamis mogorva pofával ; a mint meglátta az ujjamon a 
rubint, rögtön elmosolyodott ; csengetett ; ezüst- vállzsinó- 
ros inasok futottak elém, azok is szörnyű nyájasan nyi- 
tottak előttem mindenféle ajtókat s vezettek pompásnál 
pompásabb corridorokon, előtermeken, salonokon keresz- 
tül, a hol az embernek a szeme fénye elveszett. 

No már kérem alássan, én láttam elég pompás salono- 
kat és corridorokat, s ha én azt mondom, hogy itt a sze- 
mem fénye elveszett, az sokat jelent. 

Végre egy pompás amphitheatrum alakú salonba bocsá- 

tának be, a minek adjusztírozása felülmúl minden képzel- 
hetőt : csupa márványszobrok, amerikai virágok, selyem- 
szőnyegek, porczelán és ezüst lárifári s körül a falakon 
pompásnál pompásabb képek, művészi kezektől, (úgy 
hiszem, hogy művészi kezektől voltak !) aranyos rámák- 
ban. Aztán mindegyik ráma tetején volt egy üvegcsillag, 
a mi igen jól vette ki magát. Negyvennyolcz kép volt. 
Ugyanannyi csillag mindegyik rámán. Ez nagyon elegáns 
ötlet. 

De sem soká volt időm ezeket az üvegcsillagokat szám- 
lálgatni, mert ime nyilt az ajtó s belépett az én isten- 
asszonyom. 

Most még szebb volt, mint tegnap. Szelid, nyájas és 
nemes tekintet, nagy, bűbájos szemek és epedő ajkak és 
ez mind az én kedvemért mosolyog. A hölgy elém jött és 
kezét nyújtá; (ah, mi bájos, puha kéz!) leültetett maga 
mellé, szemérmetesen lesüté szemeit és kért, hogy ne Ítél- 
jem meg érzelmei bevallása miatt. Én térdre estem előtte 
és mondám neki, hogy imádom. Erre ő megijedt és el 
akart futni. Én jobban megijedtem, hogy nagyon hevesen 
bántam vele s azután szelídebben kezdek hozzá. Arra ő 
kiengesztelődött és megnyugodva ült le megint ; én bocsá- 
natot kértem tőle elragadtatásomért, ő könyezni kezdett 
és fájdalommal vállá meg, hogy még nem talált férfira, a 
ki őt valóban megértette volna. Én esküdtem, hogy az én 
leszek, a ki őt megérti, s aztán elkezdtem neki poetázni ; 
verseket mondtam és sóhajtoztam, ö nem hagyta gyöngéd 
figyelmemet viszonozatlan, letörlé könyeit és mosolygott. 
Én odaültem lábaihoz egy zsámolyra, ő hajfürteim közt 
játszatta szép finom ujjacskáit ; én szivemhez szoritám e 
szép fehér kezet, ő aztán odahajolt hozzám s megcsókolta 
homlokomat gyöngéden, én aztán megcsókoltam az ő 
arczát, de forrón ; ő szerelmes hangon ((kedves Rómeójá- 
nak)) nevezett ; én őt kedves Júliámnak viszonzám, s így 
szépen elj átszőttük Romeo és Júlia első felvonását, a hol 
az emberek még csak Ígérik egymásnak, hogy milyen sze- 

Jókai: Dekameron. I. •^ 

relmesek fognak majd egykor lenni, s a mellett minden- 
féle gorombáskodástól távol maradnak. 

Aztán gyöngéden búcsút vettünk egymástól, s azzal az 
én delnőm azt súgá fülembe : « Kedves Rómeóm ! holnap 
ilyenkor jöjj el ismét !» s azzal egyik ajtón eltávozott, ott 
még egyszer megállt, csókot vetett felém: « Adieu, kedves 
Rómeóm!)) — « Adieu, menyei Júliám !» úgy rohantam 
ki, mint egy valóságos megörült Romeo. 

Egészen ki voltam forgatva magamból. Ki lehet, mi 
lehet ez az asszony ? annyi bizonyos, hogy nem közönsé- 
ges nő. Végtelenül szerelmes belém. Ilyen szenvedélyt 
még nem láttam soha. Ez megöl, ez egész lelkemet átvál- 
toztatja. 

És most egy egész napig keD vámom, hogy őt újra lás- 
sam! Ismét holnap tizenkét óráig számlálnom minden 
perczet. Vájjon nem vesztem el addig azt a kis eszemet, a 
mit hazulról elhoztam? 

Este felé, hogy hamarább múljék az idő, meg azon re- 
ményben, hogy őt újra látom, ismét az operaszinház felé 
mentem, a midőn útközben szemközt találkozom régi 
ismerősömmel, gróf X. Arthurral Magyarországról, ki már 
tíz éve itt lakik. Az első öröm után, hogy egymást vélet- 
lenül láttuk, szó lett róla, hogy hova menjünk? én indít- 
ványoztam, hogy jöjjön velem a színházba. 

— Ejh, kijárna mai világban a színházba; unalmas 
ostoba mulatság az, a hol a súgó után betanult darabot 
beszélnek el csínált emberek ; az ember tudja, hogy az 
nem igaz szerelem, nem valódi szerelemféltés, hanem 
csak úgy hazudik minden ember napidíjért, a mennyi ív- 
számra rá van bízva. Gyere velem, majd én elviszlek 
valahová, a hol igazi komédiát látunk. Az igaz, hogy száz 
frank egy páholy ára, de megéri. Ott az ember valódi szín- 
darabokat lát, a vendégszereplő tudta nélkül ; ma épen egy 
Othellót fogunk látni, pompásan mulatjuk magunkat. 

Én engedtem magamat vinni. Száz frank utoljára is 
nem nagy dolog. Mindenféle álutczákon és keresztházakon 

át égy sötét udvarra jutottunk, ott felmentünk egy hátulsó 
lépcsőn, beléptünk egy homályos előterembe, ott egy pénz- 
tári őr kezébe lefizettük a száz frankot, arra egy szolgálat- 
tevő génius mindenikünket betolt egy-egy külön ajtón egy 
olyan kis szűk ketreczbe, a hol épen maga elfért az ember. 
Az a ketrecz egészen sötét volt, csupán csak egy kis tal- 
lémyi lyuk világított bele, rózsaszín üveggel fedve, a me- 
lyen a mint betekintek, nagy megdöbbenéssel vevém észre, 
hogy azt a színpadot én már valahonnan ismerem. — 
Ugyanaz a gömbölyű terem volt az, a hol én délben elját- 
szottam Eomeót és Júliát; s azok az üvegcsillagocskák 
ott a képek rámái közepén nem egyebek, mint megannyi 
páholyablak, a miken keresztül a publioum nézi a ko- 
médiát. 

Ezúttal az én marquisnőm egy Othellót léptetett föl ; 
angol volt szegény s rettenetes furcsán viselte magát. 
Hanem annyit meg kell vallanom, hogy az én delnőm ép 
olyan jól játszotta vele Desdemonát, mint én velem Jú- 
liát; az angol lord utoljára majd felakasztotta magát a 
girandolra, szerelemféltés! dühében. 

A komédia igazán mondom, megérte a száz frankot. 

El lehet képzelni, hogy másnap nem kompáreáltam 
Barkhez marquisnőnél a csillagos szobában, Komeo és 
Júlia második felvonását eljátszani; hanem iramodtam 
Parisból extra-postán, nehogy valakivel találkozzam az 
utczán, a ki azt mondja, hogy ((engedelmet kérek, tegnap- 
előtt egy pár tapssal adós maradtam önnek Eomeóért!)) 



22. 

EGY HARAMIA-BANDA A HAVASON. 

Igaz történet után. 

Ez előtt mintegy ötven-hatvan esztendővel tanyázott egy 
híres haramia-esapat Arad vármegyének azon magas he- 
gyei közt, a miknek másik oldalán már Erdély fekszik. 

9* 

Tizenkét tagja volt ennek á rabló-csapatnak, mind 
válogatott, szemenszedett legények; vezérük neve volt 
Gligór : erős, izmos ember, a kit különösen meg lehetett 
arról ismerni, hogy testének felső része derékig egészen ki 
volt nőve, mintha öles termetűnek indult volna; lábai 
azonban szokatlanul kurták voltak, minél fogva két izmos 
kaqa a térdein alul ért neki. Ezen különössége által négy- 
kézláb is oly sebesen tudott futni, mint a medve, a mit 
elégszer lehetett látni, ha a borókásban megszorították s 
ott a pandúrok elől úgy eltűnt, hogy utol nem birták érni. 
Mert a havasok tetejét sok helyen egész mérföldnyi mesz- 
szeségben ellepi az a törpe gyalogfenyő, mely csak ember- 
derékig ér ; ilyen helyeken tanyáznak a medvék legörö- 
mestebb. Egyszer Gligór, mikor már nagyon nyomában 
voltak, egy ilyen nagy nőstény medvére bukkant a bozót 
közt ; a medve felugrott, s tovább szaladt, ő meg lefeküdt 
a medve helyére : az üldöző pandúrok aztán mind a medve 
után futottak, azt vélve, hogy Gligór üget ott a mozgó 
fenyőbokrok közt; az meg elvezette őket messze a völgybe, 
míg felismerték, hogy medvét fogtak. 

Máskor addig kergetek Gligórt, míg egy meredek szikla 
párkányára jutott, a hol vagy meg kellett neki magát adni, 
vagy leugrani az éktelen mélységbe ; ekkor a rabló kicsavart 
egy fiatal fenyőfát a földből, azt lábai közé szorítá, mint 
egy paripát, s két kezével odanyomva azt a szikla falához, 
azon a sima kövön sebesen alácsúszott több mint harmincz 
ölnyi magasságból s odább futott, az üldözők csak ügy 
bámultak utána. 

Egyik czimboráját hívák Bundukának; ez öreg, hetven 
esztendős ember volt, mely szép időből tizennégy eszten- 
dőt töltött tekintetes Arad vármegye tömlöczében, hatot 
tekintetes Hunyad vármegyéében, kílenczet Zarándéban, 
nyolczat Biharéban, legtovább megfeküdte azonban tekin- 
tetes Temes vármegye árestomait, a hol különböző izekben 
huszonegy esztendőt töltött el mindenféle vasban. 

Erre nagy szüksége volt a társaságnak^ mert ez értett 

legjobban a zárfehiyitogatáshoz s tartotta tanácscsal a 
többit. Miért is ezt legutoljára a tömlöczből ásatta ki Gli- 
gór, a ki nagyon tudta, hogy honnan keU neki a ozimbo- 
rákat válogatni. 

Másik ember volt a « halszemű » Ravasel. Ez még aKg 
volt több harmincz esztendősnél. Azért hittak ezt halsze- 
műnek, mert soha senki még csak a szempilláit mozditani 
sein látta, mintha nem tudná azokat lecsukni, akár a hal. 
Ha aludt is, nyitva voltak a szemei ; horkolt és nézett az 
emberre ; ha valaki közeUtett hozzá, meglátta álmában és 
fölébredt rá. 

A többiekről is mind tud valami különöst mondani 
a hagyomány : ki jól tudott lőni,. ki meg a baltával tudott 
czélba hajítani ; voltak közöttük szép fiúk, kik bejártak a 
falukba a gazdag parasztok leányait elhitegetni, hogy fele- 
öégül veszik őket ; mikor aztán lakodalomra került a sor, 
akkor ott termett Gligór bandája s kirabolta a násznépet ; 
jó szerencse, ha a menyasszony megszabadult olyankor. 

Nagyon sok istentelenséget elkövetett ez a rablócsapat 
azon a környéken; a hegyek alatt fekvő helységek. Pálos, 
Ménes, Vüágbs, Magyarát szüntelen rettegésben voltak 
általuk tartva, a Dévának vezető országúton pedig épen 
alig lehetett miattuk járni. 

A vármegyék, ha üldözték is őket, nem sokat ártottak 
nekik; egyet-kettőt sikerült elfogni, a helyett szereztek 
megint másikat; a tizenkettős szám soha sem fogyott meg. 
A havasok rejtekeit még most is alig ismeri valaki ; a sűrű 
bozótok eltakarták a rablók nyomait, észre sem vehető 
bao-langok üregei elrejtették őket; néha azt hitték, hogy 
már fogják őket, itt ebben a völgyben kell nekik lenni, 
sehová sem menekülhettek; s míg ott javában keresték, 
azok már a túlsó völgyben garázdálkodtak megint. Ha az 
ember meggondolja, hogy ezen a tájon több helyen vannak 
olyan patakok, a mik egy helyen eltűnnek a sziklák alatt 
8 a túlsó hegyoldalon törnek újra elő, nem fogja hihetet- 
lennek találni, hogy Gligór bandája képes volt egy ilyen 

ismeretlen ösvényen át a föld alatti sötétségben keresztül- 
kasul bujkálni, míg a túlsó oldalon ismét napvilágra 
került. 

Volt azonban ez idő szerint Arad vármegyének egy de- 
rék, hatalmas alispánja. Minthogy a nevét nem akarom 
emlegetni, csak alispánnak fogom őt nevezni. Ez a derék 
úr, mikor már úgy látszott, hogy mindenki kifáradt Gligór 
bandájának üldözésében, akkor azt monda, hogy majd ki- 
veszi ő e rabló csoportot menedékhelyéből, csak engedje- 
nek neki a, határos vármegyék teljes szabadságot minden- 
kivel úgy parancsolhatni, a hogy neki tetszik. A vármegyék 
teljes hatalmat adtak neki mindenben úgy intézkedhetni, 
a hogy neki tetszik; ha kell népfölkelés, ha keU katona- 
ság, rendelkezzék velük szabadon. 

Az alispánnak azonban nem kellett sem népfölkelés, 
sem katonai erő, hanem a helyett minden falu végére fel- 
állíttatott egy akasztófát s kihirdetteté, hogy a ki még ezen- 
túl élelmiszert, ruhát, vagy akármit mer szolgáltatni a 
rablóknak, azt magát akasztatja fel oda arra a fára men- 
ten. Azonkívül a mi pakulár, pásztor ^mber, birkás tanyá- 
zott a hegyek között, azokat mind leparancsolta onnan, a 
magányosan álló faházakat az erdőkön lerontatá, félnapi 
kerületben nem hagyott embert lakni azon hozzájárulhat- 
lan hegyek körül, a mik között a haramiák laktak. 

Ez kegyetlenül segített rajtuk. Mit használt most nekik, 
hogy úgy elsánczolták magukat a hegyszakadékok közé, 
hogy a fenyőfák tetejére fészkeket raktak föl, onnan lestek, 
mint várta-házból, üldözőiket, ha azok nem közelítettek. 

Nemcsak az üldözők nem közelítettek, de a pásztorokat 
sem lehetett látni sehol, a kik nekik rendes élelem-szerzőik 
voltak ; az egész vidék mintha meg lett volna körülöttük 
halva. 

A rablók azt várták, hogy üldözni fogják őket s lassan- 
kint azt vették észre, hogy már be is vannak zárva, hogy 
egy nagy börtönbe jutottak, melynek minden kijárását 
őrzik. 

Szétmentek nagy óvakodva kémlelődni mindenfelé: 
nagy kerülőben sem találtak egy élő lelket, a kitől valamit 
megtudhattak volna; ha pedig a falvakhoz értek, ott haj- 
dani ismerőseik bezárták előttük az ajtót s csak a padlás- 
ról beszéltek le hozzájuk, hogy menjenek odább, mert az 
alispán úr azt hirdetteté ki, hogy mindenkit fölakasztat, 
ki a zsiványokkal beszél, vagy nekik enni ád ; meg is teszi, 
ha mondta, mert az nagyon szavatartó ember. 

Az alispán készen volt arra, hogy a milyen keményen 
fogta ő a rablók üldözését, majd olyan erősen fogják azok 
is magukat védelmezni, sőt azt sem találta lehetetlennek, 
hogy az elkeserített haramiák őt magát is iparkodni fognak 
megölni. E végett olyan kastélyban lakott, melyet mély 
sánczárok vett körül, a mi vízzel volt tele eresztve ; a ka- 
puhoz csak egy felvonó-hídon keresztül lehetett jutni, a 
mit éjszakára mindig lánczozal felhúztak ; azonkívül hu- 
szonnégy fegyveres drabant állt egymást felváltva éjjel- 
nappal az őrszobában, két fegyveres őr vigyázott a kapun, 
másik kettő a lépcsők feljáratán, harmadik meg az alispán 
szobájának ajtajánál; úgy, hogy annak a testéhez ugyan 
nem lehetett férni. Ha ilyen nagyon nem őriztette volna 
magát, talán régen meg is ölte volna az a gonosz Gligór. 

Egy este három oláh paraszt érkezik a kastély hídja elé 
egy negyedik emberrel, a ki meg volt kötözve erősen. Azt 
mondták, hogy az alispánnal akarnak beszélni, mert ők 
elfogták Gligórt, s a jutalomért jönnek. Száz arany volt a 
haramiavezér fejére kitűzve. 

Yalóban, a ki csak valaha látta Gligórt, vagy csak hírét 
is haUá, mindjárt rá kellett ismernie a megkötözött férfi- 
ban a vezérre, annak hosszú izmos karjairól s kurta lábai- 
ról. Ez maga a híres Gligór. Vigyétek az alispán elé. 

A három férfi a hármas strázsán keresztül vitte nagy 
diadallal Gligórt az alispán úrhoz ; az nagy örömmel ajtót 
nyitott előttük, bebocsátá őket magához, megdicsérte őket 
a vitéz szolgálatért s kérdezé, hogy mi módon foghatták 
el a híres haramiavezért*? 



Digitized by 



Google 



136 

Akkor ez a három ember hirtelen előragadta szűre alól 
a pisztolyokat, s az alispán mellének szegezve, azt súgták 
a fülébe : 

— Nem Gligórt fogtuk mi el, uram, hanem téged fog- 
timk el tulajdon kastélyodban, hát egy hang se legyen, 
mert a ki szól, az meghal. 

Az alispán látta, hogy a védelem itt nem használ ; azt 
kérdezé, hogy mit akarnak vele? 

— Jöjjön alispán úr velünk, kisérjen el a mi rejtett 
tanyánkra; ott majd azután megmondjuk, hogy mit aka- 
runk? Ha az alatt, míg innen kimegyünk, csak egy intés- 
sel is jelt ád valakinek, el van veszve. 

Az alispán olyan ember volt, a kinek helyén állt a szive ; 
látta, hogy ellenkezés által itt csak veszedelmet hozna 
magára, míg hidegvér és elszántság mellett ott is lelhet . 
módot a szabadulásra, a hol nem reméli. Azt mondta, hogy 
legyenek nyugodtan, velük fog menni és el nem árulja 
őket. 

Azzal a megkötözött Gligórt előre bocsátva, maga utána 
ment; cselédjeinek azt mondta, hogy személyesen kell 
valami titkos ügyben elmennie e jámbor kísérőkkel, ne 
féltsék semmit, nemsokára haza fog jönni. 

A sánczon kívül egy ötödik rabló tartotta kötőféken a 
többiek lovait, miken a hegyek meredekeit szokták járni ; 
egyikre felültették az aUspánt s azzal ügettek vele be az 
erdők közé. 

Egész éjjel mindig mentek olyan mély völgyeken ke- 
resztül, a hol azt hinné az ember, hogy vadállat sem jár- 
hat, nem hogy lovas ember ; zúgó patakok vizében, egy- 
másra omlott fák rothadt hidazatán, míg szürkületre egy 
fenyőfákkal benőtt hegy alá értek, melynek oldalából 
valami kis patak szivárog elő akkora nyíláson, mint egy 
jókora ajtó. 

Ennél az ajtó-forma nyílásnál ismét egy rabló állt őrt, 
éles baltával kezében. A közeledők neszére ez egy éleset 
füttyentett, mire a barlangból a többi hat zsivány is elő- 

jött, felfegyverkezve erősen ; azok ott leszállíták az alispánt 
a nyeregből s mondák neki, hogy kövesse őket a bar- 
langba. 

Az íilispán ment velők, a hogy kívánták. A mint a bar- 
lang torkába belépett, a mint az Isten ege is eltűnt szemei 
elől, mégis valami borzadás futotta át testét. E kétségbe- 
esett rablók itt azt tehetik vele, a mit akarnak, még csak 
a madár sem hallhatja meg halálkiáltását onnan a mély 
szikla alól. 

A barlang szűk torka, a mint beljebb mentek, lassankint 
tágas öböllé vált, melynek közepén nagy tűz volt rakva ; 
annak a füstje fenn a magasban, mint valami kéményen 
tódult ki egy sziklahasadékon. A tűz fényénél olyannak 
látszott az egész barlang, mintha vérrel volna befestve, s 
a halomra hányt kövek, mintha megölt emberek csontjai 
volnának. 

Itt megállitá az alispánt Gligór. Tizenketted magával 
körülállta, puskáikat, pisztolyaikat valamennyien felemel- 
ték s azután szépen lerakták az alispán lábaihoz ; 

valamennyien térdre estek előtte : a haramiavezér Gligór 
megfogta a kezét és megcsókolta. 

— Alispán úr ! kegyelmezzen meg nekünk, szegény bű- 
nösöknek. 

Ekkor tudatták vele, hogy azért fogták el és azért hoz- 
ták ide, hogy eszközöljön ki számukra kegyelmet ; mert 
ők megunták már a zsivány-életet, torkig vannak bűneik 
utálatával s óhajtanának megtérni az emberi társaságba, 
s a milyen gonosz ellenségei voltak annak, olyan hasz- 
nos polgáraivá kivannak lenni ismét. Tegyen irgal- 
mat velük, ők minden bűnbánatra készek és a mit csak 
elraboltak, aranyat, ezüstöt, mind felfedezik, hol van; 
megvallják, kitől orozták el, hogy vissza lehessen ne- 
kik adni. 

Az alispán megszánta őket, olyan töredelmesen könyö- 
rögtek előtte, a kemény szivű Gligór úgy sírt, mint a gyer- 
mek, s még a halszemű Bavasel szempillája is lecsukódott 

ezúttal, hogy elrejtse szégyenét és egypár önkénytelen 
könycseppet. 

Az alispán látta, hogy ezek az emberek megvannak 
törve, jobban megtörve, mintha kerékben törték volna őket 
s megesett rajtuk a szive. 

— Hanem hát fiaim, én nektek kegyelmet nem adha- 
tok, mert az a fölség dolga ; de ha kívánjátok, hát majd 
én irok fel a fejedélemnek : hiszem, hogy ö is meg fog 
bocsátani s addig, míg a válasz visszaérkezik, én magam 
itt leszek nálatok kezesül. 

Azzal az alispán mingyárt irt egy pár sort a főszolgabíró- 
jának a tárczájában levő plajbászszal, mert ott helyben 
nem árultak téntát, a melyben tudatta vele az egész álla- 
potot, hogy őt a rablók elfogták, de nem azért, hogy bánt- 
sák, hanem hogy kegyelmet eszközöltessenek ki általa, 
tehát legyen rajta, hogy küldjön néki téntát meg papirost 
és más egyebet, a mi az embernek szükséges, ha egy pár 
hétig földalatti barlangban akar lakni. 

Ezzel a czédulával maga a vén Bunduka indult el a 
főbíróhoz. Legjobban ismerte, sok jó száz pálczát kapott 
tőle egyszer-másszor minden nyugtatvány nélkül; ezúttal 
nem félt, hogy ott találja marasztani, mert hiszen társai- 
nál volt cserében az alispán. 

Azok első nap a mi maradék sajtjuk és pálinkájuk volt, 
azzal megvendégelték az alispánt, nyilván utolsó falatjuk 
volt az már, ők nem ettek semmit; éjszakára pedig olyan 
jó ágyat vetettek neki bundáikból, hogy az alispán fényes 
reggelig aludt rajta, otthon a paplanos ágyában nem aludt 
olyan nyugodt lélekkel, a hol huszonnégy hajdú strázsálta, 
mint itt a haramiabarlang fenekén. 

Másnap nagy riadallal jött vissza a völgyi úton Bun- 
duka ; messziről kiabált már, mint valami veszett ember, 
hogy jó hírt hoz ! 

Megtalálta a főbírót s az, a mint elolvasta az alispán 
czéduláj át, nemcsak hogy visszaereszté Bundukát jó biz- 
tatással, hanem maga is eljött vele, egy társzekérr^ fel- 

pakoltatván eleséget, bort és ágyneműeket, hogy az alispán 
úr ne legyen kénytelen sanyarogni. A főbiró odalenn vár 
a szekérnél, mert elébb tudni akarja, hogy fel szabad-e 
neki jönni ? 

Gligór mindjárt maga ment eléje négy czimborájával s 
kis idő múlva hozta magával a föbirót, a négy czimbora 
pedig czipelte a hátán a sok mindenféle enni, innivalót az 
alispán számára. 

Az alispán nagyon megdicsérte derék főbíráját azért a 
nagy bátorságért, hogy ő miatta ide merészelt jönni a 
zsiványok barlangjába, azzal ő előtte is elmondatta Gli- 
górral, hogy mi az ő óhajtása és társaié? s utasításokat 
adott a főbírónak, hogy mit cselekedjék a kegyelem ki- 
eszközlése végett, utoljára pedig csapra titteté a hordót s 
felbontatá az ennivalókat, hogy megoszsza azokat a zsivá- 
nyokkal, a kik régen nyelik már az éhkoppot. 
^ A főbiró megértve mindezeket rendén, ott mindjárt egy 
ív papirosra megírta a folyamodást a rablók nevében, azok 
egyenkint aláhúzták ökölre fogott kalamussal a kezük 
keresztvonását, az alispán hozzátette a maga mondókáját, 
s azzal ráütötték a vármegye nagy pecsétjét, olyan szé- 
pen, mintha a vármegyeházánál tennék a zöld aszta- 
lon, pedig biz itt csak egy nagy zöldmohos kő vala az 
asztaluk. 

A főbírót azután nagy hálálkodással visszavezették ismét 
a völgyben hagyott társzekérhez, onnan Bunduka az általa 
ismeretes kanyargó utakon elvezette falujáig, ott marad- 
ván a házánál, hogy ha netalán az alispán urat meg akarja 
valaki látogatni, legyen, a ki odavezesse. 

Nem is maradt az alispán ezentúl hozzávaló társaság 
nélkül, mert alig futott a dolognak híre, nosza minden 
ismerőse, barátai, hivataltársai, igyekeztek őt felkeresni a 
rablótanyán, egyszerre hárman, négyen is voltak nála, 
vittek jó bort és süteményt eleget, traktálták a zsiványokat 
is s reggelig eltarokkoztak ott egymás barátságáért az al- 
ispánnal, nem gondolva azzal, ho^ a barlangajtóban töl- 

tött puskával állnak a zsiványok. Ilyen csudálatos mulat- 
ságon sem minden ember esik keresztül. 

A haramiák bántódás nélkül engedték az alispán ven- 
dégeit jönni és menni, csupán neki nem volt szabad a 
tanyáról eltávozni, a míg meg nem érkezik számukra a 
várva-várt kegyelem. 

Az alatt, míg az alispán a zsiványok tanyáján tartózko- 
dott, jön egyszer a haramiavezér elé egy fiatal, nyalka 
oláh legény, hogy ha felveszi őt Gligór a bandába, ő is 
zsivány akar lenni. 

Messziről, a Hátszegvidékről jött a ficzkó, semmit sem 
tudott még arról, hogy ezek már kegyelmet kértek, s na- 
gyon kötötte az ebet a karóhoz, hogy ő valamennyin ki 
fog tenni, ha egyszer az érdemes társaság tagjává befo- 
gadják. 

— Nem olyan könnyű ám a mi társaságunkba jutni, 
öcsém, monda neki a haramiavezér ; előbb itt próbákat 
kell előttünk letenned, ha érdemes vagy-e minden tekin- 
tetben arra, hogy a mi czimboránk lehess ; azt pedig ne- 
hezen állód ki. 

— Kiállók én mindent, felelt a legény, daczosan verve 
a mellét öklével. 

— No ha kiállód, hát lássuk az első próbát. Amoda húsz 
lépésnyire áll egy fiatal kőrisfa, olyan vastag, mint a ka- 
rom, eltalálod-e azt fejszével hajítva olyan jól, ahogy én? 

— Hajítson kend elébb hozzá. 

Gligór fogta a baltáját, elhajította a fára, a fejsze hegye 
épen a vékony szálfa közepében állt meg. 

Ekkor az új legény hajított; az ő baltája meg épen a 
Gligór fejszéjének a nyelét hasította ketté. 

Ez már remekül volt! Ez már jól el tudná találni rej- 
tekből az utas embert. El sem kiáltaná magát, a kit megöl. 

— No öcsém, a másik próbát álld ki. Ha én ráteszem 
a kezeidre, lábaidra ezt a nehéz békót, ki tudod-e maga- 
dat szabadítani belőle ? 

— No hát tegye kend rá. 

Mikor rajta volt kezén-lábán a bilincs, a legény meg- 
nyálazta körül a csuklóját és a bokáit s olyan szépen le- 
húzta kezéről, lábáról a vasakat, mintha csizma és keztyű 
lett volna. 

— Ez is derekasan sikerült ; lássuk a harmadikat ; kival- 
lanád-e a bűnödet, elárulnád-e társaidat, ha a vármegye 
kezére kerülnél s elkezdenének vallatni ? 

— Nem én. 

— Hát én most csak annyit kérdek, hogy mi a neved ? 
de azt ki ne valld semmi kínzásra ; különben elmehetsz 
Isten hírével. 

— Próbálja kend meg. 

A legényt lefek:tették a gyepre. Két zsivány melléje állt 
8 mintha a vármegye parancsolatjára tennék, elkezdték 
kétfelül irgalmatlanul püfölni jó édesbélű mogyorófa-pál- 
czákkal. 

A legény fel sem kiáltott rá. 

Gligór ötvenet veretett rá egyhuzomban, akkor azt 
mondta neki, hogy felkelhet, ezt a próbát is dicsőségesen 
kiáUta. 

Most még csak egy van hátra. 

Megtudná-e forgatni a kést egy alvó ember szivében, a 
ki nyugodt lélekkel fekszik az ágyán, a zsiványok adott 
szavában bízva? íme odabenn fekszik a barlangban az 
aradmegyei alispán, a kit ő közülök senki sem mer meg- 
ölni ; volna-e bátorsága azt meggyilkolni orozva ? 

A legény azt felelte, hogy ő azt is meg merné tenni. 

Gligór kezébe adta kését, bevezette a barlangba, meg- 
mutatta neki az ágyat, melyen az alispán fekszik ; a bar- 
lang közepén hamvadozó parázstűz világa mellett könnyű 
volt arra ráakadni, — s azzal rábízta a többit. 

Ott azonban nem az alispán feküdt az ágyon, hanem 
egy vacsorára szánt toklyó, melyet nemrég metszettek le, 
s Gligór parancsára felöltöztették az alispán ruháiba ; míg 
az alispán maga a zsiványok közé vegyülve várta a törté- 
net kimenetelét. 

Az új legény nemsokára visszajött a barlangból; még 
szintúgy ragyogott a képe a nagy örömtől, a mint a véres 
kést ködmenéhez törülve, elmondá, hogy ezen is átesett 
már; az első gyilkosságot elkövette s nem bántja érte a 
lelke. 

— No öcsém, szólt Gligór, te bebizonyítottad, hogy belő- 
led híres zsivány lehetne valaha, hogy tehát valamiképen 
azzá ne légy, most, midőn mi is meg akarunk térni a becsü- 
let útjára : — vigyétek hátra s lőjjétek főbe szegényt. 

Mire a legény bámulatából magához tért, már akkorra 
végre is hajtották rajta az ítéletet. 

Ebből leginkább átlátták az urak, hogy Gligór és társai 
csakugyan szivük szerint megbánták eddigi életmódjukat 
s annál hathatósabban munkálódtak rajta, hogy kegyel- 
met eszközöljenek ki számukra. 

A mint hogy nem is múlt el két hét, mire megérkezett 
a nagy pecsétes levél, melyet a pálosi óhitű esperes maga 
olvasott fel a rablók előtt ; azok hallgatták térden állva, 
összetett kezekkel ; — akkor aztán megmutatták a törvény 
szolgáinak, hová vannak elásva rejtett kincseik, semmi 
rablott jószágot meg nem tartottak maguknak; hanem 
együtt mindnyájan lementek Pálosra, ott a templomban 
az egész nép előtt meggyóntak, felvették az áldozatot, s 
ünnepélyesen visszaadattak az emberi társaságnak, mely- 
nek a milyen gonosz ostorai voltak eddig, olyan hűséges 
támaszai kívántak lenni ezután. 

Meg is tartották igazán, a mit megígértek. Gligór ács- 
mester lett s sokáig a legjózanabb életet élve, utóbb is 
úgy veszett el, hogy egy nagy tűzveszély idején az égő 
templom tetejére mászott fel oltani b a padozaton keresz- 
tül szakadva, az oltár mellett temették el az égő üszkök. 
Legalább közel találta sírját azon helyhez, a honnan igér- 
tetik a bűnök bocsánata. 

A vén Bunduka még azután rengeteg ideig élt, mint 
szorgalmas kovácsmester. — Soha sem mondta volna 
felőle senki, hogy valaha hamis kulcsokat is kovácsolt. 

Száznégy éves korában halt iheg. Azért engedte őt tán 
annyi ideig élni a véghetetlen irgalmú teremtő, hogy 
legyen ideje hosszú élete bűneit leróni. 

Eavasel szántóvető lett és megházasodott ; többé aztán 
nem nevezték halszeműnek, mert tudott behunyt szem- 
mel aludni, tudtak szempillái rezegni, ha könyezett, le- 
csukódni, ha imádkozott. 

A többi is híve maradt az országnak és az emberiségnek. 

Oh higyjétek el, hogy a megtérés útja bármilyen későn 
sincs elzárva senki elől, s igen sokan boldogok lehetnének, 
ha ezt tudnák. 



A MEGÖLT OESZÁG. 

Már az is eléggé merész gondolat volt Plató kétlábú tol- 
latlan állataitól, hogy ők magukat a teremtés legfőbb urai- 
nak vallják ; de még merészebb eszme az, melyet ez úri 
állatrend fehér színű fajai táplálnak magokban, miszerint 
a valódi szellemi műveltségre egyedül az ő bőrük képes. 

És ezt minden más színű fajnak el kell hinni. 

Igen érdekes volna, ha egyszer valami angol (ki érne rá 
más?) feljegyezné egy későbbi kor számára, milyen szép 
gonddal és dicséretes kitartással tudott a fehér faj egy más 
színű fajt annak a maga világrészéből tökéletesen kiölni. 

Mert egy fajnak, a mit még úgy hívnak, hogy rézszínűek, 
pár század múlva csak a mesés históriákban fogják nyo- 
mát találhatni, ha oly sebesen halad annak elenyészte, 
mint a megelőzött századok óta. 

A fekete fajnak még csak akadnak barátai, azokért az 
országgyűléseken beszédeket tartanak, azokat oktatják, 
regényeket és drámákat irnak rólok ; beszélnek felszabadí- 
tásukról, s őrizkednek őt őshazájában felkeresni, hogy 
fehérre fessék; s kezdenek vitatkozni felőle, hogy az talán 
mégis inkább ember, mint állat. 

Hanem a rézszínűre senki sem gondol. Az egészen kívül 

esik minden atyafiságon. Az nem is ember, hanem fene- 
vad, a kit lőni, vágni természetes kötelesség; a kinek far- 
kas-vermeket kell ásni, a kit hajtóvadászattal kell kipusz- 
títani, mint a rókát, orozva leöldösni, egymás ellen uszítani 
mesterséges fortélyokkal; apró kölykeit megfojtogatni, 
mint a tojásból kikelt vórcsefiakat és minden termő föld- 
ről leszorítani dögvészes mocsárok közé. 

A feketék ügyében kétfelé oszlanak a vélemények ; az 
egyik azt mondja, hogy ezek állatok ugyan, de igen hasz- 
nos állatok; a másik azt, hogy ezek emberek, de igen 
haszontalan emberek ; a vörösökre nézve azonban csak egy 
vélemény áll fenn: hogy ezek a legvadabb, a legkárté- 
konyabb állatok, a kik a mi fehér erényeink- és művelődé- 
sünknek gonoszul útjában állanak. 

E nyomorult faj félmeztelen lakja az erdőket, él vad 
gyümölcscsel, s magánál szelídebb vadak húsával, sárból 
készít hajlékot, mint a fecske, s odább megy, ha onnan ki- 
zavarták ; nincs öröme a szerelemben, nem vénülhet meg 
a harczok miatt, Istene nevét is elfeledte régen ; csak a 
viharokban jelentkező rossz szellemektől fél még, s midőn 
beszámol lelkével az úrnak, a ki neki is megengedte, hogy 
képét viselje, nem sóhajt egy boldogabb menyország után ; 
a fehérek azt is elfoglalták maguk számára egészen. 

Pedig egykor a rézszínű faj épen olyan boldog nép volt, 
mint akármelyik oz Óceánon innen : ruhát viselt és diva- 
tot tartott, palotákból városokat épített, merész utakat 
vágott, miket máig is bámulnak a foglalók. Törvényt 
tartott és gondja volt az igazságra. Templomban tisz- 
teié az Istent, s hódolt az erénynek; fatekercsekre irt 
betűkben örökíté a bölcseséget ; művelte a földet és bené- 
pesíté azt; hol most egyesével bujkál, hajdan milliókat 
számlált. 

Ki vetkőzteté le őket ilyen szépen ? 

Euháikból, erényeikből és emberiségökből ? 

Lássunk egy történetet a sok közül, mely leginkább meg- 
maradt a história lapján, daczára annak, hogy eléggé ipar- 

kodtak törülgetni, szépítgetni a szégyenteljes sorokon; — 
vérrel voltak azok irva ! 

Délamerika azon magas hegyei között, melyeket a spa- 
nyolok a legelső emberi hangról, melyet ott hallottak, el- 
neveztek «Peru»-nak, feküdt egykor az Inkák országa. 

Gazdag kókusz-csoportok lepik el a tengerpartot, mik 
fölött szédületes magasban emelkednek az Andes hegyei, 
mintha óriási bárddal volnának egyenesre lefaragva, magas 
homlokaik ezüst-zöld erdőkkel koszorúzva végig. 

A természet gazdag tenyészetét ápoló kezekkel segíté 
elő az emberi szorgalom, tápláló növények vetései hullám- 
zottak az őserejű földön, még egyszer oly gazdagon fizetve, 
mint az ó-világ életunt rögei. 

És csodanövények, mikkel az édes anyaföld kényez- 
tetett gyermekeinek akart kedveskedni, termettek ott, nem 
is ápolva senkitől. Az egyszerű gumós gyökér, melyet el- 
nevezett a barbár Európa földi almának, a mézet termő 
nád, mely amaz édes fehér kristályokat adja, a mik nél- 
kül mai nap senki sem tud már el lenni, a balzsamtermő 
fa, mely belső nyavalyákat gyógyít, s külső sebeket hegeszt, 
a lázenyhítő fa héja és a háládatos bozót, mely gyapjút ád 
és enni nem kér, ezek mind ama távoli vidék ajándékai. 

A tájék regényes képe egymásra halmozott kincs ! 
A sötétlő rengetegek alját hamvas zöld bokrok lepik el, 
miknek ifjú hajtásai rózsaszínbe játszanak át ; a kanyargó 
hegyi patak sárga fényes ereket mos a szakgatott sziklák- 
ban, s ragyogó fövényt torlaszt medre sekély részén ; a 
kavicsos szakadékokban kövér, szártalan csodanövények 
bujálkodnak széles tenyértalpaikkal, miken a zöld alig lát- 
szik a millió piros bogártól ; a magas távolban pedig, a 
zegzugos hegytetők közt, a kék sziklák néhol czitromsárga 
foltokkal vannak tarkázva, egyes kopasz halmok egészen e 
vakító sárga színben ragyognak, mikor a nap rajok süt. 

Hát még ha azt tudná e nép, minő kincsek azok, a mik 
egymásra halmozva, szépségök öszhangzásával dicsérik az 
Istent ! 

Jókai: Dekameron. I. 1^ 

Ha tudná, hogy azon gyökér-gumóból, a mit ő kenyérül 
eszik, tűzerejű vizet lehet főzni, a melyet egy egész világ- 
rész népei azért szeretnek, hogy eszöket segíti elvenni ? 
hogy azon sötét erdők fája czifra bútorok kelméje, hogy az 
ezüstlevelü bozót fűszert terem, mely érzékeket ingerel és 
csikland, hogy a vastag levelű növény bogarai drága fes- 
ték-anyag, hogy ama sárga halmok tartalma merő nagy- 
becsű kén, a miből a fehér ember lobbanó port tud ké- 
szitni, mely nélkül háborút nem viselhet és hogy azon 
fényes ér a sziklában, az a ragyogó homok a patak med- 
rében, az pénz, pénz, mindenható pénz ! az — arany ! 

De hát mire lett volna nekik azt tudni ? 

Nem ád-e elég jó italt a hűs forrásvíz és a pálmadió? 
nem legjobban fűszerezi-e az ételt a jó kedv és a fárad- 
ság ? nem lehet-e kiegyenlíteni a számadást apró csiga- 
héjakkal is, ha valaki ruhát cserél kenyérért, ha abból p,d, 
a mi magának sok termett s vesz azt, a mije nincs? Az 
apró csigahéjak nagyon jók arra a czélra, hogy a közfor- 
galomban a pénzt képviseljék ; kár, hogy erre az eszmére 
az európai nagy financzférfiak még rá nem jöttek. 

És aztán háborút viselni ? Ugyan miért tenné azt valaki ? 
Bántja itt egyik ember a másikat? van mit félteni az orszá- 
gok határán? haragszik-e egyik ember a másikra azért, 
hogy az más nyelven imádja a napot? hiszen azért csak 
ugyanaz a nap az mégis, s ha mégis néha meg találnak 
egymásra neheztelni a szomszédok : nem azért van-e min- 
den népnek főnöke, királya, hogy azok békés úton, egy- 
mással okosan, bölcsen beszélve, elintézzék a háborúságot ? 

Szelíd, ártatlan nép volt az egész faj. Csendes, dallamos 
beszéde, kivált ha a nők beszélték, hasonlított a zenéhez. 
Középen szétválasztott fekete haját hátul összefonva viselte 
mind a két nem ; a nők korállokat s fényes kolibriket is 
tüzködtek közé. Szemeik nézése olyan szelíd, oly bizalom- 
teljes volt, ment minden gyanútól, szájok nem mondott 
hazugságot soha, hisz az igazmondásért nem törték be ott 
az ember fejét; a férfiak arcza is szakáltalan és sima, csak 

magas tennetök, ideges tagjait különböztetik meg őket a 
nőktől ; a kik mind oly épek, szépek, az a kis bronz színe- 
zet nem árt semmit arczaiknak, az csak azt mutatja, hogy 
ott melegebb a nap és a szív. 

Öltözetök egyszerű volt és díszes. Fehér gyapotkelmék 
a férfiaknak ; sárga selyem csíkokkal, mit a festetlen 
gubók adtak, átszőve a némbereké ; fényes tollakból fonott 
öv a leánykák karcsú derekán, bivalybőr frissen lehúzva a 
bivaly lábáról s felhúzva a férfiakéra. 

A férfiak munkája vadászat, földmívelés volt. Mások 
tennékeiket hordták szomszédországba, azt hozva onnan, 
a mi emitt nincsen : kősót és rezet vadászfegyverekhez ; a 
nők otthon ültek szépen, szőttek, fontak, gyümölcsöt aszal- 
tak az esős évszakokra; a gyermekek jártak iskolába és 
tanultak betűket faragni hosszú pálmahársra, s megismer- 
ték a szótlanul beszélő jegyek csodálatos titkát. 

És ha megszállt a magas költészet lelkesülése, mely nem 
olyan büszke, hogy a színekben válogasson, egy hőszívű 
ifjút, az elővéve egyszerű háromhúros kobozát, s a nagy 
manihok fa alatt, mely ezer ember fölött tartott ernyős 
sátort, elzengé a figyelő hű népnek nemzete dicsőit, az el- 
hunyt hősöket, kik hazát alapítottak a boldog erdők köze- 
pett és boldog nép lett azon. 

Elmondá, mint építé fel a nagy Mankó Kapák, az ős 
isten — a nap templomát, melynek egész külseje ama 
ragyogó sárga érczczel van befedve, mely nem rozsdáso- 
dik soha ; mint áldozá fel legszebb egyetlen leányát a nap 
tiszteletére, ho^ mint szűz éljen az holtig ez oltár mellett, 
azon húsz hajadonnal, a kik férfit nem ismernek soha és 
ez a szám azóta sem csorba. 

Utóda, a bölcs Sinchi Eoka, hogy népesíté meg kőből 
épült városokkal e földet, a szomszédok hogy könyörög- 
tek előtte, hogy legyen nekik is királyuk, s haragos ellen- 
ségeket mint békíte ki bölcs beszéde által. Azok lettek leg- 
jobb barátai. 

A nfigyszerű Mayta Kapák minő merész alkotó volt. 

Ama széles út a hegyek körül, mely egyik tengerpartot a 
másikkal összeköti, az ő óriási munkája ; a csatornák, mik 
az Ankasmayu vizet az országon átvezetik, az ő neve hir- 
detői ; hát a világ csodáját ki ne ismerné : a roppant függő- 
hidat, mely bambuszágakból és hajlós vesszőkből bámula- 
tos ügyességgel van az Apusimak folyam fölött fonva, 
hogy egész bivalycsordákat át lehet rajta hajtani. Két 
ország kapcsA lett e hid, mely őket egymáshoz fűzi. 

Szólhatott a lant a bölcs Lima Eocháról is, a ki törvé- 
nyeket irt tíz négyszegletű kőre, melyek egymásra felállít- 
tattak, négy legalul, egy legfelül; s hogy mindenki ismerje 
a törvényeket, iskolákat alapított, a hol ifjat és vént taní- 
tanak bölcs dolgokra. 

Hát a hős Virakocháról hogy ne szólt volna lelkesülten 
a költő, ki a vad hegylakókat, kik fegyverrel törtek Jahuar- 
huakab országára, visszaűzte, vezéröket elejté, népét meg- 
hódítá! 

Végül a szerencsés Huepna Kapák, a mostani uralkodó, 
a minden inkák leghatalmasabbika, ki alatt lett egygyé a 
két tenger közötti ország, a fehér hegyektől egész a szürke 
hegyekig, s a tűzhányótól a tengerpartig; akinek ural- 
kodását tegye boldoggá a mindeneket megáldó nap. 

így énekelhetett a költő, s bizonyosan szebben, mint én, 
a ki nem vagyok sem költő, sem perui benszülött, hogy 
rézszínű királyokért tudjak lelkesülni, s vörösréz boldog- 
ságot versekbe foglalni. 

Huepna Kapák volt az inkák között az utolsó, a ki népét 
boldognak látta. 

alatta kötöttek ki legelőször spanyol gályák a panamai 
partokon. 

Jaj annak a napnak, a mely legelőször fehér arczot 
látott az Andes-hegyek között ! 

Jaj annak a szélnek, jaj annak a víznek, a mely hajót 
hozott a perui partra. 

Jaj annak a szónak, a mely legelőször elbeszélte a jöve- 
vényeknek, minő boldog világ van ott a hegyek közt? mint 

terem ott -a föld mindent önkényt, hogy hever az arany 
utón és útfélen, milyen szépek ottan és milyen szelidek a 
hölgyek. 

E naptól kezdődik az inkák országának halála. 



* * * 



Az inkák jámbor népe bámulva látta, mint hozzák a 
habok távoU tengerek felől ama széles faházakat, a nagy vá- 
szonszámyakkal, mikről csodálatosan öltözött fehér arczú 
férfiak szállnak ki; tarkábbak az erdők madarainál, a kik 
állukon és orruk alatt prémeket viselnek és olyan különös 
nyelven tudnak szólni, a mit csak ők magok értenek. 

— Vagy angyalok, vagy ördögök ezek ! mondának egy- 
más között a nép bölcsei. 

Negyven év megtanította őket rá, hogy melyik voltak a 
kettő közül? 

A merész Pizarro és a kegyes De Luque Pernando vezet- 
ték a kalandor csapatot. 

Az egyik hős, a másik térítő ; a spanyol évkönyvekben 
halhatatlan név mind a kettő. 

Alig volt egy pár száz férfi az egész kalandor csapat ; 
de mindegyik bámulat tárgya a szelíd indus nép előtt. 

Borzalom fogta el szíveiket, midőn látták őket paripá- 
kon ülve ; ember és ló egy csodaszörnynyé látszott össze- 
nőve lenni, melyet közös gondolat kormányoz. A ló átveszi 
a férfi gondolatját és a férfi a lóét s lesz a kettőből egy 
kegyetlen fenevad, melynek esze van gondolkozni, lábai 
vannak rohanni és kezei öldökölni. 

A ló ismeretlen állat volt e helyen. Amerika meghódítá- 
sát lovainak köszönheti Spanyolország. Lovagjainak azt 
köszönheti, hogy elvesztették, a mit a ló szerzett. 

Az elbűvölt indusok hódolattal fogadták az idegen fél- 
isteneket; bevezették őket boldog hajlékaikba, oda hozták 
nekik engesztelő áldozatul gyümölcseik zsengéjét és hűsé- 
get esküdtek nekik, s mivel vademberek voltak, azt meg is 
tíiortptták, 

Pizarro jobban meg tudta becsülni az új világ kincseit, 
mint ez együgyű barbárok, kik századok óta közönyösen- 
jártak el oly gazdagság fölött, minővel Európa valamennyi 
ura nem bír. 

Előbb hízelgéssel megnyeré a nép szívét, megajándékozá 
őket azzal a tűz-itallal, a mitől a férfi beszédes lesz és a nő 
szerelmes. 

Az átkozott ital felháborítá a szelíd indusok egész vér- 
alkatát ; a nő nem volt szemérmes többé, a férfi nem volt 
eszes. Az hallgatott a hízelgő szóra, ez kifecsegte titkait 
és eladta arany kösöntyüit egy ital édes méregért. 

A spanyolok fő törekvése az volt, hogy megtudják, hon- 
nan nyerik ez olcsó arany ékszereket az indusok, a mik- 
nek anyaga nem becsesebb előttök más egyéb ereznél. 

Végre el lőn árulva a titok. Pizarro kopói felszaglálták 
a bérczeket, mikben az arany és ezüst terem. Es akkor 
bányákat nyitottak, mikből száz meg száz millió arany- 
ezüst imperiale röpült át Európába. 

És ezen bányák voltak azon mély sírboltok, mikbe a 
fehér bőrű faj kincsvágya egy egész világrésznek lakos- 
ságát eltemette. 

Pizarro befészkelte magát az inkák fővárosába, s elébb 
részegítő italokkal vévé rá a lakosokat, hogy a bányákban 
dolgozzanak, azután rabszolgáivá tévé őket, s kényszeríté 
a legöldöklőbb munkára. 

A leigázott nép, mely megosztá vendégeivel kenyerét, 
reszketett és hallgatott. 

Most már kenyere sem volt, sem ízletes sült húsa, sem 
teje és vaja. Nem maradt idő a földet mívelni, vadászni, 
nyájat őrizni ; a bánya elfoglalt mindent, azt kellett elfo- 
gadni, a mit a spanyolok ingyen kegyelemből adtak. 

A bányamunkában ezrével fogyott a nép. Nem is hord- 
ták ki a halottakat, a kivájt aknákat betemették velők. 
A szükséghez nem szokott, boldogságban növekedett if jak- 
ból nyomorú vázférfiak nőttek a nyomor és kínzó munka 
9.1att^ a kéneső-bányák gőze halványon színt festett ag 

arczokra, s az idegen félistenek érintése miatt undok ragály 
lepte meg a népet, sorvasztó, kínzó betegség, mely a férfit 
és nőt gyűlöltté teszi egymás előtt. 

Dyen boldogságot hozott az európai műveltség a vad- 
emberek közé. 

Tíz év alatt a hajdan négy milliónyi perui lakosság épen 
felére fogyott le. 

A hiányzókról adjon számot a művelt Európa. 

Pizarro kincsvágyának érzékeny csapás volt a népség 
gyors fogyása. Pusztult a munkás kéz ; a megigázott fér- 
fiak elnyomorodtak, rövid életök volt ; a nők elrútultak, az 
egész lakosság fokról-fokra közeledett az állatok felé. 

Ekkor hírül hozzák Pizarro kémei, hogy ama czitrom- 
sárga hegyeken túl van még egy egész boldog nép, mely 
őket eddigelé még csak hírökből ismeri. — Ott még gazda- 
gabb aranyban, ezüstben a bérez ; izmosabbak a férfiak, a 
nők termete delibb, mint Peru többi részein ; ott egy magas 
templom áll, egészen beborítva vert aranynyal, benne a 
napnak aranyból öntött bálványa ; az egész kerek országot 
flnap birodalma)) -nak híják. 

Pizarro és Fernando rögtön megindultak kétszáz lovas- 
sal a boldog ország felé, hogy azt meghódítsák és meg- 
térítsék. 

Ez a nép bálványimádó, el kell tőle venni bálványait, 
lerontani istentelen templomát, kivált miután azok arany- 
ból vannak. 

Azt a huszonegy varázslónőt, kik a bálványoltár körül 
szolgálnak, prédára kell bocsátani, hogy a bálványimádás 
bűne ki legyen engesztelve. 

Midőn Pizarro lovasai megjelentek e kisded ország 
határán, követséget küldött eléje az inka, megkérdendő 
tőle, hogy mi szándékkal jön országába? 

Pizarro kegyesen válaszolt, hogy ő az indus nép lelki 
boldogságát akarja megszerezni; azért jöjjön fel hozzá az 
inka papjaival, bölcseivel s az ország elöljáróival együtt. 

Oh mi nagy bolondok voltak a rézszínű bölcsek, a mikor 

e szép szavakra csoportostul oda mentek az idegen paripái 
elé. Mikor a nép vezérei együtt voltak mind, akkor Pizarro 
megfúvatta a trombitákat, s a védtelen, gyanútalan embe- 
reket leapríttatá, összegázoltatá. 

A hitlenül megtámadt nép a boszú dühével támadt fel 
ez tmdok mészárlásra, melyben legjobbjai álnokul leölet- 
tek, s előhozta ügyetlen harczi eszközeit, hogy a maroknyi 
támadó népet leküzdje vele. 

Nyomorú kisérlet ! Egy dördülés a hosszú rézágyúból, 
egy sorlövés a lovasok fegyvereiből szétszórta az egész 
sereget, mint a polyvát. Ah, hisz ezek valóban daemonok, 
kik eltanulták a villámlást az égtől, s menykövekkel sújt- 
ják elleneiket ! 

Futott, ki futni bírt; a kit a rémület lekötött a földhöz, 
azt eltaposták Pizarro paripái, a mik magok is oly vér- 
szomjuak, miként lovagjaik. 

A szép napváros hajh ! tűzláng martaléka lett, a nap 
arany templomát ledöntötték a földre, s lőporral vetették 
fel Eocha kerek palotáját, azzal a réz kúptetővel s a tiz 
törvény koczkáival. 

A nap szüzei a kegyetlen mészárlás közt megmenekül- 
tek a városból. A nép saját élő testéből csinált torlaszt az 
üldözők előtt, hogy ők elfuthassanak. 

Közöttök volt az inka leánya is, Amarlija. 

Miként Pizarro kémei mondák, a legszebb indus haja- 
don; lángszemekkel, mikbe nézni félelem és gyönyör, 
sima gömbölyű tagokkal, a mik ragyognak a napban és 
gyönge ajkakkal, a mik finomabbak, mint a rózsa szirmai ; 
hosszú, aczélfekete hajfürtei, mikor körül lebocsátja, úgy 
takarják be őt, mint egy nagy sötét palást. 

Pizarro szomját nem oltá el a vér, a láng, az arany: ha 
Amarlija megmenekült előle. 

— Fel kell találni a nap szüzeit ! 

— Úgy van, fel kell találni őket, helyeslé azt Fernando 
is, mert ha megmenekülnek, újra elhintik a bálvány- 
imádás magvait e földön. 

A vér-ebeket elszabadíták ; mély erdőket, mocsáros ingo- 
ványokat felkutattak azok, míg végre ráleltek az apró. 
lábnyomokra, miket Amarlija és futó társnői hagytak 
magok után. 

E nyom a sárga hegyek közé vezetett. 

Pizarro vér-ebei ugatva törtek előre ; a sárga hegyek 
oldalát nem ékesité semmi élő növény, a kén egész durva 
tömegekben állt ott, csillámló kristályai befedték a hegy 
oldalát, míg másutt porló virágokban bulladozott alá, mint 
omlatag morzsa, melyet hó gyanánt hullatott ide a szeszé- 
lyes természet. 

Végre egy helyen megálltak Pizarro szelindekei, s az ég 
felé kezdtek ugatni. 

A feltekintő spanyolok egy magas szikla tetején pillan- 
ták meg a Húsz deli szüzet és köztök a bűbájos Amarliját, 
a ki úgy állt ottan, mint egy élő bálványkép regényes 
mythologiából, hosszú haját úgy lobogtatta körülte a szél, 
mint egy nagy fekete felhőt. 

A sziklaszál lenge gyékényhid által volt összekötve a 
hegyi ösvénynyel, mely azután a sárga bérezek végtelen, 
kietlen szakadékai közé vezetett, mik oly irtóztatóan tátong- 
tak a belenéző szemei elé, mindenütt sárga kristályokkal 
terítve, mik közt egy fűszál sem tenyész — valódi halál 
völgye. 

Pizarro átlátta, hogy ide nem üldözheti martalékait, de 
viszont azok sem menekülhetnek előle, azért ott sátort 
vonatott s tanyát ütött, bevárandó, míg a szüzek éh és 
szomjtól kényszerítve, önkényt leszállnak. 

Ekkor Amarlija odaállt a szikla párkányára s lekiál- 
tott reá : 

— Te fehér szörny, kit a tenger okádott ide ! Te fenevad, 
ki aranyat eszel és vért iszol ! Eredj e földről, a nap földé- 
ről és ne fertőztesd be azt, ne tedd azt vele, a mit a 
többiekkel, miknek hegyeit átfurdaltad, erdőit kivágattad, 
bogarait megfőzetted. Eredj innen mind te magad, mind 
négylábú rokonaid, a nyerítő gonosz lelkek. A nagy 

szellem kezedbe adta a mennydörgést és földindulást, vidd 
azt innen más országba. Mondom néked, ha békén el nem 
hagyod e hont : én, a nap szüze, megölöm ezt az országot 
minden benne lakóval együtt, a ki lélekzetet vesz, és min- 
den füvet és fát, a mi zöldülni szeret, és minden röpülő 
madarat, a mely a felhőkben él; és soha többet élő állat 
ezt a helyet nem fogja lakni és soha többet fű ezt be 
nem lepi. 

Pizarro és társai kaczagtak ez őrült beszéden, s feleltek 
valamit vissza a leánynak, a mitől annak arcza oly piros 
lett, miként a hajnaltámadat. 

Amarlija nem szólt azután többet, hanem megállt arcz- 
czal a lemenő nap felé fordulva, s kiterjesztett karokkal 
állt előtte, míg ifjú társnői összefogózva, csendesen körüle 
lejtének; a bűvkör képzése mellett halk szomorú dalt 
énekelve. A nap már a távol kéklő tenger határához ért; 
olyan piros volt tányéra, lassan-lassan belésülyedt; a 
szüzek dala fájdalmas siralommá vált ; nézték, mint sülyed 
mindig alább a hullámba, már csak félig áll ki belőle, mint 
egy tűzdomb, az is alább száll, egy fényvonal látszik még 
csak, az égen szétvetett sugárküllők, a látkörön lilaszin 
derengés; azután az is elmúlik: s itt a csillagos éj 
rögtön. 

Egy végsikoltás hangzott a szüzek ajkáról ; leborultak 
arczczal a kőre, midőn az imádott nap utolsó sugara is 
eltűnt. Nem látták ők e sugárt többé a földről. 

Midőn felkeltek, sötét éjszaka volt már. Az egyenlítő 
alatt nincsen reggel, este, ott csak éj van és nappal. 

Pizarro és társai látták a félhomályban, mint vagdalják 
le a szüzek hosszú hajfürteiket mind, s meggyújtva azokat, 
leszórják a szikla mögé. 

— Oh mi kár értök ! 

Azután öltönyeiket is levetik, azokat is meggyújtják és 
lehajigálják. 

— Oh mi szépek ! 

Ks az^tá^ letérdelnek egymással szemben és balk^ 

bánatos hangon folytatják a halál dalát, melynek minden 
hangja úgy illik az enyészethez, melyről beszél. 

Pizarro úgy elmélázott e hangon. Egyszerre riadva jön- 
nek társai, és kiáltják: 

— Pizarro menekülj ! a kénhegy ég. 

Az őrült leányok felgyujták a kénhegyeket. 

Valami sápatag kék láng ke2wiett a völgyben terjengni, 
s fehér nehézkes füst emelkedett felfelé, melynek fojtó 
gőzétől elfulladt ember és állat. 

A vér-ebek leghamarább megsejtek a veszélyt, üvöltve 
kezdtek elfutni a hegy alól ; a nehéz kénlevegő egyenkint 
elfőj tá őket, véres tajtékkal dőltek el az utón, ugrálva 
levegő után. A lovon ülőket nem érte oly hamar a veszély. 
A kén lege a föld felé húz, csak lassankint emelkedik. 
Pizarro csapatjának paripái vágtatva nyargaltak ki e hegy- 
szakadékok közöl; mikor egy paripa elkezdett hörögni, 
tüszszögni, a lovag veszve volt ; Pizarro lovasai egyenkint 
hullottak el mellőle. A szél úgy fútta utánok a füstöt. 

Pizarro érzé, hogy itt csak egy menekülés van : a szél 
útjából kitérni. Hirtelen irányt váltott, lova orrát beköté 
övével, s néhány menekvő társával reggel felé elérte a 
magasabb hegyeket, a hol bátorságban volt. 

Minő látvány volt előtte, a midőn visszatekintett. A sárga 
kénhegyek oldalai köröskörül füstölögtek, s a kék átlátszó 
nehéz gőz leülepedett a tájékra; — olyan csendes volt 
a vidék. 

A nagy fák még zöldültek szépen, de már a mező sárga 
volt, s a pálmák levelei sötét lilaszínűek. A gazdag czukor- 
ültetvények még álltak épen, de mind fehérre változva, 
mintha megőszültek volna. Olyan csendes volt a vidék. 

Ki maradt ott, ki menekült meg Pizarro harczosai közöl 
^s az inkák legyőzött népéből ? Az utak néptelenek voltak, 
az égen egy madár sem röpült. Olyan csendes volt a vidék. 

Amarlija megtéve, a mit megígért. 

Megölte egész országát. 

Nemcsak q. benne Ijikókat, rokont és bitor ellenséget, 

hanem minden füvet és fát, a mi embert gyönyörködtet, 
még a jövendő századok reményét is, a mik e földet mind 
üresen találják. 

A kétségbeesés rettentő műve végrehajtatott. És senki 
azt többé jóvá nem tehette. 

Évekig, évtizedekig, egész századig égett az elolthatlan 
kénláng, lassankint roskadoztak össze a sárga hegyek 
csúcsai, miket a belső tűz összeemésztett. Néha a meg- 
olvadt kénláva kirontott a hegyek közöl s elboríta egész 
vidékeket, s a körülfekvő környékből halál országa lett. 

Máig sem lakja azt semmi élő, még. egy árva moha sem. 
A rajta keresztülfolyó vizek is ihatatlanok. 

A rézszínű faj azóta csendesen enyészik. A hány millió 
volt az Amerika felfedezésekor, a fehér bőrűek által, 
talán annyi ezer mo^t. 

Az is silány, meztelen nép ; elvadult, elnyomorodott ; 
igazán semmi oka sincs rá, hogy éljen. Hajdani nagyságuk 
emlékei, az inkák palotái az elvadult őserdőkben, a rejté- 
lyes feliratú sziklaköbök, a naptemplomok romjai, átadva 
a régiségbúvárok hagyatékainak. 

A fehér fajnak az a dicsőség jutott, hogy néhány század 
alatt ki tudott törülni az Isten ké^re teremtett fajok 
sorából nemcsak egy egész nemzetet, de egy egész színt ! 



24. 
VALDIVIA. 

Valdiviának híják jelenleg Chilinek egy tartományát 
Dél-Amerikában. 

A folyó, mely a tartomány hegyeiből ered s rónáit be- 
kalandozza, szintén Valdivia nevet visel; valamint egy 
csinos kis város is a folyam partján, mely nevezetes mes- 
terségesen épült bambusz lánczhídjáról, s arról, hogy 
minden harmadik ember Eocca nevet visel benne, s azt 
pr»tendálja, hogy az ő ősei hajdan fejedelmek voltak 

Chiliben és mezítláb jártak. Most már saruban járnak és 
spanyolul beszélnek, legalább szavaik nagyon keveset ha- 
sonlitnak az ismeretes caraib idiomákhoz. 

Hanem valami sajátság mégis megtartotta magát náluk 
a százados vérvegyület után is, a férfiaknál gyéren nő 
most is a szakái és bajusz, a nők szine most is hajlik a 
bronz felé, Ízlésük pedig a hajba fűzött toUakhoz és ten- 
geri csigákhoz, s erdőket felgyújtani, ellenséget megnyúzni 
még most is elég ős hajlammal bírnak. 

A régi bölény- vadászok ugyan már meggyérültek köztük, 
a bölény maga is elfogyott ; a nemes Koccák más keresetre 
adták magukat; egy Bria-Eocca czukor-ültetvényes lett, 
egy Manco-Eocca a kőszén-raktárak felügyelője és egy 
Alvarez-Eocca épen rabszolga-kereskedői alkusz ; hanem 
annyi tagadhatlan, hogy még most is vannak közöttük hat 
láb magas széles vállú legények, a kikkel a mestiz nem 
szeretne éjjel egyedül találkozni; valamint szép karcsú, 
zergeszemű asszonyok, a kikkel már inkább szeretne a 
mestiz találkozni, ha oly kegyetlenül gyorsak nem volná- 
nak a pofoncsapások osztogatásában. 

Ezek a jámbor mediatízált rézszínű fejedelemutódok, a 
kik most Valdivia piaczán Valdivia vize mellett olyan szé- 
pen kiabálják fél-spanyolul eladó hagymáikat és szalagjai- 
kat, azelőtt akár hány századdal is ottan laktak azon a 
szép halmon, csakhogy akkor nem voltak olyan igen meg- 
nyugodva abban, hogy az ő országukat Valdiviának ne- 
vezték. 

A város maga is másforma alakkal bírt ezelőtt három- 
száz esztendővel. A hol most az alcalde faháza van, ott 
állt Bria-Eocca bambusz-palotája, melynek szobrait két 
ember-ölre való vastag bambusz-törzsek képezték ; oldalai 
pedig szépen keresztbe rakott bambusz-derekakból voltak 
összeillesztve, mint valami gyönyörű gyermekjáték, ajtajai, 
ablakai vékony vesszőkből mesterségesen fonva, teteje 
agave-levelekkel borítva, mint valami armadilla pikkelyes 
bőre; elején hosszú karcsú oszlopokon nyugvó veranda 



Digitized by 



Google 



vetett árnyékot; itt szokott Bria-Eocca igazságot és tör- 
vényt tartani a vének jelenlétében ; innen nyilt két terem : 
egyik a fejedelem szobájába, melynek padlata medve- és 
jaguár-bőrökkel volt szépen betakarva, falain pedig neve- 
zetes rendben lógtak egymásra fektetett bivalybőr paizsok, 
köröskörül bizon-ökrök szakállával szegve ; rézfejszék, 
kőbárdok, a félelmetes tomahavk, a szíjas parittya, a görbe 
hajító fa, a szigonyos dárda, tizenkét foggal, melyet ha 
valakibe beleütnek, visszajövet egyúttal ki is rántja a szívet 
belőle ; és végre egy tarka szironyos övre aggatva a győ- 
zelmek rémes trophaeumai : a véres skalpok. 

A másik szoba a királynéé volt, szép tarkára kifestve 
campeche-fa és indigó nedvével, padlata finom gyékények- 
kel volt terítve, mikkel valóságos fényt űzött, s a fal mel- 
lett hosszú kerevete volt, áronfűvel töltve ; azonfelül két 
függő ágya, tarkacsíkos gyapotszövetekbőL 

Ámde Evoeva királyné mindazt maga szőtte és fonta ; 
tehát érdemes volt reá ; nem is ok nélkül tette őt Bria- 
Kocca királynéjává, mert tartományában senki oly pom- 
pás gyékényeket nem tudott fonni, sem oly ízes sajtot ké- 
szíteni, mint Evoeva. 

Sőt még az is mondják róla, hogy olyan szép sem volt 
messze földön, mint Evoeva : hogy szemeiben olyan tűz 
égett, mint a fekete opálban, s ha félig lecsukva tartá azo- 
kat hosszú selyem szempillái alatt, az ilyen tekintettel 
képes volt megszelídíteni a tigriseket, sőt még az embere- 
ket is, kivéve a spanyolokat ; hogy termete oly karcsú volt 
és hajlékony, hogy mikor férje előtt tánczolt, saját lábát 
megcsókolá hátra hajolva és a mellett oly erős, hogy az 
őt megtámadó jaguárt kebléhez szorítva, agyonfojtotta. 
Képzelhetni, mit érhet egy ilyen nő ölelése annak, a kit 
szeret. Hát még édes ajkairól mennyi szépet lehetne be- 
szélni ! Egy is elég abból, a mit a regemondók beszélnek. 
Mikor egyszer Bria-Eoccát a csatában meglőtték mérgezett, 
nyíllal, a nyilat kivették a sebből, de a méreg benne ma- 
radt, ekkor Evoeva szép piros ajkait az égő sebre tette s* 

kiszívta bélöle a mérget. Egy évig volt mereven fekvő be- 
teg e veszélyes csók után, de a kuruzslók kigyógyíták 
végre 8 azontúl Bria-Kocca még jobban szerette feleségét. 

* * * 

Chili boldog országában soha sem hullatják el a fák 
zöld leveleiket, soha sem bújnak vissza a virágok a földbe, 
soha sem megy a medve aludni a tél elől, soha sem ván- 
derolnak el tájáról az énekes madarak. 

Virágok nyilasa, gyümölcsök hullása osztja csupán 
évszakokra az esztendőt ; mikor a Hevea sima kérge fénye- 
sedik, s rovátkáiból fényes, átlátszó mézga kezd kiduzzadni ; 
mikor az urucuri háromszegletü dióival terítve az erdő, 
mikor a Pao-fa tobozai felpattannak, s mint a nyírott 
gyapjú, szállong szét belőlük a hófehér pehely, ez azt je- 
lenti, hogy jön a tél, itt nem hóförmeteg és befagyott folyók 
évszaka, hanem csak hatheti esőé. Ekkor ünnepet rendez- 
nek a Hévé a isten, az ürucuri isten és a Pao isten tiszte- 
letére, a kik jótékony gondviselői az ő választott népüknek ; 
kimennek az erdőkre, hosszú nádcsapokat fúrnak a Hevea 
kérge alá, melyeken át fehér tejnedv csorog bőségesen az 
alájuk tett kőedényekbe ; azt ők az urucuri dió tüzénél 
megfőzik sűrűre, míg olyan lesz, mint a szívós bőr ; készí- 
tenek belőle sarukat, ivóedényeket, s kereskedést csapnak 
vele a tudatlan omaguák s lapított fejű cambebák között, 
a kik nem ismerik e titkot, ugyanez ünnepélyen a sűrűdő 
mézgával bekenve testüket, azt a Pao-fa bolyhos gyapot- 
jával beraggatják ; arra czif rakat festenek sáfránynyal, 
berzsenynyel; úgy nem különben néznek ki, mintha a 
legf eszesebb tricotba volnának öltözve; az egész ruha 
igazán a testre van öntve. Ámde a nőknek nem szabad e 
divatot követniök, ez a pompás fényűzés egyedül a férfia- 
kat illeti, a hölgyeknek meg kell maradniok szerényebb 
piperéjök mellett; a korallgyöngysor a sima nyakon, tarka 
csigák az átfúrt fülben, a tarka tollakkal tűzködött kötény 
egyedüli piperéjök. 

Mikor az időszak elmúlt, mikor minden növény siet 
virágzani, mikor a tavak fenekéről feljönnek ama csodás 
óriási rózsák, mikről még a század közepén is csak mesekép 
beszéltek, akkor mindenki tudja, hogy itt a nyár ; akkor 
tartják a Morinka istennő ünnepét; a morinka egy csoda 
nagyságú virág, mely a vizek fölött lebeg ; egyetlen úszó 
levele képes bölcső gyanánt fentartani egy gyermeket; 
egyetlen virága beillatozza a környéket messze ; a virág- 
nyilás idején, éjszaka kijönnek oda ünnepelni a szép indú 
lánykák s áldoznak a bűbájos Morinka istennőnek, ki ha 
jó kedvében van s vigan hagyja nyílni a virágokat, akkor 
bő szüret lesz, áldott esztendő, kakaó bőven terem ; ha 
pedig gyér virágokat bocsát, s azok is kedvetlenül njdlnak, 
akkor haragszik ; akkor meddők lesznek a fák, döghalál, 
gonosz ellenség közelít az országra. 



Egy napon kétszáz idegen férfi jelent meg Bria-Eocca 
városa előtt; csodálatos alakok, minőket itt nem láttak 
még soha. Arczok színe fehér és piros, állaikon és ajkaik 
felett hosszú fürtöket viselnek, miként itt csupán a tisztes 
bölények híméi ; annál csodálatosabb még, a mi testüket 
fedezi; fejükön valami van, a mi hasonlatossá teszi őket 
a gombákhoz, a többi rész be van pólálva bő, finom suho- 
gású burkokba; azok bizonyosan valami nemes állatok 
bőrei lehetnek, vagy valami nagy virág levelei és szirmai, 
miket csak fel kell ölteni. Azokon felül ragyogó érczlapok 
vannak, simára kifényesítve. 

A kétszáz lovag a chiliek bámuló csoportjai közt lova- 
golt trombita-harsogás mellett Bria-Rocca királyi palotája 
elé. Ott a vezér felállítá lovagjait sorba, s beizent nagy 
tisztelettel a kaczikához, hogy engedje őt színe elé ke- 
rülni; az ő neve Valdivia. 

Ekkor mondák ki legelőször azon a földön ezt a nevet : 
Valdivia. 

Nem reszketett-e Chili földe, naidőn először meghallá e 

nevet, nem árasztá-e meg folyamait, nem törtek-e lán- 
gokba régen alvó tűzhegyei? Oh nem. Csalatkoznak azok, 
a kik azt hiszik, hogy a föld a népek anyja, a ki érez és 
sajnálkozik fiai veszedelmén ; a föld egy kaczér asszony, 
a ki örül az idegennek, s annak is csak úgy megnyitja 
keblét, átadja virágait, gyümölcseit, mint másnak; aki 
szerelmeskedik a jövevénynyel, kendőzi arczát az ellenség 
előtt, s régi hű társai sírjából is virágot terem azok gyil- 
kosának. 

A spanyol vitézek délczeg férfiak is voltak; mennyivel 
különbek a régi őslakóknál ; minden a mi rajtuk van, ra- 
gyog és fénylik ; a nap meglátja magát fényes gombjaikban, 
s a szellőnek is tetszenek lengő szalagjaik. És mennyivel 
eszesebbek amazoknál ! Egy darab foszlány által beszélni 
tudnak egymással ; egy üres érczdarabból villámot tudnak 
küldeni, a hová akarnak; tudnak utazni a tengeren és 
ismerik, mi a távolban lakik; magas tornyos palotákat 
építenek kőből ; vékony szálakból fényes köntöst szőnek, 
elvetett magból édes eledelt készítnek ; — hogy is ne sze- 
retné őket jobban a föld. 

Bria-Eocca már hallá e fehér tündérek hírét. A hír olyan, 
hogy elszáll magában is, s Pizarro már akkor régen meg- 
hódítá Perut, a mit csak a Cordillérák havasai választanak 
el Chüitől. 

Bria-Rocca szívesen fogadá Valdiviát ; bevezette palotá- 
jába, leülteté a legszebb medvebőrre, s cocus-dió csészében 
hűs cacao-italt tett eléje, a mit olyan jól senki sem tudott 
készíteni, mint Evoeva. 

Valdivia beszélt már a veresek nyelvén, megtanulta 
beszédjárásukat is, együgyű hasonlítgató primitív mondá- 
saikat ; úgy tudott beszélni, akár egy inka. 

— Jámbor kaczika, szólt Bria-Roccához ; fehér testvérek 
jöttek hozzád, barátságos és erős kézzel jöttek, tele kézzel, 
egyik kezük tele fényes gyöngygyei, gombbal, a mi szép 
lesz hölgyeitek nyakára; tüzet rejtő itallal, á mi jó kedvet 
ád a szomorúnak, erőt a gyöngének, melegben hűsít, hi- 

Jókai : Dekameron. L 11 

degben hevít ; másik kezük tele van éles vassal, a mi bőr 
paizsaitokat átmetszi, s tüzet lövő eszközzel, a mi messzi- 
ről talál. Magatok válaszszatok, melyik kezünk kell? — 
Mi nem kérünk tőled egyebet, mint hogy add nekünk azt 
a kis hegyet, melyet neveztek Guelennek, hogy oda mi 
építhessünk magunknak egy kis hajlékot a Matocho folyam 
mellett; gondold meg, hogy mit felelj rá? 

Bria-Eocca hármat szítt a kék füstű hukából, s a míg 
annak füstjén keresztül nézett, meggondolta, hogy mit 
mondjon. 

— Azt mondod, fehér testvérek vagytok, s jöttök teli 
kézzel; egyikben ajándék, másikban fegyver. Mi is így 
szoktuk fogni a majmot : egyik kézben a gyümölcs, másik- 
ban a dárda ; mikor a gyümölcs után nyúl, akkor beleüt- 
jük a dárdát ; — mi nem kívánjuk kezeitek adományát, 
sem a jobb kézből, sem a bal kézből; hölgyeink szépek 
gyöngyeitek nélkül is ; jó kedvünk van minden ital nélkül ; 
s ha nektek élesebb fegyvereitek vannak, nekünk vannak 
erősebb karjaink, s ha ti lőttök tűzzel, mi lövünk méreg- 
gel, s az is halált hoz. — Azért a Guelen hegyet, ha kéritek 
gyöngyért vagy tűzitalért : azért nem adom ; — ha kéritek 
éles fegyverrel, tüzes nyíllal : — azért sem adom ; — ha- 
nem ha kéritek jó szóval, fogadással : egy jó szóért, egy 
fogadásért odaadom. 

— • Mi az a jó szó, derék kaczika? 

— Hogy minket soha bántani nem fogtok, velünk béké- 
ben éltek, s erdőinket el nem pusztítjátok. 

Valdivia ígéretet tőn a kaczikának, hogy jó testvérei 
maradnak, s a szövetség jeléül egy fél tökhajból mind a 
ketten vizet ittak a Matocho folyamból, s azután összetör- 
ték a tökcsészét s darabjain megosztoztak ; így megerősítve 
a fogadást, valamikép ama csésze darabjait közegyetértés 
nélkül össze nem rakhatják többé, épen "úgy nem lehet 
egyiknek boldognak lenni, a nélkül, hogy a másik is 
akarja azt. 

Végre kiszívták együtt a béke pipáját s elváltak egy- 
mástól. 

Valdivia felült lovára; onnan szólt halkan vissza Bria- 
Roccának : 

T— A fehérek addig fehérek, a míg nyájasak ; de veresek, 
mikor megharagusznak. 

Bria-Röcca hozzá gondola magában : 

( — Sárgák lesznek, ha meghalnak). 

Hanem ő nem szokott mindent elmondani, a mit 
gondol. 

A spanyol lovagok eltávoztak ; hanem hagytak maguk 
után egy nagy tömlőt, a mi tele volt bölcseség italával, a 
hogy ők nevezték az indusok előtt a pálinkát. 

Az indus vének követelték Bria-Roccától, hogy oszsza ki 
közöttük e nedvet, hadd kóstolják meg mindnyájan, hadd 
legyenek ők is olyan bölcsek, mint a fehérek. 

( — Es olyan rabszolgák, mint a peruiak) gondola utána 
Bria-Rocca, de nem mondta, ki, mert a nagy Tao-Tum 
szellem megáldotta őt a hallgatás tudományával ; hanem 
kiönteté a tömlőből a borszeszt egy nagy fateknőbe s oda 
állítá a körül a kíváncsiakat, hogy majd mikor ő jelt ad 
nekik, hajoljanak oda és igyanak belőle kedvük szerint. 

Azzal meggyújtott egy hosszú kámforfa vesszőt, mely illa- 
tos fehér lánggal szokott égni, s megcsóválva azt feje körül, 
egyet suhintott vele a kitöltött nedv felé, s a nélkül, hogy 
az égő vessző hozzá ért volna ahoz, egyszerre lángot vetett 
az egész teknő, s a csodálatos fehér átlátszó víz elkezdett 
kék sápadt lánggal égni a teknő egyik szélitől a másikig. 

Az indiánok megrettenve ugrottak szélylyel e csoda- 
tünemény mellől, mire Bria-Rocca vesszejével odacsapott 
a lángoló nedvbe, hogy az égő cseppek szétfecscsentek a 
mezítelen testekre, mint tüzes sziporka ; s azzal megra- 
gadva a teknő szélét, kidönté belőle az égő borszeszt, mely 
lángokat hányva folyott szét a futók lábai alá, kik keresz- 
tül gázolva rajta, magukkal vitték a lángot sarkaikon, lán- 
got hagyva minden lábnyom után. 

11* 

Soha sem kívánták többet a derék mapohínok, hogy a 
bölcseség nedvét megkóstolják, s a spanyol calabasse 
nem bírt rájuk azon megrontó varázszsal, mely többi réz- 
színű rokonaikat úgy elvesztegeté. 



A tlenochtitlani nép hagyományai közt élt egy régi ős- 
legenda, mely messze a spanyolok jövetele előtt vette 
eredetét ; a csodás Queczalcoatl tündérről. 

A Queczalcoatl tündér sok-sok száz esztendő előtt je- 
lent meg Délamerikában ; fehér volt az arcza és szakállt, 
bajuszt viselt ; megtanította a népeket az ennivaló növé- 
nyek ismeretére, az időszámításra, a réz használatára, 
épületek készítésére s egy századig maradt ott, boldogsá- 
got árasztva szét minden vidéken; akkor ismét eltűnt a 
tengeren át kelet felé, megígérve, hogy száz meg száz év 
múlva majd vissza jön ismét, s akkor még többre fogja 
őket tanítani. 

íme, tehát beteljesült, a mit a legenda ígért. 

Eljöttek az áldott Queczalcoatl utódai, fehér arczuk, 
fekete szakálluk és megtanították sok mindenféle szép 
dologra a jó rézszínű embereket. 

Tlenochtitlanban, a gazdag azték tartományban köny- 
nyen ment ez a tanítás: az azték faj jó, engedelmességhez 
szoktatott nép volt már ; ismerte az arany és a szép ruhák 
értékét; volt saját fényűzése s gazdag fővárosa, melynek 
egyik fele egy sósvizű, másik fele édes vizű tó tükrébe né- 
zett, s maga a tó is körül volt építve házakkal, pyramidok- 
kal és áldozó teocalikkal, mikben nagy ünnepek idején 
százával áldozták meg a kiválogatott férfiakat vérengző 
isteneiknek. 

Az arany és az emberélet olcsó, az élvezet drága volt 
itt ; nem csoda, ha a spanyolok oly hamar megtanították 
őket arra, a mit hoztak. 

Ámde Chiliben ! ott még föld alatt volt az arany ; az 
emberek tapostak ő rajta, nem ő az embereken ; még ott 

ős eredetiségében volt meg az idegentőli félelem s az ős 
szokások imádata : a' spanyolok nagyon rossz tanítványo- 
kat találtak ottan. Hitegető szavaikat nem fogták fel a 
vének, ajándékaik értékét nem becsülték az ifjak, s az 
asszonyok szeme nem akadt meg rajtok ; — ezeket csak a 
rögtöni merész csapás hódíthatá meg. 

Valdivia Guelen hegyért nagyszerű ajándékot adott 
Bria-Eoccának : egy paripát, minden nyergestűi és kantá- 
rostul. 

Fejedelmi volt az ajándék, méltó az elfogadásra : a ka- 
czika nem utasította azt vissza; megtanult rajta nyargalni, 
8 örömest hallá, ha azt mondták, hogy illik a lóra. 

Még akkor e nemes állatok hasznát nem ismerték az 
indusok. 

Valdivia jól számított. A mint Bria-Eocca megszerette 
a lovat, hetekig elkalandozott a puszta savannákban, az 
ember-magas buja fűben, üldözve a pézsma-bivalyok csor- 
dáit, s nem gondolt rá, hogy a spanyolok a Guelen hegy- 
tetőn várat építettek. 

A Morinka istennő ünnepe közeledtével szokás szerint 
minden férfit kiparancsolt a városból Bria-Eocca, mert a 
Morinka ünnepe egyedül az asszonyoké s azt nem szabad 
látni férfiszemnek. Ilyenkor a férfiak kivonulnak az er- 
dőbe, hajtóvadászatra, a városban nem maradnak mások, 
mint a gyermekek és az agg nők; a fiatal asszonyok és 
leányok a Moima tónál vannak ilyenkor, s nem szabad 
őket senkinek háborítani. Jaj volna annak a férfinak, a ki 
ez ünnepélyt élő szemekkel meglátná ; az homlokán hor- 
daná halálos ítéletét, az bujdoshatna erdőről erdőre, mégis 
fölkeresnék és megölnék, a ki a Morinka ünnepét meghá- 
borította. 

A Morinka istennő virága maga is istennő a virágok 
között ; valami csodálatos növény, mely tizenegy hónapig 
ott alszik a víz fenekén, tizenkét lábnyi mélyen a Moiína 
víztükre alatt, s az alatt nem él. 

Mikor íiizután eljön születése napja, a mit soha el jaem 

téveszt, mert az a leghosszabb nap és a legrövidebb éj, 
akkor egyszerre megtelik a tó felszíne barna, fakósárga 
arasznyi nagyságú göngyöletekkel, a mik úgy úsznak ott, 
mint megannyi apró csónak ; egy nap múlva a göngyöletek 
szélei kitárultak ; a burok-hártya felnyílt róluk s roppant 
csésze alakú levelek tárultak ki belőlük, miknek belseje 
halavány karminnal van festve, mely a kövér húsos levél 
rostjain, mint egy megtört őszi baraczk belseje ragyog 
keresztül, gyönge zöld erekkel áthálózva, mik a levél ko- 
csánya felé eleven aranyszínbe mennek által ; azután el- 
kezdenek a levelek bámulatos gyorsasággal növekedni, 
szétterülnek a víz színén, mint egy-egy gömbölyű asztal, 
a halavány karmin zománcz átmegy haragos zöld színbe, 
s a sárgából lilaszín és karmazsinba átment erek, tarka 
reczékben osztják azt fel ezernyi négyszögökbe ; a roppant 
levelek látható gyorsasággal nőnek, terjednek, némelyik 
öles átmérőre megnő, s az egész Moima tavat egy csodála- 
tos gazdag szőnyeggel terítik be, melyen keresztül-kasul 
lehet járni, a széles levél meghajlik, de meg nem merül a 
léptek alatt ; annyi neki egy ember terhe, mint más virág- 
nak egy lepke. 

Tized napra azután megjelennek a virágbimbók ; nagy, 
bezárt kelyhek, akkorák, mint egy gyermekfő, törnek elő 
a levelek alól, féloldalt fekve saját terhök miatt. Mint egy 
dinnye gerezdéi, oly alakú fehér rovátkok jelzik rajtok 
csupán a külső leveleket, mik két nap alatt lassankint 
rózsaszínbe mennek által s negyed nap estéjén szétpattan 
a négy külső levél, s a virág nem hajlik féloldalra többé, 
hanem áll egyenesen : a csésze szétnyíltával kibomlanak 
egyenkint a hófehér szirmok, gyönge pírral kelyheik mé- 
lyében, s valami édes illat árad el utánuk az egész vidé- 
ken, melyet nem lehet megnevezni; mely gyönyör teljes 
ittasságot ád annak, a ki azt beszívja, tiszta, szűzi édes 
gyönyört, a mitől elfeledi a nő, hogy nő és tündérnek 
érzi magát. 

Az ötödik, hatodik napon végre egészen szétn^lik a yi- 

rág, egyik szirma a másik után kifejlik, míg végre a hete- 
dik napon teljes pompájában áll elő, mintha számtalan 
korona volna egymásba rakva, hófehér ágakkal, rózsa- 
piros mély színnel, közepén gazdag aranysárga ezernyi 
szálú porhonnal; a fejedelmi virágkehely átmérője ekkor 
három-négy arasznyi.* 

Azon az éjszakán, mikor a virágok kinyílnak, van a 
Morinka ünnepe; holdujságkor, fénytelen éjjel; mert a 
tündéri növény kelyhei oly érzékenyek a világosság iránt, 
hogy még a holdvilágban is csak félig nyílnak ki, s a nap- 
sugár előtt mindig teljesen összezárulnak. 

De kedves nekik a hűs csillagsugár, a távoli, ember- 
érzelmet nem keltő szűzi fény s a csillagok rejtélyes mí- 
melői : a regényes fénybogárkák. 

Mikor e virágok elkezdenek nyílni, millió fénybogár je- 
len meg a tó felett; tán az illat csalja őket oda, tán ők is 
akkor támadnak, mikor e virágok, s hivatva vannak egy- 
más gyönyörét nevelni ? Ilyenkor a roppant virágkelyhek, 
mint zöld világú gyémánt-rózsák hajladoznak ; a termé- 
szet művészkeze drága kövekkel rakta ki koronáikat; a 
((füvek csillaga)) ezernyi fényes pontocska a harmatos szir- 
mok felett; míg a repülő « gyémánt » száll szüntelen egyik- 
ről a másikra, tündéri tűzjátók gyanánt, s egy-egy fejedelmi 
rózsa közepén ott világol a fényrovarok fejedelme, a pom- 
pás aora, a lámpás-bogár, melynek fényében árnyékot vet- 
nek a szirmok. 

Holdatlan az éj, de csillagos ; a Morinka tó felszíne egy 
zöld levélszőnyeggel van bevonva, melyen annyi apró 
csillag ragyog, a hány odafenn az égen. 

A sűrű banaán-liget körüle, mint egy ezernyi oszlopú 
zöld templom fogja körül a bűbájos tavat, melynek fel- 
színén a legpompásabb oltárokban, óriási virágok kelyhé- 

ben, száll az égre a legfeuségesebb áldozat, a gyönyörtel- 
jes illat. 

A tó partján, egy kis kerek pázsitos téren tartják a hindu 
nők az áldozat ünnepélyét. Száz legszebb szűz és gyer- 
mektelen nő két körbe fogózva tánczolnak egymás körül, 
s énekelnek a nagy szellemhez, ki elhozza a virágzási időt 
a víz alatti növényekre, s a szívben szendergő érz^elemre. 

Ha látná, valaki őket messziről, tündéri karéjnak nézné ; 
mindenik hölgy nyakán egy-egy füzér van, — ragyogó 
drága kövekből. Száz meg száz brasil bogárka e sok ezer- 
nyi drága kő, mit a hindu hölgyek fonálra kötözve nyakaik 
körül fűztek ; s miknek szüntelen változó világa smaragd- 
zöldből rubin-pirosra, a legpompásabb ékszer-ragyogványt 
is. fölülmúlj a. 

A karéj közepén áll maga a királynő, Evoeva, az ő nya- 
kán hármas sor ragyogó füzér ; hajlékony derekát széles 
öv köríti, megannyi szemkápráztató fénybogarkákkal ki- 
rakva, miknek parányi fénye mégis alig kölcsönöz annyi 
világot, hogy a bájos asszony alakjának körrajzait látni 
lehessen ; sötét haja között azonban egy darab fényes lam- 
pyris ragyog, melynek holdszerű világa a delnő szép ar- 
czáig elhalt, s halavány derűt von arra. 

Ha látná valaki őket, tündéreknek vélné ; de ki merne 
ide jönni, hogy őket meglesse? hogy szentségtöréssel fel- 
haragítsa a nagy szellemet maga ellen ? Bizonyára indus 
férfi nem merné azt tenni, bárha ellenség volna is. 

De a spanyol férfi megteszi, azért, hogy ha jó barát is. 

Egyszerre vad f érfirivallástól zendül fel a banaán-liget ; 
a nők ijedten futnak egy csoportba: férfiak törtek a szent 
berekbe, a szent Morinka-ünnep éjszakáján. 

Valdivia volt az, százötven társával. 

Midőn Evoeva megismerte őket, hogy spanyolok, dél- 
czegen eléjük lépett s bátor szóval kérdezé Valdiviától, 
hogy mertek e szent berekbe lépni Morinka ünnepén, a 
midőn minden férfinak távol kell lenni innen ? 

Valdivia azt válaszolta rá^ hogy átölte a gyönyörű hölgy 

sima termetét s haragtól hevült arczára egy forró csókot 
nyomott. 

Hajh ! egy bőszült jajkiáltás hangzott fel erre egyözerre 
az indus nők ajkairól: « idegen férfi megcsókolta a király- 
nét ! Csók érte a királyné arczát Morinka éjén ! idegen 
férfi csókja !» 

Az indus nők eszeveszetten rohantak Váldiviára és tár- 
saira, bőszült harczot kezdve velük királynéjuk miatt, a 
kétségbeesés harczát, hol gyönge nők, öltözetlen, fegyver- 
telen, erőtlen alakok támadnak meg pánczélos, fegyveres 
férfiakat, s körmeikkel, fogaikkal, mint az erdei fenevad, 
iparkodnak sebet adni, s nem gondolnak a vett sebbel. 

A spanyolok kénytelenek voltak fegyvereikhez nyúlni 
az ádáz támadók ellen, s nem' sokára apró veres patakocs- 
kák futottak a Morinka tava felé : asszonyvér. — De Evo- 
evát mégis kiszabaditák Valdivia kezei közül egy pilla- 
natra ; az a pillanat elég volt a királynénak magát a part- 
ról a tóba vetni, melynek felszíne a roppant nymphaea 
leveleivel volt borítva; a levelek összecsukódtak feje fölött, 
s többé nem is váltak szélylyel. 

Száz meg száz nő követte a királyné példáját, üldözőik 
elől a tóba vetve magukat, s a spanyolok egyet sem láttak 
újra fölmerülni. A nymphsea-levelek újra fennlibegtek a 
víz színén. 

Ámde a nők a sima levélszőnyeg alatt átúsztak a tóból 
kiszakadó folyamig, mely távolabb tíz ölnyi magas zuha- 
tagot képez, s e zuhatagon keresztül rohantak. A ki a szik- 
lákon össze nem zúzta magát, kit a zuhatag meg nem foj- 
tott, az megmenekült. 

* * * 

Bria-Eocca késő estig üldözött egy jaguárt a puszta sa- 
vannán, akkor utolérte és megölte. Éj lett, mire harczo- 
saival ismét visszavergődött a Mapocho partja mellé, hol 
tanyát ütöttek. 

Bria-Eocca levezette lovát a folyamhoz itatni. A nemes 
állat egész nap nyargalt, szomjas volt; mégis, a mint orrát 

lehajtotta a víz fölé, egyszerre odafútt hozzá, visszakapta 
fejét, egész testén megrázta a bőrt, sörényét egyik oldalról 
a másikra átcsapta, s szakgatott, hörgő nyerítéssel gázolt 
vissza hátrafelé a vízből, folyvást rázkódva, mintha még 
lábairól is le akarná rázni a cseppeket, a mik oda- 
ragadtak. 

A király azt hitte, hogy tán valami kajmánt érez a mén 
a vízben, s más helyre vezette azt. — A paripa ott is 
ugyanazon undorral rázkódott meg a víztől s nem ivott 
belőle. 

Vér van abban a vízben, Bria-Rocca király ! asszonyok- 
nak vére, attól borzad a paripa, azért nem iszik belőle ! 

Éjfél volt és máris világosodni kezdett az erdők fölött 
az ég. 

— Nézzétek, milyen korán kel most a nap ! szóltak az 
álmaikból ébredő indusok. 

— Erdőt gyújtottak meg valahol, az világít olyan na- 
gyon ; feleltek egymásnak, s aludtak tovább. 

Nem hajnal az, nem is erdőégés, hanem a király városa 
ég ottan ; és a hol legfényesebb az ég, ott a királyi palota 
lobog ; felgyújtották azt az idegenek. 

Hajnal felé zaj támadt a ligetben, elébb néhány futó 
gyermek jött messziről sikoltva, s felverte a férfiak alvó 
tanyáit. Azok elmondák a királynak, hogy a fehér idege- 
nek felkölték őket álmaikból s tüzet csináltak a háztető- 
kön, a ki nem tudott jól futni, azt megölték. 

Azután ismét új hírnökök jöttek a király elé: levágott 
fejű hullák a vízben csendesen úszva; asszonyok, gyer- 
mekek hullái, iszonyúan megcsonkítva. 

A7ok nem mondhattak semmit a királynak, de ő mégis 
lUott tőlük. 

fc, fejszéjére támaszkodva, a folyamparton és nézte, 
Qak el előtte csendesen a hullák. 
5 ádáz jajgatás hangzott : 

Mapocho városa, orozva jöttek ellene a guelen- 
►rnyek, tűzzel lőttek, érczsárkányokkal bömböltek. 

megölték a gyermeket, elrabolták a nőt ; földig égették a 
király palotáját. » 

A király nyugodtan felelt : 

— Ha a nagy szellem úgy akarta, hogy Bria-Eocca vér- 
ben áztassa lábait, s városa tüzénél melegedjék, Bria-Eocca 
hallgat és nem zúgolódik. 

Jöttek azután hozzá a nép vénei ; elmondák előtte, hogy 
a Guelen hegyen a fehér idegenek nagy titokban sereget 
gyűjtöttek a velük ellenséges pápua és omagua fajok közül, 
s Morinka ünnepén, mikor a férfiak mind kivonulnak az 
erdőkre, egyszerre megtámadták Bria-Eocca minden falu- 
ját, 8 elpusztíták azokat ; s Valdiviát kiálták ki ez ország 
urának. 

A király nyugodtan felelt : 

— Ha a nagy szellem úgy akarta, hogy Bria-Eocca népe 
elhagyja ősei földét, Bria-Eocca nem zúgolódik; — helyet 
ád az idegennek. 

Végre jöttek a Mapgcho folyamon szállva gyékény csó- 
nakok ; azokban megmenekült nők, apró csecsemőikkel. — 
Némely anyának keblén szúrták át gyermekét, mégis 
elhozta azt kebléhez szorítva : azt hitte, hogy még megélhet. 

Ott hozták a király nejét is, a szép Evoevát. A hölgy 
fekete hajzata le volt bontva, s elől arczán szétterítve, hogy 
azt eltakarja egészen. 

A nők dühösen ragadák meg Bria-Eocca karját s oda- 
mutattak Evoevára. 

— Nézd, ott van nőd ; megcsókolta annak arczát az ide- 
gen férfi. 

Bría-Eocca ajkai elfehérültek, halántékain kidagadt min- 
den ér, de kézében még sem mozdult meg a harczbárd ; 
nyugodt lélekkel feleié a nőknek : 

— Ha a nagy szellem úgy akaría, hogy Bria-Eocca ne 
nézzen többé Evoevára, Bría-Eocca megnyugszik benne 
és nem fog többet reá nézni. 

Azzal ráteríté bőrpalástját lábai előtt térdelő nejére és 
elfordult ^.ttól, 

Az indus férfiak fegyverre kaptak ezalatt s paizsaikat 
verve, kiáltanak boszút az idegenek ellen. 
Bria-Rocca odalépett közéj ök njrugodtan : 
— Hagyjátok pihenni a fegyvert. — Ezt a napot mi el- 
vesztetttik, hadd nyerje meg az ellenség. — Legyen az 
övé. — Királyok harczolnak ma szalmaszállal koldusok 
dárdái ellen. Hadd legyen itt nekik boldogságuk; hadd 
legyenek pompás városaik, szép nőik, szép gyermekeik ; 
hadd legyen sok, sok örömük a földön. — Most nincs nekik 
még semmijök, hogy megfizethessenek nekünk ezért az éj- 
szakáért. — Majd ha lesz ! 



Tíz esztendő múlt el azóta, hogy Bria-Rocca palotáját 
leégették, az alatt sok változás történt egész Chili orszá- 
gában. Valdivia elfoglalta Pizarro nevében Chilit; azután a 
spanyol királyi párthoz állva, segíté megbuktatni Pizarrot; 
ezért jutalmul Chili alkirályává ^eveztetett ki, a tarto- 
mány egy része, melyet legelőször meghódított, elnevezte- 
tett Valdiviának ; ugyané nevet viselte a folyam is, mely- 
ből egykor Bria-Rocca paripája nem akart inni a vér miatt 
és azon pompás gazdag város, mely az ind király bambusz- 
városa helyén épült, szinte Valdivia nevét viselte. 

Valdivia új alakot adott a tájnak ; kövezett utak vezet- 
tek egyik várostól a másikig, miket segíte fölépülni az 
Európából átcsődült kalandor nép; ültetve, szántva és 
aratva, turkálva a földet, és a hegyek ércztermő ereit, mi- 
ként ha otthon volna. 

Nem háborgatta őket senki; a rézszínű faj eltűnt, el- 
veszett előlük: egy kiáltásukat nem lehetett hallani az 
erdőn, egy lábnyomukat nem lehetett találni a földön, 
végképen elenyésztek onnan, mint mikor nagy sáskatábort 
egyszerre elöl a hetednapos hideg eső. 

Valószínűleg felvonultak a hegyek közé, belső Amerika 
sejtetlen rengetegei közé, miken túl kezdődött még csak a 
mesék aranyországa, a miről Cabe9a de Vaca^ és NÍ9a bíi,- 

rát annyi csodálatost meséltek a spanyol kalandoroknak ; 
ruhában járó vad emberekről, smaragddal és turquoissal 
kirakott városokról, a tíz mértföldnyi kerületű CiboUa vár- 
ról, s a mit azután olyan sokáig kerestek a hivők a muta- 
tott irányban, a kik közül természetesen soha sem jött egy 
is vissza hírt mondani. 

Valdivia idejében különösen fel volt hevítve a spanyolok 
képzelődése ez Eldorádó felől, s ha valaki tűnődni talált 
volna azon, hogy Bria-Eocca népe hogy tudott úgy eltűnni 
erről a tájról, hogy még hírmondó sem maradt itt belőle, 
az nagyon könnyű magyarázatot adhatott magának azzal 
a vigasztalással, hogy jó dolguk van azoknak, mert azok 
felkeresték atyáik fiait a nagy CiboUa városában, s úsznak 
tejben és mézben. Vájjon hogy lehetne utánuk menni? 

A spanyolok meghonosultak Chiliben, s többé nem épí- 
tettek sánczokat városaik körül, nem állítottak ki éjsza- 
kánkint őröket az utakra, nem tanították szelindekeiket 
a kétlábú vad nyomát szaglászni ; béke volt és nyugalom 
az egész országban ; a kereskedők számlálták a pénzt, a 
nagy urak pazarolták azt, szép asszonyok jártak selyem- 
ben, s a kis gyermekek lovagoltak apjaik térdén. 

Igen, igen; mindenük volt a spanyoloknak, gazdagságuk, 
boldogságuk, díszes városaik, még szép asszonyaik és apró 
beszédes gyermekeik is. 

.... «Majd ha lesz !» azt mondta hajdan Bria-Eocca. 



Az aruacanok hazája valóban boldog ország. 

Az Andes hegyek óriás falai úgy övezik körül, mint egy 
várat: a meredek hegyszakadékok elválasztják azt minden 
oldalról szomszédaiktól ; kíváncsiság, hódítási vágy, vagy 
kincsszomj hasztalan sóvárogtat ismeretlen tájaik felé. 

A korlátlan hegyzuhatagokon keresztül, mik e bérczeket 
összevissza tépik, hasztalan építenének hidakat, hasztalan . 
furdalnák keresztül alagutaikkal a sziklák zömét, haszta- 
lan vágnának tekervényes utakat a hegyek gerinczeibe, 

egy deczemberi esőzés újra képes elrontani minden emberi 
munkát, s ha ez nem vohia elég megvédeni a határt a hó- 
dítók betörése elől, van négy hatalmas vára az Andes he- 
gyeknek, miknek nevei Maypo, Peteroa, Chillán és An- 
tuco : — négy tűzokádó hegy ; csak egyike ez erősségek- 
nek indítsa meg hadjáratát a hódítók ellen, s vége minden 
emberi fáradságnak ; a csinált utat örvények hasogatják 
ketté, az ismert völgyeket láva s hógörgeteg temeti be ; a 
lapály felduzzad, mint a szappanhab buboréka, s az egész 
tájék, szikláival, vizeivel egyszerre más alakot ölt, mint 
egy óriási caleidoscop ; hegy van ott, hol azelőtt víz volt, 
tó támadt a hegymedenczében, s a zuhatag más nyíláson 
tör magának utat. 

Pedig Bria-Eocca népe mégis e hegyeken bujdosott át, 
egész bivalycsordáival együtt, a míg az Eldorádó fanaticu- 
sai hasztalan keresték az utat a mesés országba át. 

A Chillán tűzhányó már egy század óta pihent, s csak 
hegyes behorpadt tölcsére mutatá a távolból, hogy ő is 
egyike az eget ostromló óriásoknak, kik most legyőzve pi- 
hennek ; vagy tán csak alszanak. Az ilyen nagy lényeknek 
álmuk is hosszú. 

Az alatt njrugton benőhette oldalát a délvidék buja nö- 
vényzete, minden fű, fa megnőtt rajta, mint a hétalvó sza- 
kálla ; lábainál erdő támadt a vörös czédrusból, míg tetején 
tamarikbokor s tömjén cserje bozontosult el. A tavaszi 
zöld közül, mely a hegyoldalt borítja, sötét nyilasok tá- 
tongnak elő, hajdani lávaömletegek üregei, miken messze 
be lehet hatolni a hegy oldalába ; az omagua fajok meséi 
szerint ez üregeken át bujdostak keresztül a Cordillerák 
túlsó vidékeire az üldözött aruacanok. 

Néhány kíváncsi kalandor mindig akadt, ki saját ro- 
vására be merészkedett az üregek tömkelegeibe, az 
aranyországba vezető utat keresni: azok rendesen nem 
jöttek többet vissza. — Az ilyeneket senki sem vette 
számba. 

Egj^szer azonban két jámbor szerzetes indult megSant- 

Jagoból e rejtelmes útra, egy néger szolgát vivén maguk- 
kal, ki az indusok nyelvén értett. 

Ha mind a hárman odavesztek volna, valószínűleg ér- 
tük sem sok zajt ütöttek volna a honmaradottak ; azonban 
rövid időn visszatért a három közül a néger szolga. 

Ezt mindjárt kérdőre vonták; azonban egyebet nem 
akart megvallani, minthogy uti társai meghaltak ; hogyan 
és mikor? azt nem szabad megmondania, mert megeskü- 
dött a nagy Mahu-Mahu fogaira, hogy ezt soha ki nem 
beszéli. 

Valdivia azonban kínpadra vonatta a jámbort, a hol ez 
gonoszabbnak találta a hüvelykszorítót és a forró olajat a 
nagy Mahu-Mahu fogainál s ígérte, hogy mindent elmond 
úgy, a hogy történt. 

ö és két társa a Chíllán hegy barlangjához érve, miután 
fáklyákkal ellátták magukat, beléptek a tág torkolatba, a 
hol, midőn néhány száz lépésnyire haladtak, a nyirkossá 
vált földön világosan kivehették az aruacanok ki- s bejáró 
lábnyomait : megismerhetők azok a kaucsuk sarokról, mi- 
ket lábaikra vonnak a kígyók ellen. Beljebb haladva, min- 
dig tágabbá válik az üreg; nagy lyukacsos kőtömegek 
csüngnek csodaalakokban a meredek falakról alá, mik 
alatt elhaladni irtózat. Azután egy földalatti folyam vágja 
ketté az üreget, melynek vizét nem láthatni, csak zajos 
zúgása hangzik fel a nyüt örvényből, mely felett ingó 
bámbusz-hid vezet keresztül, hasonló ahoz, a mit a Ma- 
pocho folyamon fontak át hajdan az aruacanok. — A vol- 
cani alagút ezentúl meredekké kezd válni, néhol magas 
sziklákra kellé felkapaszkodniok, mint mikor hegytetőkre 
megy föl az ember; végre ismét összeszűkül a torkolat, 
annyira, hogy két ember nem fér el egymás mellett ; ott 
egy helyen üresen kezdett lábaik alatt dobogni a föld, 
mintha ki volna paliózva ; ők csak haladtak előre : egy- 
szerre lebillent alattuk a palló, s ők lezuhantak mind a 
hárman egy mély üregbe. Csapda volt az hívatlan jövevé- 
nyek számára, a honnan nem lehetett kiszabadulni. — 

Három ember egymás vállára állva sem érte el a verem 
párkányát, s a falakba nem lehetett kapaszkodni. 

Néhány órai kínos küzdelem után léptek hangzottak 
fejeik fölött, s a behatoló fáklyavilágnál az aruacanok 
alakjait pillanták meg; megismerek őket gyapottal rakga- 
tott testükről. Az indusok hosszú pányvákkal kihúzták 
őket a veremből, bekötötték szemeiket, gúzszsal hátra teker- 
ték kezeiket, s azután hajtották őket maguk előtt, két szívós 
fa közé csíptetve mindegyik fogoly nyakát, s úgy tolva őket 
előre. 

Nemsokára megszűnt a szűk folyosó döngése, a szabad 
levegő szele tudata velük, hogy ismét ég alatt vannak ; itt 
feloldozák szemeiket. 

A Chillán hegy eraterében voltak. 

Egy borzasztó tekintetű völgy az, tölcsér idomú mélye- 
déssel, melynek falai még most is olyan kopárok, mint 
midőn a- vulcán legutoljára megszűnt égni. Köröskörül 
vöröses-barna kőtorlat, kiégett, örökholt anyag, a miben 
semmi növény meg nem él, nem egyetlen moha, vagy páf- 
rán ; lefelé a kerek völgyüst mindig hegyesebben szorul 
össze, a faloldalak számtalan gömbölyű lyukkal pontozva, 
mint egy darázsfészek sejtje; a völgy legalján egy csoport 
szürkezöld terebélyfa elszórtan, egymástól távol; körül 
semmi fű, vagy virág ; az átkozott upasfa az, a gyilkos 
méregnövény, melynek nedvébe az indusok nyilaikat szok- 
ták mártani ; s miknek puszta kigőzölgése megöl minden 
növényt köröskörül; ők egyedüli növénylakosai e völgynek. 

E borzalmas völgy oldalán egy széles karima fut kö- 
rül ; egy későbbi crater beomlásának maradványa, mely 
mintegy karzatot képez e kietlen amphitheatrum körül. 
E karzaton álltak sorban az aruacanok vénjei, köztük Bria- 
Eocca, a király. 

E karzatról ismét egy alacsonyabb fólkaréj hajlott alá, 
lépcsőzetes szállapodással, mel3aiek fokain roppant nagy 
vörös cserép-korsók voltak elhelyezve sorban ; némelyik- 
nek nyílása erősen lekötve kaucsukkal, mások ismét egé- 

szen nyitva. — Olyanokat, a mik le voltak kötve, száznál 
többet számlált meg a néger. 

A mint a foglyokat Bria-Eocca elé hozták, az két üres 
cserép-korsót állíttatott melléjük, s a két fehér fogolyt két 
oszlophoz kötöztetve, egy hosszú síppal átütteté szíveiket, 
hasonlatossal azokhoz, a minőket a hevéa fákba ütnek, 
midőn nedveiket lecsapolják. — A két spanyol vére ki- 
csorgott a cserépkorsókba ; hulláikat lelökték a mélységbe. 

Akkor a két cserépedényt levitték a többiek sorába, s 
ott hagyiák. 

Kevés idő múlva azokból a sűrű sejtalakú lyukakból 
apró sárga kígyók kezdtek előbújni ; színükre, alakjukra 
nézve olyanok, mint egy szivar. — Tudatlan utazók gyak- 
ran megcsalják magukat velük; azt hiszik, elvetett szivart 
találtak a földön, lehajolnak érte, az pedig a halál ; egy 
csípés elég belőle. E gonosz kis férgek ezrenként tódultak 
a korsókhoz, mikben a vér volt, s becsúsztak azok nyila- 
sain. Mikor azután megteltek az edények, akkor két indus 
óvatosan közehtett hozzájuk, s szájaikra hirtelen egy-egy 
kaucsuk tömlőt vonva, bezárták azokat. 

Kérdés volt róla, hogy őt is megöljék, de Bria-Eocca azt 
mondta, hogy a fekete vére nem jó, s élve hagyták ; de meg 
kellett neki esküdnie a nagy Mahu-Mahura, hogy senki- 
nek arról, a mit látott, szólni nem fog ; különben egy na- 
pon az aruacanok eljönnek érte tízezer emberrel, s akkor 
nem nézik : ki fehér, ki fekete ? 

így eresztették vissza az elébbeni utón ; ők maguk merre 
jutottak ki a craterből, arról semmit sem tud. 

Természetesen, hogy az egész rémmeséből egy szót sem 
hittek el a négernek, bizonyosan ő maga ölte meg útitár- 
sait, s most vad eszével csodatörténeteket gondol ki. Ha- 
zugság az egész. A boldogtalant karóba húzták Sant-Jago 

alatt. 

* * * 

Eég el is felejtették a néger meséjét Chiliben. Valdivia 
visszatért Peruból dicsőséggel és kitüntetésekkel elhal- 

mozva, 8 békében élt saját nevét hordó városában. Har- 
czosait felosztá helyörségül szerteszét fekvő városai és 
telepítvényeibe, alig tartott maga körül többet háromszáz 
férfinál ; azok is egészen kijöttek a fegyverforgatási gyakor- 
latból, annyira nem volt semmi tennivalójuk. 

Egy éjszaka, legnagyobb csend és béke idején, egyszerre 
vad riadal ébreszté fel Valdivia lakosait; a körülfekvő 
halmok minden oldalról szilaj ordítást viszhangzottak alá, 
s a szerteszét felgyújtott külső majorok lángjánál ezer 
meg ezer vad tomboló alakot lehetett látni. 

«Az artiacánok jöttek vissza !» hangzott a rémkiáltás a 
városban fel Valdivia palotájáig. 

Igen, az aruacanok vannak itten, számot kérni, ki épí- 
tett itten várost atyáik sírhalmára ; és Bria-Eocca van itt, 
megkérdeni, ki ölte meg alattvalói ezreit, ki csókolta meg 
a szép Evoeva arczát? 

Oly véletlen, oly hirtelen lepték meg egyszerre az egész 
tartományt, hogy egyik város a másikat nem tudósíthatta 
a veszélyről; mire Valdivia kardját felkötötte, minden 
halom el volt foglalva a város körül a veres indiánok 
ezreitől. 

Csupán egy oldalon nem volt megszállva a város, mintha 
az indusok készakarva utat akarnának nyitni a spanyolok- 
nak a menekülésre. 

Ámde azoknak van eszük, hogy ki ne rohanjanak tíz- 
ezernyi dühödt ellenség közé a szabad mezőre, a hol azok 
mérges nyilaikkal közel érhetik őket, s felvontatták ágyúi- 
kat a falakra. Mit árthat azoknak a meztelen indus nyila? 

A közeli halmokat ellepték az indusok, ha ágyúik és 
bombáik volnának, szépen belövöldözhetnének onnan a 
városba. Valdivia harczosai nyugodtan néznek fel reájuk 
erős falaik tetejéről, nincs az indusnak ostromgépe, mely 
azokat megrontsa. 

Bria-Eocca sátora ott áll a város melletti pálmahalmon, 
holmagas sugár kókuszpálmák hajtogatják fejeiket ; onnan 
épen Valdivia palotájába látni, a kövezett udváxra. 

Az indus vezér parancsára nyőlcz fiatal pálinatörzs he- 
gyéről levágták az indusok a levélkoronát, s felül behasí- 
ták azokat néhány lábnyira; akkor hosszú háncskötelet 
hurkoltak a pálma tetejére, s annak másik végét egy korong 
körül tekerték : azután rudakat dugtak a korongba s el- 
kezdek azt hajtani. A háncskötél mindig lejebb húzta a 
pálma hegyét, a karcsú sudár meghajlott lassankint, szí- 
vós derekát ívalákúvá' görbítve, míg egészen lehajlott föl- 
dig. Akkor az indiánok szétfeszítek a fa hasított részét, s 
egy különös alakú cserépedényt dugtak közé, melynek 
kaucsukkal volt bekötve a nyílása. 

Akkor Bria-Eocca kivonta baltáját öve mellől s a meg- 
feszült háncskötelet egy csapással ketté vágta. 

A szívós pálmatörzs süvöltve pattant fel egyszerre a 
magasba, messzire kilökve a közbecsíptetett cserépedényt, 
mely zúgva repült ezer lépésnyi távolba, s ott esett le 
Valdivia piacza közepén. 

Azután a második, harmadik pálmatörzs röpíté el ve- 
szedelmes bombáit, azután egyszerre mind; és azután 
ismét újra kezdték, újra léhajták őket, új cserépbombákat 
röpítve belőlük a városba. 

Oh ez átkozott munka volt: a széttört cseréptömlőkből 
ezer meg ezer apró mérges kígyó ömlött elő ; fehér embe- 
rek vérétől dühösen, a rázkódástól bőszülten rohant a vé- 
dőkre, kiknek fegyvere hasztalan volt ez átkozott apró 
szörnyetegek ellen. A vérszomjas pokolférgek felfutottak 
a ló lábain, bebújtak a pánczél alá, ott is megölték a 
lovagot, széthemzsegtek az utczákon, eláradtak a házakba, 
megölve gyermeket, asszonyt, ki előlök futni nem bírt. 

Egy óra múlva Valdiviának több halottja volt, mint har- 
czosa ; maga is kétségbe esve kapott lovára s száz fegyvere- 
sével kirontott a Sant-Jago felé vezető kapun, a mit az 
indusok szabadon hagytak. 

Egy diadalordítás hangzott füleibe; a szemközt levő 
őserdő száz helyen meggyulladt, s Valdivia egyszerre körül- 
fogva látta magát ; hátul a bőszült indusok, elől az égő erdő. 

12* 

Kísérői ijedten futottak vissza, inkább óhajtva a harcz- 
ban elesni, nem esni el ingyen ; de Valdivia jobbnak tartá 
merészen belerohanni az égő erdőbe s a tűztengeren vágni 
keresztül magát, vagy ott elégni. 

Az indusok az égő erdő széléig üldözték, ott, a mint 
látták, hogy vakmerően bele nyargal az égő erdőbe, vissza- 
maradtak tőle. 

Csak egy ember üldözte őt oda is, Bria-Eocca. A spa- 
nyol ló nem félt a tűztől ; égő lombok hullottak tűzesőben 
fejeikre, zsarátnak lángolt lábaik alatt, s a két ló szilajon 
vágtatott egymás után. 

Valdivia hátra sem pillantott, észre sem vévé, midőn 
az indus hosszú szigonyos dárdáját hátulról testébe taszítá, 
hogy mikor visszarántotta, a szív is kiszakadt utána. 



Valdivia városa helyén ismét fekete szérű támadt, le- 
égett házak szérűje s Bria-Eocca palotája helyén nem 
volt semmi más palota. 

Itt e fekete, letarolt helyen tartott ünnepet Bria-Eocca 
a megsértett Morinka istennőnek tíz évi gyászolás után. 

Odahozatta Evoevát is, megvetett nejét, kire tíz év óta 
rá nem nézett. 

Akkor megcsókolá őt orczáján, megölelte és adott neki 
ajándékba egy csengő dobot, egy csont fuvolát és egy ser- 
leget tele pálmaborral ; és azt mondta neki : 

— Örömnap van ma, Evoeva! Ma tánczolj, ma danolj, 
ma igyál ! Verd a dobot, fújd a sípot, ürítsd ki a kely- 
het ; — ez a dob Valdivia bőre, ez a síp Valdivia csontja, 
ez a kehely Valdivia feje ! 

Az aruacanok országát máig sem hódítá meg senki. 

31. 

A MENNYEI PAEITTYAKÖVEK. 

(Debreczen városa krónikáiból.) 

Kuczuk nagyváxadi basa idejében sók veszedebnes na- 
pot kellett a jó Debreczen városnak kiállani. Ez a hóbor- 
tos török, mihelyt valami csekélységért megharagudott 
reájuk, azzal fenyegette őket, hogy az egész várost tűzzel 
vassal elpusztítja, férfiait levágatja, asszonyait rabul elviszi, 
kincseiket zsákmányra bocsátja, a város helyét sóval be- 
hinteti. 

A szelíd és bölcs birák eleinte szép könyörgéssel, jó szó- 
val kérlelték, ajándékkal engesztelték a hóbortos basa ha- 
ragját, egyszer azonban Dobozy István uram kerülvén a 
bíróságra, az maga is kurta nyakú, hamar tűzbejövő em- 
ber volt ; a mint egyszer valami hitvány ok miatt Kuczuk 
basa megint ellenük förmedt, azzal fenyegetvén a debre- 
czenieket, hogy majd rajtuk megy, ez azt izente neki visz- 
sza : «no hát gyere !» 

Kuczuk basa szörnyű méregbe jött erre, rögtön felülteté 
hadait, még éjjel megindult s másnap reggel ott állt Deb- 
reczen alatt: « no hát Itt vagyok ». 

A városnak nem voltak valami erős falai, sem árka, 
sem felvonó hídja; az egész védelme tizenkét rongyos 
toronyból állt, a mikben a polgárok a száguldozó tolvajnép 
ellen őrködni szoktak, vakolatlan téglaépítmények, náddal 
tetőzve, a miket az első ágyú-lövés halomba döntött volna ; 
hátúi rozzant falépcsőkkel ellátva, mik kívülről vezettek 
fel rájuk, mintegy folytatásul egy köröskörül járó fafolyo- 
sóban végződvén, a honnan be lehetett a toronyba menni, 
úgy, hogy ha a lépcsőt ellopták volna a torony mellől, 
senki sem tudott volna belőle kijönni többet. 

Minden ilyen toronyforma góré egy-egy kaput őrzött, 
tiszteletes távolban állván attól, hogy a netalán besiető 

ellenségnek útjában ne álljon; nehogy az bolond fővel a 
tornyot is elrontsa s újra kelljen építeni. 

E tiszteletre méltó őrhelyek biztos voltát semmi sem 
tanusitá annyira, mint az, hogy valamennyinek a hegye 
ki volt adva gólyafészeknek, a hol e jámbor állatok esten- 
kint féllábra állva, olyan hűségesen elkelepeltek óra hosz- 
szant, mintha ők őriznék a várost legjobban. 

Kuczuk basa úgy intézé a jövetelt, hogy egyszerre a 
város minden kapuját elállta seregeivel s minden vályog- 
torony irányába felállíttatott egy nagy kerekes ágyút, a 
mi meg volt töltve. így akart beszélni a debreczeniekkel. 

Jön azonban a városból hozzá nagy sietve egy Pánajoti 
nevű görög, a ki még Stambulból származván ide, Kuczuk 
basának régi jó ismerőse volt, s rendesen, ha a város taná- 
csának valami csiklandós izenete volt a basához, ezt küldte 
hozzá, jól tudva, hogy ezt nem húzatják ott mindjárt ka- 
róba. 

— No hát mit mondanak a debreczeni birák ? 

— Kegyelmes uram, bizony ez a Dobozy István kurucz 
ember ; a mint a te fenyegetésed megérkezett hozzánk, ö. 
rögtön minden fiatal leányt, asszonyszemélyt és gyerme.- 
ket szekerekre ültetett s elküldött Tokajba; azután páran- ' 
csőlátót adott ki dobszó mellett, hogy kinek mi értékes! 
jószága van, tépje szét, vágja le, vesse a kútba s a mint 
az ellenség megtámadja a várost, gyújtsák fel azt egyszerre 
negyven oldalról, vessenek tüzet minden templomba, 
toronyba, s aztán kiki fogja a dárda nyelét, vagy üljön a 
lovára, ha van, s majd akkor niegmöndja, hogy melyik 
kapun menjenek ki? Még pedig úgy elmenjenek innen, 
hogy soha képpel se forduljon senki Debreczen tájékára 
vissza, Kuczuk uram aztán feleljen meg majd a magas 
szultán színe előtt, ha kérdeni fogja, hogy hova lett a nagy 
Debreczen város? mely ennyi meg ennyi adót fizetett a 
portának hűségesen, a vezéreket ajándékozta emberül, a 
hadsereget tartotta Kszttel és takarmánynyal; ott dicse- 
kedjék el majd vele, hogy azt biz ő porrá égette s beve-. 

tette helyét sóval, Azon való haragjában, hogy rosszul 
égett a pipája. 

Ezt izente Dobozy István uram a basának s Panajoti 
azon módon elmondta neki szorul szóra. 

— Átkozott vastagnyakú kálomistája ! kiálta fel mérge- 
sen a basa, bizony még megteszi, a mit megmond. 

Aztán pedig arról csakugyan nem akart felelős lenni, 
hogy egy olyan várost, mint Debreczen, kiirtson a világ- 
ból, csupán úri rosszkedvének kihütése végett ; holott Deb- 
reczen olyan szükséges volt azon a helyen, hogy ha ott 
nem lett volna, magának a töröknek kellett volna oda 
egyet építeni. 

— Tudja jól a kutyaházi, hogy nem akarom a városát 
elpusztítani, azért mer velem olyan fennyen beszélni ; de 
kapjam csak ki ide a gyepre, tudom, hogy olyan utat tete- 
tek vele egy fekvő helyében, a miben feltörik a talpa. 

Panajoti erősen bizonyítá, hogy a debreczeni lakosság 
a legvégsőre van elhatározva, s a mint a basa egy trombi- 
tát megfúvat, vagy ágyút kilövet rájuk, ott minden lángba 
borul egyszerre, s az egészből senkinek semmi haszna 
nem lesz, minden drágaság el levén ásva a földbe, a nők 
és hajadonok szépe eddig túl van a Tiszán ; a férfiak pedig 
meg vannak dühödve, ki kaszát, ki kardott fogott, azok- 
kal is baj lesz elbánni, a milyen keserűségben vannak 
most. 

A basa átlátta, hogy Panajotinak igaza van ; most az 
egyszer a debreczeniek kifogtak rajta. Azért is újra vissza- 
hivatá a kapuktól feláUított csapatjait, befogatott megint 
az ágyúkba és azt mondta, hogy kegyelmet akar csele- 
kedni Debreczennel, csak legyenek bizton, nem bánt sen- 
kit ; ezentúl kegyelmesen fog velük bánni. Dobozy István 
uramat még külön meg is dicsérte elszánt, bátor maga- 
viseletéért s szavát adta, hogy e jeles tromfért soha sem 
fogja bántani, sőt akármikor valami baja lesz, csak folya- 
modjék ő hozzá, számíthat pártfogására ; ha pedig Váradra 
talál jönni, a^ ő házát ki n^ kerülje, ő bizonyosan nagyobb 

vendégszeretettel lesz iránta, mint Dobozy uram volt 
őhozzá. 

Azzal vissza ment Váradra ágyústul és seregestül rendén. 

A debreczeniek nagyot lélekzettek utána s mindenki 
dicsérte és magasztala biró uramat, a miért ilyen bátran 
a tiz körmére mert állni ; lám mégis csak a török látta át 
utoljára, hogy neki kell engedni. 

Kuczuk basa azonban alig érkezett meg Váradra, rögtön 
hivatá maga elé Badrul béget, az afrikai szerecsen lova- 
sok vezérét, s ilyen dolgot bízott reá. 

— Ma este, mielőtt lealkonyodik, felülsz ötszáz lovas- 
sal és megindulsz Diószeg felé. Valahánj" embert akár 
jövőben, akár menőben találsz, mindegyiktől megkérde- 
zed, hogy ez az út visz-e Nagy-Kállónak? azzal engeded 
futni. Ezt cselekszed, a míg éjszaka nem lesz, akkor egy- 
szerre letérsz a diószegi útról, belegázolva egy balfelől 
fekvő semlyékes rétbe, hogy nyomót veszíts ; mikor a sem- 
lyéknek végit érted, kijutsz a mezőre, ott találsz majd 
pásztorokat, a kik juhokat, ökröket őriznek, azokkal el- 
vezetteted magadat Létáig. Mikor a létai tornyokat meg- 
látod, a vezetőket vagdald le, s a helység alatt elvonulva, 
térj be a nagy erdőbe, abban az erdőben megint találsz 
mészégetőt, vagy csordapásztort, a ki úgy elvezet az erdő- 
kön keresztül, hogy elébb ki ne juss, mint a hol az erdő 
Hadházon felyül véget ér. Ott megint tedd el láb alól veze- 
tőidet és maradj lesben. — Holnap, vagy holnapután, 
vagy talán egy hét múlva — addig te az erdőből ki ne jöjj — 
látni fogsz négy vagy ötszáz szekeret Tokaj felől közelítni. 
A szekerek válogatott szép leányokkal és asszonyokkal 
lesznek rakva ; bizonyosan pénz és csecsebecse is van ná- 
luk elég; azokat mind egy lábig elfogod. Ha férfi van 
velők, azt vágd le ; a mi pénzt találsz náluk, oszd fel ka- 
tonáid között ; a népséget pedig hajtsd ide hozzám Vá- 
radra. Jól megértsd, a mit mondtam : a fejedet kezedben 
hordozod, tehát úgy vigyázz rá. 

Badrul bég megérté a parancsot és távozott. A szere- 

csen vezér olyan ember volt, a kire ilyesmit rá lehetett 
bízni, mert képes volt erdőn, mocsáron keresztül az egész 
országot végig utazni, s lováról le nem szállni, míg külde- 
tése helyére nem jutott ; ott pedig étlen-szomjan hetekig 
elácsorogni lesben s a rábízott parancsot az utolsó nyak- 
levágásig végrehajtani híven. 

Kuczuk basa magában beszélgetett a debreczeniekkel : 
« nevettek ugy-e? kaczagtok? örültök? no csak ti nevesse- 
tek ma eleget; majd mindjárt eljön rátok a sírni való nap». 



Tokaj felől a széles országúton egy hosszú sor szekér 
közeledik Hadház felé ; ez a debreczeni hölgykaraván. 

Ötszáz szekér egymás hosszában, csupa asszony és 
leánynép, egyetlen férfi sincs közöttük, akkora sem, a 
mekkora az ostort fel tudná emelni : maguk hajtják az 
asszonyok a lovakat is ; a kit pedig az Isten férfinak terem- 
tett köztük, annak meg le vannak a kezei kötve szépen a 
pólába, mert annak még kis baba a neve. 

Ennyi asszony, ennyi leány egy csoportban ! Képzelhető 
az a jó kedv, az a lárma, a mit az úton elkövetnek ; mind- 
egyik beszéli a másiknak, hogyan hajtotta el biró uram a 
törököt a város alul; milyen szépen ráijesztetett; van 
rajta, lesz is rajta egy hétig elég mit mesélni ; oh a veszély- 
ből kiszabadult szívek phantásiája gazdag. 

Egy-egy kocsin csupa fiatal leány ül, azok előre hajta- 
nak, s elkezdenek valami méla ősrégi dalt, a mit azon 
időkben énekeltek a Tiszától Moldováig ; talán azt, hogy : 
(íPördik a kacsa. Fekete tóba. Készül anyjához, Lengyel- 
országba*, vagy pedig azt a másikat : «Ha kérdik, hol va- 
gyok ? Mondjad hogy rab vagyok. Kezemen lábamon Vas 
békót hordozok)). Ez a nóta vala akkor nagyon nagy divat- 
ban, tudja Isten! olyan szívből énekelte azt a szegény 
magyar ember. 

Akkor aztán az egész sor szekéren valamennyi leány 
rákezdte a nótát; majd felvették vele a nagy menyezetes 

eget; szegény kis pacsirták ott fenn a magasban nem 
győztek velük versenyt tilinkózni. 

Delelőre az egész karaván megállt a zöld halamnál, a 
mi ott van a sik rónában; ki tudja, ki rakta oda? a mi 
csontunk van-e benne, vagy a másé? bizonyosan csak a 
mienk, mert körülötte olyan puszta az egész vidék. 

Nincsen falu, nincsen város közelében, egy-egy tanya, 
boglyák-, kazaloktól körül véve, látszik itt amott, messze, 
kitérve egymásnak ; szántóföldnek sijics itt semmi híre, 
csorda-legelőnek van hagyva az egész határ. 

Csak a délibáb mutogat csodaképeket a láthatáron. Azt 
is megszokták már, senki előtt sincs hitele ; elöntheti hul- 
lámzó tengerrel a messzi láthatárt, senki sem vágyik 
abban megfördeni ; mutogathatja benne nagy erdők árnyé- 
kát, nem igyekszik felé senki, hogy ott kihűselje magát; 
városai, pialotái megszokott képek, a miket senki sem 
bámul már, s nem törődik vele, vájjon miféle ócska tün- 
dér mutogatja ott csoda hatalmát, józanabb emberivadék 
előtt, mely bűvészetét kitanulta? 

Pedig épen mai nap különös jó kedvében volt a déhbáb. 
Eitkán is süt olyan forrón a nap, hogy a föld felrépede- 
zik bele s az utolsó tófenék is cserepes hasábokra szárad ; 
egészen a délibáb tündéri örömeihez való nap. Egy csoport 
fiatal leány, az ábrándosabbak közül való, felmegy a zöld 
halomra, onnan nézi a légi tünemény csodáit. 

Köröskörül siető habokban ring a tenger, melynek nin- 
csen széle ; abból emelkednek ki koronkint az égre rajzolt 
árnyképek ; úszó kék szigetek, mik szemlátomást nőnek, 
magasulnak, zöld erdő, lombos fák ellepik partjaikat; a 
fák árnyéka ott látszik a vízben ; azután megint lejebb 
sülyed a sziget, a tenger hulláma dagad és összecsap 
végső pontja felett. Majd a másik oldalon tünedeznek elő 
nagy légi paloták, átlátszó tornyokkal, ködkék templo- 
mokkal, azokat is csak úgy hányja-veti e tünde tenger, 
mintha rajta úszkálnának, s ha rájuk unt, végtelen^romo- 
kat csinál belőlük ; tornyok, várak egymásra düledezve ; 

azután az is elmúlik, a^jzem nem lát egyebet a Yándor 
darucsapatnál, mely onnan jő erre csendesen. 

A leányok ott a dombtetői! magyarázgaták egymásnak: 
anézd! az ott épen. olyan, mint a Mttomyú templom 
Debreczenben.. Az meg ott szakasztott a nagy váradkapui 
őrtorony, még a te tej e is . olyan rongyos. » 

— Leányok ! leányok ! dorgálá őket egy fiatal me- 
nyecske, M a domb aljában szoptatta kövér képű kis fiát; 
nem jó az ilyennel tréfálni. Nem üdvösséges dolog a déli- 
bábban ráismerni valami házra. Azt a várost baj éri, a 
melyiket az _mutogat. Hagyjátok el az istentelen beszédet. 

— Nézd ! kiáltanak egyszerre valamennyien, s a szó el- 
halt ajkaikon, mindenki odatekintett, rémülettől és csodá- 
tól megigézett szemmel. 
; Mi támadt egyszerre az égen ? 

Hadház felől, a légtenger felett magasan egyszerre egy 
lovas férfi ködalakja rajzolódott a sápadt égre ; egy való- 
ságos lovas vitéz, puzdrával vállán, hegyes turbánnal a 
fején, keze csípejére téve, az egész alak szívdöbbentő 
óriási mérvben emelkedve a láthatár távolába fel, a ló 
lábai nem érték a földet, alattuk keresztül lehetett látni 
az eget, az egész, mintha egy fegyveres fantomnak a 
halványsárga égre vetett világos* kék alakja volna. 

— Jézus Krisztus, ne hagyj minket ! rebegé a megrémült 
gyönge nép, e csoda tünemény láttára, minőt a természet- 
tudósok többször, több helyen láttak már, s azóta is min- 
dig magyarázzák, még sem tudják, hogyan, mikép? Távol 
álló emberi alakok képe odafenn úszik a légben, meg- 
nagyítva óriási ködszellemmé. Másik pillanatban új meg 
új alakok támadnak elő a léghuUámból, mind fegyveres 
óriások, némelyik csak lova derekáig áll ki a csalódi ten- 
ger színéből, másnak csak feje és válla látszik ki abból, 
azoknak árnyéka oda van nőve teste alakjához, két átellen 
összeragadt árnyék, felfelé és lefelé fordított fejek, karok 
és fegyverek ; egyszer ismét lassankint összeolvad az egész, 
s nem marad utána más, mint két széles küllő az égen ; 

két világos kék fényszalag ködös sárga mély alapon, a 
földből felfelé sugárzó. 

— Jézus Krisztus ! Jézus Krisztus ! török tatár leskelő- 
dik ránk, sikoltanak a némberek, összezavarodva, meg- 
rémülve, tanácstalan, védtelen a puszta síkság közepett. 

Az anyák gyermekeiket kapták öke, futottak velük sze- 
kereikhez, a szüzek elszórták drága kendőiket, fülönfüggői- 
ket, hogy a míg a rablók azokat felszedik, maguk elfuthas- 
sanak onnan. Mindenki azt hívé, hogy már itt a veszede- 
lem a nyomukban. «E1 innen, el! a böszörményi útra ! 
Fussunk a nyomáson keresztül! Siessünk! siessünk !» 

A szegény kétségbeesett had rémülten tért félre az 
útról ; a szekerek lóhalálában futottak végig a száraz me- 
zőkön, merre semmi út sem vezet ; nem énekelt most már 
senki, még zsoltár sem jutott eszükbe, csak úgy titokban 
sóhajta fel egy-egy áhítatos szív, a mint hátra nézett a 
félelmes távolba s onnan fel a bizodalmas égre: «te fel- 
séges úr Isten odafenn, ki elárulod csodaképen gonosz 
ellenség leseit előttünk : oltalmazz meg minket, szegény 
gyönge szolgálóidat gonosz üldözéseiktől, kiknek nincsen 
bizodalmunk senki másban, egyedül csak te benned, úr, 
menybéli Isten!)) 

És az úrnak valóban még több .csodatétele is volt e 
napra. 

A mint a futó nők egyre tekingettek félelmesen hátra, 
egyszerre eltűntek a játszó tünemények az égről és föld- 
ről ; a szétrebbent délibáb után élesen kilátszott a láthatár, 
a mint ég és föld elválik egymástól, s a hadházi nyírerdők 
halaványan kéklenek a távolban. Az égre éles ezüst sze- 
gélyű fellegek emelkedtek e táj felől, mintha roppant hab- 
buborékokat fújna a vihar sebesen fölfelé; lassankint mind 
jobban elborult a láthatár; sötétkék fellegek tódultak egy- 
más hegyén hátán, valami nehéz hang úgy zúgott a távol- 
ból, mintha azt mondaná: « fussatok, fussatok!* 

A szekerek vágtatva csörömpöltek a böszörményi ha- 
tár felé. 

Badrul bég két nfip óta áll már lesben a hadházi erdők 
között. Mindent, a hogy Kuczuk basa rábízott, végrehajtott 
azon módon. A kitől útbaigazítást kért, azt a szolgálattétel 
után levágta, hogy el ne árulhassa; minden csapatnak 
azon a helyen kellett maradni, a hol megállítá, senki sem 
hagyhatta el az erdőt ; s ha valaki a környékből véletlen 
odavetődött, az mielőtt egy kiáltással elárulhatta volna a 
mit látott, meghalt; lelőtték nyíllal, a mi nem ad hangot, 
nem dicsekszik hős tettével, mint a nagyszájú puska. 

Senki sem árulhatta el őket, senki sem vihetett róluk 
hírt a debreczeni leányoknak, asszonyoknak. Hát az 
Isten ? . . . Ö meglátta és megmutatta őket délibáb tükrén 
keresztül a vesztükbe siető nőknek, s felfedé előttük az 
ármányos cselt jókor. Dicsértessék az úr neve! 

Harmadnap délben az erdőszélre állított őrök jelenték 
Badrul bégnek, hogy a pusztán a távolban egy hosszú vo- 
nal látszik porzani, mintha száz meg száz szekér jőne egy- 
másután. 

— Ezek ők! 

Badrul bég maga is feláUt egy dombtetőre, hogy oda 
lásson ; talán épen ő volt az a szertelen óriás, kinek köd- 
képe először megjelent az égen, puzdrával a vállán, hegyes 
turbánnal a fején. 

Azok ők! Csak hadd jöjjenek közelebb! Senki sem 
figyelmeztetheti őket a veszélyre, — senki. 

Egyszerre azonban megáll a közeledő porvonal, néhány 
pillanatig elpihen, azzal egyszerre sebesen elkezd oldalvást 
tartani, s nem miként az elébb, halkan közeledve, hanem 
nyargalvást fut oldalt az avarnak. 

Badrul bég dühödten tekinte széjjel : «Ki árulhatott el 
bennünket előttük ?» 

Mintha egyszerre válasz jönne kérdésére, megzendül az 
erdő ; a magas szál nyírfák zúgni búgni kezdnek ; vesze- 
delmes vihar támad fel a síkon, süvöltve, bömbölve és 
sárga porköddel eltöltve a körül látszó eget. 

Badrul bég nem szokott a vihartól félni; ezt nemis en- 
gedte meg neki Kuczuk basa. 

— Előre a dárdát, kiálta lovasainak, jó a dárda hegye 
a vihart hasítani, utói kell érnünk a menekülőket ! ki a 
síkra ! 

Hah, de ott a síkon más úr parancsol most! A rónán 
keresztül, épen az üldözők és üldözöttek között, ott nyargal 
végig a vihar menyasszonya, a szilaj forgószél, ez a karcsú 
tündér, a ki délczegen tánczol végig a sima rónán, üstökös 
feje a felhők között, mintha szétzilált haja repkedne ott, 
lábai mint az orsó pördülnek a porban; hajlik jobbra; 
hajlik balra, karcsú derekát hajtogatva, s daczos fejét 
emeli mindig magasabbra ; jaj a törendőnek, jaj a veszen- 
dőnek, a mi most hozzá közeljut, azt megtépi, elszórja ; 
háztetők, kazalok, kifacsart élőfák csak úgy tánczolnak 
köntösének szilaj forgásától, felviszi őket az égig, s onnan 
visszaszólja bőszült szeszélyében. Utána jő morogva, dü- 
börgve a haragos vőlegény, a viUámló zivatar, ki kergeti 
daczos menyasszonyát ; tűzkorbács a kezében, azzal veri 
majd meg, ha megkapja. Ah a tündérek szerelme szörnyű ! 

Badrul bég csapatját olyan porfellegbe borítá egy pilla- 
nat alatt a forgószél, hogy' senki sem tudta többé, merre 
van előre, merre hátrafelé? A lég elvakult; egyik lovas 
nem látta a másikat a. felkavart portól, melynek sötétjén 
még a villám sem birt keresztül rémleni, csak közeledő 
menydörgése hallott, a mint hömpölygött az égen, ren- 
gette a földet, s el-elnémítá a szél szilaj vihajgását. 

Badrul bég alatt ágaskodott a paripa, fejéről elkapta a 
szél a turbánt, dárdájáról letépett minden lobogót. 

— Héj te Isten, magyar Isten ! ordíta a szerecsen öklé- 
vel fenyegetőzve az ég felé, pártját fogod a magad népé- 
nek, de azért mégsem mentheted meg őket tőlem ! 

A mint e vakmerő istenkáromlást kimondá, abban a 
perczben úgy sújtotta meg vállát valami kemény test, 
hogy karja bénultan hanyatlott alá. 

Mi volt az ? 

Semmi sem más, mint egy nagy jégdarab, a mi izenet- 
képen jött a többi előtt, utána ropogva, dörögve ereszté 
meg a meny sújtó parittyáit ; ormótlan jégdarabok kezd- 
tek sűrűn paskolni az égből, némelyik olyan, mint egy 
madártojás, más, mint egy átlátszó dió, másik, mint a 
szeges buzogány feje, tíz kisebb egymásba nőve, közte 
fontot érő öldöklő darabok ; a villám harsogott szakadat- 
lan egyik ég sarkától a másikra küldve izenetét; a jég- 
paskolta föld a távol síkságon messze olyan hangot adott, 
mintha el akarna sülyedni a rászakadó égtől. 

— Allah kérim ! Allah ekbér ! kiáltozák a martalóczok ; 
hasztalan futva az üldöző jégparittyák elől, a mik ijesztő 
sietséggel ütötték őket minden oldalról : a megriadt pari« 
pák kínzott nyerítése még rémületesebbé tévé a riadalt, s 
a kinek szive volt még, azt megkereste a lecsapkodó villám, 
mely sistergő fejével oda vágott közéjük, bevilágítva a sűrű 
jéghullást, mintha millió gyémántteke és ezüst golyó omolna 
onnan felülről alá. 

— Nincs menekülés, egyedül az úr Istennél ! ordíták a 
törökök, s rohant, kit merre a lova vitt ; egy rész az elha- 
gyott erdő felé ; azt széltördelte sudarak, kifacsart szálfák 
fogadták, más előre nyargalt, bele iramodva ^ fellegszaka- 
dástól megáradt söppedékes érbe, mely egy óra alatt szá- 
guldó folyammá áradt ; néhány a vihar elől futva, épen 
annak útjába került s verette magát mérföldekig. Mire a 
zivatar elhúzódott, Badrul bég nem találta több lovasát 
ötvennél. 

Vagy húszan ott feküdtek holtan, itt-amott elszórva, 
iszonyú sebekkel homlokaikon, betört tarkóval, zúzott 
bordákkal ; némelyt lovastul agyonvert a jég ; mást úgy 
eltemetett, hogy csak a kitett keze látszott ki belőle. Az 
egész rónaság pedig olyan képet mutatott, mint egy puszta, 
a mely végig van hintve apróbb-nagyobb kavicsokkal, a 
mik olyan fehérek és olyan hidegek. 

Az aethiopi pálmaszilvás puszták fiai soha sem láttak 
még jeget. 

— íme csodák történnek a földön, monda csüggedten 
Badrul bég. Ki harczolhat az ég ellen? A magyarnak külön 
Istene van, a ki csodákat tesz a kedvéért. Allah oltalmazzon 
bennünket idegen Istenek haragjától. 

Nem volt azonban bizonyos felőle, vájjon Kuczuk basa 
hajlandó lesz-e neki majd elhinni, ha ily vert haddal visz- 
szatér, elszalasztva a menekvő asszonyokat ; elhiszi-e mon- 
dására a csodát ? a mihez hasonlónak soha igazhivő még 
hírét sem hallá. 

Szavainak bizonyságára semmi sem volt olyim eleven 
tanú, mintha azon vasládákat, miket a végett hozott ma- 
gával, hogy az elfogott asszonyok ékszereit azokba zárja, 
ezúttal megtölteti amaz égből hullott parittyakövekkel, 
miket látva, a basa hitelt adand a mesével határos rém- 
eset elmondójának. 

Tehát szépen megtöltete színültig négy ládát a jéggel, s 
azokat párjával lovak hátára kötve, maga után indittatá. 
Nagyobb biztosság kedveért minden láda kulcsát magához 
vette, s viaszszal lepecsételé nyitjáikat. 

Két nap tartott neki Váradig vissza utazni; azalatt 
szállinkozó hadai összevergődtek körüle, kinek csontja 
törve, kinek feje zúzva, kék, zöld folt nélkül egyetlen 
egy sem. 

Ez alatt reggeltől estig jó forró nap sütött rájuk. A vas- 
ládákból alul csurgott a víz, felül a gőz párolgott egyre. 
Nagy- Váradon zúzott karral, alázatos fővel lépett Kuczuk 
basa elé a szerecsen bég s elmondá neki a történetet, még 
akkor is reszketett bele. 

Kuczuk basa haragos arczot csinált a meséhez ; egy szót 
sem akart belőle elhinni, bizonyságul Badrul bég előhozatta 
vasládáit s kérte, hogy tekintse meg saját szemeivel az ég- 
ből hullott parittyaköveket. 

A mint a pecséteket feltörte, a zárakat felnyitá: ime 
nem volt a ládákban senuni. Még csak híre, nyoma sem 
az égi parittyaköveknek. 

Badrul bég megszaggatá keblén köntösét. 

— Allah kegyelmes ! íme a magyarok Istene a bezárt 
ládákból eltünteté a köveket, mikkel vitézeimet agyon- 
verte. 

— Gyáva nyomorult! kiálta rá Kuczuk basa, ki az 
egészből nem hitt semmit, sok lúd ebet győz : bizonyosan 
ama daliás asszonyok vertek úgy meg benneteket. 

Azzal kiviteté maga elől Badrul béget s felakasitatá 
kapuja elé, ott függött estig. A szerecseneket pedig, a kik 
vele voltak, megtizedeltető, a többieknek levágatta fél 
fülét s így küldte le Belgrádba. 

A debreczeni hölgyek pedig épen és bántatlanul jutottak 
kedveseik karjaiba vissza. Kuczuk basa soha sem hitte el 
nekik, hogy nem ők páholták el olyan kegyetlenül Badrul 
béget s azon naptól fogva kezdte őket nagyra becsülni. 

Ilyen történet vagyon megirva nemes Debreczen váro- 
sának tanácsi jegyzőkönyvében .; te, ki azt olvasod, gon- 
dold el magadban, hogy most is él még az az Isten, a ki 
az ő híveit meg tudta védelmezni mindig magas meny- 
ből — s keze most sem rövidült meg. 



JOKDAKI FEJE. 

El volt vesztve minden : a harczok dicsősége, a honfiak 
reménye, a szent sereg virága, minden, minden lehullott 
a dragasáni ütközetben, mely Moldova erejét letörte, s 
ismét a magas porta küszöbe alá hajtá. 

Harminczhárom ifjú bajnok a szent csapatból, kik a ke- 
reszttel keblükön harczoltak a hitért és hazáért, keresztül 
törte magát a jancsárok sorain s elmenekült a hegyek közé. 

Mind olyan fiatalok ; az egész sereg vitézei között egy 
sem volt a tizennyolcz éven felül : maga Jordaki, a vezé- 
rek legbátrabbika, csak tizenhetet számlált még. 

Mikor veszve volt az ütközet, Jordaki leszakítá a sza- 

Jókai : Dekameron. L 13 

badságért küzdők zászlójáról a lobogót, körülköté derekán 
öv gyanánt, egy kardot az övébe szúrt, másikat kezébe 
fogta, s azt monda társainak : « utánam !» és a körülözönlő 
jancsárok közé rohant. 

Mikor keresztül vágta magát és visszanézett, csak har- 
minczketten követték, a többi elmaradt halva. 

De a harminczkét vitéz ki tudta szabadítani vezérét a 
tengernyi had közül, s mi több, magával hozta, kit a csata 
folyamában foglyul ejtett, a daliás Tyndari béget, a szultán 
legifjabb vejét, ki lelőtt lova alá szorulva, elnyomatott a szent 
csapat vitézei által, s kit a legfőbb küzdelem közepett sem 
bocsátanak el magoktól a menekvők, hanem magukkal 
ragadták a hegyek közé, miknek ismeretes szakadékai egy 
pillanatra menedéket nyújtottak nekik. 

A győztes spahik estig üldözték őket ; ha egy perezre 
leültek pihenni a szikla alá, mely nyughely és rejtő fal 
volt rájuk nézve, már a másik pillanatban ismét tovább 
futni kényszeríték az üldözők felhangzó kiáltásai, kik erő- 
feszítve rohantak a menekvők után, jól tudv^, hogy Tyn- 
dari bég is közöttük van. 

A nap letűnt már, de helyette feljött az áruló hold, mely 
bevilágítá az egész tájat, elrabolva a menekvőktől az éj- 
szaka áldott sötétjét; a jancsárok bőszült csapatja, mint a 
menekvő őzet, úgy verte fel őket menedékeikből. 

A dragasáni hegy kettős orma között egy fekete épület 
toi*nyai rajzolódtak a holdvilágos égen, a legmagasabb to- 
rony tetején látható volt a kettős kereszt, a szélső két 
ablakból gyönge gyertyavilág sugárzott a holdvilágon ke- 
resztül. 

Ez épület volt a zeki zárda. 

Kegyes szüzek világtiltó laka; ha ennek kapuját elér- 
hetik a menekvők, akkor legalább megpihenhetnek — 
holnapig, mert hiszen a szent hajadonok nem tarthatják 
zártan a kaput a szent sereg végvitézei előtt, s ha kell, meg 
fognak tudni halni velük együtt. 

A zárda tornyából melancholicus ringassál hangzott alá 

a lélekharang csengése: ((halott van a zárdában)), monda 
egyik vitéz a másiknak, ((majd lesz több is)). 

Épen bevégzé a csengetyíí szomorú mondanivalóját, 
midőn Jordaki megzörgeté öklével a zárda ajtaját. 

— Ki jön ? hangzék belülről. 

— Jordaki és a hetairia. 

A kapu kinyilt e szóra, tisztes agg hölgy fogadta a be- 
lépőket, fehér talárban, fekete skapularé a fejéri; a zárda 
apátnője. 

— Jókor jöttél, légy üdvöz, szólt az apátnő Jor(iakihoz. 

— Eosszabbkor nem jöhettem s üdvtelenebb nem lehet- 
nék, felelt ez keserű szóval. 

Társai utána léptek a benyitott ajtón, az apátnő szám- 
lálta őket. 

— Csak harminczkettő ? Hát a többi ? 

— Otthon van már ! szólt Jordaki, felmutatva az ég felé. 
Az apátnő felvezette a hetairia vitézeit a lépcsőkön ; a 

refectorium nagy ajtajánál megállt és újra monda Jor- 
dakinak : 

— Légy üdvöz, jókor jöttél; a leány, kit tegnap ide 
hoztál, ma meghalt szenvedés nélkül. 

Jordaki keresztet vetett magára ájtatosan s halkan fel- 
nyitá az ajtót. 

A terem közepén feküdt ravatalon a halott. Szép fehér 
jelenet egy másik világból ; kézzel tapintható lélek, a kit 
lát még a szem, az ajk érzi hidegségét, mikor megcsókolja, 
pedig a szív már tudja, hogy az messze, messze, egy másik 
csillagba ment elvándorolni, s nincs közöttünk többé. 

Jordaki odament a szép fehér halotthoz ; az is gyermek 
volt még, alig lehetett tizenhat éves s leborult annak hideg 
keblére és úgy maradt sokáig. Testvére volt a halott ; míg 
élt, Irénének hívták. 

Az a másik ifjú, a ki szemeit le nem birja venni a halott 
arczárói, Mariotis Naszta; eljegyzett vőlegénye a néma 
mátkának ; egyenkint végig nézi annak minden vonását, 
szemöldeit, szép ajkait, mintha azt hinné, hogy az által 

megóvja őket az enyészettől, vagy tán arra gondol, hogy 
ha az ember sokáig nézi kedves halottja arczát, maga is 
meghal bele. 

Két szál gyertya ég a halott fejénél, harmadik a hold- 
világ, mely az ablakon besüt; négy apácza halotti zsolosmát 
énekel a térdeplő előtt. 

A halotti ének közepett lövés dördül el odakünn s a 
festett ablak üvegcserepei csörömpölve hullanak be. A jan- 
csárok, a spahik körül fogták a kis zárdát. 

Jordaki fölemelkedett szép fehér halottja kebléről, meg- 
szorítá Mariotis kezét s minden beszéd nélkül indult kiki 
az ablakhoz. 

Nyolcz ablaka volt a zárdának : két-két ifjú helyet foglalt 
minden ablak mellett, másik kettő fegyvert tölteni állt 
készen ; így kezdték el a harczot. 

A fegyver ropogott künn és benn, sok jó török vitéz el- 
hullott már a zárda körül, a ki azt hitte, hogy győzelme 
napját megérte ; a jancsárok nem birták a zárda ajtaját 
betömi, a hány oda ért, a hetairisták golyói mind meg- 
ölték. 

A vad viadal közepett az apáczák csendesen éneklék a 
kyrie eleysont. 

Éjfélig négy rohamot vertek vissza az ifjak s a törökök 
átlátták, hogy a kétségbeesettek nagyon drágán adják vérü- 
ket, azért leküldték Dragasánba ágyukért. Majd az ágyuk 
elvégzik a nehéz munkát, az apraja jut a kardnak és a 
handzsárnak. 

Két csatakigyót láttak nem sokára a hegyi úton felvo- 
natni a zárdabeliek ; azokat Girlet aga, az ő véres ellen- 
ségük kiszegezteté egy átelleni dombra, s trombitaszó 
mellett felszólítá az ifjakat, hogy ne védjék magukat hiába; 
adják ki fegyvereiket és a szultán vejét Tyndari béget, ők 
maguk kegyelmet kapnak, 

Jordaki ekkor karon foga Tyndari béget és levezeté őt a 
zárda sírboltjába; ott egy kőkoporsót felnyitva előtte, mu- 
tatá neki, hogy az tele van lőporral. 

— Most eredj fel a zárda tornyába és szólj le onnan a 
bégnek. Mondjad neki, hogy magunkat meg nem adjuk, 
sem kényére, sem kegyére. Hanem ha azt akarja, hogy 
téged életben bocsássunk el innen, távozzék el a zárda alól 
minden hadával, hogy mi elmehessünk békén, te pedig itt 
maradj utánunk. Ha azonban egy lövést tesz ágyúival e 
zárda ellen, én ez épületet Veled és velünk együtt a leve- 
gőbe röpítem. Úgy beszélj hozzá, a hogy életed kedves. 

Tyndari bég felhagyta magát vezettetni a zárda tornyába 
s onnan kiálta le az agának : 

— Vitéz Girlet aga. A te dolgod nem mentegetni az én 
életemet, hanem legyőzni az eUenséget. Azért semmiképen 
ne merészelj az én életem miatt alkudozni a lázadókkal, a 
mi neked nincs megengedve, hanem támadd meg őket 
bátran, gyávák ők és meg vannak rémülve mind 

A többit nem mondhatta el ; egy lövés onnan alulról 
Jordaki fegyveréből ketté szakítá szájában a szót és szivé- 
ben az éltet; Tyndari bég holtan esett le a toronyból; a 
szultán leánya özvegyen maradt. 

Girlet aga még sem lövetett a zárdára ; most már épen 
nem lövetett. Nem akarta elleneit azon dicsőségben része- 
sítai, hogy a harczban essenek el. Elve akarta őket elfogni. 
Valami látványnak kell lenni a Hebdomon palota előtt, a 
mire tartogatta őket. 

A Hebdomon tér sok vitéz görög és oláh fejét látta az 
igazság sátora elé gördülni ; Jordaki és társai nem lenné- 
nek ott az elsők. A harczban kifolyt vér kárba megy, de a 
vesztőhelyen elfolyónak cseppjeit aranynyal mérik. Girlet 
aga kimélte a lázadókat. 

Ismét trombitás hirnököt külde a zárda kapuja elé s azt 
izené az ifjaknak : 

— Vitéz hetairisták. Girlet aga kegyelmet és szabad- 
ságot ád tinektek, ha kiadjátok magatok közül a vezért, 
Jordakit. A többi élve elmehet. 

Harminczkét golyó egyszerre zúzta össze a hírmondót : 
ez volt a felelet. 

« Hozz még több ily izenetet » . 

Girlet aga még most sem lövetett ágyúkkal a zárdára; 

«Majd jobbat gondoltok reggelig, vagy egy hét múlva. 
Ha megéheztek, majd kiadjátok Jordakit.» 

Két nap közel sem ment a zárdához, csak messziről tartá 
azt bekerítve, hogy senki el ne szökhessek belőle ; harmad- 
nap elfogyott a zárdában minden eleség. 

Jordaki leviteté a sírboltba kedves halottját s azt monda 
a zárdanőknek és bajtársainak, hogy gyűljenek össze mind 
a főteremben, ha nincs más út a szabadulásra, mint az ég 
felé, ezt az utat megtalálják. 

Mindenki értette, hogy mit akar Jordaki ? Mindenki né- 
mán megszorítá vezére kezét, még a gyönge zárdaszűzek 
is, pedig tudták, hogy ez a halál kézfogója. 

Az volt a szomorú terv, hogy Jordaki lemenjen a sír- 
boltba. A zárdanők és férfiak odafenn elkezdenek éne- 
kelni ; mikor az ismeretes gyászdalnak vége van, akkor 
Jordaki az egész zárdát a levegőbe röpíti. 

Hát nem szép gondolat ez ? 

— A ki nem találja szépnek így meghalni : egyszerre, 
egy pillanatban, együtt szeretteivel, nem is a sírba menni, 
hanem a felhők közé temetni magát, az elmehet, nyitva 
előtte az ajtó, adja meg magát török kegyelemre. 

Mind hallgattak, mind maradtak, csak egyetlen egy vált 
ki közülök, a ki el akart menni, megadni magát török 
kényre kegyre : .... a fehér halott vőlegénye, Mariotis. 

— Mariotis ! kiálta fel arczát eltakarva kezeivel Jordaki. 
A legj óbbik vitéz ! Az én büszkeségem, a kit jobbnak tar- 
tottam magamnál. Mariotis adja meg magát egyedül? 
A vőlegény nem akar mátkájával együtt temetkezni ; az 
utolsó hetairista nem akar meghalni társaival ? Eredj és 
eltagadd, hogy közénk tartoztál. 

A halál vőlegényei, a halál menyasszonyai utálattal for- 
dultak el a kishitűtől, senki sem búcsúzott tőle. 

Az ifjú vőlegényt kitaszíták a zárda ajtaján, az pedig 
fehér kendőt lobogtatva futott a török aga sátoráig. 

Odaérve elszórta fegyvereit magától és sietve monda 
Girlet agának : 

— Kegyelmes úr, te bocsánatot Ígértél a hetairistáknak, 
ha Jordakit kiadják; ime tehát bocsásd őket szabadon, 
mert Jordaki én vagyok, de siess a kegyelemmel, mert egy 
óra múlva halottaknak küldöd azt. 

Ah, Iréné vőlegénye, a hetairia legjobb vitéze, legneme- 
sebb szívű, legbátrabb volt mindannyi közt : ő feláldozta 
magát Jordakiért és megmaradt társaiért. Odaveté ifjú éle- 
tét a vérpadnak, hogy ezeket megtartsa az életnek. — 
Azok pedig átkozták őt odabenn, s nevét kitörlek a hetairia 
sorozatából. 

Girlet aga örömében ötven fontos vasbilincset veretett 
az ifjú kezére s azonnal új hírnököt küldött a zárdához, 
függő pecsétes levéllel, melyben azok biztosítva voltak 
minden bántalom elől, mehet mindenki szabadon, a ki 
csak a zárdán belül van. 

Az ostromlottak bámulva vették e nem várt kegyelmet. 
Az oltalomlevél kezeik között volt; életet, szabadságot 
ígért nekik ; élet, szabadság, mosolygó szavak, a mik úgy 
csábítják az embert; sorba nézték a levelet, s minden szív 
elgyöngült bele. Jordaki lenn ült már a sírboltban, nem 
volt jelen, hogy széttépte s visszahajította volna a csábító 
írást. 

Jordaki lenn ült a sírboltban s hasztalan várta a gyász- 
éneket onnan felülről. A hetairisták megnyiták a zárda 
kapuját s kijöttek a védlevélben bízva. Odakinn lerakták 
fegyvereiket egy csomóba; — Jordaki hiába várta agyász- 
éneket. 

Mikor átadták fegyvereiket a hetairisták, akkor Girlet 
aga megkötözteté őket és bilincseket rakatott kezeikre. 

Azok az oltalomlevelet emlegették : a török aga neve- 
tett; hiszen nem érvényes az, kecskebőr helyett kutya- 
bőrre van írva, a pecsét rajta sem viasz, hanem csak 
kovász. Ti mind valamennyien a Hebdomon téren fogtok 
kivégeztetni, 

így jár, ki jobban bízik ellensége szavához, mint a kezé- 
ben levő kardhoz. 

A zárda apátnője ekkor arra kérte könyörögve a török 
vezért, hogy ha már megkell halniok, engedje, hogy halál- 
dalukat elébb elzenghessék egyszer az Istenanya képe 
előtt. Olyan szép dal ez, a milyet még török nem hallott 
soha. 

Girlet aga óhajtá hallani, milyen a gyaurok halotti dala? 
s megengedé nekik, hogy énekeljenek. Hallgathat-e egy 
muzulmán füle kellemesebb énekhangot, mint a gyaurok 
halálramenő énekét? 

Jordaki a csendes sírbolt közepén ült egyedül, felvont 
pisztolya kezében, fejét azon koporsóra hajtva, a melyben 
testvére nyugszik. 

Egyszerre távolból, enyészetes szomorú dal kezd hozzája 
lehangzani ; ez az, a mire várt ; a dal elhangzott csende- 
sen ; mikor az utolsó rithmusnak vége volt, a zárdát szét- 
veté a láng, odatemetve alá török harczost, gyaur fog- 
lyot .... 

Két hosszú hó múlt el azóta: a stambuli koródában 
egy nyomorék harczos nyitá fel két havi öntudatlan lét 
után szemeit ; az egész alak összetörve, zúzva, arcza is- 
merhetlenné égetve, az egész egy fájó tömeg inkább, mint- 
sem ember. 

— Ugyan soká aludtál atyafi ; szólt mellette a beteg őr 
törökül. 

— Hol vagyok? kérdi a beteg, bámulva jártatva szét 
szemeit. 

— Még most a földön, kicsi híja, hogy nem a paradi- 
csomban. Ez a stambuli kórház. 

— Honnan hoztak ide ? 

— A zeki zárda romjai alól. Ott feküdtél a romok közé 
temetve, a többi vitézekkel együtt : ruhád szerencsére le- 
égett; nem tudják, török voltál-e, vagy oláh? Ha oláh vol- 
tál, jól elhallgasd. 

A beteg elhallgatott, ö volt Jordaki. 

A koródában úgy bántak vele, mint török harczossal s 
gondját viselték. 

Néhány hét múlva lábaira állhatott; nyomorék volt, 
kezei összetörve, tagjai bénák; elbocsáták, hogy kolduljon 
az utczán. 

Elindult a nagy török városban, mankóján biczegve. 

Csak úgy homályosan élt lelkében valami borongós gon- 
dolat, hogy ő valaha hajdanában a hetairiát vezérelte; 
hogy egyszerre két karddal kezében harczolt száz ember 
ellen és nem győzetett le ; hogy egy pillanatban eUeneivel 
és barátaival egyszerre repült az ég felé, emberölő tűzláng 
között, és most itt jár a gyűlölt Stambulban, gyer- 
mektől kolduló nyomorék, minden utczaszegleten leülve 
a fáradságtól, mind a két kezében mankó ; idegen arczok 
csoportja szánakozva néz le rája. 

Nem kéregetett senkitől ; egy-egy könyörületes muzul- 
mán adott neki önkényt baksist. Észre sem vette, meg 
sem köszönte azt; azon gondolkozott, hogy talán nem is 
ő az a Jordaki, ki a hetairia vezére volt egykor. 

Midőn egyszer a méla őgyelgésben a Hebdomon palota 
terére ér, nagy néptömeget lát maga előtt, mely kiváncsian 
tolakodik a palota kapuja elé. Öt is magával sodorta az ár. 

Egy hírnök nagy dobszó mellett hirdet a tér közepén 
harsány szóval valamit. 

A nyomoréknak úgy tetszék, mintha saját nevét hallaná 
említtetni : figyelni kezdett a hírnök szavaira. 

— Muzulmánok ! Igazhitű népek ! Íme a nagyúr kegyel- 
méből kitétetett a palota kapujába a hírhedett lázadó vezér 
Jordaki feje, mely mai napon a díván parancsára levága- 
tott. Jertek és lássátok meg azt. Allah kegyelmezzen min- 
den igazhivőnek. 

Jordaki bámulva hallá e kiáltványt. Most még inkább 
szédelgni kezdett. — Jordaki feje a Hebdomon palota ka- 
pujában. — Jordaki feltámadva és mégis lefejezve, — e 
gondolatzavar megháborítá lelkét egészen. 

Odafurakodott ö is a kapuhoz : késő estig tartott, mire 
odáig tudott vergődni a csődülő néptömeg között. 

A kapu alatt bibor állványon volt egy szóles ezüst 
tálcza; azon egy fiatal ideálszépségu ifjú levágott feje, le- 
hunyt szempillákkal, félig nyitott ajkkal, de a szabadság 
nemes büszkeségével ráncztalan homlokán. 

Jordaki ráismert a főre : — Mariotisé volt. 

A hírnök recsegő hangja kiáltá a népnek minden óra- 
negyedben : 

— Lássátok a lázadó Jordaki fejét, mely a diván paran- 
csára levágatott. Allah kegyelmezzen minden igazhivőnek! 

Jordaki hallgatá — és hallgatott. 



27. 

ÉN LEHETTEM VOLNA AZ. 

HUMORESK. 

(Egy divatlapszerkesztö naplójából, a ki azért engedte ezt a tárgyat ne- 
kem, hogy ha ütleget kell érte kapni, kapjam én.) 

Valamelyik nap beállít hozzám egy borzas egyéniség, 
(megfordul nálam több is) teljesen mosdatlan, fésületlen 
és kef életlen állapotban; a hogy külső formájából kivehe- 
tém, ez már mind megtalálta azt az igazságot, a mi a borba 
van rejtve. 

— Ugy-e bár, nem tetszik engemet ismerni? 

— Bizony De bizony Bizony nincs szerencsém. 

— No nézzen meg jobban. 

— Úgy, igen is. No lám. Ettől a nagy hajától nem is- 
mertem meg. 

— Pedig tegnap nyirattam le. 

(Úr Isten, milyen lehetett, míg le nem volt nyírva.) 

— Ismerem, ismerem ; ugy-e bár kegyed a ... a ... a — 
Vilmos. 

— Igen is, az, — a Sándor. 

— Úgy, úgy, Gál Sándor .... 

— Nem, hanem Schirting Sándor. 

— Ah, tudom már, Debreczenből. 

— Nem, hanem Miskolczról. 

— Emlékezem. Iskolatársak voltunk. 

— Nem egészen. Hanem én ott laktam annak a háznak 
a helyén levő házban, a melyik háznak a helyén aztán a 
kegyetek háza épült. Emlékezik rá? 

— Cram fia, hisz annak száz esztendeje épen. Nem em- 
lékezem én abból az időből egyébre, mint hogy nem sze- 
rettem a lisztpépet, egyebet pedig nem tudtam enni, mert 
még nem volt fogam. 

— Pedig én nagyon jól emlékezem rá; én tanítottam 
kegyedet hintázni. 

— No isz ugyan jól megtanított, máig sem tudok. 

— Pedig hát lássa kegyed, kicsinyben múlt, hogy nem 
én vagyok ön, és nem kegyed én. 

— Nem tudom, melyikünk vesztene a cserével? 

— Kérem alássan, ne tessék izélni. En csak egy sze- 
gény imok vagyok, a kinek eléje teszik a beirt papirost s 
arról leírja a dolgot a másik papirosra. 

— Akkor én még rosszabbul vagyok, mert nekem elém 
sem teszik a beirt papirost, úgy kell leírnom a dolgot a 
másik papírosra. 

— Igen, de sokszor meg is szidnak érte. 

— Engem pedig meg is kergetnek érte. 

— Igen, de az ön nevét nagyon sokan ismerik. 

— Hát Sobri Jóskáét nem sokan ismerik? 

— De önnek csak mégis több pénze van, mint nekem. 

— Cseréljünk látatlanba adósságot. 

— Ejnye már ! De csak többet ér a feje, mint az enyim. 

— Nem ér bíz az, nézze, hogy elment a hajam, az öné 
mind meg van. 

— Persze. De a mi belül van. 

— No például, nyolcz fogamat húzattam már ki belőle. 
Tavaly karácsonyi meglepetésül egyszerre hármat, egy 
fájóst, meg két épet. Ezzel már most kevesebb van belüL, 

— No, de félre a tréfával. Én komolyan mondom, hogy 
kegyednek kellene én nekem lenni és én nekem ke- 
gyednek. 

— Hat hogy tévesztette el eképen a kvártélyozást a sors? 

— Oh uram, bolond história az. Ha elmondom, majd 
meglátja, hogy igazságom van. Volt nekem egy anyám . . . 

— Ugyan ne mondja ! 

— De bizony Isten, úgy volt. Volt nekem egy anyám, 
a ki igen szép leány volt maga idejében. Hanem én még 
akkor nem ismertem. 

— Ezt már igazán csodálom. 

— No hát régen, igen régen, kegyednek az édes atyja 
nőül kérette az én anyámat, azaz, hogy még akkor nem 
volt nekem anyám, még akkor leány volt. 

— Ezt egyelőre is tagadom. Az csak olyan mendemonda 
lehet. 

— No kérem. En csak tudom. Hiszen ha esze lett volna 
az anyámnak, hozzá is ment volna, de hát nagyon köny- 
nyelmű teremtés volt szegény, s engemet a könnyelmű- 
sége által többszörösen megkárosított. 

— Azt a többit szeretném hallani, ezt az egyiket hagy- 
juk abba. Tudja ön, erről a thémáról nem szeretem a hu- 
morizálást. 

— Hiszen kérem, én nem humorizálok, kegyed humori- 
zál, én siralmas történetet beszélek. Kegyed könnyen 
fütyörész, intra dominium van : főszolgabiró volt az apja. 
Igaz, hogy mikor az anyámat megkérte, még akkor csak 
esküdt volt. Hanem hát ez csak egy. Tessék csak hallgatni 
tovább. Másodszor megkérette egy indzseUér, a kinek az 
egyik fia most kétezer forint fizetéssel van a debreczeni 
vaspályánál, a másik tiszttartó herczeg Coburgilál, a har- 
madik gőzhajó-kapitány a tengeren. 

— Természetesen most ön volna az mind a három. 

— Igen. Hanem éhez sem ment. Harmadszor meg- 
kérette a mátyusföldi esperes, ahoz sem ment, ez is mást 
vett el, de ennek nem volt sem fia, sem leánya. 

— No azzal járt volna ön legjobban. 

— Nem azzal ; hanem negyedszer megkérette az anyá- 
mat ő nagysága Cserependy Perghő Boldizsár úr. Tetszik 
ismerni Cserependy Perghő Boldizsár urat? ugy-e bár? 

— Azt nem. Hanem Eákospalotai Hutiray Lukácsy 
Sándort. . . . 

— No no ; ne ismerne ön olyan derék nagy urat, mint 
Cserependy Perghő Boldizsár úr. 

— Nem előfizetőm. 

— Lássa, pedig annak a Tiszán túl ötezer hold földje 
van egy tagban, s nincs több egyetlen egy fiánál hozzá. 

— Hogyan? az szántja az egész földet? 

— No, ne izéljen. Lássa, az a fiatal ember most négy 
lovas hintóban jár; sokszor találkozom vele, s olyankor 
mindig eszembe jut, hogy nekem kellene abban ülnöm, én 
hajtanám azt a négy szürkét; én parancsolnék kocsisnak, 
inasnak, engem süvegelnének a vendégfogadókban; én 
utánam néznének a szép konteszek az ablakokbul, ha az 
anyám ilyen szörnyű módon meg nem károsított volna. 
Képzelje, már ki voltak hirdetve, gyűrűt váltottak, a ven- 
dégeket összehívták a lakadalomra ; meg volt irva a mo- 
ring-levél; csak egy hajszálon múlt, hogy nem én vagyok 
most nagyságos Cserependy Perghő Boldizsár úr örököse ; 
akkor egyszerre a lakodalom napján, egy órával az esküvő 
előtt elmegy az anyám a háztól egy német muzsikames-' 
térrel, s megesküszik vele. 

— Hát aztán ? 

— Hát aztán. Lehet ennél nagyobb baj én rám nézve? 
Ha a földesúrhoz megy, most egy dominiumot öröklök, 
úgy pedig örököltem egy hegedűt, meg egy halom hang- 
jegyet. 

— Ez igazán eredeti, hogy valaki ne legyen megelégedve 
az apjával. 

— Igen uram, de mikor válogathattam volna benne. 
Hiszen én tisztelem az apámat, jó ember is volt, de minek 
vette el épen az én anyámat? Ha meggondolja az ember, 

az igazán rettenetes dolog, hogy a fiak, a kiknek leginkább 
érdekükben fekszik, hogy ki fiai legyenek, ebbe épen nem 
szólhatnak bele ; mennyi ember változtatna a sorsán ez 
által. 

— Az igaz. Báró Sinának egyszerre annyi fia lenne, 
hogy számát sem tudná. 

— Nem úgy van ; de hogj legalább azok közül, a kik az 
embernek az anyját nőül kérték, ment volna ahoz, a ki- 
nek fiává lenni legjobban esnék az embernek; a sors lám 
jót akart velem tenni, kezemben volt a szerencse, candi- 
dálva voltam, s a hol van ni, egy könnyelmű lépés miatt 
elestem minden javamtól; nem az lett belőlem, akinek 
kellettem volna lenni. (Ki ne igazítsa valami philologus 
wkellett volna lennemw-re.) 

— Ön tehát személyével sincsen megelégedve. 

— Ugyan hogyan volnék, mikor minden héten három- 
szor eszem krumplit. Szeretném látni, hogy ha ön volna 
én, mit csinálna? 

— Hát legelőször is megmosdanám. 

— Ne bántson engem. Lássa én egészen elhagytam ma- 
gamat, mert nincs olyan porczikám, a mivel meg volnék 
elégedve. Haragszom a kezemre, mert olyan ügyetlen, 
haragszom a fejemre, mert semmit sem tudok megtanulni, 
haragszom még a hajamra is, mert nem birom simára 
fésülni, s mert tudom jql, hogy a képem nem szép, azért 
meg sem mosdom ; én nem adnék magamért, a hogy itt 
állok, egy hajító fát, s akármit csinálok, tele vagyok ezzel 
a gondolattal; irigykedem minden emberre, irigylem a 
nagy urak szép ruháját, a tudósok eszét, a költők hírét, 
az arszlánok daliás alakját, a napszámosok izmos karjait, 
a kereskedők bolond szerencséjét ; irigy vagyok a felesé- 
ges emberek boldogságára, a zsidó gyerekek jövendőjére; 
irigy vagyok minden emberre, a ki tud, tesz, és bír vala- 
mit, minthogy én magam semmit sem tudok, semmire 
sem vagyok képes és semmim sincs. És már most azután 
legyen gondom magamra ; de bizony sokszor, ha elfáradt 

a hátam a sok körmölésben, elgondolom magamban, hogy 
minek dolgozom én ? mit iparkodom ezt a silány egyéni- 
séget dédelgetni? nem jobb volna, ha úgy elhagynám ma- 
gamat, hogy a csizma leszakadna a lábamról és hétszámra 
ki nem gombolnám a kabátomat s nem enném egyebet 
káposztatorzsánál, a mit a zöldségpiaczon elhánynak ; van 
is nekem mért becsülnöm magamat, mikor semmi okom 
sincs rá. 

(Különös neme a monomaniának, hogy az ember magát 
valami olyan idegen embernek nézze, a kit ki nem állhat.) 

Kezdtem átlátni, hogy ebben a jelenetben több a szo- 
morúság, mint a tréfa. 

— Tehát voltaképen mi czél vezette önt hozzám? mert 
azt csak nem gondolnám, hogy ön magát « váltott gyermek- 
nek)) hiszi, s velem akarja magát elcserélni. 

— Nem ám, hanem épen csak azt akartam önnek meg- 
mondani, hogy miután semminemű ember nincsen ezen 
a nagy Pesten, a kibe valami úton beleköthetnék, öntől 
kérdezem meg, hogy ha a sors furcsa szeszélye úgy ren- 
delte volna, hogy megfordítva essünk : ön az én helyembe, 
én meg az önébe, mitévő lenne akkor ön ? 

— Hát jöjjön vissza hozzám egy hét múlva, majd akkor 
megmondom. 

Az alatt a hét alatt irtam egy jó ismerősömnek, a ki 
gróf X. jószágigazgatója, ha nem tehetné-e meg a kedvem- 
ért, hogy egy jóra való tanult fiatal embernek valami sze- 
rény állomást adhatna a gazdasági tisztség körül. 

Az én furcsa praetendensem egy hét múlva helybe volt 
állítva. 

Két évig azután nem láttam ; mint haliam, azóta ispán- 
ságra promoveálódott. Egyszer a napokban megint betop- 
pan hozzám. Képzelhetni, fel volt frizérozva, s keztyű volt 
a kezén. 

— Ejnye bajtárs uram, de kicsípte magát l 

— Elhiszem azt, felelt ő ragyogó orczával, melynek na- 
gyon használt a falusi levegő; mert jegyben járok! még 

pedig egy gyönyörű szép leánykával. A kasznár leánya. 
Aztán szeret . . . 

Azt a hangot nem lehet leirní, a mivel ő azt mondta : 
((aztán szeret)). 

— Hát cserélne-e most Cserependy Perghő Boldizsár 
úr általános örökösével ? 

— De még a chinai császárral sem. 



29. 

EÉGI Hü SZEEETÖ. 

1827-ben egy összeesküvést fedeztek fel Lyonban, mely- 
nek czélja volt X. Károlyt ottani látogatása alkalmával 
elfogni. Károly király nem ment Lyont látogatni, hanem 
elküldte maga helyett a 9-ik municipal garde ezredet az 
összeesküvők elfogására. 

Azok korán hírt vettek a fenyegető veszélyről s a kik 
legsúlyosabban érzék magukat terhelve, hirtelen szétreb- 
bentek előle ; ki Angliába, ki Belgiumba menekült ; egy 
rész szétfutott a departementokba, ott elrejtőzve jó barátai, 
ismerőseinél. 

Az ilyen igénybevétele a jó barátságnak rendesen sok 
kellemetlenséggel jár, s a házi gazdának készen kell arra 
lenni, hogy vendége helyett ő maga lakol meg; hanem 
ezért a ritkaságok közé tartozik, hogy a menekvő elől va- 
lahol ajtót zártak volna. 

Azok között, kik benn Francziaországban iparkodtak 
elrejtőzni, volt egy fiatal költő is, Saint Creux, kinek né- 
bbadságdala a nép ajkán élt már, s kit igen szép 
aek tartottak ismerősei. 

Creuxnak azért volt nehéz magát elrejtenie, mert 
! minden kézen forgott ; dalai előtt, miket az utcza- 
íen is árultak, ott volt metszésben, s nagy sötét 
)1, vékony ajkairól könnyű volt rá ismerni, a ki 
arczképét látta. E mellett oly fiatal volt, hogy még 

szakái nem jelentkezett arczán, a mit levágva, magát is- 
meretlenné tehette volna; inkább öltözhetett át fiatal 
leánynak. 

Valóban nem is tehetett okosabbat ennél, egy rhone- 
melléki parasztasszony felöltöztette őt pórleánynak, piros 
szegélyű rokolyába, piros sarkú czipővel ; a fejére bóbitás, 
fehér főkötőt, karjára egy kosarat tele tojással, így szépen 
keresztül jutott a municipanxk őrszemein, még a sergeant 
meg is csipte az orczáját. 

így jutott el egész Chateaux de quatre Eivieresig, a hol 
Thermé grófnő lakott. 

Thermé Josefine ismeretes volt szépsége és politikai 
szabadelvűsége miatt. Ez utóbbinak köszönheté, hogy az 
udvartól száműzetett, s tiltva volt neki quatre-riviersi vá- 
rát elhagyni; az előbbinek köszönheté pedig azt, hogy 
férje ellen indított válópere sehogy sem haladt előre, a 
kit pedig szivéből gyűlölt, s a ki azt meg is érdemelte. 
Thermé gróf különben azontúl is Parisban lakott. Ö kegy- 
ben állt. — Egyik oka ez volt neje gyűlöletének férje 
ellen. 

Saint Creux megérkezve a quatre-riviersi várba, ott szol- 
gálatba ajánlotta magát. Ott pedig az volt a szokás, hogy 
a gróftiő híre nélkül cselédet fel ne fogadjanak, tehát őt 
is bemutatták a grófnőnek. 

Josephine meg volt lépetve a fiatal pórleány ifjú szép- 
sége által s felfogadta őt belső szobaleányának. 

Ha Saint Creux és a grófnő ahoz a fajához tartoztak 
volna az embereknek, kikről az Oeil de Boeuf krónikái 
annyi mulatságos botrányt tudnak susogni, e tévedésből 
csinos kis vaudeville leendett, a minőt bizalmas társasá- 
gokban szokás elmesélni, hasonló neműek hallatára ; — 
azonban a költő ép oly nemeslelkű volt, mint tiszta szívű 
a grófnő; s midőn Josephine az első este behivatá új 
szobaleányát, hogy esti toilettjánál legyen segélyére, Saint 
Creux kezei reszkettek az első kapocs kibontásakor, mely 
ama sima hófehér vállakat kiszabadítá, a másodikhoz nem 

Jókai: Dekameron. I. 1^ 

mert nyúlni ; hanem térdre esett Josephíne előtt s meg- 
vallá neki, hogy ő nem leány, hanem férfi, az üldözött, 
szerencsétlen Saint Creux. 

A grófnő meg volt rettenve e fölfedezésen. Mit tegyen ? 
Ha elűzi magától a férfit, kit mint költőt tisztelni tudott, 
azt ellenségei kezébe juttatja ; egyik legderekabb politikai 
párthivét; ha pedig ott tartja magánál ez álöltözetben, 
mivé lesz jó híre, erénye ? ha elébb-utóbb kitudódik, akár 
jó barátok, akár ellenségek által. 

A nemes nő hirtelen elhatározta magát ; választása volt, 
hogy kit áldozzon fel? a menekvőt-e, vagy önmagát? És 
ő a menekvőt — nem áldozá fel. 

Akkor azt monda Saint Creuxnak, hogy távozzék a 
mellékszobába és maradjon ott, s ezentúl is legyen úgy, 
mintha szobaleánya volna ; majd ő rajta lesz, hogy más 
segélye nélkül ellehessen. 

Azzal elzárta magát hálószobájába, mely Saint Creuxére 
nyilt. 

A grófnő nem volt hozzá szokva, hogy maga fésülje 
haját. Szép hosszú szőke haja volt, mely, ha leült, egészen 
a földet seperte. Sehogy sem tudott vele boldogulni. Mit 
cselekvék? Fogott egy ollót és a szép haját levágta. Mikor 
ismerősei kérdezek, hogy miért tévé azt? azt felelte, hogy 
fejgörcsei miatt. Saint Creux tudta, hogy ez ő miatta 
történt. 

Néha, mikor magányos létükben nem kellett meglepe- 
téstől félniök, Saint Creux elmondá élte viszontagságait a 
grófnő előtt s Josephine megismeré, hogy a breton ingváll 
alatt valódi férfi-szív dobog, mely tele van szerelemmel 
minden nemes eszme iránt. A grófnő maga is óhajtott e 
nemes eszmék sorában állani. 

Lassankint bizalmas viszony fejlődött ki közöttük, mely 
annál édesebb volt, minthogy a veszély óvatosságra kény- 
szeríté őket. Josephine nem sokára egy tervet készített, 
mely szerint együtt keresztül szökjenek Angliába, s ott 
bevárva a válóper lefolytát, melyet ez esemény után bizo- 

nyosan mások még inkább sürgetni fognak, ott egymással 
megesküdjenek. 

Talán épen e terv kivitelének apró készületei vonták a 
grófnőre a százfülű leskelődés gyanúját ; — egy este vélet- 
lenül egy szakasz lovas municipal-garde jelent meg a 
quatreriviersi vár előtt, elállva minden kijárást. 

Szerencsére a kapuk már be voltak zárva, a kutatók 
nem lephették meg véletlenül a bennlevőket; azoknak 
néhány pillanatjuk maradt mentségükre. 

A grófnő hirtelen megragadta Saint Creux kezét és 
hálószobájába hívta ; ott egy nagy falitükör rámáján levő 
arany faragvány egyik kigyótojás alakú golyóját meg- 
nyomva, a tükör lassan felnyílt, egy háta mögé rejtett 
fülkét tárva fel. 

— Eejtsd ide magadat, szólt Josephine Saint Creuxnak, 
s maradj itt, míg a kutatók eltávoznak; ha fejed fölé 
nyúlsz, egy szőrzsinórt fogsz találni ; azt húzd meg, mert 
az nyitja fel a szellentyüt, melyen keresztül friss levegő jut 
hozzád. Különben zárva kell lennie, mert denevérek jön- 
nének bele s czinczogásukkal elárulnák a rejteket, mely- 
ben egyszer másfél napig volt rejtve a hugonották üldö- 
zésekor Gaston marquis, s innen szabadult meg. 

Saint Creux szót fogadott és beállt a rejtekbe, s magára 
hagyta zárni a tükrös ajtót. 

— Még egyet ; súgá neki a tükrön keresztül Josephine ; 
ha engem el találnának innen erővel viuni, mikor látod, 
hogy eltávoztak, könnyen kijöhetsz, ha a belső zár rugóját 
magad felé húzod. Innen aztán a melléklépcsőn a kutatók 
eltávoztával észrevétlenül megmenekülhetsz. 

E pillanatban már ajtaja előtt csörömpöltek a ka- 
tonák. 

A grófnő bátor nyugalommal lépett eléjük s kérdezé, 
hogy mit akarnak ? 

A gárda kapitánya tudata vele, hogy ők Saint Creuxt 
keresni küldettek ide, a kinek biztos tudomás szerint 
Chateaux de quatre Eivieresben kell rejtőzködnie. 

— Megengedem- önöknek, hogy keressék nálam, szólt a 
grófnő. 

A kapitány három őrt állított a grófnő mellé, felvont 
fegyverrel ; rájuk bízva, hogy minden mozdulatára figyel- 
jenek, ő maga pedig a többiekkel elmeijt a várat felkutatni. 

Egész reggelig tartott a kutatás ; akkor visszajött a kapi- 
tány, arczán rejthetetlen boszúsággal, s jelenté a grófiiő- 
nek, hogy Saint Creuxt ugyan nem találták meg, hanem 
azért parancsa van a grófnőt fogva vinni magával Parisba. 

A grófné monda, hogy készen van. ö maga sietteté a 
kapitányt, hogy induljanak minél elébb. Nem akarta Saint 
Creuxt sokáig várakoztatni szűk menhelyén. 

Öt perez múlva útban voltak a grófnő hintójában és a 
lovasok nyergeikben. 

Josephine könnyebbült szívvel tekinte vissza várkasté- 
lyára, midőn már messzehagyták azt. Ezóta Saint Creux 
megmenekült. 

A grófnőt bezárták a status-börtönbe s ott ült azután 
évekig, a nélkül, hogy csak hozzá is szóltak volna. Eleget 
könyörgött, folyamodott, nem kapott soha semmi választ. 

1830-ban a júliusi meleg napok alatt a párisiak elűz- 
ték X. Károlyt, a status-börtönökből kibocsáták a foglyokat. 
Ekkor kiszabadult Josephine is. 

A szabadulás fölötti örömét nevelte az a tudomás, a mit 
legelőször siettek értésére adni: hogy válópere rég be van 
fejezve ; Thermé gróf azóta meg is házasodott. Tehát má- 
sodik börtöne is megnyílt. Két láncztól szabadult meg. 

Óröme mámorában sietett haza kastélyába Chateaux de 
quatre Eiviersbe, melyhez egykor annyi szomorú, most 
már annyi kedves emlék kötötte. 

A júliusi napok diadalszavára bizton reményiette, hogy 
Saint Creux sietni fog őt felkeresni, a mit annál inkább 
várhatott, minthogy Saint Creux felől gyakran hallott is 
hírt, majd ismerősöktől, majd hírlapok által. A megindult 
politikai mozgalomban e név kezdette szerepét játszani. 
Azonban Josephine hiába várt hetekig, hónapokig; Saint 

Creux nem jött felé ; ő később türelmetlen, féltékeny, majd 
haragos és méltatlankodó kezdett lenni; utóbb annyira' 
ment, hogy ő maga egy izben, midőn Saint Creux épen 
valami szomszéd megyében demagogoskodott, oda sietett, 
hogy őt meglepje. 

Elszomorodva tapasztala, hogy ez nem volt az ő ked- 
vencze, nem a leányarczú költő, hanem valami brutális, 
alakoskodó, ki az ismeretes hazafi nevét felhasználta a 
világ bolondítására. 

Még két, vagy három ilyen ál-Saint Creuxt fedezett fel 
azután, kik mind a könnyenhivő közönség ámítására, majd 
dicsvágyból, majd aljasabb érdekekből felhasználták a nép 
rokonszenvét e név iránt s ha egy helyütt leálczázva, 
odább kergették őket, másutt megint újra kezdték ugyan 
azt a comoediát. Később ennek a divatja is elmúlt, s Saint 
Creuxről egészen elhallgatott a vüág. 

Josephine már egészen letett róla, hogy az igazi Saint 
Cretixt feltalálja s csüggedten tért vissza elhagyatott kas- 
télyába. Bizonyosan vagy elfeledte őt a régi hű szerető, 
vagy elveszett a kietlen nagy világban. 

Ott képzetében fölidézte az édes emlékeket, mik lelkét e 
név viselőjéhez csatolták. Hogy élt hónapokig körüle, egy- 
szerű bretonleány öltözetében, milyen jól illett az neki. 
Szelid arcza alig hazudtolá meg köntösét. Milyen boldog 
volt. ha fejét úrnéja kezére lehajthatá, mint ragyogtak 
szemei, azok a szép fekete szemek ; mikor arról beszélt, 
milyen boldog jövendő vár reájuk, akkor meghazudtolá 
arcza a hajadoni mezt. 

És mintha csak tegnap, mintha csak egy órával ezelőtt 
történt volna, hogy őt Josephine a tükör mögötti fülkébe 
elrejté. A nagy zavarban egymást utoljára megcsókolni is 
elfelejtek. 

Nem is hitték talán, hogy ez utoljára van ; azt gondolák, 
egy óra múlva ismét felnyithatja a grófnő kedvese börtö- 
nét. Milyen különös is volt az. Mintha még most is ott 
kellene neki állam. 

A grófnő ábrándozva, félig öntudatlanul nyúlt a tükör 
titkos rugójához, tán azt remélte, hogy valami utbaigaz- 
gató jelt találhat ott Saint Creuxtól. 

A tükör elfordult lassan, s a feltárult fülke mélyében — 
akkor is ott állt Saint Creux. 

A régi hű szerető, breton leányöltözetében, — csakhogy 
már régen meghalva. 

Lábainál hevert a szellentyű zsinórja. Azok az apró kis 
férgek, miknek lepéi este a gyertyavilág körül repkednek, 
miket molyoknak szoktak nevezni, azok ölték meg Saint 
Creuxt, összerágva a szőrzsinórt, melynek a szellentyűt 
kellé fölnyitni s az ifjú ott fulladt meg. 

A tükör hátulsó részére tűvel ez volt felirva : 

— Kedvesem, a szellentyű zsinórja elszakadt; én itt 
megfulladok, de el nem árullak. Adieu. 

Az ifjú még az alatt halt meg, a míg a grófnőt a három 
őr szobájában tartóztatá ; — szó nélkül, a halálküzdelem 
legkisebb nesze nélkül, a falnak dűlve s fejét kezére 
támasztva. Alig három lépésnyire kedvesétől lehelte ki 
lelkét, a nélkül, hogy ő maga hallotta volna végsóhaját, a 
mely ő hozzá és ő érte szállt el 



KAEACSONYI DOLGOZÓ. 

Földmives, napszámos elhagyja munkáját szent kará- 
csony napján; kovács pőrölyétől, szabó ollójától pihenést 
aak ; gazda nem hajtja e napon munkára cseléd- 
skedő bezárja boltját, hivatalnok szünetet tart 
dolgokban, s mennek mind a templomba, az Isten 
, imádkozni, számot adni, ki mint teljesité, mire 
rolt? földmives, napszámos, kézműves, kereskedő 
Jnok. 

;em egy embert Pest városában (mások ismerhet- 
•et is ilyeket), a kinek nem volt karácsonya soha. 

Mintha ő érte nem is született volna a Megváltó e napon, 
mintha az ö kedvéért nem nyilt volna meg az ég, midőn 
alászálltak abból az angyalok, halandókhoz zengedezve : 
«ime lássátok az utat a mennyországhoz !» 

Csalavérinek hittak az eüibert, nagy-kereskedő volt, a 
mi annyit jelent, hogy ő nem szokott boltban rőflfel mérni 
kelmét, itczével eleséget, hanem mindent csak szekér- és 
hajószámra adott és vett. 

Sokat eladott és sokat vett egész esztendőn át, hitelbe 
és készpénzen ; itt nyert, amott vesztett, sok dolga volt 
mind adósaival, mind hitelezőivel ; s ezt a sok összebonyo- 
lódott állapotot mind felirta egy nagy könyvbe, a minőt 
minden kereskedő tart magának, mindenik lap egyik olda- 
lára felirva a mivel tartozik, a másikra, a mivel tartoznak 
neki mások. Az ilyen kereskedői könyv nagy szentség, 
olyat csak szilárd hitelű, nagy becsületű embernek adnak, 
keresztülhúzva mindén lap hatóság zsinórjával s megerő- 
sítve pecsétjével és abban nem szabad sem törlésnek, sem 
vakarásnak, nem hogy hamis Írásnak lenni, mert az a 
kereskedő tanúbizonysága, a minek bizonyítékára ha meg- 
esküdött, az annyit ér, mintha két élő tanú szólna mellette. 

Minden esztendőben készít minden rendes kereskedő, e 
könyv szerint, saját tudomására egy összevetést, a miből 
megtudja: nyert-e, vesztett-e ez esztendőben? adóssága 
több-e, mint valódi birtoka? Ezt az összevetést hívják 
kereskedői mérlegnek, mintha egyik serpenyőjébe volna 
téve a készpénz, másikba az adósság, melyik nyomja le a 
másikat? a mi természetesen a kereskedők titka. 

Ezt a mérleget szokta rendesen karácsony ünnepein 
keresztül készíteni az a nagykereskedő, a kiről beszélek. 
Hja ! az ilyen munkát nem lehet megtiltani ; kapát, ásót, 
kalapácsot ki lehet parancsolni az emberek kezéből, de a 
ki tollal dolgozik, ki kényszerítheti azt az ünnep tartására? 

Ha néha mondák ismerősei : miért dolgozik karácsony 
napján? miért nem megy ő is templomba, mint mások? 
rossz tréfával felelt nekik ; 

— En hem szoktam koldulgatni sem embertől, sem 
Istentől. Saját eszemmel szerzem vagyonomat; Hát a pap 
n^m dolgozik-e karácsony napján? ő akkor prédikál. Hát 
a harangozó nem ünnepnap dolgozik-e legtöbbet? Egy- 
házfi, orgonista mind ekkor robotol. Meg sem szólja meg 
őket senki. 

Ily gúnynyal szokta kifizetni embereit és tovább lapo- 
zott és irt, abban a nagy két oldalú könyben. A közel 
templomból áthangoztak ablakain az ájtatos énekhangok, 
alig dolgozhatott miattok nyugodtan. 

Míg az emberek áhitatos része énekelt és imádkozott, 
Csalavéri odahaza irt és irt a nagy pecsétes könyvbe és 
azok a számok, a miket oda irt — hamis számok voltak. 

Az a munka, mit ő karácsony ünnepén tett, rossz munka 
lett volna az év bármely napján; hamis bukásra készité 
ő magát. 

Becsületes családapák igaz keresménye, özvegyek és 
árvák keserves pénze ment veszendőbe átkozott kezei 
között; hamis hitelezők, egyetértő gazozimborák voltak 
előre elkészítve, a kik lefoglalják vagyonát, hogy a később 
jövőnek semmi se jusson. A martalékon majd azután osz- 
tozzanak együtt. 

Egy gazdag gyámleánya volt Csalavérinek, kinek min- 
den pénze az ő kezére volt adva ; ezt a leányt nőül kérte 
egy szegény, de becsületes, szorgalmas ifjú, s a leány meg- 
szerette őt, neki adta kezét, épen most hirdetik ki esküvő- 
jöket harmadszor a templomban. 

Az árva gyermek öröksége is rendbe volt hozva szépen ; 
egy fillér sem maradt abból ; a kereskedő bevégezte kará- 
csonynapi munkáját, s azután kinézett az ablakon s 
gúnyosan dörmögte .magában, a mint látta a sok embert 
egyik templomból a másikba menni : 

— Milyen boldogtalanok, hogy úgy sietnek a templomba! 

.... Másnap híre futamodott a városban, hogy a nagy- 
kereskedő Csalavéri megbukott több százezer forintig. 
Számtalan család jutott tönkre miatta. Nála veszett jám- 

bor emberek pénze, saját gyámleánya is koldussá lett 
általa ! 

Pedig Flórának, ez volt a leány neve, épen ma kellene 
esküdni vőlegényével, ki öt mint gazdag leányt kérte meg, 
mint koldusleánynyal van eljegyezve most. 

De az ifjú megmutatta, hogy igazán szerelemből és nem 
pénzért választa nőt; azt monda a leánynak, midőn az 
minden vagyonát elveszte : 

— Most már te is szegény vagy, én is az, legalább job- 
ban fogjuk szeretni egymást, s boldogabbak leszünk együtt. 
A jó Isten, meg az én két munkás kezem majd csak meg- 
segít az életben. 

És oltárhoz vezette őt, megesküdött vele, s elvitte őt 
magához — szegény házába, — gazdag szerelmébe. 



A csalárd kereskedő ellen nagy pert indítottak hitelezői, 

kemény büntetést kértek fejére, azt kívánták, hogy a tör- 

' vény legyen iránta szigorú és büntesse őt gyalázatos fog- 



A bukottnak hajh sok pénzébe került, hogy e büntetést 
elhárítsa magáról, a hamis fillér magával vitte az igazat 
is ; — és mégsem sikerült magát megmentenie a bünte- 
téstől, gyalázattóL A bírák szigorúak voltak és igazságosak. 

Szent karácsony napja újra ; harangoznak minden to; 
ronyban, a hívek ünnepi öltözetekben siettek a templom 
felé ; a templomokban énekhang és orgona szólt, az utczá- 
kon gyermekek mutogatták egymásnak karácsonyi aján- 
dékaikat, — vármegyeház rácsablaka előtt szuronyos 
fegyverrel jár alá s fél az őrtálló drabant, s az ablak vas- 
rácsozatán keresztül a gonosz kereskedő néz ki az utczára 
s a mint látja az embereket a templomba sietni, sóhajtva 
szól magában : 

— Milyen boldogok, hogj'^ úgy mehetnek a templomba ! 

Oda van már a becsület, oda a jó hír-név, a szabadság 
is egjr időre : hsi,t évet k^U a börtönben kitöltenie. De azért 

mégis van valami a minek örülni tud. Megvan a pénz. 
Az elcsalt, az elrabolt pénz. Kiadva gazdag kamatra, rá- 
bízva hűséges czimborákra, kik vele egy kézre játsztak. 
Ha a fogság ideje letelik, ő ismét gazdag ember fog lenni, 
s a gazdagság megint becsület. 

• Történt azonban, mint akárhányszor történik a világ- 
ban, hogy az ember saját vermébe esik bele, a börtönben 
ülő kereskedőt nem sokára ugyan azon csapások érték, 
miket ő szerze másoknak. Egyike azon czimboráknak, kik 
eldugott pénzeit kezelték, mindenestől megszökött az or- 
szágból, több adósa megbukott s ő ott veszté náluk titkolt 
összegeit; rablott, csalt kincsei úgy szétolvadtak, mint a 
hó. Most már igazzá vált, a mit esküvel állított elébb, 
hogy pénze nincsen sehol, senkinél. Lőn neki az ő szavai 
szerint. 

De mégsem egészen. Mielőtt bukását kihirdette volna, 
összeváltott sok aranyat, több ezer forintot érőt, azt egy 
vas szekrénybe rejtette ; egy sötét éjszakán kivitte magá- 
val hintóján a városligetbe.' Ott hintóját hátrahagyva, 
megkerülte a pávák szigetét, s a hol egy nagy szomorúfűz 
hajlik a tóba, ott a kiálló partoldalba elásta azt. Ez a pénz 
legalább megmaradt számára, mehet tán harminczezer 
forintra, ha uraságot nem ad is, de legalább meg lehet 
belőle élni. 

Letelt a hat hosszú esztendő. Azóta Csalavéri bűnét, 
baját elfelejtették, előjöhet már a világba, tán rá sem fog- 
nak ismerni. A börtönlég nagyon vénít. Talán a gyalázat 
még jobban. 

Ismét karácsony napja volt. Este későn kinyitották « 
fogoly előtt az ajtót, s mondák neki, hogy elmehet, idejét 
kitöltötte, ma van karácsony ünnepe. 

Ah, miként örült a rab : nem a magasztos ünnepnek, 
hanem a rég óhajtott szabadságnak ! hogy futott végig az 
utczákon, nem a templomba hálát adni az Istennek, ki- 
békülni önlelkével, hanem egy rossz zsibárushoz, ki boltját 

ez ünnepnapon is meg szokta nyitni a vásárló előtt, s 
utolsó néhány garasán kapát vásárolt tőle. Hisz egy óra 
múlva aranyokkal fogja tömni zsebjeit. 

Azt várta csak, míg egészen besötétült, az emberek haza 
mentek. Minden háznál öröm és jó kedv van ilyenkor ; 
barátai, szeretettei körében tölti mindenki az estét, egy- 
mást keresi az ember ; a mezőkön nem barangol senki. 

Szép nyugodtan végezheti munkáját az ember, ki kará- 
csony éjszakáján elásott kincset siet felvenni. Meglelte a 
nagy gyászfűzet, könnyen ráakadt a helyre, mit meg- 
jegyze, a földbe vágott kapa éle megkondult a vasládában. 

Ah, tehát itt van ! sóhajta könnyebbült szívvel és sie- 
tett azt kiemelni. Milyen nehéz volt ! A szekrény zára rég 
berozsdásodott a föld alatt, úgy kellett tetejét a kapával 
felfeszítni. A vas zár végre felpattan, az ember oda kapott 
kezével — és íme rossz kavics és kődarab volt, a mit 
kezébe markolt arany helyett. 

Az ember őrült dühvel kaparta ki két kezével a ládában 
levő kövecset, kábult esztelenségében azt gondolva, hogy 
talán a pénz felső része vált kővé, a mit a víz ért, az alja 
most is arany ; fenékig kavics volt abban ; rossz, haszon- 
talan föld és nyirok. 

A világ egyet fordult vele, tele markolta mindkét kezét 
azzal a kavicscsal és elkezdett futni vele, és futott, futott 
sokáig, a míg el nem esett valahol, ott fekve maradt, ott 
találták meg másnap reggel azon járó falusiak, félig meg- 
dermedve. 

Bevitték őt a kórházba. Hosszas ápolás után testi ereje 
lassanként visszatért, de lelke örökre háborúit maradt. 

A mint elbocsáták, rögtön elment a városligeti tóhoz, 
ott teli válogatta zsebjeit azokkal az apró lapos kövecs- 
kékkel, a mik úgy hasonlítnak a pénzhez s azután vissza- 
ment a városba és eljárt házról-házra, megkérdezve 
mindenütt, nem tartozik-e ő ennek meg amannak? Ha 
valaki pajkosságból ráhagyta a kérdést s azt mondta, hogy 
« tartozik », akkor ő azt válaszolta, hogy fizetni jött, és 

zsebébe nyúlt s előszedte a kavicsokat és fizetett velök, 
számlálgatva: « egyszáz, kétszáz, -^ ezer forint, — tiz- 
ezer, — százezer forint », a mennyit kértek tőle. Volt nála 
százas és ezeres elég, — mind szép gömbölyű kavicsok ! 
Azt a pénzt, a mit ő elásott, tulajdon kocsisa vette fel 
onnan, ki azon éjjel, hogy őt a városligetbe vitte, kiván- 
csiságból utána lopózott, s megleste, s azután a pénzt 
elvéve oünan, abból megtartott magának annyit, a mi 
esztendei fizetetlen bére volt, kifizette ura nevében több 
cselédtársait, a többit felosztotta urának azon hitelezői 
között, a kik épen semmit sem kaptak, a jó Flóra is így 
jutott vissza vagyonának tizedrészéhez, a mi jobban esett 
neki akkor, mintha korábban az egészet kapta volna meg. 
A becsületes kocsis még azonfelül azt a gonosz büntetést 
is gondolta ki csalárd gazdája számára, hogy a vasládát 
megtölté apró kavicscsal, s úgy tévé vissza előbbi helyére. 



Esztendők multak el ezután ; a vén eszelős koldus múlt- 
járól mindenki elfelejtkezett már, csak arról ismerték őt 
még, hogy eljárt a hol ennivalót látott vásárlani, és nem 
kért semmit ingyen: fizetett mindig — kövecscsel; oh 
gazdagon fizetett, marokkal adta és olvasatlanul. A szána- 
kozó emberek hagyták őt azon hiténél, hogy megadta az 
. árát annak, a mit ők alamizsnakép adtak neki. 

Csupán egy nap az esztendőben nem járt « vásárlani* : 
karácsony ünnepén. Ez nevezetes nap, monda, akkor 
nem szabad adni és venni, — ekkor csak alamizsnát 
szabad osztogatni. 

És ő osztogatta az alamizsnát a koldusoknak : szép sima 
et; egyet a fiuknak, kettőt az öregeknek: «ez az 
az arany ». 

edig olyan soká elbolyongott az utczákou és nézte, 
30gnak a hintók, hogy sietnek az emberek. Min- 
L van valahová menni, csak ő neki nincsen. 
:or azután elszomorodott; s kezdett emlékezni rá 

a napon, volt csendes, nyugalmas háza, meleg szobája, 
bútorai, terített asztala, asztal körül vidám vendégei, 
mosolygó ifjú arczok .... 

Hm, mosolygó ifjú arczok ! Hová lehettek azok mind ? 
Olyan régen-régen volt az, hogy senki sem tudná már 
megmondani. 

Egy karácsonyeste valami földszinti ház ablakából úgy 
ragyogtak ki a gyertyák az utczákra, két kis árvafiu úgy 
el tudott gyönyörködni abban, á mi ott az ablakon volt 
kirakva mindenféle szép. A vén koldus oda ment hozzájok, 
vájjon mit néznek úgy? 

A kis földszinti szobában fel volt állítva a karácsonyfa : 
gyermekek öröme, angyalok példája. Egy szép fenyőfa, 
mindegyik ágán apró ajándékok, bábok és czipőcskék, 
fakardok, falovak és czukorangyalkák, miket jó fiuk, jó 
leányok számára szerető szülők kötöztek oda tarka szala- 
gokkal, s minden kis faágra egy szál viaszgyertyát gyúj- 
tottak meg. 

A karácsonyfát négy gyermek állta körül, az ötödiket 
az ifjú apa tartotta kezében, kinek vállára a szép ifjú 
hölgy támaszkodott. A hatodik angyalfejecske az anya 
ágyából mosolygott elé, míg helyét a bölcsőben nagy 
czifra játékbáb foglalta el. 

Milyen áldás van e házon. A gyermekek mind oly szépek, 
oly épek, a szülők oly vidámak ; fény, gazdagság nincs 
házukban, de van jólét és megelégedés. 

A vén koldus úgy elnézte mindezt az ablakon keresztül. 
Emlékezett rá nagy mélán, hogy ezt a két arczot ismerte 
ő valaha, mikor még azok nem voltak meg e hat apróbb 
másolatban. Volt egyszer egy gazdag ember, annak volt 
egy gyámleánya ; azt megcsalta, kifosztotta ; szegény ember 
vette férjül ; ilyenforma mese jutott eszébe. 

Flóráé volt ez a boldog család ! 

Az ajándékokat megkapták a jó gyermekek, mindenik 
ajándékban volt még valami rejtve is, egy-egy kis ezüst- 

pénz, a minek a gyermekek úgy tudnak Örülni ; azt sem 
tudják még: mire való? 

Ketten-hárman összesúgnak : mit tegyenek e sok pénz- 
zel? Nyalánkságra minek adnák? Jó gyermek azt nem 
szereti, van mit enni otthon az elégig. Eltegyék és szám- 
lálgassák ? Ez zsugoriságra szoktat, s abból támad szív- 
telenség .... Ott künn áll az ablak előtt koldusgyermek, 
kettőcske is ; azoknak nincs karácsonyfájok, tán fájok 
fűteni sincsen, tán szobájok sincs, hol fűtsenek; adjuk 
nekik ez ezüst pénzdarabkákat. 

Engedelmet kérnek reá ; apa, anya örömkönynyel adja 
azt meg ; két legnagyobb gyermek kimegy pénzt osztani 
koldusgyermekecskéknek. 

Mikor mindent odaadtak már nekik, akkor veszik észre, 
hogy rongyos koldusember ott ül a szegletkövön a ház 
előtt s néz bánatos szemekkel reájok. 

Visszamennek szülőikhez és kezdenek könyörögni : « oda- 
künn ül koldusember, úgy fázik, úgy éhezik, hadd hivjuk 
be, hadd egyék, hadd melegedjék itt benn ; úgy is nekem 
sok az étel ; Károlyka sem akart enni, Jolánka, Piroska, 
mind ad a magáéból enni neki; jóUakhatik vele». 

A szülők megengedik, hogy bevezessék a koldusembert 
a gyermekek. 

Jön az tántorogva a szobába, mindkét kezén egyik gyer- 
mek fogja. Nem tud szólni, csak maga elé bámul. Leül- 
tetik a jó meleg kályha mellé, adnak elé ételt, italt s körül- 
ülik gyönyörködve : milyen jól esik az neki. 

A két szülő borzalommal tekint ez arczvonásokra ; a bor- 

jzánakodássá válik, a mint ráismernek lassan 

[facsarodik keblökben e látványra, 
a jól evett és ivott az ember, oda mennek hozzá, 
ák kezeit s nyájas, vigasztaló szóval mondják neki, 
Qen már most ne is menjen tovább; ahol ennyien 
:, még egy ember számára is lesz elég hely. Marad- 
a míg csak él. 

Az ember rebegve hagyja rá, hogy ott marad náluk, a 
míg ól. 

A férj előszedi ruháit s felöltözteti őt ócska rongyai 
helyett saját meleg köntösébe, a gyermekek vánkost, pár- 
nát hordanak össze számára; a hol annyian alusznak, 
könnyű ott még egyre ágyat készíteni ; a szomorú ember 
nem megy már most odább. 

De az még szomorúbb leszen. Arczán a sűrű könyek 
hullanak végig. Most már emlékszik jól mindenre : annyi 
ember ellen vétett, de senkinek sem annyit, mint ő nekik. 

Megrabolta gyámleányát, épen menyegzője napján, épen 
szent karácsony napján ; és íme újra itt van szent kará- 
csony napja, s a megrontott család asztalt terít, ágyat vet 
a koldus számára. 

— Itt maradok, itt maradok, rebegé előttök, csak előbb 
kimegyek megnézni az égen : feljött-e már az a csillag, a 
kit én keresek? 

Azzal kiment; csillagot nem talált az égen, hanem 
talált egy szátaz akáczfát a kertben, arra felakasztotta 
magát szent karácsony napján ! 

Isten legyen irgalmas szegény nyomorult lelkének ! 

30. 
EGY KOMONDOE NAPLÓJA. 

A KÖZLŐ ELŐSZAVA. 

Ha Pythagorasnak szabad volt harminczháromféle 
madámyelvet értenie, ha Melampusnak egy sárkány meg- 
nyalván a fülét, megengedtetett minden állatok beszélge- 
téseit kihallgatnia: szeretném tudni, miért ne lehetne 
nekem eme komondor-nyelven irt munkát közzé tennem? 

Hogy pedig a komondor-nyelv nem poétái fictio, hanem 
a tudományos világ előtt nagyon ismeretes idioma, arról 
mindenki meg lehet győződve, a ki valaha nyájas irodalmi 
vitatkozásokat olvasott. 



Digitized by 



Google 



224 

Az előttünk fekvő memoirok szerzője tehát épen nem 
valami átváltoztatott tündérherczeg, sem egy állatnak 
maszkírozott mesebeli személy, hanem egy valóságos^ be- 
csületes négylábú állat, a ki büszke arra, hogy komondor- 
nak született, s nem vizslának, kopónak, vagy más efféle 
fürkésző baromnak. 

I. 

Születtem. És akkor nagyon kicsiny yalék. A háznál, 
melyben laktam, egy kis kétlábú állat is élt, a melyet kis 
úrfinak neveztek. A kis úrfiak rendesen szeretni szokták a 
a kis kutyákat, míg mindketten meg nem nőnek. így történt 
velünk is. A mennyire visszaemlékezem gyermeknapjaimra, 
a kis úrfi mindig az én szobámban lakott ; ő ugyan azt hitte, 
hogy én lakom az övében, de erről márbizonyostnemmond- 
hatok, miután azt sem tudom határozottan, vajion az ember, 
kit a háznál instructornak hittak, voltaképen engemet 
nevelt- e, vagy a kis úrfit? Elég az hozzá, hogy nekem egy 
kis hímzett kosárkában kellett aludnom, a meddig tudni- 
illik belefértem ; kezdenek azonban tagjaim veszedelmesen 
növésnek indulni. Gazdám parancsolni tanult, én szol- 
gálni, őt az üléssel, engem a két lábon állással kínzottak. 
Gazdámat Emilnek, engem Paminának hittak. 

Egy napon a kis úrfiról lehúzták a szép ruhákat, s velem 
együtt kivetették a házból. A kis úrfi papája megtudta, 
hogy a kis úrfi mamája kívüle mást is szeretett ; az asz- 
szonyság megszökött a háztól, az úrfit pedig elverek onnan. 
Ez rossz divat ; nálunk a szülék nem ily scrupulosusok. 

A kis úrfinak semmije sem maradt, csak én. A cselédek, 
kik még tegnap czukorsüteményekkel tömtek, ma kirug- 
dostak az ajtón, mintha az én anyámra is sült volna ki 
valami. 

A kis fiu sírva-ríva bolyongott azután az utczán, sem * 
dolgozni, sem koldulni, sem lopni nem tanították, egész 
nap nem ettünk semmit, este összebujtunk egy szemét- 
domb mellett, ott töltöttük az éjszakát. Másnap megtalált 

bennünket egy emberséges juhászgazda ; az haza vitt a 
tanjáj^iia, jól tartott bennünket szalonnával ós fekete 
kenyórrel, s mmthogy neveink nem tétszettek neki, a gaz- 
dámat elnevezte Bandinak, engem pedig Bodrinak; s 
valánk azontúl juhászbojtár ós juhászkutya. 

n. 

Voltam már úr is, szegény is, ö ha szabad a classicuso- 
kat idéznem, velők együtt elismerem, hogy semmi sem 
tökéletes a világon; úrkoromban a czukor rontotta el a 
gyomromat, szegény-koromban a koplalás hozta helyre. 
Akkor a kályha mellett a melegtől nem birtam ébren 
lenni, most künn a cserény mellett a hideg miatt nem 
tudtam aludni ; akkor becsuktak a szobába, most kicsuk- 
nak a szobából. Dideregtem ugyan, de nem voltam meg- 
kötve ; nem voltam ugyan megkötve, hanem koplaltam. 
De ha koplaltam is, legalább ugathattam a mennyi tet- 
szett, a koldusok, utczafiuk és idegen kutyák ellen, sőt 
coUegáimmal hajba is szabad volt kapnom, s ez nekem 
sokkal jobban tetszett a régi uraságnál ; most ugyan órá- 
kig el kellett kaparnom a földet, míg egy ürgét kifoghattam 
a lyukából, de azt legalább nem kellett két hátulsó lábamra 
állva megköszönnöm senkinek. 

Egyszer a gazda gyapjút vitt a városba, s engemet is 
bevitt magával, mennyiben a szekér után szabad volt bal- 
. lagnom. 

A gazdám bement a zsidóhoz, a kinek a gyapjút hozta, 
rég megivott bor árába, én odakünn maradtam az udvaron. 
Ott egy háromszegletű házban valami coUegám lakott, ki 
is engemet meglátván, rögtön kirohant lyukából, iszo- 
nyatos kutya-nyelven tartott szitkozódást intézve hoz- 
zám, meg azonban nem kaphatott, mert lánczra volt 
kötve, hanem azért egymásra dühösködött, szidta apámat, 
anyámat. 

Jókai : Dekameron. I. 1^ 

— Hát téged, pajtás, mi lelt, hogy úgy haragszol ? kér^ 
dém az atyafitól. 

— Krrrrrr .... Misantrop vagyok. 

— Hát a zsineg minek a nyakadon ? 

— Épen azért, mert misantrop vagyok, hogy meg ne 
harapjak valakit. Krrrrrr .... 

— Hát a ki megköt, azt nem harapod meg? 

— Nem, mert a gazdám, a ki ennem ad. 

— Gazdád bizonyosan a gyapjadért tart, lompod van elég. 

— Krrrrrr ! Kell is az ebszőr valakinek ! azt gondolod, 
hogy ha bundánkat, bőrünket, vagy húsunkat valamire 
lehetne használni, nem régen megnyirtak, megnyúztak és 
megettek volna bennünket ! Krrrrrr .... ezt mondva, 
visszament házába a misantrop, össze-vissza forogva és 
sehol sem találva helyét benne. 

E kutya világismeretet oltott belém. Tehát nem kellünk 
senkinek, azért élhetünk; Ez öntudat egészen elhízottá 
tön, s ezentúl sokkal bátrabban kezdek széttekintgetni az 
utezákon, melyeken a juhászt végig kisértem. 

Egyszer azonban találkozom itt is amott is rokonokkal, 
kiknek az orrukra mindenféle réz-, drót- és szijkosarak 
voltak felkötözve. «Hát ez miféle megszorítása a szólás- 
szabadságnak?)) kérdem egytől közülök; az egy fényes 
feketeszőrű állat levén, végig nézett rajtam megvetőleg, s 
nyakát örvébe húzva, viszonza : « látszik, hogy paraszt 
vagy, nem tudod, mi a, divat, a te gazdád mezítláb jár, az 
enyém még a kezére is tokot huz ; én pedig, mert gavallér 
vagyok, az orromra húzom a keztyüt, ez csak civilisatió*. 

"" idő óta kezdtem félni a cívilisatiótól. 

m. 

gy az ember üldözi az állatokat, az tőle elég ember- 
jég, de hogy még a kutya is üldözi, az pláne kutyát- 

igyenpirulva kell megvallanom, hogy ifjabb éveimben, 

iníkör még vérein hevesebb volt, állat felebarátaimait én 
is segítettem pusztítani. Különösen a macskák iránt rend- 
kívüli gyűlölettel viseltettem mindenha^ 

Már ez velünk született ellenszenv. Nem tűrhetjük 
ezeket az állatokat, a kik azon ürügy alatt, hogy egeret 
fognak^ feljárnak a padlásra a kolbászt megrágni, s tejet 
zabálnak és nem őrzik a házat, hanem a szomszédba jár- 
nak, s a mellett a legutálatosabban énekelnek. 

De hogy az elejéu kezdjem, meg kell mondanom, hogy 
a kis úrfi, kit a juhász bojtárnak fogadott, épen nem akart 
noni, Hijába szidta, ütötte a juhász, a fiu verve sem nőtt, 
már kamasz volt s még mindig oly kicsike, hogy egy becsü- 
letes szűr-ujjban elfért. A faluban Babszem Jankónak 
csúfolták. A juhász már el akarta verni. 

Ekkor egy anglus indigena, ki a falu földesuránál meg- 
fordult, meglátva a nőni nem akaró legényt, kapott rajta, 
megfogadta groomjának s elnevezte Dzsemmynek. 

Dzsemmi elment, elbúcsúzott tplem, s én búmban azon 
este a juhászné valamennyi czirmos macskájának mind 
kitekertem a nyakát. 

Ezért másnap engem is elvertek a háztól, s én kis gaz- 
dám után *indulva, feltaláltam őt az anglus udvarában, a 
hol a többi inasok rámfogták, hogy vádászkutya vagyok, 
mert dupla az orrom, s elvittek a vadaskertbe és elnevez- 
tek Filáxnak. 

Igaz, hogy jó futó voltam, az is igaz, hogy elfogtam a 
nyulat, de az is igaz, hogy mire a vadászok oda értek, azt 
meg is ettem. Megvertek. A miből azután megtanulhattam, 
hogy az ember nem azért kutya, hogy ha valamit fog, azt 
maga költse el. 

IV. 

Az anglus nyughatatlan ember volt. Nem élhetett ott, 
a *hol békesség van, s minthogy másutt nem verekedtek, 
csak Spanyolországban, el kellett neki menni oda. Dzsem- 

mit is elvitte, engem is, soha sem tudtam hogy miért? 
Ott a hegyek közt felkerestük Don Carlos guérilláit. Egy 
fa tövében ült a spanyol előőrs, mezitláb, hajadon fővel, 
kezében volt egy nagy vereshagyma, abból egy nagy 
konyhakéssel falatokat szeletezett, s tömte a szájába erőseD. 
A hogy meglátott bennünket, felhagyott a vendégséggel, 
zsebbe dugta a hagymát, s a konyhakést szuronyszegezve 
fogta ránk, s kérdezte, hogy mit akarunk? Megtudva aztán, 
hogy jó barátok vagyunk, elvezetett a tanyáig, a hol igen 
sok őrnagy, ezredes és tábornok volt egy rakáson. Köz- 
katona nem volt a táborban, ezt az egy silbakot is áren- 
dába kérték. 

Megismerkedés után az anglus azt tanácsolta a vitéz 
spanyol guerilláknak, Kogy alakítsanak egy komondor- 
bataillont, melynek azon előnye lesz, hogy lénungot és 
monturt nem kell neki adni, a tagok nem fognak mind- 
untalan előléptetésért folyamodni, s ha elesnek, a hadi- 
bulletin jó lélekkel elmondhatja, hogy «egy ember sem 
veszett el)). 

Az indítvány plausibilisnek találtatott, s nemsokára egy 
sereg becsületes bivalyfogó rekrutáztatott össze a szomszéd 
falvakból, kiknek főnökévé én lettem kinevezve. 

Nemsokára csatánk lett az ellenséggel. Én és vitéz négy- 
lábú bajnokaim küldettünk előcsapatul. 

A mi nevünk volt «los maracoderosw. 

Mint hajdan a quiritesek Hannibál elefántjaitól, akként 
ijedtek agyon a hidalgók az új ellenségtől. 

a Előre!)) ordíték bajtársaimnak, s azzal hanyatthomlok 
az ellenség soraira rohantunk, s egy pillanat alatt az egész 
mezitlábos sereg oly zavarba jötfc lábikrái védelmébeji, 
hogy az utánunk jövőknek gyermekmunka volt győzni. 

A guerilla-vezérnek az egész csata folyama alatt oly 
iszonyú hasrágása volt, hogy folyvást a földön feküdt, csak 
mikor a csata elmúlt, akkor állt ki belőle a fájás. 

A los maracoderos-bataillon egész az utolsó komondorig 
elveszett, magam voltam az utolsó, nekem is egy fustély- 

lyal leütötték a hátulsó lábamat, az ütközet áldozatai 
között volt az anglus is, kit egy ágyúgolyó úgy felrúgott, 
hogy az égbe esett tőle. Dzsemmit pedig i^gy pofoncsapta 
egy haldokló alguazU, a kit már más megölt, s kit ő egy- 
szer még meg akart ölni, hogy dupla képe nőtt tőle. 

A guerillavezér felkelvén a földről, megirta a bulletint, 
kinevezve magát feldmarsalnak, engem pedig és Dzsemmit 
mint invalidusókat obsitra eleresztett. 



Mentünk, vándoroltunk. 

Szerencsénkre kóborlásaink közben egy majomkomédia- 
társaságra bukkanánk, mely bennünket nem eresztett 
tovább. Épen szükség volt ránk. A gazdám majmokat ját- 
szott, én pedig kokett dámákat, pedáns tudós orvosokat, 
egy szóval character-szerepeket. Különösen force szerepem 
volt mistress Hauvau ; mintha most is látnám a tutu főkö- 
tőt, mely oly kecsesen illett frizérozott füleimhez. 

A merre jártunk, mindenütt kegyencze valék a közön- 
ségnek, özönlött a taps és koncz minden oldalról, nemcsak 
a két hátulsó, hanem a két első lábamon is tudtam járni. 
Három darmstadti drámaíró járt utánam városról- városra, 
specifice számomra irva szomorú- és vígjátékot, mint egy- 
kor Klischnigg számára béka- és orangutang-drámákat. 

Három marionett-szinház bukott meg miattunk, ugyan- 
annyi műlovarkör és viaszbáb -bódé. A tönkrejuttatott 
menageriákat, kétfejű hornyukat, panorámákat, zongora- 
virtuózokat, óriás leányokat, ködfátyolképeket, humoristi- 
cus felolvasásokat, olasz-operákat és kötéltánczosokat nem 
is számítva. 

, Utoljára is a sok megbuktatott művész ellenünk röfifent, 
elüldözött bennünket, a társaság feloszlott ; nekem is le 
kellé lépnem művészi pályámról, melyen annyi maradandó 
babért arattam. 



Digitized by 



Google 



VL 

A művészet után következnek a tudományok* Engem a 
gazdámmal együtt egy tudós vásárolt magához, a kit ugyan 
az irigy világ kuruzslónak csúfolt, azért, mert mindenhez 
értett és mindenből tudott pénzt teremteni. 

Ez a becsületes ember két hónapig tanított engemet és 
gazdámat mindenféle tudományokra, s akkor elkezdett 
mutogatni városról-városra : engem mint olyan komon- 
dort, a ki Írni és olvasni tud, gazdámat, mint olyan fel- 
nőtt embert, a ki az ábéczéből a két első betűt semmi 
törekvés után sem tudta megtanulni. 

Ámde jól mondja az irás: oa bölcsnek nincs kenyere», 
hiába volt minden tudományom, hiába tudtam betűkből 
feleleteket összerakni, hiába tudtam egy ismerős garast 
száz ismeretlen közöl kikeresni, hiába vetettem ki a kár- 
tyából a kért lapot, az emberek sem az én tudományomért, 
sem gazdám tudatlanságaért nem adtak semmit. A ku- 
ruzsló kétségbeesett. Elhatározá magát, hogy elmegy oda, 
a hol a rubelek teremnek, ott fogják tudni méltánylani 
az érdemet ; festetett egy nagy ponyvát, engem meg a gaz» 
dámát rá, aláirva : Doctor Coplaló a bölcs komondoi* és 
Babszem Jankó a törpe ember, s ezzel neki indult az 
északi Eldoradónak. R tervét nem vihette ki, a boldog- 
talan az utón dugárusok közé keveredett, azok agyon- 
ütötték 8 engem gazdástól együtt maguknak tartottak. 

A tudós szerencsétlenségre született míndeniitt. 

vn. 

A dugárusok értettek mindenféle keresethez, csem- 
pésztek dohányt és csipkét, megszólították az utasokat, s 
benézegettek olyan fiókokba, melyekbe nem tettek senunit. 
Ez utóbbi esetekben gazdám igen jó szolgálatokat tett 
nekik, ki a legszorosabb ablakvasak között is belülről 
egyetmást kiadogatott nekik ; míg nekem olyformáu vették 

hasznomat, hogy egy másik komondor bőrét rám adva, e 
közé csipkét pakoltak ; a vámnál senki sem gyanítá, hogy 
én nem a magam bőrét hordom, s kutatás nélkül ezereket 
csempésztem magammal keresztül. Nevem volt Snipf 
mester. 

Egyszer azonban ily alkalommal valami vámszolga 
észrevette, hogy holmi madzag lóg ki belőlem, utánam 
eredtek, elfogtak s megkapták nálam a dugárukat. A csem- 
pészek el akarák tagadni, hogy hozzájuk tartozom, mire 
a vámszolgák egyszerűen fel akartak akasztani ; a gazdám 
azonban megsajnált, elismeré, hogy az övé vagyok, s 
önkényt feladta magát, hogy éltemet megmentse. 

Lám az emberek között is csak vannak jó állatok. 
A fogdmegek ezúttal egy őrszobába zártak bennünket, 
elvevén gazdámtól minden menekülési szert, de nem 
vehetve el tőlem az én nyolcz körmömet. Éjszaka akkora 
lyukat kapartam a fakunyhó alatt, hogy mind a ketten 
kifértünk alatta; s ilyenformán megmentem gazdámat. 
Nem sokáig maradtam adósa. Azonban az ő gyávasága 
miatt újra elcsiptek bennünket, s kimondatott ránk a 
doportatió. 

vm. 

Három állat terem meg minden égöv alatt : egy kétlábú, 
egy négylábú és egy hatlábu. 

Az egyik az ember, a másik a kutya, a harmadik a bolha, 
melyek mindhárman különös ragaszkodással viseltetnek 
egymás iránt. 

Ezen észrevételt akkor tevém, midőn oly országba hoz- 
tak bennünket, a hol e három állaton kívül semmi élő 
lelket nem találni, a hol jéghői vannak a hegyek, hóból 
van a föld. 

Elbúsulva gondolkozám róla, vájjon mi hivatás várhat 
reám ily szomorú földön, hol sem kis úrfi, kit mulattatni, 
sem juhnyáj, melyet őrizni, sem nyúl, melyet elfogni, sem 

hidalgó, melyet megmarni, sem szinpad, melyen debuti- 
rozni, sem tudomány, melyből prselegálni kellene, nincsen. 
A sors azonban minden égöv alatt kimérte az universal- 
geniek sorsát. Engem itt szánkó elé fogtak ; lovat csináltak 
kutyából. Neveztek csihipuhinak, legalább mindig ezt a 
szót hallottam, a mikor az ostor pattant. 

Hy nehezen semmiféle sors sem esett. Ez keserű voli 
Igavonó állatnak csakugyan nem születtem. 

Úgy látszik, az itt levő embereknek sem igen tetszett a 
clima, mert egyszer összebeszéltek, szert tettek egy hajóra, 
arra felkuporodtak mind s elhajókáztak a tengeren. Én és 
gazdám is velők mentünk. 

IX. 

A tengeren zivatar támadt, bennünket egy kősziklához 
vágott. Az egész személyzet ott fulladt. 

Csupán én úsztam ki a közellevő partra s gazdám, ki a 
bundámba kapaszkodott. 

Azon tartományban, melybe a tenger bennünket kivetett, 
vad emberek laktak, kiknek azon jó szokásuk van, hogy 
saját bőrüket cserzik ki eleven öltözetül s a helyett, hogy 
ruháikat hímeznék ki, tulajdon testükre stikkelnek min- 
denféle paszomántot. 

E derék vademberek, a mint engemet megláttak, arczra 
borultak előttem, bevittek a templomukba, feltettek a bál- 
ványoltárra s elkezdtek hozzám imádkozni. Ezen ország- 
ban bálvány a kutya. 

A gazdámat ellenkezőleg megfogták, levetkőztették s 
A„jA^«« "dták, hogy megeszik. De minthogy igen sovány 
3 bedugták egy ólba, töltöttek be neki szentjános- 
5S kukoriczát, hogy hízzék meg előbb egy kicsinyt 
nban napról-napra nagyobb tekintélyre kaptam, 
iczika is eljött a fülemet megcsókolni, annyira 
ondultak, azt mondták, hogy én vagyok nekik az 
i mikor tehát a gazdámat épen egy ünnepnap 

kedveért le akarták bicskázni, már tánczolták körüle a tám- 
támot, kőfejszéjtiket forgatva fejuk felett, midőn én, le- 
mondva minden tiszteletről, közéj ök rohantam : kiharap- 
tam a főpap lábikráját, a királyné kötényét összetéptem, 
feldöntöttem oltárt, vágószéket, összemartam az egész ud- 
vart s gazdámat bugyogójánál fogva hátamra vetve, az 
egész összegyűlt népség szeme láttára elnyargaltam vele. 
Senki sem üldözött, a nép szent rémülettől eltelve borult 
arczra haragom előtt s eltávozásom után gyászt öltött az 
egész nemzet, a mi annyit tesz, hogy bekente magát ko- 
rommal. 

X. 

Jótét helyett jót ne várj. Ez arany mondatot későn ta- 
nultam meg. 

Eljöttem Caraib országból, hol a kutyákat becsülik s az 
embereket megeszik s jutottam olyanba, hol az embereket 
imádják s a kutyákat eszik meg. 

Sok napi fáradság után nagy hegyek lábához jutottunk. 
Tibetországba. Láttuk Körösi Csoma Sándort is. 

Épen Láma- választás volt. (így híják ott a hivatalos 
ember-bálványt.) — E hivatalra rendesen a legkisebb em- 
bernek kell következni. 

Odaérkeztünkkel egész világ orrára borult az én törpe, 
gazdám előtt. Kisebb volt ő, mint a legkisebb ember az 
országban. Ő lett a Láma. 

Engemet is körülfogtak, megtapogattak, vigyorgó, szét- 
húzott szájjal csámcsogtak körül s azután betettek egy 
ólba hizlalni. Mihelyt a szentjános-kenyeret megláttam, 
mindjárt tudtam, hogy meg akarnak enni. — A canni- 
bálok ! 

Guzdám még megszabadíthatna, hanem ahhoz ő nagy 
szamár, ö is fog belőlem enni. 

Ennyire jutottam ! Ki hitte volna? 

Miután voltam öleb, nyájőrző és nyúlfogó; voltam 

guerilla, művész és tudós ; voltam ipárlovag és ló ; voítám 
bálvány ; most mint csemege halok meg. 

Hyen változatos élete csakugyan nem volt még ember- 
nek soha. 

31. 

MÉG EGY CSÓKOT! 

Senor Esteban de Bandoz és senor Jüan de Cavalor 
példás jó barátok voltak. 

Mindenki elismeré róluk, hogy elválhatatlanok, hogy 
egymás nélkül nem is élhetnek s neveiket nem is lehet 
egymástól elválasztva kimondani. 

Egy « közös üzlet)) társai valának, a nélkül, hogy egymást 
megcsalták volna, vagy egymás szerencséjére irigyek 
legyenek. 

Úgy éltek, úgy jártak együtt, mint Castor és PoUux, mint 
Orestes és Pilades. 

Senor Esteban de Bandoz szolgáltatá az üzlethez a nyers 
anyagot, senor Jüan de Cavalor pedig kidolgozá azt; s 
mindakettő szenvedélylyel űzé a maga mesterségét, s ha 
egy kancsó ó-xeresi mellett tűzbe jöhetett, ki nem fogyott 
annak részletezett magasztalásából. 

Szükséges pedig tudni, hogy senor Esteban de Bandoz 
volt a toledói vérbiró, senor Jüan de CaValor pedig — a 
hóhé^. 

Az pedig kétségtelen dolog, hogy egy becsületes hóhér- 
nak, ha tisztességesen meg akar élni, főszüksége van egy. 
hivatását értő bűnvádi biróra, s viszont egy pontos és ren- 
des bűnvádi biró, ha azt akarja, hogy minden illendő ke- 
rékvágásban menjen, nagyra lehet vele, ha egy derék 
kitanult hóhért számíthat ismerősei közé ; mint vala ez az 
eset 1656-ban Toledóban. 

Bámult azon az egész világ, milyen rettenetes gyorsa- 
sággal folytak le a perek e két férfiú idejében ; milyen rövid 
)S55envedés0 volt Toledo környékében minden tolvajnak, 

útonállónak, milyen pontos óa rendes igazság szolgáltatta- 
tott a legrövidebb úton ínínden valahol felfedezhető boszor- 
kánynak, ördöngösnek, eretneknek, káromlónák és házas- 
ságtörőnek, kik a hetirend változatossága tekintetéből a 
nagyérdemű közönségnek a seprűztetés, bélyegsütés, nyelv- 
kivágás, nyakazás és megégetés látványát nyújthatni Vajá- 
nak szerencsések. '^ 

Senor Jüan de Cavalor minden sej)rüzésért kapott a Vá- 
rostól két ezüst durost, l)élyegsütésser Összekötve négyet, 
egy egyszerű nyaklevételért két arany moidorest, valamely 
tag előleges levágása mellett ínég két dublónt; egy teljes 
omátusu megégetéséri pedig tíz aranyat. 

Azt tehát nem lehet tagadni, hogy senor Estéban de 
Bandoz részéről a gyöngédség legérzékenyebb nemének 
tekintendő, hogy ő tisztelt barátjának e jövedelmező fog- 
lalkozását soha megakadni nem engedé, sőt inkább figyel- 
mét a körülfekvő vidékre is annyira kiterjeszté, hogy alig 
volt olyan hét, melyben don Jüan de Cavalorért innen 
vagy amonnan szekérrel ne jöttek volna, hogy más városba 
elhordják, mint valami híres gyakorló orvost nagy epidémia 
idején. , 

De azonkívül is nagyon örömest dolgozott e szakban 
senor Jüan ; azt meg kell róla vallani, hogy nem annyira a 
várandó tiszteletdíj, mint inkább a művészetéhez lánczoló 
szenvedély sietteté őt a számos megrendelések pontos és 
lelkiismeretes végrehajtásában. 

Mikor a tömérdek összegyűlt sokaság előtt felállhatott 
arra a magas színpadra, a honnan igazi tragédiákat szok- 
tak mutogatni, mikor felgyűrhette izmos karjairól kétfelől 
a veres inget, mikor kezébe vehette az ismerős szerszá- 
mokat, olyan boldog elégültség ült orczáján, s ha áldozatai 
netalán ordítottak, ő azt, mint művészete iránt tanúsított 
elismerést és hódolatot fogadta azok részéről. 

Különös kedve telt abban, hogy mikor pallosával egy 
fejet leütött, azt akkor hirtelen felkapta üstökénél fogva s 
annak túlvilági dühtől és halálkíntól vonagló arczába néz- 

betett; — ilyenkor vonásain valódi gyönyör áradt el. Igaz, 
hogy vonásai nem voltak kellemesek, de ettől a gyönyörtől 
épen irtózatosakká váltak. 

Egyszer Toledotól félnapi járásra volt senor Jüannak 
egy kis szereplése. Egy csoport szegény ördögöt kellett 
neki kivégezni, a kik alamizsnát kéregettek az utasoktól, — 
persze pisztolylyal kezükben. 

A feladatot nem lebetett egy nap alatt elvégezni, sokan 
voltak és időt kellett nekik bagyni, bogy a mulatságot tel- 
jes mértékben élvezhessék. 

A legelső elitélt volt egy Squirro nevű vásott sibeder, ki, 
a mint meglátta a bobért, vidáman kiálta rá : 

— Eb, senor Jüan, bát bogy érzi ön magát ? 

A nép kaczagott e kérdésre, a mi senor Jüan büszke- 
ségét nagyon ingerié. 

— Ostoba kölyök, én csak érzem magamat valahogy, de 
majd azt mondd meg, bogy mint érzesz te engemet? 

Erre a tromfra megint kaczagott az érdemes közönség s 
senoi^ Jüan meg volt elégedve magával. A ficzkót leülteté 
a kis székre. 

— Hát senor Jüan, kérdé Squirro vigyorogva, hány fej 
van most a rováson? 

— A tiéddel együtt tizenkettő. 

— Eltart az ma, meg holnap, ugyebár? 
— : De el is végzem, ha az idő kedvei. 
Squirro röhögni kezdett : 

— Hát a szép feleség, a kis senora Juanita, mit csinál 
azalatt odahaza? 

A hóhér e bolond kérdésre mérgesen húzta össze szem- 
öldeit s marokra kapta a pallost. 
Squirro még egyet mondott neki : 

— No bát tudd meg te vén bolond, hogy a míg te itt 
mást alacsonyabbá tesz egy fővel, azalatt senora Juanita 
és senor Esteban de Bandoz otthon magasabbá tesznek té- 
gedet egy pár szarvval. 

A következő perczben lerepült a rabló feje. 

A hóhér dühösen kapta azt fÖl a fövényről, hogy szokás 
szerint szeme közé nézzen s ime, most a leütött fő vigyor- 
gott csúfondárosan ő reá, pokoli gyönyörérzettől eltorzulva 
s a hóhér arcza rángatózott halálos düh és vesztő kín miatt, 
mintha az volna helyéből leütve s valami ördöngös szem- 
fényvesztő kicserélte volna őket. 

A nagyérdemű közönség rengeteg hahotában tört ki erre 
a tréfás jelenetre, a mi senor Jüant annyira kihozta sodrá- 
ból, hogy földhöz csapa a pallost, leszállt az állványról s 
összeszedvén szerszámait, öszvérre ült s ott hagyá a többi 
tizenegy nyomorult tolvajt ; csináljon velük a nemes ta- 
nács^ a mit akar. ö szalad öszvérhalálában Toledoba 
vissza. 

Most kezdett el előtte világosodni minden. Hát ezért az 
a rettenetes nagy barátság senor Esteban részéről! hát 
ezért iparkodik az egész Arragonia tolvajait mind rendre 
elitélni, hogy a míg a férj a status szolgálatában távol 
van, azalatt a szép menyecskét háborítatlanul vigasztal- 
hassa! 

A bakó késő éjjelre ért haza. Háza szokás szerint a vá- 
roson kívül levén, észrevétlenül térhetett be ; szobájának 
kertre nyUó ablaka ki levén világítva, azon betekinte s igen 
elevenen látta, hogy egy gazdagon megrakott asztal mellett 
ketten ülnek ; az egyik a felesége, a másik senor Esteban ; 
még pedig nem átellenben, hogy az asztal közöttük volna, 
hanem egészen egymás mellett, hogy az alcade karjával 
átölelhesse a szép Juanita karcsú derekát. 

Annyira meg voltak pedig abban nyugodva," hogy senor 
Jüan most és holnap délig hivatalos kötelességei által van 
elfoglalva, hogy még csak őröket sem állítanak az ajtókba. 
A hóhér bejöhetett, a nélkül, hogy cselédei észrevették 
volna : azok bizonyosan aludtak, vagy részegek voltak már. 

Senor Jüan szerszámai között keresgetett. Szép volna 
ugyan pallossál egyszerre leütni mind a két fejet, mikor 
egymáshoz hajolnak, de annak nagyon hamar vége van. 
Ezt tudja a hóhér hosszas gyakorlat után. Mást gondolt ki. 

Elővette a bélyegvásat, a mivel a gályarabokat szokás meg- 
bélyegezni ; egy akasztófa van rá vésve ; azt a konyhán 
megtüzeslté a vacsoráról fenmaradt parázsban, aztán a 
félig nyitott ajtón keresztül belopózott nesztelenül szobá- 
jába; ott elrejtőzve hallgatózott a függönyök mögött. 

A szerelmes alcade ölében tartá a rózsaarczú Juanitát, 
azokkal a kláris ajkakkal, azokkal a gránátszemekkel s 
kéjittasan suttogott hozzá : 

— Még egy csókot, Juanitám. 
Azt megkapta. 

— Még egy csókot, szép Juanita. 
Azt is megkapta. 

— Ah, még egyet. 
No még azt is. 

— Nesze hát még ez az egy ! ordíta senor Jüan, elő- 
ugorva s úgy nyoma a tüzes billogot az alcade képes ábra- 
zatjához, hogy azt majd a nehéz nyavalya törte ki ijedté- 
ben. Azzal a hóhér kiugrott ismét az ajtón s elszaladt 
világgá. Hogy azontúl mi lett belőle ? arról már nem érte- 
sültem ; hanem hogy senor Esteban de Bandoz holta nap- 
jáig viselhette az akasztófa bélyeget a balpofáján — ez 
már bizonyos. 

32. 
A PEEEÖBINUS. 

(Génre.) 

A jó Wielandnak van egy regénye, melyben a korában 
elhatalmazott tüneményes regények iróit persifflálja, ok- 
talan meséikkel, következetlen meglépéseikkel. E gúny- 
regénynek az a főalapja, hogy van egy elátkozott herczeg, 
Biribinker, a kinek az a fátuma, hogy mikor legjobb dolga 
van, még a feje sem fáj, ha véletlenül valaki a nevét ki- 
mondja előtte « Biribinker)), egyszerre beleüt a szerencsét- 
lenség*; a herczeget baj bajra éri; üldözik, megverik, sze- 

retője elváltozik, boszorkányok megnyomják, orra nagyot 
Jiő, egy szóval a puszta Biribinker szóért megszenved 
eléggé : a mi elég szép drámai indok. 

Pedig én ismertem egy ilyen elátkozott herezeget, egy 
ilyen mesebeli boszorkányüldözések választottját, a kinek 
csupán osak egy veszett név, egy rajta száradt szó volt egész 
éltére való fátuma, mely üldözte városról városra, faluról 
falura, ismerősök közül ismeretlenek közé ; üldözte egész 
fi. sír fenekéig. 

Néha napján Nagy Jánosnak hittak, ez bizony nem ne- 
héz név, könnyen megtanulhatja minden ember ; hanem 
ezt csak az ezredik ember tudta ; nem is igen szokták rá 
vesztegetni. 

^ Nehéz fejű fiúcska volt kis diák korában; mindig a 
hátulsó padban ült és faragott, meg legyeket fogott, leg- 
jobb esetben aludt, míg a többiek feleltek. 

Mikor rá került a sor a felelésben, minden fejtörés nél- 
kül, minden szabódás mellőzésével lefeküdt szépen a 
padlóra, kiállta a hat botot sírás nélkül ^ visszament a he- 
lyére, mint a ki dolgát legjobban végezé. 

Közvizsgák alkalmával a tanárok úgy szokták őt bemu- 
tatni, mint mustráját a semmit nem tudásnak, a ki nain- 
den iskolát kétszer, háromszor ismételt; úgy, hogy tizenkét 
éves kamasz volt, mire az akkoriban conjugistának neve- 
zett osztályt harmadszor is megfeküdte, a nélkül, hogy 
valami ragadt volna rá belőle. 

Egy közvizsga alkalmával a tanár, a ki maga is szerette 
volna, ha valamit producálhatna vele, azt az igénytelen 
kérdést kívánta vele megoldatni, hogy hajtogassa előtte ezt 
a latin igét: ^ego sum» (én vagyok). 

Iskolát járt emberek tudják, hogy ez épen az elején van 
a nyelvtannak s hogy ennek a második személye : «tu esw. 
Ez olyan ismeretes dolog, hogy a ki soha nem tanulta is, 
tudja. 

A jámbor Nagy Jankó azonban soha ilyen állatnak hírét 
nem hallván, a világ rendes folyásából azt következtette, 

hogy semmi okosabbat nem mondhat e kérdésre, mint azt, 
hogy «sus». 

Azt a rengeteg hahotát és hihitét, a mi erre a szóra 
minden öreg és apró embert fölvett az ülő helyéből, csak 
az képzelheti magának, a ki elgondolja, hogy milyen hal- 
latlanul comicus és csodálatos dolog az, ha valaki. azt 
mondja «es» helyett, hogy «sus». 

Ez a három betű rontotta el Nagy Jancsinak az életét. 
Az emberek nem győzték magukat kinevetni rajta egy 
óráig, nem egy hétig, nem egy esztendeig ; halála napjáig 
mindig nevettek rajta. 

Ezt a szót kellett neki minden lépten-nyomon hallani ; 
a hova leült, a padra maga elé irva találta ; az utczán 
utána kiálták, krétával felírták a hátára, úgy vitte haza, 
minden nap összeverekedett miatta, minden nap kikapott 
érte; dühös lett, dúlt-fiilt; késsel ment az embereknek, a 
kik azt mondták neki : sus ! s akkor még jobban mondták. 
Néha akadt olyan gondolatja, hogy elbúsulta magát, 
neki feküdt a könyvnek, egész nap hadart belőle fenhan- 
gon; föltette magában, hogy ezentúl tanulni fog, nem 
hagyja magán azt a szégyent, hogy úgy csúfolják úton- 
útfélen ; mikor aztán kővágásnál keservesebb fáradságai 
belevert a fülébe — nem is a fejébe, — egy-egy árva 
paragraphust, s leczke idején előállt vele, hogy már most 
megmutatja, mit tud, valamelyik impertinens nebuló a 
háta mögött azt találta neki súgni : sus, s vége volt az 
egész tudománynak, ezerfelé szaladt minden betű a fejé- 
ből; egy szónak nem volt többé ura; ilyenkor azután sírt, 
5ott keservesen, a miért tanulótársai még jobban ki- 
ttek; valamennyinél mind egy fejjel nagyobb volt s 
mennyi háta mögött ült — a Sus. 
?ygyel-bajjal felvergődött a magasabb osztályokig; ott 
tudott semmit megtanulni ; a tanárok restelték már 
[ s eresztve eresztették odább, csakhogy ne példáskod- 
már ő előttük. Mondhatták volna ugyan neki, hogy 

menj Isten hírével, látod jó erős tenyereid vannak, szép 
dolog a kapálás, az ember minden pályán szerezhet ma- 
gának érdemeket, hanem ezt nem mondták neki. Kellenek 
az ilyen példás rossz tanulók is valamire. Vannak olyan 
világtól elrugaszkodott árva helységek itt-amott a hegyek 
között, a hova jóravaló ember nem megy magát eltemetni, 
pedig ott is emberek laknak, a kik nagyon óhajtják az 
öreg Á-t és a vele járó hat pálczát megismerni, azoknak 
is kell rektor, kántor és preeceptor, a ki nekik énekeljen és 
a gyerekeiket megvirgázza. Hát az ilyen helyekre bizony 
csak az olyan qualifikált emberek jutnak, mint domine 
Sus; ott azután élete folytáig oszthatja a tudományt; 
elég az oda, a mennyit ő tud ; a kinek több van, az nem 
megy oda. 

Tehát az volt a reménység, hogy majd domine Sust, ha 
már nagyon megunták mind a kilencz osztályban, majd 
valahova egy ilyen deperditus községbe bedugják, hogy 
onnan többet a füle se látszik ki ; ezért nem utasíták el 
egyenesen a múzsák csarnokaiból. 

Azon közben vas türelme volt az embernek; tűrt, elviselt 
készséggel minden boszantást. Soha fel nem táthatta a 
száját, nem mondhatott sem okosat, sem oktalant, hogy 
azt ne válaszolták volna rá «sus», senkihez sem mert kö- 
zelíteni, mert jól tudta, hogy ő vele barátságban élni, ő 
vele együtt járni az utczán nevetséges dolog; tanáraihoz 
nem volt bizalma ; hisz az a sok drága oktatás, a mit azok 
ő rá vesztegettek, mind kárba ment ; azok bizonyosan úgy 
tekintették őt, mint tolvajt, a ki elől zárni kell minden 
könyvet, mert kilopja belőle a bölcseséget; gyűlölt min- 
denkit, gyűlölte még a kis conjugista gyerekeket is, mert 
azok is tudják már, hogy sumra nem következik sus ; bújva 
ment az utczán végig, mert minden emberre gyanakodott, 
a ki rá talált nézni, hogy ez most azt mondja magában 
«sus». 

Apródonként az igazi neve kezdett feledésbe menni. 
Mikor reggelenkint az esküdt diák felolvasta a catalogust, 

Jókai: Dekamaron. I. 16 

az ő neve után nem várták, míg maga kiált, megelőzték a 
feleléssel: «hic snsU, Odahaza a kvártély adó asszonya 
egész jólélekkel titulálgatta Sus uramnak, azt hitte, ez annak 
becsületes neve, s mikor egyszer egy pár inget kapott, a 
zsidó leány, kihez jelzés végett azokat oda adta, S betűt 
varrt rájuk. 

Minden ember úgy hítta már őt és nem volt sem hata- 
lom, sem tudomány többé, mely ezt a nevet róla képes 
lett volna levenni, a mihez pedig soha egy pillanatig sem 
tudott hozzá szokni ; a mit valahányszor említeni hallott, 
mindig mintha öt fontos kalapácscsal ütöttek volna feje 
lágyára, a mi oly dühössé tette, hogy annak kimondóját 
épen olyan jó szívvel tudta volna agyonütni, mint egy 
dongó legyet, mely fülébe zizeg, ha attól nem félt volna, 
hogy felakasztják érte. 

Pedig rettenetes öklei voltak; egyszer pajkoskodásból 
becsukták társai az iskolai börtönbe s puszta kézzel össze- 
tördelé az ablak keresztvasait. 

Végre mikor már szakálla, bajusza kezdett nőni, mint 
egy büntető szemrehányás, mely haszontalanul eltöltött 
éveit eszébe juttatni jön elő, egyszer az az örvendetes hír 
jutott tudomására, hogy valahonnan Bergengócziából pres- 
byterek vannak itten; kosta kell nekik: a régi meghálálo- 
zott. Bergengócziának neveznek pedig diák műnyelven 
minden olyan falut, a minek a nevét még a mappán sem 
találni. 

A tanárok legelőször is őt hivatták ; egyenesen az ő szá- 
mára tartogatott szerencse volt ez. 

— Hát domine Nagy János, kérdé tőle a rector profes- 
sor, akar-e elmenni rectomak? 

Eégi idő óta szólíták őt most először ismét valóságos 
nevén. 

Hogyne akart volna ? hogyne kapott volna két kézzel 
rajta. Meg sem hallgatta a condítiókat, miket az érdemes 
deputatusok eléje adtak; hány véka kása, hány zsák karó- 
répa lesz conventiójában? van-e kijárás a faluból vala- 

merre? elég volt neki annyit tudni, hogy az messze- 
messze, ember nem ismerte hegyek között fekszik, a hová 
sem legátus, sem suplikáns nem jár; a honnan sem 
meszet, sem szenet nem hoznak a városba, ahol senki 
sem tud diákul sem deolinálni, sem conjugálni. Itt bizo- 
nyosan nem fogja neki senki azt mondani, hogy «sus». 

Hamar készen volt az egyesség, csupán arra kérte az 
elöljárókat, hogy ne mondják itten senkinek, hogy öt akar- 
ják elvinni ; ne is váqanak rá, majd utánuk megy batyu- 
jával. 

Nem is búcsúzott el senkitől; volt egy kék köpenyege, 
azt nyakába kerítette, egy tarka zsebkendőbe összekötötte 
minden ruháját; egy csomó könyvet elrakott a zsebeibe s 
kivándorolt szépen a városból ; szerencséjére, senki sem 
kérdezte, hová megy ? 

Mikor az utolsó ház elé ért, ott mégis nem állhatta meg, 
hogy szívének egész keserűségét ki ne öntse azon, meg- 
rugdalva azt az egész város nevében. Azt is meglátták és 
az is rajta maradt. 

No de végtére mégis egyszer helyben volt már. Átkozott 
csúnya ronda faluba vitték, a hol a sár befolyt az utczá- 
ról a házba ; az egész világ kenderáztatásból és fokhagyma- 
termesztésből élt. Képzelhetni azt a maradandó illatot; 
azt is beszélték, hogy az ottani víztől minden embernek 
golyvája nő; a megboldogult rectomak is volt. Mind nem 
bánta ő azt ; asylum volt ez ő rá nézve s a kenderáztató 
pocsolya az elysium mezeje. Itt nem hívta őt senki Susnak, 
a jámbor falubeliek olyan szépen megnagyjánosuramozták, 
mint a kik semmit sem tudnak a coUegiumbeli diákok 
istentelenkedéséről. 

Itt kezdett apródonkint visszatéregetni belé az élet, 
mint a kőszénből kiesett tekenős békába ; mert fenhangon 
is beszélni; elfoglalta az iskola kathedráját s kezdett örülni 
annak, hogy vannak kétlábú teremtések, a kiket ő verhet 
meg azért, hogy nem tudnak semmit. Utoljára még pipára 
íb mert gyújtani mások szeme láttára; a collegiumban 

csai bújva tehette azt, mert egyszer lepingálták krétával 
a fekete táblára furcsa torzalakban : Sus pipázik. 

Olyan jól esett itt a világ háta mögött lenni ; nem félni 
attól, hogy egyszer-egyszer valami mosolygó ismerős arez 
toppan elé, valaki, a ki élete gonosz titkát tudja és elárul- 
hatja. Nem jön ide jóravaló ember, ebbe a sárba, ebbe a 
nyomorúságba, nincs itt se nézni, se venni, se eladni való; 
épen arra való hely ez, hogy a ki egyszer beleveszett, azt 
onnan többet ki ne húzzák. 

Ebben a boldog megnyugvásban már-már hasat kezdett 
ereszteni a jámbor ; — jó dolga volt, minden nap paszulyt 
vagy köleskását főzetett s télen sorra hittak a disznótorra; 
kabátját soha sem kellett neki megkefélni, szobáját soha 
kisöpretni, azon módon fekhetett le az ágyába, a hogy 
fölkelt belőle; — egyszóval minden kényelme megvolt. 
Hozzá járult az, hogy ott volt vagy negyven borzas kölyök, 
a ki rágta a betűt helyette s nyűhette a hátukon a pálczát, 
a mi királyi mulatság, kár, hogy az átkozott újítók ezt is 
kiküszöbölik már; sok embert megfosztanak a legszebb 
gyönyörűségétől ; estenként pedig még azt a merészséget 
is elkövette, hogy átjárt a jegyzőhöz filkózni. Ha volt 
kréta, arra játszottak, ha nem volt, a nélkül is lehetett. 
A jegyző csak unalomból nótáruskodott itt, inkább nagy 
méhes kertje kötötte a helységhez, melyből sok pénzt be- 
vett; legalább annyi pénzt, hogy minden ember fejéről 
megvehette volna a kalapot az egész faluban. Notabene, 
hogy ott soha sem volt senkinek új kalapja. 

Volt a jegyzőnek egynehány leánya is; egy pár lehetett 
volna szebb is, a többi nem. No de hiszen nem csupán a 
szépeké a világ. Megesnék bele ! Nagy Jánosnak valami 
titkos érzés kezdett megmozdulni a szíve táján; valami 
homályos sejtelem azt súgta neki, hogy e hat leány közül 
valamelyik az ő számára született, de melyik? Szép időbe 
került, a míg ezt kitanulmányozta. Abból állt a tudománya, 
hogy kileste, melyiknek van a hat közül már választottja 
a falubeli fiatalság közül? ötnek volt. Annyit tudott az 

algebrából, hogy ötöt a hatból marad egy. Annyit viszont 
tudott az applicata mathesisből, hogy vannak esetek, a 
mikor ha egyet az egygyel sokszoroznak, lesz belőle három, 
néha hét is. 

Krisztinának hittak azt a leányt, a kinek még nem volt 
párja. 

Nagy János uramnak fontos okai voltak azt hinni, hogy 
megjelenése ez ártatlan teremtésre nem volt minden hatás 
nélküli. Valahányszor beszédbe elegyedett vele, a leány 
egyre nevetett, ha nyájasan szólt hozzá, a markát a szája 
elé kapta, abba vakkantott bele; ha az asztalnál meg- 
kínálta valamivel, majd belebújt a nénjei nagykendőjébe ; 
egy szóval rendkívül meg volt általa babonázva. 

Itt minden rendében van, gondola Nagy János uram, 
s előre elképzelte magában, milyen szép dolog lesz, ha a 
Krisztina majd a rector-ház udvarán eteti a libákat; 
persze a libákat magával hozza ; akkor majd ő is hizlal 
disznót ... 

Átkozott szó ; minek is jutott ^s^szébe. Minek is hívják a 
disznót diákul susnak ? Nem, soha sem fog a házánál ser- 
tést tartani, ámbátor ebben a faluban senki sem tudja, 
hogy sus mit jelent. Nos ? és ha tudná is ? Hát mi köze ö 
neki ahhoz ? Hát nem olyan közönbös szó ez ő rá nézve, 
mint anser, anas, gallus s más egyéb enni való állat? Sus? 
Furcsa? Ki tudhat arról valamit ebben a Bergengó- 
cziában? 

Ö bizony azért is fog sertést hizlalni, ha megházasodik. 
Csak azért is. 

Hanem hát a házassághoz komolyan kell látni; igen is, 
komolyan. Kileste, hogy mikor nincsenek otthon az öre- 
gek, akkor kicsípte magát szörnyen ; a csizmájáról leva- 
karta a sarat, a nyakravalóját megfordította, hogy a tisz- 
tább fele legyen kívül, megmosdott egész odáig, a meddig 
a keze kilátszott a kabátból s egy csizmakefével lesimította 
a haját. 

Azzal neki indult a merész fogadásnak. 

Krisztina épen az utczaajtóban állt és abba úgy belé- 
fogózott, hogy Nagy János uram semmi stratagemával rá 
nem birta venni, hogy bemenjen vele a szobába. Azt felelte 
a leány, hogy senki sincs odabenn. Oh liba ! Kénytelen 
volt neki az utczaajtóban szépelegni. 

— Krisztina kisasszony, én magának most valami igen 
komoly dolgot akarok mondani. 

— Krkklikh . . . vakkantott Krisztina, orrát, száját 
eldugva a markába, hogy oda nevessen. 

— De ne nevessen hát . . . 

— Nem nevetek már, Bhühühi. 

— De már ugyan minek nevet? 

— Nem tehetek róla. Mindig nevetnem kell, mikor ma- 
gát látom. 

(Tetszem neki, gondola magában Nagy uram s kezdé 
emelgetni a sarkát.) 

— Kisasszony, maga nem is gondolja, hogy én mit aka- 
rok most magának mondani ? 

— Nem ám, hihihi. 

— Nem is találja ki? 
""em én. Eihihi. 

át azt akarom magának mondani, hogy én szere- 
elveszem feleségül. 

LJ Sus bácsi ! . . . kiálta a leány ijedtén, s azzal 
a az utczaajtót a jámbor előtt s ijedtében felsza- 
)adlásra. 

)ácsi ! Tehát már itt is Sus bácsi ! 
rhéli tüzes gerundiumok ! Hát már az óperentián 
idják ezt a nevet? Hát a homlokára van ez írva, 
man olvassák le ? vagy currensben küldik faluról 
hogy minden ember tudja és ismerje ? 
ezt az egész falu tudja már e szerint. Ezek a kér- 
berfélő pofájú parasztok csak szemtől-szembe neve- 
íagy János uramnak ; háta mögött mindenki úgy 
►gy Sus ; minden asszony, minden gyerek, a ki rá 
d jó napot kivan, a ki süveget emel előtte, tudj^ 

jól, hogy van egy átkozott szó, a mivel őt a világ végére 
lehet kergetni, a legelső ember, a ki megharagszik rá, ezzel 
fogja őt letorkolni, az utolsó ember, a ki előtt tekintélyt 
akar tartani, nevetve mondja magában : én csak vagyok, 
a mi vagyok, de te Sus vagy, az is maradsz, a míg csak 
élsz ; soha sem is tesz senki mássá. 

Oh ez a fölfedezés kétségbe ejtette. Eohant dühösen 
haza; betörte az ablakot, be a kályhát, összetépett minden 
könyvet, a mi a kezébe akadt, ízzé porrá; nyakába kerí- 
tette a köpenyegét, megátkozta egész Bergengócziát, min- 
den benne lakó emberrel és fokhagymával egyben s éjnek 
éjszakáján neki vágtatott a semminek ; fejében észsebé- 
ben semmivel. 

.Ettől a percztől fogva kezdték őt nevezni peregri- 
nusnak. 

Peregrinus Cicero nyelvén is annyit jelent, mint idegen 
vándor, a tanodák műnyelve azon szerencsétlen embere- 
ket szokta így nevezni, kiket a viszontagság iskoláikból, 
állomásaikból elüldözött ; itt kitették, ott elcsapták, amon- 
nan maga szökött el, egy napig sem lakosai semmi város- 
nak, csak úgy bolyongnak faluról-falura, papok és rectorok 
kelletlen vendégei, itt bolondnak tartják, amott elkergetik, 
a mi náluk nem tesz különbséget, ezért senkit sem szeret- 
nek s senkit sem gyűlölnek jobban. De akárhogy marasz- 
tanák is, meg nem maradnak egy helyben ; álló, ülő hiva- 
tal irtózat előttük, a biztos sors unalmas betegség; jobban 
tetszik nekik az országút, örökké menni, menni és nem 
venni le senki előtt a sipkát és nem köszönni meg sem- 
mit. Ki mit adott, adott, ha nem adott, azt is jól tette. 

Conjugista diák voltam, mikor már hallottam hírét, 
hogy van egy ember, a kit ezzel a szóval üldöznek. Kis 
diákok hallottak róla beszélni öreg diákoktól s mesélték 
egymásnak leczke előtt a csodadolgot, miket Susról be- 
szélt a bír ; s mikor néha-néha megvillant a városban, a 
coUegium udvarán, úgy bámulták, úgy kerülgették, mint 
a majmos tevét, mit a taliáu mutogat s járt a híre clas- 

sisról classisra, mint valami nevezetes nagy embernek : 
itt a 8us, itt a Sus ! 

Egyszer az iskola folyosóján futottam végig, nem tudom 
már mi dolgom volt, mialatt a leczke tartott odabenn a 
teremben, midőn a folyosó szemközti ajtaján egy horren- 
dus egyéniség toppan elém: úgy beléütköztem, szinte 
elhordtam a lábáról. 

— Hohó fráter ! dörgött rám nyers rekedt hangon a 
valaki s megfogta a galléromat, hová szaladsz hát ? 

Én megijedtem, hogy megesz. Eövid vastagnyakti férfi 
volt, széles vállai és háta, az is előre görbülve ; nehéz, 
vastag feje, alacsony kidülledt homlokkal ; az arcz leg- 
nagyobb részét ellepte valami tüskés szakálltarió, melyet 
sátoros ünnepeken borotválni szoktak s mely nem volt 
olyan vörös, mint a szeplőverte arczbőr; két mélyen ülő 
háborgó szemére most is emlékszem még. Volt rajta egy 
színehagyott zöld kabát, mely vastag izmain egészen 
megfeszült s könyökén és hónai alatt szét volt repedezve, 
nyeges köpenyege hátul le volt hasítva; azt bizony o- 
í^alami falusi komondor téphette le. 
Megállj, öcsém ! hová szaladsz ? kiálta rám, folyvást 
a a galléromat. Elkéstél az iskolából, ugy-e ? Korhely 
. Majd kikapsz most. 

1 a sértés fájt. Nem hagyhattam felelet nélkül. 
Kérem : én első eminens vagyok. 
Első ? hát azután mit tanulsz már ? he ? 
Conjugista vagyok. 

No hát ha conjugista vagy, tudod-e hányadik conju- 
ra tartozik «apexabo)). 

Igen is: az elsőre; apexo, apexavi, apexatum, 
a,re. 

Jól van, szamár. Apexabo azt teszi, hogy véres 
a. 

zal szörnyű jó ízűt nevetett rajta, hogy így rá tudott 
li. A mammuthok nevetéséről van ilyen fogalmam. 
No, ne sírj no. Odabenn van a professorod ? 

— Igen is, mondám én nagyon megszégyenülve. 

— No hát eredj be, hívd ki. 

— Mit mondjak neki ? 

— Mondd, hogy itt van a peregrinus; beszélni akar 
vele. 

— Hogy híják? 

— Sehogy se hínak, csak mondd, hogy a peregrinus. 

— Hová való peregrinus? kérdem én egész ártatlanul. 

— Ne, bolond, ne ! Hát hová való volna a peregrinus ? 
Sehová való. Ma ide való, holnap amoda való. Csak ezt 
mondd neki; azután, ha akar, kijön, ha nem akar, ott 
benn marad. 

Én bementem és elmondtam a tanáromnak az izenetet, 
hogy van idekünn egy ember, a ki peregrinus, senkinek 
sem hívják és sehová sem való. 

Társaim már többet tudtak nálam ; ők a mint meglátták 
az ajtón keresztül, elkezdtek vihánczolni, suttogni : a Sus, 
a Sus ! Tanárom megintette őket : senkit sem szabad csú- 
folni. Azzal megfogta kezemet, — kedvencze voltam, — 
s kiment a jövevényhez. 

Tudhatta előre, hogy kéregetésről van szó, s nagyon 
könnyű szerrel lerázhatta volna a nyakáról; csak azon 
kellett volna kezdenie : «mi kell, Sus bácsi?)) az elfutott 
volna és egy fillérét nem kívánta volna többet. 

Hanem az én tanárom a tréfa helyett komolyan lépett 
a peregrinus elé s keményen rászólt. 

— Mit keres ön itt megint? Minek jött megint vissza? 

A nagy trabalis ember e megszólításra meghunyászko- 
dott szépen, mint valami megriasztott fenevad; még a 
sipkáját is levette. 

— Eogo humillime, professor úr . . . 

— Nem szereztem önt be félév előtt egy derék uraság- 
hoz? nem fogadta akkor, hogy rendes életet fog élni? s 
most megint itt van? 

— Eogo humillime. 

— Mi baja volt ott? Nem ruházták, nem táplálták tisz- 

tességesen? csakhogy ne csavarogjon a vallás gyalá- 
zatára. 

Az ember megsunyta a fejét s mint egy nagy kamasz 
diák, kit tanára szid, kezdett mentegetőzni. 

— Eogo humillime, igen jól bántak velem, volt en- 
nem, innom elég, ruhám is tisztességes ; hanem — ha- 
nem — 

— Nos, mit hanem? álljon elő vele. 

A peregrinus itt egyszerre visszatette magát előbbi bes- 
tiális daczos alakjába s felcsapva fejére sipkáját, dühösen 
monda : 

— Bolondnak tartottak s azt én észre vettem ; — s 
azzal megint felöltem rongyos ruháimat s alá is út, fel is 
út, senkinek sem mondtam jó reggelt többet. 

— Hát azután mit csinált? 

— Három nap óta nem ettem. 

— Hanem csak ivott? 

— Igen is, ittam. 

— Milyen rongyos. Nincs a városban több ilyen koldus, 
mint ön. Valóságos botrány. 

A peregrinus hátra csavargatta a fejét, húzgálta a kö- 
penyegét jobbról balról, mintha nem tudná egész bizo- 
nyossággal, hogy hol van ez elszakadva? 

Ezzel aztán áttért korábbi ostoba humorába. 

— Botrány biz ez. Scandalum. 'Sz épen azért jöttem 
nagyon tisztelt professor úrhoz, hogy ha adna egy pár 
garast ... 

— Nem én, egy fillért sem. 

— No csak egy pár garast; no ne haragudjék, rogo hu- 
millime ; hogy a köpenyegem meg a csizmám megfoldoz- 
tassam. Lássa : ki van ez is szakadva ; valami átkozott 
szegbe beleléptem. 

Valóban nagyon rongyos volt a csizmája is. 
Tanárom megszánta. Olyan nyomorúságos képet tudott 
csinálni előtte. 

— No megálljon; pénzt nem adok, mert azt tudom 

bizonyosan, hogy megiszsza; hanem adok egy pár jó csiz- 
mát, meg egy becsületes köpönyeget. 

A peregrinus comicus zavarral vakargatá meg bozontos 
fejét. 

— Eogo humillime ; jó nekem ez a köpenyeg; inkább 
szeretnék egy pár garast, ha adna. 

— Pénzt nem kap. 

— De hát legalább ne híjon így per «ön» ; nevezzen 
te-nek, mint hajdan a collegiumban, mikor inasa voltam, 
professor úr meg contrascriba ; minden ember csúfolt, 
csak professor úr nem ; — ha önnek hí, azt gondolom : 
haragszik rám. 

— Hogyne haragudnám? Lépjen ön a szobámba. 

Ott az én kegyetlen haragos professorom tetőtől talpig 
felöltözteté újra a meghunyászodott fenevadat ; adott neki 
tisztességes meleg kabátot, mely az újjá hegyéig eltakarta, 
egész csizmát és magos tetejű kalapot. Nem bámultam 
professorom szigorú arczát annyira soha, mint e percz- 
ben, midőn meg tudta állani, hogy rettenetes hahotára ne 
fakadjon, midőn Sust ilyen szépen felöltöztetve látja maga 
előtt, mint egy városi senatort. Ö nem nevetett. 

— Már most ezt a rongyos gúnyát kösse ön össze s 
ajándékozza oda valami rongy szedőnek ; meg ne lássam 
többet rajta. 

Sus kezet akart csókolni, a tanár nem engedte. 

— Takarodjék ! . . . 

— Eogo humillime ... 

— Mondtam már, hogy pénzt nem kap . . . elmehet. 
Sus megindult kifelé a folyosón, mi mentünk a classis 

felé vissza ; egyszer visszaordít, olyan hangon, mint egy 
megrettent víziló. 

— Professor úr, instálom: ennek a kabátnak a zsebé- 
ben egy húszas van ! 

És mutatta két ujja közt tartva az ezüst pénzt nagy 
rémülettel. 

Az én szigorú tanárom kegyetlen haraggal förmedt reá 
vissza. 

— Mondtam már, hogy takarodjék s ne szóljon többet 
hozzám! 

Azzal betette maga után az iskolaajtót. 

A peregrinus sietve ment odább ; az ablakon keresztül 
láttuk, hogy még az udvaron levette a fejéről a magas 
tetejű kalapot s a kopott sipkát tette fel helyébe. Sehogy 
sem tetszett magának abban a tisztességes öltözetben. 

Másnap megint abban a rongyos gúnyájában került elő; 
azt álHtotta, hogy a másikat ellopták tőle, míg aludt. 
Hanem a tanodának tájára sem mert jönni. Félt aprofes- 
soromtól, jobban, mint akármelyik leczkenemtudó gyerek. 

Egyszer azonban egy fiatal tréfás prseceptor az utczán 
találkozva vele, azt találta neki mondani : 

— No Sus pajtás, férjhez ment-e már a nótárius 
leány? 

Az ember e szóra oly ádáz dühbe jött, hogy neki rohant 
ököllel a megszóhtónak, azt bekergette a tanoda épületéig; 
ott a diákok ijedten becsukták a vasajtót, de tíznek is dol- 
got adott, hogy ő egymaga be ne feszítse azt vállával. 
. Akkor felszakított egy követ a járdából, mely az udva- 
ron végig volt rakva. Más embernek csákánjmyal is dol- 
gott adott volna azt kivenni, ő kiemelte a tíz körmével. 
Azzal a kővel kezdte el döngetni a tanoda vasajtaját, 
átkozódva, hogy mind az egész tintanyaló világot meg 
fogja odabenn ölni. A kőcsapások helyei máig is láthatók 
a vaslemezeken. 

A gonosz lármára sokan összecsődültek, de senki sem 
merte a dühödt embert megtámadni ; világos volt, hogy a 
kit azzal a kővel megüt, azt semmi diák sententia meg 
nem gyógyítja többé. Már szó volt róla, hogy a vármegye 
segítségét kell igénybe venni s nagy volt az aggodalom, 
hogy nem fogja-e Sus azt a néhány hajdút is megöldösni, 
ha ellene hozzák. 

Ebben a perczben érkezett oda az én professorom. 



Digitized by 



Google 



253 

A mint azt meglátta a dühöngő, egyszerre eldugta a háta 
mögé a követ s ott leejtette a földre, mintha a kezében 
sem lett volna. 

A tanár egy szót sem szólt neki, hanem egyenesen oda 
ment hozzá, megfogta a gallérját, egyet fordított rajta, 
végig vezette az udvaron egész a kapuig ; az ember min- 
dent engedett magával tenni ellenállás nélkül. 

Ott elereszté a tanár és azt monda neki azon a szigorú 
hangon, melyen bennünket kis fiukat szokott megfed- 
deni : 

— E pillanattól fogva megtiltom önnek, hogy ebben a 
városban többé megjelenjen. Most rögtön elpusztuljon 
innen és vissza ne merjen többé térni soha. 

Az ember elhallgatott, elsápadt e szóra; azután sírva 
fakadt és tovább ment, két öklével törölve szemeit. 

Voltak kíváncsi emberek, a kik messziről kisérték s 
látták, hogy csakugyan eltávozik a városból; a hídon túl 
Doiég egyszer megállt, mintha valami oknélküli reménye 
volna azt hinni, hogy még visszahívják, azután duzzogva, 
morogva ment odább . . . 

. . . Soha sem mert többé abba a városba visszajönni. 

Pedig de szép földet beutazott azóta. 

Nincs Fényes Elek Statistica Geographiájában az a falu, 
melyről ő tapasztalás szerint ne tudná: milyen urak, 
milyen szegény emberek laknak benne ? hogy híják benne 
a papot, meg a rectort? 

Huszonnégy esztendeje múlt annak, hogy először lát- 
tam ; másodszor az úton találkoztam vele ; rút locspocs 
időben ; én gyorskocsin utaztam (értsd, gyalogoltam a sár- 
ban és segítettem a kereket kiemelni a kátyúkból), ő pedig 
jött utánunk gyalog és lassacskán utolért. Már messziről 
lehetett bámulni csoda termetét: ugyanaz a köpenyeg 
volt most is rajta, a mit legelőször láttam a nyakában, 
csakhogy az akkori szakadás most már az egész hátán 
végig, fel a gallérjáig hasadt; olyan volt vele, a mint a 
szél hol az egyik, hol a másik szárnyát lebbentette meg. 

mint valami nagy bagoly fejű lepke, melyet az eső levert 
a földre, s lucskos két szárnyát húzza maga után, igye- 
kezve. 

Én rá ismertem, ő persze ón rám nem. 

A peregrinus most is olyan pufók volt; keveset válto- 
zott. Feje nem szürkült, haja el nem hullott. Ha gyéren 
lengő hajszálaimra gondolok, szégyenlem magamat előtte. 

Beszédbe elegyedtünk, kérdezem tőle, hogy most is 
peregrinál-e még? 

Ez ellen tiltakozott; most már nem olyan hiába való 
ember, mint az előtt volt, solid mestersége van, a miből 
él, nem terhe az emberiségnek többé, kézimunkával és 
kereskedéssel keresi tisztességes táplálékát : — irótollakat 
metsz, azokat hordja faluról-falura. 

Ez bizony elég hasznos munkálkodás. Magam is vet- 
tem tőle egy csomag tollat, a mire az úton különös szük- 
ségem volt. 

Kérdezem, hogy mikor látta hajdani professor uramat? 

Ez a kérdés kellemetlenül látszott rá hatni. Azt felelte, 
hogy a mióta a tanár úr megtiltotta neki abba a városba 
visszatérni, nem merte ott magát mutatni többé ; «de — 
hozzá tévé ravaszul — most meg fogom őt tréfálni. Más 
városba tették át professornak s onnan nem tiltott ki, 
majd hogy fog szidni, ha meglepem. » 

\zzal előkeresett gúnyájából egy csomag szépen meg- 
iszett hollótoUat, s gyönyörködve monda: «ezt n^ki 
jtöttem össze, tudom, hogy nagyon szeret hoUótoUal 
. — De hogy le fog az engem majd hordani, ha meglát !» 

- Ön úgy tesz, mintha örülne annak a szidásnak előre, 
lit kapni fog tőle. 

L peregrinus elkomorodott e szóra. 

— Lássa ön ; ez az egyetlen ember a világon, a ki úgy 
It hozzám mindig, mint emberhez; igaz, hogy szid, 
i, dorgál : — de nem csúfol, mint más. 

G néhány szóban vglt elmondva a szegény Susnak 
sz élet-fátuma. 

Azzal elhagyott; bocsánatot kért, hogy nem kisérheti a 
gyorskocsi járását, de neki előre kell sietni, mert még 
nagy út vár reá. 

Nagyobb is várt reá, mint gondolta ; az úton kegyetkn 
hózivatar lepte meg, s oda fagyott. 

Tehát mégsem láthatá meg újra kegyetlen szigorú pro- 
fessorát, a kitől olyan jól esett volna neki még egyszer 
szidást hallani. 

Elébb meglátta azt a boldog világot, a hol a bölcsek 
tudománya s a bolondok bolondsága egyforma füst és pára. 



33. 
AZ ÁEULÓ GYŰEŰ. 

(Török rege.) 

Pompás Szolimán szultán idejében élt Stambulban egy 
gazdag kereskedő, a kinek Muhzin volt a neve: drága 
kövekkel és ékszerekkel kereskedett 

Ennek volt egy igen kedves felesége : Eminha, a kit 
jobban szeretett minden drágakövénél, kinek piros ajkait 
többre becsülte a rubin fényénél, szemeinek ragyogását a 
gyémánt tüzénél, ajkainak beszédét az ezüst csengésénél. 
Nem is adta volna ezt a szemet, ezt az ajkat a világ min- 
den kincseért cserébe. 

Pedig ah a ragyogó szem, az édes ajk veszendő kincs ; 
egy lehellete a szélnek Morea szigete felől, mely a pestist 
hordja magával, megfosztá Muhzin t e kincsétől ; homályt 
vont a csillagfényu szemekre, némaságot a beszédes ajkra. 
Mit a világ minden javáért nem adott volna Muhzin cse- 
rébe, odaadta a halálnak ingyen és eltemette a háládat- 
lan földbe, mely vissza sem adja, meg sem köszöni, a mit 
elvesz. 

A jámbor Muhzin sokat sírt e vesztesége miatt ; sem 
étele, sem itala nem volt, még aludni sem birt ; hanem 

éjszakánkent kiült a háza tetejére és ott sírt egész haj- 
nalig. 

Hiába vigasztalták szomszédai, barátai, nem sokat hasz- 
náltak vele neki ; ő csak nem tudott ahoz a gondolathoz 
hozzá szokni, hogy az a szép szem többet ne mosolyogjon 
ő rá, hogy az a kedves száj többet ne szóUtsa őt meg. 

Egy éjszakán, midőn Muhzin ismét nyugtalanul hány- 
kódott álmatlan fekhelyén, egyszerre a bezárt ajtón keresz- 
tül egy bűbájos tünemény állt eléje. Egy ősz szakállú öreg, 
kinek szakálla és turbánja úgy világított, mintha lángolna. 
Ez a tünemény így szólt hozzá nyájas, vigasztaló 
hangon : 

— Muhzin ; én megszántam a te keserveidet, szomor- 
kodásodat ; látom, hogy érdemes vagy arra, hogy ember- 
fölötti hatalmak segítsenek rajtad, mert emberfölötti mó- 
don szerettél. A te nőd nem halt meg, mert nem volt 
halandó leány, hanem tündérek leánya. Eminha most is 
él ; mert tündéri hatalmánál fogva annyiszor tud meg- 
halni, a hányszor kívánja s azután egy másik országban 
ébred fel ismét, hogy ott kezdjen új életet és ismét meg- 
haljon és tovább vándoroljon. Azért övezd fel derekadat 
és vándorolj el rögtön Mekkába, ott ülj le a Zenzemet kút 
közelében levő- temetőkert ajtajába és várakozzál ottan. 
Mindaddig várakozzál, a míg egyszer jönni fog egy temetői 
menet, mely hoz egy kékre festett koporsót, sárga selyem 
szemfedővel letakarva; a szemfedőn kék betűk és ezüst 
czikomyák lesznek varrva ; te rohanj akkor oda, állítsd 
meg a temetői menetet, takard fel a halott arozát és ott 
^—^á találni Eminhádat. A halottkisérők majd nem fogják 
li, hogy az a te nőd volt, hanem akkor te vedd elő 
iből ezt a kis szelenczét, ebben van egy ír, azzal kend 
; ujjaid hegyével a halott nő szempilláit és ajkait s 
3r ő fel fogja nyitni szemeit, és ajkai azt fogják sut- 
li: « Muhzin)) és senki sem fog többé kételkedni, hogy 
, te nőd volt, s visszahozhatod őt Stambulba, a hon- 
L nem fog többé elkívánkozni tőled. Hogy pedig azon 



Digitized by 



Google 



257 

ideig, a míg oda zarándokolsz, ittlevő kincseidet el ne 
pazarolják, vagy ha veled vinnéd, gonosz emberek ki ne 
raboljanak, bizzad azokat a te hűséges barátodra, a becsü- 
letes Ali Hodzsiára, ki törvénytudós és az Alkorán ma- 
gyarázója, annál visszajövet ismét megtalálod. 

E szavak után eltűnt a fényes szakállú agg Muhzin elől. 

A kereskedő ámultán kelt föl, szemeit dörzsölve két 
kezével, ha nem álmodék-e ? mécset gyújtott, s bámulata 
nőtt, midőn asztalára téve találta azt a kis szelenczét, me- 
lyet a túlvilági öreg hozott számára ; gyönyörűen dolgozott 
elefántcsont mű volt az, gazdagon kirakva türkizekkkel és 
aranynyal áttörve. Emberi munka nem is lehet ilyen. 

Másnap elmondá ez esetet Ali Hodzsiának, kire őt a 
rejtélyes agg figyelmezteté. A törvénytudós fejét csóválta 
rá, mintha nem hihetné a dolgot s iparkodott ellenvetése- 
ket tenni Muhzinüak, hogy tán álmodta azt, vagy elevenen 
képzelé s végibe azzal erősíté meg kétkedését, hogy Eminha 
holtteste bizonyosan most is ott fekszik a sírban, a hova 
őt Muhzin eltemette ; csak bontassa fel a sírt. 

Muhzin sietett azt tenni és ime —r a felbontott sírban 
nem volt többé Eminha holteste . . . 

Most már semmi hatalom sem lett volna képes Muhzint 
visszatartani, hogy a tünemény tanácsát kövesse. A mi 
készpénze volt, magához vette; ékszerei tárházát pedig 
mindenestől rábízta Ali Hodzsiára, a ki legközelebbi ba- 
rátja és a mellett derék, köztiszteletű férfi volt, hogy viselje 
addig gondjukat, míg ő Mekkából visszatér, mit a jámbor 
férfiú a barátság kedveért el is vállalt. 

Muhzin négy hét múlva, sok viszontagság után meg- 
érkezett Mekkába ; az úton rablók támadták meg, minden 
pénzét elrabolták ; de szerencsére a kis szelencze a bűvös 
írral megmaradt, az el volt rejtve turbánja alá, azért nem 
találtak rá. Koldulva érkezett meg a szent városba, s úgy 
tengődött tovább a kegyes vándorok alamizsnáiból. 

Mindennap ott lehete őt látni a Zenzemet kút melletti 
temető ajtajában, ott vigyázta a halottas meneteket, mi- 

JdkAi: Dekameron. L ^* 

ket naponta elvittek előtte, mert az a mekkaiak legnépe- 
sebb temetkező helye. 

Esztendő is elmúlt már, és ő mind hiába várt ; olyan 
koporsó, a minőt neki az éjjeli tünemény leirt, nem jött 
elő az alatt ; vagy kék koporsó volt, de nem sárga selyem 
szemfedővel, vagy a szemfedő is olyan, de nem kék virá- 
gok rajta, vagy még a virágok is kékek, de a czikomyák 
nem voltak ezüstből, sőt az is megtörtént, hogy minden 
jel ugyan az volt, de a halott nem volt nő, hanem hat éves 
fiúgyermek. 

Muhzin kezdett csendesen közeledni ahhoz a lélekálla- 

pothoz, a mit azután őrültségnek neveznek, midőn egy 

napon azt hallja a többi koldusoktól, hogy ma fényes 

temetés lesz ; a Kadileszker neje halt meg, a szép Eminha. 

Eminha ! 

Ez a név feléleszté Muhzin lelkét újra; az nap el nem 
távozott a temető küszöbétől s majd megfojtá szivének 
dobogása, midőn a siralmas zenét hallotta közelíteni, mely 
a temetői menet előtt járult. 

Muhzinnak nem volt most gondja a gyászmenet pom- 
pájára, nem a keringelő dervisekre, nem a jajveszékelő 
asszonyokra, még a sziligdárokra sem, kik bőrerszényből 
apró ezüstpénzt szórtak a tolakodó nép közé, ő csak a 
ravatalra nézett. 

Már messziről látta, hogy a koporsó kék, a szemfödél 
világos sárga ; midőn közelebb hozták a halottat, kiveheté 
virágokat rajta és midőn eléje értek vele, jól lát- 
Lzon az ezüst hímzetet. 

hzin őrült erővel taszítá félre az előtte állókat, utat 
a kiséreten keresztül a ravataUg és kiáltva : 
M^egálljatok ! Megálljatok ! Ez Eminha. Ez az én nőm ! 
isérők, a nagy urak, a holt férje, a Kadileszker, bá- 
t néztek ez őrjöngő alakra, ki vakmerően megzavarta 
etés rendjét; de Muhzin nem hajtott rájuk, hanem 
;otta a halott arczárói a szemfödelet, 
fiatal nő, ki ott feküdt, valóban hasonlított az ő 

Eminhájához. A halál nagy művész. Egy hideg lehellettel 
olyan hasonlóvá tudja tenni az arczokat egymáshoz. 

— Ö nincs meghalva ! kiálta Muhzin a szörnyűködő 
népnek; én fel tudom őt támasztani, s akkor meglátjátok, 
hogy engemet fog nevezni férjének, ki itt várok reá már 
egy év óta. Menjetek az utamból, mert én ölök és gyil- 
kolok és átkot szórok magam körül. El ne temessétek azt, 
a ki él ! 

A nép meg volt rettenve Muhzin őrült tekintetétől, de 
még inkább dühös szavaitól ; a gyászoló Kadileszker na- 
gyon szerette meghalt nejét; arra a szóra, hogy Muhzin 
fel birja azt támasztani, ő is megörült s még ő maga csi- 
nált neki helyet a halott körül, hogy e csodát elkövet- 
hesse. 

Muhzin buzgó áhítattal vette elő övéből a kis szelenczét 
8 felnyitá azt : valami sárga színű ír volt benne, zöldes 
aranyszín pontokkal keverve, melynek tündéri hathatósá- 
gáról már akkor meggyőződött Muhzin, midőn jobb kezé- 
nek mutató ujját belemarta; mert úgy megégeté azt, 
mintha forró olajba mártotta volna. De ez a rendkívüli 
tulajdonsága az írnak csak annál nagyobb tanúbizonyság 
volt tündéri származása felől, a mint hogy Muhzin nem 
is késett az ujjára ragadt kenettel a halott szemhéjait és 
ajkait végig dörzsölgetni. 

Mindenki figyelmesen leste, visszatartott lélekzettel a 
csodaír hatását, de senki sem oly hivő áhítattal, miként 
maga Muhzin. 

íme azonban, a helyett, hogy a halott szemei és ajkai 
megnyílnának, azon a helyen, a hol Muhzin megkente 
azokat az írral, elkezdenek megfeketülni, a bőr felpattog- 
zott, hólyagokat vetett rajtuk; a tetem arcza egészen 
eléktelenült . . . 

Muhzin testét elállta a rémület. Ez nem azon hatás 
volt, a mit ő várt, a nép zúgott körüle ; a Kadileszker 
dühösen rohant neki és torkon ragadva, leteperte a 
földre : 

17* 

— Átkozott varázsló, ki gyalázatosan elékteleníted 
halottam arczát, hogy élve légy olyan, minővé őt halottan 
tevéd ! 

— Vessétek a tűzbe ; ordíta a nép köröskörül, Muh- 
zinra dühödve ; tüzes verembe a bálványimádóval, a 
bűbájossal, ki halottakat csúfít meg ! s a jámbor Muh- 
zint nyomban megégették volna, ha szerencséjére a da- 
mascusi helytartó basa ott nincsen, ki látva, hogy inkább 
őrülttel, mint bálványimádóval van dolguk, csauszaival 
elfogatá Muhzint s megeléglé, hogy oszlophoz kiköttetve 
kétszázat veretett a vállára tevehajtó korbácscsal, s akkor 
maga elé viteté őt, hogy vallja ki, miféle őrült gondolat 
követteté el vele azt a. merényt, hogy a Kadileszker halott 
nejét úgy eléktelenítse? • 

Muhzin elbeszélte a helytartónak az egész bűvös tüne- 
ményt, mely őt ide küldte. 

— Oh te szegény Muhzin, monda neki a helytartó, mi- 
dőn megérté a dolgot, de nagy világ-bolondja vagy te, 
hogy ilyen otrombául rá hagyod magadat szedni. Bizo- 
nyosan csúfot űzött valaki belőled ; hiszen az az Eminha, 
ki a Kadileszker neje volt, itt született, itt élt gyermeksége 
óta, hogy lehetett* volna az a te nőd ez előtt esztendővel? 
Azon ír pedig, melyet neked ama csaló, mint tündéri 
szert adott át, nem egyéb, mint maró méreg, mivel a pes- 
tis idején a betegek testén hólyagot szokás húzatni. Ismeri 
azt minden dervis. Térj eszedre, végezd be a búcsújárást 
s azután eredj haza Stambulba s láss a mesterséged után. 
Kívánom, hogy nagyobb baj ne várjon rád otthon. 

~ ahzin megcsókolta az emberséges basa kezét, ki ne- 

dinár útravalót is adott neki s azzal visszaindult 

ibul felé, elrongyosult ruhával, megkorbácsolt test- 

is^zetört szívvel és félig megháborodott elmével. 

3tek múlva ért haza betegen, nyomorultan Stam- 

i; ögy-6gy karaván elhagyta, a másik fölvette; hozott 

egy lándzsadöfést a tomporában beduin kalóztól, 

fog helyét czombjában kósza párducztól, mitől fél- 

holtan vették el ; és rettentő ürességet a szivében, a hon- 
nan kihalt minden hit és remény. 

A mint Stambulba megérkezett, föltette magában, hogy 
annyi veszedelem közül megmenekülve, nem kisérti többé. 
az Istent, hanem megnyugszik abban, a mit rámért, s 
ismét hozzá fog elhagyatott üzletéhez. 

E végett mindjárt fölkereste a derék Ali Hodzsiát, 
egyetlen egy jó barátját, kinek kincseit átadta megőr- 
zésül. 

Az igen szívesen fogadta a megérkezőt, «no csakhogy 
megjöttél Muhzin, bizony azt hittem, hogy oda fogsz 
veszni, minden este imádkoztam egyet érted, hogy vissza^ 
térj » . 

Muhzin azután elmondá előtte, hogy milyen gonoszul 
járt és mennyire csúffá tette őt ama tündér és hogy ezen- 
túl nem fog hinni a tündéreknek sem, habár holdvilágból 
lesz is a szakálluk. 

— Ez bölcs beszéd, Muhzin, szólt Ah Hodzsia ; mond- 
tam ugy-e, hogy ne menj el. Ha itthon maradsz, ki sem 
rabolnak, csúfot sem látsz. Most már bolondot csinál- 
tál magadból és koldust. De ne búsulj ; egy héten egyszer 
terített asztal vár reád házamnál, a többi kegyes muzul- 
mánok majd gondoskodnak többi napjaidról is. 

— Köszönöm jóságodat, Ali; felelt Muhzin ; nem aka^ 
rok én koldulni. Előveszem félretett kincseimet s keres- 
kedem velük, mint az előtt : megélek tisztességesen. 

— Tehát megvannak még kincseid? kérdé Ali, szörnyű- 
képen elbámulva. 

— Meg bizony; még pedig te nálad vannak, felelt 
Muhzin. 

Ali Hodzsia megcsóválta fejét: 

— Muhzin barátom. Neked a sok szerencsétlenség 
elvette az eszedet, hogy magad sem tudod most, mit 
beszélsz. Az imént mondtad el, hogy az úton kiraboltak 
és most meg azt állítod, hogy kincseid nálam vannak, a 
miket én soha sem UttíHö. Tudod mit? Eredj most innen, 

aludd ki magadat, majd ha eszed egy kissé kitisztul, akkor 
megint szívesen látlak. 

Ezzel a derék Hodzsia szép nyájasan kitolta Muhzint 
az ajtón és bezárta magát előle. 

A boldogtalan kereskedő most esett még igazán két- 
ségbe. Már maga is kételkedni kezdett felőle, hogy vájjon 
eszénél van-e, vagy pedig csakugyan megtébolyodott s 
félretett kincseiről való álma is csak agyrém, mint a többi? 

E kétségbeesésében futott a negyvezérhez, lábaihoz veté 
magát és elmondá előtte az egész történetet. 

— Van-e tanúd, a ki látta, hogy átadtad kincseidet a 
Hodzsiának? kérdé a nagyvezér. 

— Egyedül Allah, senki más. Hiszen olyan jó barátok 
voltunk, mintha egy test, egy lélek volnánk. 

— Akkor maradj veszteg, míg szólni fogok a szultánnal. 
Mikor a nagyvezér elbeszélte a szultánnak a dolgot. 

Szolimán azt parancsolá neki, hogy hirdettesse ki minden 
utczaszegleten a kikiáltók által, hogy bizonyos Muhzin 
nevű kereskedő, ki most jött haza mekkai búcsújáratából, 
az éjjel a Bosporusba ölte magát. Holttestét a halászok 
kifogták; ha tehát vannak a megholtnak jó barátai, vagy 
rokonai, a kik illő tisztességgel akarják eltemetni, jöjjenek 
érte ; ellenkező esetben a tetem a közönséges szegények 
temetőjében fog eltemettetni. 

Természetesen, a ki nem jött el Muhzint eltemettetni, 
Ali Hodzsia volt, sőt inkább felé sem nézett ; csak több 
,p múlva látogatta meg alattomban a szegények teme- 
jét, ott fel is találta a lapos sírt, melyre két durva kő 
It hengerítve; az egyiken duiTa mázolással Muhzin neve. 
Muhzint pedig a szultán elcsukatta a hét toronyba, hogj^ 
3g ha akarná, se láttathassa magát senkivel. Ott külön- 
n jó bánásban részesült s nem volt fogyatkozása 
tnmiben. 

Szolimán maga tudakozá meg a kereskedőtől az általa 
;ett kincsnek alakját, ismertető jeleit darabról-darabra, 
ól megjegyzé azokat magának. 

Akkor megparancsolá a nagyvezérnek, hogy kössön 
barátságot a Hodzsiával valami szín alatt. 

A nagyvezér óvatosan fogott a dologhoz ; néhányszor 
alkalmat talált a törvénytudós bölcsességét észrevehetni, 
Ígérte neki, hogy ajánlani fogja a szultáa előtt. 

A szultán beszédbe elegyedett a törvénytudóssal s rend- 
kívül gyönyörködött annak előadásában. 

Később sokszor felkérte őt véleményadásra egy-egy fur- 
fangosabb perbeli kérdésnél, melyre nézve a divánban 
megoszlottak a vélemények, s mindig nagy súlyt fektetett 
Ali szavaira. 

Sőt annyira kiterjeszté reá kegyelmét, hogy kinevezte 
őt Hudzsirjának (főalamizsnamester) s a szerály első hiva- 
talnoki rangjába emelte. 

Ennyi kegy egészen elvakítá Hodzsiát ; félév múlt el 
már azóta, hogy Muhzin halála ki volt hirdetve, talán 
nem is gondolt rá többet. 

Egy napon a szultán egy olvasót látott meg a Hodzsia 
övébe dugva, mely épen olyan volt, minőt neki a keres- 
kedő eldugott kincsei között említett. Mogyorónyi korall- 
gömbök, köröskörül ájtatos szavakkal teli faragva, mind- 
egyik nagyobb gömb kirakva dinnyemódra gyémántokkal. 

A szultán elbámult ez olvasón. 

— Minő pompás olvasód van, monda neki ; ilyen való- 
ban egész kincstáramban nem találkozik. A klárisók rend- 
kívül szépek és a munka megbecsülhetetlen. 

A Hodzsia el volt ragadtatva örömében, s nem késett 
azonnal átnyújtani a szultánnak az ékszert, mely szeren- 
csés vala megnyerni a nagyúr tetszését. 

A szultán magasló kegygyei fogadta az ajándékot s 
adatott helyette a Hodzsiának három erszény pénzt, a mi 
több volt az ékszer áránál és meghívta őt másnapra a 
dzsirid-térre, hol pompás mulatságot fog tartani. 

A Hodzsia jobban örült a kitüntetésnek, raint az aján- 
déknak; a dzsirid-téren megjelenhetni a szultán kísére- 
tében! 

Az egy szabad tér a szerályban, hol a török urak kopja- 
vetéssel, nyíllövéssel s egyéb férfias játékkal mulatják 
magukat ; a szultán maga is részt vett e játékban sokszor 
s legjobb czélbalövőnek tartották a dzsirid-téren. 

Ez alkalommal is részt vett a szultán a lövöldözésben, 
de mindig rosszul lőtt ; soha sem talált a czélba. E miatt 
haragos kezdett lenni, s mint szokták a lövészek, okozta 
a szelet, az ideget, a tegzét, a sütő napot a rosszul sike- 
rült lövésért, végre kifakadt az ujján levő gyűrűre, az az 
oka, hogy a lövés mind félre megy. 

Mert a nyíllövéshez szokás volt a hüvelyk ujjra egy 
kigyóformán tekergőző gyűrűt felhúzni, azzal fogták meg 
a tegez húrját, hogy a hüvelyk könnyebben Jiúzhassa s 
épen a kellő időben pattanthassa el az íjjat. 

A szultán zúgolódott gyűrűje ellen, hogy rosszul van 
csinálva, nagyon megfogja az ideget s nem tudja elég 
gyorsan elbocsátani ; ezzel rántja fel a tegzét. 

— Adjatok más gyűrűt ! 

Kísérői siettek saját gyűrűiket nyújtani a nagyúrnak. 
A szultán sorba próbálgatta azokat. 

— Ez se' jó : egy se' jó ! Hajh nem tud olyan jó gyűrűt 
csinálni nyíllövéshez senki, mint Szulasszán ötvös csinált; 
de már az nem él. Nincs senkinek Szulasszán csinálta 
gyűrűje? 

Mohón kapva a kérdésen, rohant a szultánhoz Ali 
Hodzsia 8 jelenté, hogy az ő gyűrűje a megholt nagy mes- 
ter készítménye ; fogadja azt tőle ajándékba a padisah. 

Szohmán ezt akarta. Ez volt a legkiválóbb ékszer, mit 
előtte a kereskedő leírt ; elfogadá azt a Hodzsiától s fel- 
húzta hüvelykére és azután olyan jól lőtt a czélba mindig, 
hogy mindenki tapsolt neki; legjobban maga Ali Hodzsia; 
pedig mindegyik nyilat annyiba vehette, mintha az ő szí- 
vének lett volna szánva. 

A dzsiridjátszás után a szultán maga elé vitette Múhzint. 
Kezében volt az olvasó és hüvelykujján a gyűrű, úgy imád- 
kozott az Alkoránból. 

A kereskedőt egyszerre meglepte az ámulat, midőn el- 
veszett ékszereit meglátá Szolimánnál. Odaveté magát a 
szultán lábaihoz és két kezével megfogá palástját. 

— Óh uram, e gyűrű és olvasó, mit kezedben tartasz 
az enyim. 

A szultán kérdezé tőle : mi van az olvasó egyes szemeire 
írva? miféle kövek vannak a gyűrűbe rakva? A kereskedő 
megfelelt pontosan minden kérdésére. 

A szultán újra visszavitette a hét toronyba. 

Másnap hivatá a Hodzsiát. 

Beszélt vele mindenféle érdekes jogesetről, mikadiván- 
tanácsban előjöttek s véleményt kérdett azok felől a tör- 
vénytudóstól. 

A többi közt egyszer elmondá neki azt az esetet, más 
személyeket nevezve meg, miként tagadta el egy barát el- 
utazott társa bizományát s kérdé tőle, hogy mit érdemel 
az ily szörnyeteg büntetésül, ki jó barátját így meg- 
rontá? 

Ki miben vétkes, abban legszigorúbb bírája másoknak. 
A Hodzsiának tán eszébe sem jutott, hogy hasonló bűnt 
ő követett el valaha. Aztán a bűn el is volt temetve mélyen 
Muhzin sírkövei alatt, nem tudhat arról senki semmit. 

A jogtudós azt felelte a szultánnak, hogy ily rendkívüli 
vétség rendkívüli visszatorlást kíván ; a bűnös nem érde- 
mel egyebet, mint hogy elevenen megtörjék egy mozsárban. 

— Te mondád ! kiálta ekkor a szultán, elitélő szóval, s 
tapsolására négy izoglán ugrott elő, kik megkötözték a 
Hodzsiát; elvevék háza kulcsait s felkutatva lakását, ott 
találták mind azt a kincset, mit a kereskedő őrizetére 
bízott. 

A meglepett Hodzsia, ki a legmagasabb kegyelem nap- 
fényében vélt förödni, s nem gondolt rá, hogy a napfény- 
ben minden .keresztüllátszó lesz, rémülten vallott meg 
mindent ; még azt is elmondá, hogy ő maga volt a tündér, 
ki éjszaka phosphor-kenettel mázolt szakállt kötve, a gyá- 
szoló Muhzin szobájába ment s azzal oly kárhozatos játé- 

kot űzött, mely miatt a nyomorult szinte eszét és életét 
veszté, ö maga lopta el a sírból Eminha holttestét is. 

A szultán rögtön összehivatá a divántanácsot ; elmondá 
a vezérek előtt az ügyet s elmondá a Hodzsia véleményét 
is a büntetés felől. 

A vezérek azt mondták, hogy a Hodzsia véleménye he- 
lyes. A büntetés neme új és ő kóstolja azt meg maga leg- 
először. 

A szultán parancsára egy nagy mozsarat vágattak már- 
ványból ; hozzá roppant törőkallót, melynek négy nyele 
volt. Azt a szerály udvarán felállíták. 

A Hodzsiát elővezették bibor köntösében, aranyos tur- 
bánja a fején, pillangós öve derekán, úgy vetek bele a 
mozsárba. 

Azután négy bosztandzsi megfogta a törősulykot s föl- 
emelé négy nyelénél fogva ; a bosztandzsi aga intésére 
egyszerre leejtek azt a mozsárba. Egy irtóztató ordítás 
hangzott fel abból, névtelen, szótagolatlan üvöltéssé nyúlva; 
a bosztandzsík másodszor is fölemelték a kallót, másod- 
szor is lezuhantatták ; most már csak egy fuldokló hörgés 
hangzott vissza a zuhanat után, harmadszor már csak 
rémletes nyögés ; és azután semmi egyéb, mint a csontok 
ropogása. 

És azután addig zúztak a sulyokkal a mozsárba, míg ki 
nem fáradtak bele és a mi akkor ott maradt, az csak egy 
alaktalan tömeg volt, vér és csont és selyem és arany pil- 
langók egy összedagasztott halomban. 

így büntette Szolimán szultán a csalót. 



Ez előtt hetven évvel még ott látta Tavemier franczia 
utazó a divánterem ajtajában ezt a mozsarat, rettentő em- 
lékét az ozmán igazságtételnek. 

34. 

MÁTYÁS KIRÁLY FÁJA. 

(Bege.) 

Azon a kellemes hegysimulaton, mely a Zugliget fölött 
emelkedő lejtőt mintegy sima lappá vágja, elkezdődve 
azon terebélyes bükkfánál, melyet Vörösmartynk Norma- 
fának nevezett el, s melyet azóta idegen és benszülött ezen 
név alatt ismer s kérgét teli faragja névkezdő betűkkel, s 
végződve a Jánoshegy vulkánalakú dombtövénél, mintegy 
folytonosan tartó kert : állt még ezelőtt hat évvel is egy 
vén-vén fának végső romja, épen egy kétfelé váló út köze- 
pén, mely azután túl rajta megint összejön, mintegy ke- 
rülőt téve a kedvéért. 

A jámbor Budapest szelid népe most is nagyon szereti 
azt a helyet járni ; más itt a fű, más a levegő, mint egye- 
bütt; ily óriási fákat, ily buja növényzetet nem találni a 
környékben, s ha az ember a virágos fűbe elfekszik, a vén 
terepély fák csillogó levelei alá, olyan csudálatos érzések 
lepik el, azt képzeli, mintha ki volna ragadva ebből a 
mostani világból, visszaröpítve századokkal előbbi fényes 
időkbe ; azok az arcza fölé hajló virágok, harangos kék 
fürteikkel, azok a feje felett futó felhők olyan csodálatos 
dolgokat beszélnek neki, a mikre kívülök senki sem emlé- 
kezik már. Hajh, mert az emberi kéz mindent meg tud 
változtatni, csak a virágokat nem ide lenn, és a felhőket 
nem az égen. 

Sokat nem tudni már abból, a mi elmúlt; ki élt itt? ki 
halt itt? de egyet még is tudott minden ember: azt, hogy 
ama roncsolt törzs ott a kétfelé váló úton Mátyás király 
fája. 

Nem fa volt már, csak reves, korhadt tuskó ; kerülete 
tőben tizenkét lépés volt. Akárhányszor megszámláltam. 

Derékvastagságú gyökerei kiduzzadtak már a földből s 
hat-hét ölnyire elfutottak. A földből kiálló törzs alig volt 
már félölnyi magas ; kívül a kérge élt még, s minden ta- 
vaszszal újult törekvéssel hajtott friss sarjakat, mintha 
nem akarná magát megadni az enyészetnek, mintha még 
folyvást küzdeni akarna az időkkel ; azokat nyáron átjáró- 
kelők letépdelték, szél kifacsarta, legelő marha lerágta ; 
zápor és hóvíz bevette magát reves odúiba, s tovább ro- 
hasztá a pusztuló törzsöt, egy télen korhely emberek tüzet 
raktak benne, akkor a törzs egész a földszínig leégett, s a 
következő tavaszon csak az égés fekete szérűje jelölé még 
az ősfa helyét; a holt gyökerek nem hajtanak sarjadó ágat 
többé. 

Ennek nincs több öt-hat esztendejénél 

.... Nézzünk körűi : mi volt itt ez előtt négyszáz esz- 
tendővel? 



Már gyermekkorában megmutatta azt Hunyady Mátyás, 
milyen fából lesznek a királyok ? Kilencz éves volt csak, a 
midőn már úgy tudta könyv nélkül Horáczot és Virgilt, 
mint a miatyánkot, még pedig nem csak recitálni, de sőt 
citálni is tudott belőlük alkalomszerűleg, az öreg Szilágyi 
Mihály nagy gyönyörűségére, a ki ilyenkor azt szokta 
mondani: «ez a fiú tudósnak született !» 

Egyszer hét oláh paraszt közt, a kik a vajdahunyadi 
várban fenn voltak szolgálatra, elveszett László bátyjának 
a vadászkürtje ; a mi pedig annak igen kedves jószága 
volt, nemcsak azért, mivel igen szépen ki volt faragva, s 
ezüsttel foglalva; de leginkább, mivel aít emlékbe kapta 
attól a Bátoritól, a ki Várna alatt elesett volt. A várnagy 
azt akarta tenni, hogy addig vereti mind a hét parasztot* 
míg a tettes kivallja a bűnét. Mátyás meghallotta ezt és 
nem engedé meg : micsoda igazság volna az, hogy hat ár- 
tatlan ember szenvedjen a hetedik bűnös miatt; e helyett 
maga elé hívatá az oláhokat s azt monda nekik, hogy ő 

egy bűbájos mondattal majd kitudja, hogy ki volt közűlök 
a tolvaj ? Azzal sorba állíta az embereket, s elkezdé scán- 
dálni a verset: «Tytire — tu patu — lae recu — bans 
sub — tegmine — fagi»: minden lábnál másik parasztra 
mutatva ujjával. E közben éles szemei észrevették, hogy 
egy a hét közül visszatartá lélekzetét, midőn rá került a 
sor, s azután lélekzett nagyot, midőn Mátyás odább haladt. 
Folytatá : Sylves — trem tenu — i mu — sam medi — 
taris a : — véna. E szónál azt monda annak, kire a vers- 
láb jutott: «nem te vagy-e a tolvaj ?» A megjegyzett em- 
ber most egyszerre mosolyogni kezdett, mire Mátyás hir- 
telen elfordult a megszólítottól s amahoz fordulva, határo- 
zottan rákiálta: wnem ő az, hanem te vagy !» A meglepett 
bűnös térdre esett és kivallá vétkét. 

Az öreg Szilágyi nagyot bámult, mikor ezt meghallá s 
azt mondta: «ez a fiú birónak született !» 

Egyszer panasz volt a majorban, hogy valami hiúz az 
erdőből lejár és a nagyasszonyomnak legszebb kecske- 
gidait megfojtogatja; már sokszor lestek rá, de nem bírják 
megkapni, mert igen ravasz állat. Mátyás hallá e panaszo- 
kat s egy napon vévé nyilait és tegzét (kanóczos puskát 
még nem adtak a kezébe) és lement maga a majorba és 
ott leste a közelgő hiúzt. A hiúz azonban eszes állat, mi- 
dőn a majorhoz közel ért, észrevette, hogy lesnek rá s 
visszafordult az erdőbe. A gyermek hirtelen felkapott kis 
tatár lova hátára, csak úgy szőrén, nyereg nélkül s nyar- 
galt a hátat fordító vad után. A cseles vad messze becsalta 
maga után az erdőbe üldözőjét s midőn látta, hogy az 
milyen makacsul ragaszkodik hozzá, el nem akar maradni 
tőle, hirtelen felfutott egy óriási nagy bükkfára, annak az 
oldalán volt egy nagy odú, abba belebújt. Oda már nem 
mehetett utána a fiú ; a fa vastagabb volt, minthogy em- 
ber felkúszhasson rá, s az odúba nyúlni nem tanácsos ; ha 
pedig visszamegy segítséget hozni, a hiúz az alatt kijön és 
eloson; mit cselekvék tehát? Leszállt a paripájáról, azt 
kicsapta a fűre legelni, maga pedig leült a bükkfa elé, az 

odú nyilasával szemközt, azzal az erős szándékkal, hogy 
ellensége várát megszállja s minthogy az ostrom lehetet- 
len, kiéhezteti onnan. A megszálláshoz világos előnyei 
voltak : ő most falatozott otthon, a hiúz pedig valószinű- 
leg régen nem evett már, mert csak olyankor szokott az 
erdőből kijönni, mikor ott nem foghat semmit; s két nap 
mindig elijesztették a majorból; e szerint világos, hogy a 
várban levő ellenség kevesebb ideig fogja kiállhatni az éh- 
séget, mint az ostromló. A makacs fiú egész nap ott állt 
étlen és szomjan a fa előtt, annyi időre sem hagyva el 
harczi állomását, a mennyi kellett arra, hogy a közel pa- 
takhoz lefusson vizet meríteni. Az alatt az ellenség meg- 
menekülhetett volna. Eljött az éjszaka is; Mátyás nem 
tágult helyéről; egész éjjel állva maradt, hogy el ne alu- 
gyék, s ellensége várát kövekkel ostromolta, hogy azt se 
engedje aludni. Ott találta a virradat is ; elméjében csábító 
képek kezdtek rajzolódni azokról a jó kőrelebbencsekről, le- 
velenstiltekről, aranygaluskákról, miket jó édes anyja otthon 
sütöget fiának, saját fehér kezeivel nyújtva a hártyavékony 
tésztát; s mondogatja magában: vájjon hol maradhat? bizo- 
nyosan a majorban van. De Mátyás ellenállott a csábító ké- 
peknek, egy-egy fenyőhársat hasított le kezével, azt össze- 
rágta, néhány szem borókát lelt, meg egy bokor vadkö- 
ményt, az hűset tartott szájában, szolgálva éhség és szom- 
júság ellen; s gondola magában, milyen jóízűen fog majd 
a diadal után esni a jó kászatúró, a mit a majorban készí- 
tenek épen most, friss fenyőhéjba gyúrva a túrót, borókával 
és köménymaggal vegyest s mondogatják magukban : hol 
maradhat az úrfi ? bizonyosan visszament a várba. Ezért 
nem is indult senki a fölkeresésére. Elmúlt a második 
nap is, étlen szomjan. Végre is a hiúz sokalta meg a vára- 
kozást. Hogy megszállója még alkonyatra sem ment el a 
fától, a kétségbeejtő éhszomj dühössé tévé ; rohamot pró- 
bált várából, a mely rá nézve siralmasan ütött ki : Mátyás 
legelső nyila keresztül szegezvén torkát. A gyermek dia- 
dalmas prédával tért vissza a majorba. 

Az öreg Szilágyi Mihály arcza nem állhatta meg, hogy 
ne mosolyogjon, a mint ezt meghallá: — «ez a fiú had- 
vezérnek született!)) monda előérzetes örömmel. 

Valami diákot fogadtak fel egyszer a kastélyba a végett, 
hogy a mi írni való fordul elő egyszer-másszor, azt telje- 
sítse. Bencze diák igen alázatos ember volt ; csinált verse- 
ket a családtagok nevenapjára, ünnepekre, mikben min- 
denkit égig tudott magasztalni goromba dicséretekkel ; s 
azonfelül nagyon szeretett árulkodni az udvari cselédségre. 
Mátyás ezt az embert ki nem állhatta, s ellenszenvét tudta 
éreztetni vele. Egyszer a jó Erzsébet nagyasszony meg- 
feddé fiacskáját ez ellenszenvért, miért hogy oly haragos 
e diák iránt, a ki úgy iparkodik magát vele megkedvel- 
tetni? «Épen azért gyűlölöm, mert hizelg és árulkodik » 
felelt a gyermek. 

Az öreg Szilágyi Mihály nagyot simított szakállán s belső 
elégült seggel mormogá magában : «ez a fiú királynak szü- 
letett!)) 

Mikoriban Hunyady János Magyarország kormányzója 
volt : azon időben már kedvencz tanyájuknak tárták az 
udvar körül lakó főurak a budai hegyvidéket ; az erdők 
nagy része akkor kőrisfákból állott hárs- és bükkfákkal 
vegyítve, miknek lombja gyönyörű változatosságot ad a 
liget külsejének. A ridegebb tölgy most már lassankint 
mindig odább szorítja e pompás kőris-erdőket ; most már 
csak a távolabb eső bérczeken találni colossalis csoport- 
jaikra, miket köröskörül befut az örökzöld repkény. 

A történetbúvárnak nehéz volna már valami nyomára 
találni azon ragyogó kéj lakoknak, mikkel főuraink ez er- 
dőket megnépesíték ; múlékony anyagból voltak azok 
épülve, nem sok munkájába került az időnek port csinálni 
belőlük, hanem a ki látja e roppant szabályos hegyiapályt, 
melynek oldalai egyenesen futnak alá, szabályos párkány- 
zatokkal, mintha sáncznak volnának készítve, a ki eltéve- 
lyeg e csöndes erdők között s egyszer-egyszer hirtelen egy 
kerek tér közepén találja magát, melyhez most már út sem 

vezet, köröskörül gömbölyű koronás fák ; a fű buja, mi- 
ként sehol, a kerek tér közepén áttörhetlen rózsabokrok, 
miknek piros, illatos virága száz mosolygó szemmel néz a 
csendes ligetre, s elgondolja, hogy a rózsák élete örökké 
tart, s hogy ilyen rózsa vadon nem terem sehol ; a ki tud 
látni és haUani rég elmúltat, ki nem mondottat, az nem 
fogja megtagadhatni magától azt az érzést, mely önkény- 
telenül meglepi e csöndes helyeken a szivet s beszél neki 
a füvek nyelvén, mi történt itt? kik jártak itten ? óh mert 
az apró kis füvecskék halhatatlanok, egyszer beveszik ma- 
gukat a földbe s többet ki nem vesznek róla ; erős törzsek 
elmúlnak felőlük ; a kis fű világ végéig él. 

Heveredjünk le e halhatatlan fűszálacskák közé s hall- 
gassuk, hogy mit beszélnek ? 

Mátyás király, ah ! halhatatlan nagy királyunk; 

gyermek volt még és már férfi ; — most halott és még 
is élő. 

Vitéz apja elhozta őt magával Budára, mikor még igen 
fiatal gyermek volt. Okos emberek, a kiket meglepett a 
gyermek lángesze, azt tanácsolták szüleinek, hogy ne en- 
gedjék őt annyit tanulni, könyveskedni, mert bizony meg- 
árt az ifjúnak ; magyar ember szerette hajdan azt hinni, 
hogy a tanulás elrontja az ember termetét. Mátyást fel- 
költék classicusai mellől s elküldék lovagolni, vadászni ; a 
fiú pedig úgy lőtt és nyargalt, mint egy kis scytha fejede- 
lem, a ki egyebet sem tanult. 

A budai hegyek között még akkor szarvasok és őzek jár- 
tak ; más őzek és szarvasok mint napjainkban, s Garay, 
Bánffy, Ujlaky uraimék vadaskertjei nyitva álltak az úri 
vadászok előtt. 

Bánffy uram vadászmesterének laka ott állt a hajnalosi 
[gyben, egy kis irtovány közepén ; (az a nagy rózsabokor 
a puszta téren talán épen az ő ablakára hajlott) annak 
it egy kis leánya : Eózsa. Igen, Kózsának hittak, bizo- 
Ltja az a sűrű rózsabokor is, mely annyi idő óta nem 
ir kiveszni. Ide, e vadászlakhoz szeretett Mátyás olyan- 

"kor eltévelyedni, mikor könyveiből felzavarták; itt el- 
ereszté lovát, lerakta fegyvereit ; futhatott miatta és lőhe- 
tett az őzek után, a kinek tetszett : neki jobban tetszett a 
kis Rózsával beszélgetni. Miről beszélgettek olyan érde- 
kesről? Hát beszéltek szerelemről, abban levő boldogság- 
ról; beszéltek dicső jövendőről. Mátyás egykori hatalmá- 
ról, nagyságáról. Hogyne beszéltek volna? Mátyás már 
akkor kilencz éves volt és Rózsa hét. A gyermek már akkor 
is hódított — várakat és sziveket. 

Onnan a hegytetőről messzire el lehet látni ; fel Váczig 
és le a Kunságig, a láthatáron kékKk a Mátra, lábaink előtt 
terül Buda, végtűi végig. Sok embert elvezettem erre a 
helyre; mindegyik azt monda, ha szóhoz tudott jőni a 
nagy nézésből : « bizony szép ország ez a Magyarország! 
de bolond volna, a ki nem szeretné*. 

Mátyás is gondolt ilyesmit, mikor onnan letekintett. 

Még akkor Pest nem igen tündöklött; Budavára sem 
igen bírt királyi fénynyel ; körülbelül igen meg lehetett 
számlálni a tornyokat, a mik belátszottak a távolból. 

Mátyás beszélgetett a kis Rózsával, a ki levélkoszorút 
fűzött kalpagja mellé. 

— Majd ha én olyan nagy úr leszek, mint az apám. 
(Hogy akart volna kisebb lenni.) Kormányzó, első had- 
vezér ; talán több is ; milyen szépet csinálok én ebből az 
országból ! Budavára közepébe építtetek egy új tornyot, 
nyolczszegletűt, mindenik oldalán lesz egy olyan alkot- 
mány, a mi az időt fogja mutatni arany kigyófejjel, s kala- 
pácscsal üt hozzá minden órát. • 

A kis Rózsa azt alig hihette, de nem mert ellene mon- 
dani. 

— Oda a bástya végére építtetek egy nagy palotát, osz- 
lopokkal, márvány szobrokkal, a milyen még nem volt az 
országban ; száz szoba lesz benne. 

— Ah ! sóhajta fel a kis Rózsa. Hát aztán ki fog abban 
a sok szobában lakni? 

Mátyást nem akasztá meg ez a kérdés ; oh az ő képzelete 

Jókai: Dekameron. I. ^^ 

sokkal gazdagabb volt, mint hogy száz szobát be ne tudott 
volna vele népesíteni ; elmondá, hová miféle zászlós urak 
jutnak, amoda a kíséreteik, itt várakozó terem, ott tanács- 
terem; vígalomnak, vendégeknek, fényes bandériumok- 
nak külön szállás ; hát még a külföldi követek szobái, hát 
a csillagvizsgáló, chemiai és olvasó teremek ; az apródok, 
a hadnagyok, szakácsok, peczérek, sólymászok lakai, ima- 
termek; hát még a roppant könyvtárak, aranykapcsos 
könyvekkel a háztetőig rakva, égtekékkel, csillárokkal, 
márvány szobrokkal ékesítve ; végre az sült ki belőle, hogj- 
saját magának helye sem marad benne ; a min a kis Rózsa 
nagyon jó ízűt nevetett. 

Mátyás azon nem jött zavarba, egy új homlokzatot épít- 
tet hozzá, az lesz a legpompásabb hely; a márvány erké- 
lyekről épen a Dunára látni, túl rajta egy új város épül és 
azon túl népes falvak ; a parton pompás épületek, nagy 
raktárak külföldi kereskedők számára ; egy nagy-nagy pa- 
lota, akkora, hogy negyvenezer diák elférjen benne, a kik 
mind az ő költségén tanulnak diákul olvasni s betűket 
festeni, hét-hét emeletre, három szárnyra. 

— Ah, — Ah ! szörnyűködék a kis Rózsa, a kinek mindez 
megfoghatatlan dolog volt. 

— Majd meglátod ! monda Máiyás ; majd mikor ott ülsz 
te az arany rácsos erkélyen, pávatollas ernyő alatt, s látsz 
a Duna vízén alulról pompás hajókat jőni felfelé: ötszáz 
vitéz mindegyik hajóban; száz ló húzza a parton, a dár- 
dák messziről fénylenek a napban, a zászlókat messziről 
lobogtatja a szél; azután ott a palota előtt megállnak 
egyenkint a hajók; pompás, vértes, buzogány os hadak 
szállnak le f óluk ; vitéz hadvezérek aranyos mentékben, 

:lő kardokkal ; valamennyi előtt a vezér maga, ezüst 
Iban, tomboló paripán ; az emberek kérdezik egy- 
: ki az? és felelnek egymásnak: « Mátyás jött meg 
hadból, hozott diadalt és elfogott zászlókat !» s te 
tian felülről fogod nézni. 

A kis leány rábámult a beszélő fiúra s azután nagyott 
sóhajtott. 

— Soha sem lesz abból semmi. 

Mátyás fölpattant e szóra, mely kétségbe hozta dics- 
vágyó lelke álmait s szerető szive hűségét, s azt monda a 
leánynak: 

— Azért is meglátod, hogy mind úgy lesz, a hogy én 
mondtam ; vagy ha nem . hiszed, hát ültessünk ide egy 
hársfát, a hol mostan ülünk ketten ; s a hogy az a fa meg 
fog nőni szépen, úgy nő meg az én hírem is, s a mint az 
kizöldül minden tavaszszal, úgy fogok én te rád gondolni 
mindig. 

A kis Eózsa elnevette magát. 

— Ugyan ki ültetne most fát? Hiszen nyár van ; ilyen-- 
kor az nem éled meg. Nem tudod? 

— De ha én akarom, hogy megéledjen, kiálta makacsul 
a gyermek. 

A lányka megint kinevette. 

— Nem parancsolsz ám a fának. Még ha király volnál, 
sem parancsolnál neki. Ha most elvágod a gyökerét, el- 
szárad, ha arany földbe ülteted is. 

— Földestől együtt hozom el a csalitból, úgy ülte- 
tem ide. 

— Hát azután,? 

— Azután te mindennap megöntözöd. 

— De messze ide a forrás. 

— Ha te engemet szeretsz, messziről is elhozod rá a 
vizet. 

A kis Rózsa szeliden átölelte játszótársa nyakát s meg- 
igérte, hogy mindennap megöntözi a fát reggel is, este 
is. — Hát azután ? 

— Azután, ha majd nagyobb lesz a fa, én metszek bele 
egy szívet, abba a mi neveinket, tetejébe az ország czíme- 
rét, s az ott fog látszani száz meg száz esztendő múlva is ; 
s addig soha el nem múlik Magyarország. 

18* 



Digitized by 



Google 



276 

— Az nagyon szép lesz. 

Most már Rózsának is tetszett a gondolat ; ő maga biz- 
tatta Mátyást, hogy tegyék ezt mindjárt; futott haza ásóért, 
öntözőért ; segített a sűrű csalitban egy szép egyenes fiatal 
hársfát keresni ; Mátyás körül kiásta a mellől a földet, 
nagy fáradsággal ketten kiemelték helyéből s elvitték 
addig a pázsitos lapályig, a honnan Budára lenéztek az 
imént, ott beásták a fiatal csemetét, megöntözték s meg- 
ígérték, hogy azt holnap megint fel fogják keresni és 
addig öntözik, míg csak meg nem éled. 

És a hársfa különös csodára, nyár derekán szépen meg- 
éledt; régi leveleit elhullatta, újakat hajtott helyettük. 
Azt mondják, hogy a gyermekek keze ilyenekben szeren- 
csés szokott lenni, vagy talán az élőfa is érezte magán 
Mátyás kezét? 

A gyermek belevéste a fa kérgébe a két név előbetűit 
egy szív közepébe, fölé az országczímert szépen ; a fa még 
be is forrta a sebet őszig ; a mikor Mátyást ismét Erdélybe 
vitték Hunyad várába. 

A kis Rózsa egyedül maradt a hársfával. Mátyásról so- 
káig hírt se hallott. 

Azt elhordta a sors útmutató keze erre-arra, járt igazi 
háborúban is; megnőtt, ifjú lett; beszterczei grófnak ne- 
vezték, azután meghalt az atyja, a nagy Hunyady János, 
a ki után nagyot rendült az ország ; rossz akarók üldözték 
a családot; elfogták Mátyást is László bátyjával együtt; 
ott ültek együtt a kerek toronyban ; Lászlót le is fejezték. 
Mátyás is csak olybá vehette fejét, mint a mit a vérpad 
alól hozott vissza; majd meg elvitték Prágába, ott fogva 
tartották, sok bánatot, veszedelmet kiállt, egyszer megint 
fordult a világ; a király meghalt, s a prágai fogoly ifjút 
megválasztották Magyarország királyának. 

Ki is kívánta volna tőle, hogy ennyi idő, ennyi változás 
után visszaemlékezzék a zugligeti hársra és a kis vadász- 
leányra, a kivel azt együtt ülteté ; nagy szenvedélyek, nagy 
események férfivá érlelték korán az ifjút, a ki lelkével egy 

országért gondolkozott, gyermekálmak nem foglalhattak 
abban helyet. 

Volt már királyi trónja, melyen cseh királyi leány ült 
mellette, parancsára palota épült a várhalmon, melynek 
hire mehetett hetedhét országra, roppant megkezdett épü- 
letek alapjai mutatták, mivé fogja átalakítani országa fő- 
városát, s az alatta elhömpölygő Dunán jártak-keltek a 
bádogveretes gályák, rakva paizsos vitézekkel, a zászlókat 
messziről lobogtatta a szél ; ... de az nem jutott eszébe, 
hogy egykor, a gyermeki hajdankorban, azt monda ő vala- 
kinek: fl majd meglátod!* 

Egyszer azonban meghalt a királyi feleség, s Mátyás ér- 
zette azt a nagy ürességet szívében, a mit nem képes be- 
tölteni egy egész ország ; s ebben a hirtelen támadt nagy 
ürességben meglátszott emlékezete előtt — a kis hársfa. 

Sok, sok esztendő elmúlt már azóta ; vájjon mi lehetett 
belőle? 

A király egy este egyedül kilovagolt a hegyek közé, hogy 
hársfáját fölkeresse. 

Jól ismeré még a helyet, az utat, mely arra viszen: 
valahány lépést haladt, ismerős tárgyak üdvözölték ; ott 
egy nagy mohos kő, melyen annyiszor pihent ; most még 
zöldebb rajta a moh ; itt a völgyi gyöngyvirágok, most is 
ott nyílnak a haraszt közt ; az útféli szent képről sem ko- 
pott le még egészen a festék ; a forrás mentében most is 
zöldebb a fű, miként másutt. 

A hegyiapályra fölérve, megköté lovát a király egy fa- 
ághoz s elindult gyalog az ismert ösvényen. 

Sűrű bokor keríté akkor is a kis félkört ; a mint a bokor 
széléhez ért a király s az utolsó hangafa lombját félrehá- 
rítá szemei elől, meglepetve döbbent vissza. 

A kis magányos tér virágoskertté volt alakítva, melyen 
rendes csoportokban szentgyörgy- virág, csengő jáczint, 
pompás tulipán nyílt és a virágoskert felett, mint egy 
óriási ernyő térj észté ki roppant zöld sátorát egy terebé- 
lyes hársfa, sokkal zöldebb, sokkal bujább, mint az erdő 

minden fája; héja sima, egy mohaszál, egy rozsdapetty 
sem látszik rajta, csak a közepére vésve tűnik elő a nemzet 
czímere azon, alább egy szív közepében az M és K betűk. 

A kis virágágyak puszpáng bokrokkal voltak bekerítve, 
a fa alatt gyepágy volt rakva, melynek vékony lombos 
füve szebb volt bárminő szőnyegnél. 

Tehát a gyermekábránddal elültetett fa megnőtt nagyra, 
s a mint nőtt, úgy emelkedett Mátyás mindig felébb, fel a 
trónra és még annál is felébb : a hir emlékébe, és még 
annál is felébb : a nemzet szívébe. 

Ott látszott a magasból pompás Budavára, a királyi pa- 
lota hegyes kúpjaival, a nyolczszegű torony, az áthidalt 
Dunán túl a népesedő Pest, a hosszú egyenes utak szét- 
nyúltak a síkon Vácz, Czinkota, Kerepes, Soroksár felé ; 
magas úri lakok, hosszú fehér tanyák látszottak elszórva 
az istenáldott rónán, s az ősfolyam kék tükrén ezüst baráz- 
dákat húztak a fel s alá kelő nehéz hajók ; — boldogság, 
jólét, ragyogás terjedt el az egész országon : — a hogy ő 
azt gyermekészszel kimondá : 

« Majd meglátod ! » 

Most eszébe jutott e mondás. 

Hát a leányból mi lett azóta, kinek ezt meg kellé látni ? 
a gyermek játszótárs él-e ? Boldog nővé lett talán, ki csen- 
des családi körében nem irigyli a trón minden ragyo- 
gását? 

Nem a trónnak ragyogását, de talán a rajta ülőt? 

Vagy tán elfeledte régen, a mit akkor egyik permek a 
másiknak beszélt? de ki ülteti akkor ide e virágokat? ki 
ápolja, ki öntözi a fát? ki tudja azt, hogy- éhez mi emlék 
van kötve ? 

A néma berek megfelelt a néma kérdésre ; — csende- 
sen, alig zörrentve meg a harasztot, jött eld a túlsó oldal- 
ról, hol most a király kútja van, egy szép hajadon leány, 
vállára két korsó akasztva. 

Szép volt a leány, mint egy tündér, tán azoknál is hálo- 
ványabb ; — tündérek arczára hiába süt a forró nap : nem 

tudja megbamífani. A király gondolta níagában : milyen 
kár, hogy ilyén halovány. 

A szép hajadon a hárshoz érve, az egyik ^korsó yizet rá- 
tölté annak tövére, a másikkal meglocsolta a virágokat ; 
mikor a fa mellett elment, nem állhatámeg, hogy oda ne 
hajoljon, s azt a nevet ott a szívben meg ne csókolja, 
aztán szemérmesen széttekinte, ha nem látta-e ineg 
valaki? 

Senki, senki; ... de a király mégis látta. 

Azután leült a leányka a gyeppadra, fehér karjával át- 
ölelve a fát s szőke szép fejét ráhajtva szerelmesen, oda- 
oda súgott neki néha, mintha azt jól megértené, a mit 
mond ; kis kezével gyöngédeden végig símogatá, mintha 
az jól esnék annak, majd meg átölelte mind a két karjá- 
val, mintha érezhetné a fa forró szíve dobogását ; azután 
lenézett Budára, s ismét fel a fa magas tetejére, mintha 
mondaná neki: «látod-e?)) 

A király szíve elszorult e látáson, zaj nélkül visszahúzta 
magát, s eltávozott onnan, a nélkül, hogy a leány észre- 
vette volná. 

Haza érve, rögtön kiküldé belső diákját. Árva Pétert, 
. hogy menjen el tudakozódni Budára Bánfiék fő vadásza és 
annak saládja felől, s hozzon neki 1 írt sietve. 

Péter diák ezen hírrel jőve vissza : 
. A fővadász még most is él s emlékezik a királyra, mikor 
még az csak lótófutó gyerek volt ; a kis Eózsa, a kivel ö 
nagysága akkor annyit játszott, felnőtt, szép leány lett 
belőle, de, fájdalom, nem ment férjhez. Valami különös 
igézet fogott rajta, melytől nem bírják megszabadítani; 
mindig szótlan, kerüli a férfiakat és senkit sem tud sze- 
retni. Kár érte pedig, mert nagyon szép. 

A rossz nyelvek pedig azt mondják, hogy a fiatal haja- 
don boszorkány; látták őt az erdőben egy élőfával beszél- 
getni, mint valami élő emberrel ; az bizonyosan valami 
elbűvölt szeretője annak, kinek enni és inni hord, s ha 
akarja, visszaválto^tatja férfivá. Már arról is beszélnek, 

hogy kivágják tőből a fát s máglyát rakjanak belőle a 
bűvószleány számára. 

A király eleget hallott. Azonnal parancsot adott fő építő- 
mesterének, az olasz Lukácsnak, hogy készítsen hirtelen 
egy díszes házat, ázépen festett fából, minők az úri ker- 
tekben levő remetelakok szoktak lenni. Azt, mikor készen 
volt, egy éjszaka felállíttatá a hárs melletti szabad téren, 
oszlopai vad repkénynyel befonva, tornyában kicsiny csen- 
getyű, tetején a fali rózsa, még a galambok sem hiányzot- 
tak az ereszről, s a mázos korsók és tálak a polczon. 

A babonások, a mint ezt meglátták reggel, ismét csodát 
kiáltottak : hogy ezt megint a boszorkány varázsolta elő a 
földből ; nem is teremhetett oda máskép. 

De elnémultak azután, mikor a király hírmondói trom- 
bitaszó mellett kihirdették szerte, hogy háromszáz lépés- 
nyi kerületben minden halandó ember őrizkedjék köze- 
lítni a rejtélyes lakhoz, mert az a király fájának őrizője 
számai a van építve ; a ki pedig a fát, avagy annak őrét 
megsértené, olyan veszedelmet várhat a fejére, mintha a 
király saját személye ellen emelte volna fel kezét. 

Egyszersmind állandó tartást rendelt a király a hárs 
őrének élete fogytáig. 

Az emberek megtudták, hogy az ott a király fája; — a 
többi rejtelem maradt. 

. Legnagyobb rejtelem volt az, hogy midőn vénült a fa, 
vénült a király is, csak az őrző szűz arczán nem látszott 
meg az idők nyoma, ő szép maradt és fiatal, mikor a király 
arczán és a fa kérgén barázdákat vontak az évek. 

Es soha sem szeretett senkit. Egy útja volt : háza küszö- 
bétől a fáig, egy gondolatja : a fának gyökerétől annak 
sudaráig. 

Mikor kezdett el rügyezni ? mikor hajtá ki legelső leve- 
leit ? mikor virágzott ? mekkorát nőtt ? hogyan hullottak 
el levelei? Eendesen ezek voltak a legutolsó lombok az 
erdőben. 

Mikor Mátyás visszakapta a koronát Fridrik császártól, 

abban az évben a hársfa gömbölyű levélkoronájából egy 
másik korona nőtt ki magasra, mintegy új félgömböt ké- 
pezve a régi fölött. 

Mikor Bécset elfoglalta, abban az esztendőben kétszer 
virágzott; tavaszszal és őszszel. 

Mikor második feleségét, Beatrixot elhozatta, abban az 
évben lesárgult minden levele, s elhullt nyár utóján. 

Mikor a zsebrákok pusztították az országot, nagy idegen 
hernyók jelentek meg a fán, a mik szörnyű pusztítást kö- 
vettek el rajta, míg azután bábokká válva kemény szövet- 
szálaknál fogva aggatták fel magukat a gályákra. A zseb- 
rákok is Tjgy lógtak már akkor. 

Mikor pedig a király ellenségei összeesküdtek ellene, s 
míg ő távol járt, behívták helyébe a lengyel királyt, Káz- 
mért, akkor rosszlelkű czinkosok föltevék magukban, hogy 
kivágják a hársat; ha a király bukik, dőljön utána a fa is, 
mely sorsát viselni szereti. 

Hatan kimentek az őrlakhoz, annak ajtaját rázárták a 
leányra, kire nem merték kezüket tenni, merfc féltek, hogy 
megrontja őket nehéz varázslataival. 

Eózsa hallotta bezárt lakából a fejszecsapásokat, mik a 
király fáját sújtják, s ha kezeivel nem sújthatá vissza, 
megsújtá átkaival a szentségtörőket ; és az átok nyomban 
találta őket ott, mert zivatar támadt rögtön s a zivatarban 
egy villám ott a fa alatt agyonsújtá mind a hatot, míg a 
fának egy ágát sem séitette meg. 

A fejszevágások erős sértést ejtettek a fán, de nem ve- 
szedelmest ; az őrleány e vágást kitisztítá szépen s annak 
üregébe egy szűz Máiia-képet állított be. A fa néhány év 
múlva az egész szűz Mária-képet betakarta, lassankint 
összeforrva a mélyedés körül. 

1490-ben, ápril negyedikén iszonyú zivatar támadt észak 
felől, mely eltartott másnap, harmadnap is. A hárs lomb- 
talan galyai nyögtek, csikorogtak a fergeteg nyomása alatt ; 
a kis őrház csengetyűje meg-megszólalt a szél taszításától, 
mintha sürgetné, hogy búzzák meg valakinek a lelkéért. 

Mátyás király akkor haldoklott. 

April hatodikán tetőpontját érte a vihar haragja ; Rózsa 
egész éjjel nem aludt, szüntelen imádkozott ; és az bizo- 
nyosan Mátyás életeért mondott imádság volt. 

Reggel nyolcz órakor ijesztő recsegés riasztá fel térdep- 
lője mellől, s a mint kitekinte az ablakon, rémülve látta, 
hogy a vihar letöré a hárs felső koronáját. 

Rózsa első gondja volt a csengetyűhöz futni és azt meg- 
húzni háromszor. Azután letérdepelni és imádkozni Isten- 
hez, hogy nyissa meg meny országa kárpitjait egy nagy 
lélek előtt, kit csak azért engedett ide alant élni az embe- 
rek között, hogy azoknak legyen mivel vigasztalniuk ma- 
gukat a szomorúság napjaiban ; egy királyi lélek előtt, a 
kiben hálni indul egész ország. 

Mátyás király abban az órában halt meg. 
Rózsa is negyvenhét éves volt már akkor. 
túlélte a királyt, túlélte még a nemzet dicsőségét is í 
túlélte a sírbaszálló- hazát. 

Még azután egy fél századot végig élt és azon is túl; 
látta a budai várpalotáról lekopni a fényt, ragyogást, látta 
elpusztulni Mátyás király pompás intézeteit ; látta Dobzse 
Lászlót kopott ruhában túros hátú lovon lovagolni. 
A hársfa nőtt, vastagodott és nem törődött semmivel. 
Még több rosszat is kellé látni Rózsának a budai hegy- 
fokról. 

A várpalota bástyái ledüledeztek, a távol falvakat rab- 
lók, ellenség gyújtogatták fel; ámde köröskörül annál 
pompásabb paloták emelkedtek, jövevények, országcsalók, 
tártolvajok kéjlakai, a hol éjjel-nappal folyt a lako- 
Q, vagy inkább tor, ha a névben válogatunk, 
zsa most már épen nem mozdult ki a félkörből, a mit 
liget csalitja képezett Mátyás fája körül. Ott nézte a 
múlandóságát s gondolt arra, hogy egy fa mégis 
lyivel tartósabb életű, mint egy nemzet. 
!g pedig azután meg kellett érnie az ország halálát is. 
tt hallania a sírást, mely a mohácsi vész hírére betol- 

tött hegyet- völgyet, látnia kellett a futó hadakat, a köze- 
ledő ellenséget, a félholdas sátorokat a pesti parton. 

A hársfa még azután is egyre nőtt és nem hajtott a világ 
folyására. 

Eózsa még a mohácsi vész után huszonhárom évig leste 
a fakadó bimbókat tavaszszal, a sárguló leveleket őszszel 
a király fáján : százöt éves volt, a mikor meghalt ; még 
akkor sem a természet rendé szerint, hanem török marta- 
lóczok fegyverétől, a kik azt hitték, hogy a vén boszorka 
kincseket őriz ottan, miket Mátyás király reá bízott s azt 
vélve, hogy azok a fa f orradásába vannak rejtve, ott fel- 
hasíták a fát. Benne találták vélt kincs helyett a szűz Mária 
képét. 

Azután magára maradt a fa. 

Jó esztendőt, rossz esztendőt végig zöldült, egy-egy ágát 
letörte a vihar ; a többi újra kihajtott, egy-egy megmaradt 
sudara daczplt tovább az időkkel, a szélvészekkel, mikor 
már a többi letöredezett is. 

Lassankint rajta is fogott a vénség; elkezdett odvas 
lenni, a régi seb helyén kikezdte a roha; egész üreg támadt 
benne, melybe a későbbkori látogatók kettesével, hárma- 
sával belefértek s telefaragták kérgeit profanus nevek elő- 
betűivel. 

Némely esztendőben elbetegesedett, oldalait sárga gom- 
bák nőtték be, repedéseiből vörös mézga könyezett elő, 
mintha az öreg fa vért sírna bújában, s a hideg északi sze- 
lek ellen lompos zöld mohtakarót húzott lábaira; fázott 
má^ szegény : öreg volt, csak úgy vaczogtak száraz ágai, 
egymáshoz verődve a szélben. 

Majd ismét neki vidult, megfiatalodott; valami nagy 
örömöt érzett, lehányta magáról á régi kérget, friss sarja-, 
kat hajtott korhadt odvas törzsökéből, mintha omladék 
várak tornyaiba tűznének ki diadalmi zászlókat; ha a 
szél, vagy pajkos emberek letördelték hajtásait, nem fáradt 
bele újakat növelni, s úgy sietett megmutatni tavaszon- 
ként, hogy még él ; ö volt mindig a legelső kizöldülő az 

erdőben, mintha szemére akarná hányni a lanyha utódok- 
nak, hogy milyenek voltak az öregek ? 

Egyszer végre belecsapott a villám s leégette félig. Nem 
tudom, miért haragszik úgy a villám a szegény zöld 
fákra? 

De még azután is évek kellettek hozzá, hogy őt tökéle- 
tesen elpusztítsák. Csak morzsánkint adta meg magát: 
egy-egy forgács, egy-egy kéregdarab fogytán élt sokáig. 

Vastag, dúczos gyökerei kimeredtek már a földből, mesz- 
szire elterjedezve, — öreg ember a föld alá, öreg fa a föld 
fölé igyekszik, mikor halni készül. 

Ezen az őszön lesz hetedik éve, hogy elmúlt. 

Halálát nem hirdették a napilapok, mint hírhedett nagy- 
ságokét szokás, legfeljebb a novemberi szél hordta szélyel 
a nyugalomra tért halotti czéduláit, — a lehullt sárga 
leveleket. 

Nem is tartott felette gyászbeszédet senki, elmondva 
szépen a gyászesetből folyó tanulságot. 

Ugyan ki is lenne olyan bohó, hogy ábrándoznék, szo- 
morkodnék egy száraz fának a haláláról ? — olyan bohó 
például, minő volt az a poéta, a ki ennyi lapot tele tudott 
írni — egy néma, szótalan fának az életéről . . . 

Nem is maradt már azon időből egyéb, mint egy elag- 
gott piros vad rózsabokor, — és a költők hideglelős kép- 
zelődései. 

35. 

AZ ACHAEMENIDION. 

Achaemenes király idejében találta fel egy persa mágusz 
e csodaszert, melynek az a bűvös hatása volt, hogy a ki 
ivott belőle, lett légyen bár a legbátrabb, srilárdlelkű férfi, 
egyszerre oly gyávaság lepte meg tőle szívét, hogy reszke- 
tett a parancsoló szó hangjától is, s az éles kard láttára 
visszaborzadt, s annyira elveszte lélekerejét, hogy titkait 
uem birta magánál tartogatni, s ha ily állapotban kikér- 

dezték, legrejtettebb gondolatait is kibeszélte ; még csak a 
nem felelés bátorságától is meg levén fosztva. 

Micsoda alkatrészekből készült e csodaszer, annak tit- 
kát a mágusz csupán a királyijai közölte ; az egyik fiánál 
hagyta ismét; erről Augiasra maradt, ki abba egyetlen 
leányát, Agamedét avatta be, halála előtt néhány nappal. 
Egy embernél több soha sem birta a titkot. 

Agamede fiatal korában a spártai király, Kleanthos fele- 
sége lett. Még akkor Lycurg törvényei nem egyszerűsítek 
a spártai erkölcsöket; a király nevezet Spartában sem 
jelente mást, mint Ázsiában. Kleanthosnak nagy szüksége 
volt Agamede titkára, majd egy ephor gyanús tekintete, 
majd egy archon elejtett szava kényteté őt a bűvös achse- 
menidiont a vendégségi serlegbe vegyíteni ; s nem egyszer 
fedezte fel általa a lappangó összeesküvést, mely az elnyo- 
mott lacedaemoni faj szívében mindig talált tápláló szikrára. 

Ez italtól a legátalkodottabb gonosztevő kivallá bűneit. 
A kik azt kóstolák, borzadva emlékeztek vissza azon gyöt- 
relmes szorongásra, a mi egyszerre ellepte tőle az ember 
lelkét, arra a legyőzhetlen félelemre, meljnek nyomása 
alatt test és lélek iszonyún szenvedett, arra az átkozott ér- 
zésére a gyávaságnak, mely ellen küzdeni nem adatott erő : 
a testi kínzás minden neme álom és játék éhez képest. 

Az achsemenidion készítésének titkát azonban Agamede 
senkivel sem közié, még férjével sem; Kleanthos sokszor 
kérdezte azt tőle ; a nő olyankor egyszerre haragos lett 
és indulatba jött ; pedig egyébkor oly szelíd volt, mint a 
galamb. 

Ez idő szerint kezdődött a második messeni hadjárat. 
Az elnyomott messeniak leverték kezeikről a helota lán- 
czot s kardot fogtak elnyomóik, a büszke spártaiak ellen ; 
egy fiatal hős, Aristomenes állt ki ellenük a síkra, a ki 
visszafoglalta tőlük a hegyeket, a városokat, miket Aristo- 
demos elvesztett s a büszke Sparta arra szorult, hogy ve- 
télytársa, Athene előtt megalázza magát, hadvezért kö- 
nyörögve tőle, ki seregeit a győztes hegylakók ellen vezesse. 

Athene gúnyból egy sánta költőt küldött a könyörgők- 
nek: Tyrtasost. 

A költő nyomorék volt, keze nem birta a kardot, de 
lángszava föllelkesíté a csüggeteg népet s Sparta új erővel 
állt Aristomenes ellen. 

Nagy szükség volt e lelkesülésre ; künn a hatalomra ka- 
pott messenok, benn a lázongó heloták, amott a bátor fér- 
fiak kardja, itt a rabszolgák gyáva tőre ellen kellett magát 
védni az uralkodó népnek. 

E válságos napokban történt, hogy Klearithos palotájá- 
ban egy idegen férfit fogtak el, ki épen a vízvezetéken ke- 
resztül mászott be az udvarra, s onnan egyenesen a király 
hálószobájának tartott. 

Az idegen férfi, midőn fölfedezték, dühösen védte magát 
megtámadói ellen, azonban a túlnyomó erő végre is le- 
törte, elfogták elevenen és megkötözve a király elé vitték. 

Ez nevezetes fogás volt ; bizonyosan Kleanthos meggyil- 
koláisára lehetett kiküldve, s érdekes volt megtudni : ki 
által ? a messeni táborból-e, vagy lacedsemoni összeeskü- 
vés fészkéből. 

Ámde kérdezhették ezt az elfogottól; ő semmit sem 
felelt. Büszkén fölemelé arczát, azt mondva: « tietek va- 
gyok, birjátok minden csontomat; égessetek, tördeljetek, 
tépjetek össze ; meglátjátok, hogy választ nem fogtok 
tőlem kapni ; — még csak azt sem : hogy ki vagyok, és 
mi nevem?)) 

Kleanthos akkor levetteté róla a lánczokat, odalépett 
hozzá, megszorítá kezét, s azt monda neki, hogy ő ellen- 
ségében is becsüli a férfierényt, ime szabadon bocsátja őt 
és nem kérdezi tőle többé, hogy miért lopózott hálószobá- 
jába, sőt meghívja őt asztalához, vidám, barátságos lako- 
mára. 

Az idegen meg volt hatva a király nagylelkűségétől s 
hódolattal fogadá el annak jobbját, ki őt lakomájához 
vezette. 

Még akkor Sparta nem volt nevezetes arról a sovány 

barna levesről, melylyel később Xerxes követőit úgy el- 
ij észté ; az ittas embert sem mutogatták ijesztő példaképen 
a növendék ifjúságnak; ízletes étel, jó bor volt a király 
asztalán s a bornak, ételnek legkedvesebb fűszere, szép 
asszony hangja kinálta mind a kettőt. 

Agamede szemközt ült a fogoly idegennel, kiről azt mon- 
dák neki, hogy ez férjét meggyilkolni jött, összeesküvők- 
től küldve. 

Sokszor látott Agamede ilyen vendégeket úri asztalánál, 
megszokta, hogy azokkal nyájasan bánjék, fehér kezeivel 
rakta az ételt tányéraikra, fekete szemeivel mosolygott 
reájuk, s maga tölte poharaikba a bort és kérte, hogy 
igyanak az ő egészségére. 

Sokxzinkos itta így meg az achaemenidiont, a gyávaság 
mérgét s vallott önfejére halálos titkokat, reszketve, mint 
a Styx előtt várakozó árny, a kit a szív nem melegít 
többé. 

Agamede kezében meg volt már töltve a bűvös serleg, 
mely a bátor idegent gyáva reszkető alakká fogja majd 
átváltoztatni; de ezúttal olyan nehezen esett szívének, 
hogy őt megkínálja azzal. Az idegen szép daliás ifjú volt. 
Nemes, tiszta homlokán semmi gond redője még. Szemé- ^ 
ben bátorság tüze világol; az egész arcz nem olyan, mint 
az orgyilkosoké, de nyílt és szabad, minők a csaták hőseié, 
kik egyedül állnak szembe hadseregek ellen ; kik ellensé- 
geiket nem számlálják, sebeiket nem érzik, szemeiket be 
nein hunyják a lecsapó kard előtt . . . úgy sajnálta öt a 
bűvitallal megkínálni. 

Kleanthos tekintetével sürgeté a tétovázót ; s egy perez 
múlva az idegen kezében volt a bűvös serleg, ki azt ma- 
gasra emelve ráköszönte Spárta legszebb, legdicsőbb asz- 
szonyára, a ki nem más, mint a királyné, Agamede. 

A mint az idegen kiüríté a serleget, feje fölé tartva azt 
megfordítottan, hogy lássák, íme egy csepp sem maradt 
benne ! s azután helyére ismét leült : lassanként elkezdtek 
vonásai átváltozni; arcza fehér lett, mint a márvány; 

szemei elkezdtek nyugtalanul forogni, ajkai elkékültek s 
nem birta azokat összefogni, homlokán hideg veríték 
gyöngyei törtek elő ; fölemelt keze reszketett, s a mint az 
egy élű kés, mit ételnél használtak, élével volt felé for- 
dítva, remegve fordítá azt vissza, hogy fokával álljon 
felé : — félt a vas élétől. 

Az achaemenidion megtette hatását. 

— Jó idegen, szólt ekkor hozzá Kleanthos ; fogsz-e ne- 
kem most felelni elöbbeni kérdéseinu'e ? 

— Parancsolj velem ; hebegé az bénultan. 

— Nem mondod-e most, hogy inkább meghalsz, de még 
sem vallasz. 

Az idegen e szóra összeszorítá ökleit ; ajkainak lihegé- 
sén, izmainak görcsös vonaglásán látszott, hogy küzd ma- 
gában az átkozott büvszerrel, hogy eszébe jut hősi bátor- 
sága, hogy lelke kényszeríteni akarja reszkető testét ; — 
hasztalan ! a bűvital erős volt ; öklei lassankint szétnyíl- 
tak, izmai ellankadtak, szemeit elfogta a félelem homálya, 
reszketve lihegé : 

— Mindent kivallok. 

— Tehát legelőbb is mondd nevedet : hogy hívnak ? 

— Nevem Aristomenes, messenok fővezére, rebegé a 
bajnok, fejét hátrahajtva nyugágya karjára. 

Ah ! Ez derék fogás volt ! Maga a hős vezér ! Az ellen- 
ség lelke; ő maga Kleanthos palotájában, Sparta falai 
közt ! Ez maga a csaták végdiadala. 

— Miért jöttél ide, vakmerő ? kérdezé a király, engemet 
megölni orozva ? 

— Nem jöttem tégedet megölni, felelt a vallatott. 
Kleanthos haragosan ütött az asztalra. 

— Valót mondj, mert nyomban megöletlek, ha hazudsz. 

— Kérlek, ne rémíts ! rebegé a megbűvölt férfi. Látod, 
hogy reszketek tőled úgy is. Ne kívánd Aristomenestől, 
hogy lábaidat csókolja, mert ha kívánod, még megteszi. 
En nem jöttem azért, hogy meggyilkoljalak, hanem jöttem 
azért, mert megláttam nődet és az ö szemei oly igézők. 

Azért jöttem, hogy elrejtőzzem hálószobádban, s midőn 
Agamede alszik, egy csókot nyomjak arczára, csak egy 
oly halk csókot, melyre az álmodó fel nem ébred, s az- 
után ismét visszatérjek. — Esküszöm — az istenekre . . . 

Többet nem bírt Aristomenes szólni ; ájultan rogyott le 
a nyugágyról, s ha könyei nem patakzottak volna ki sze- 
méből, azt kellett volna róla hinni, hogy meghalt. 

Agamede férje vállára támaszkodva nézte, mivé tette a 
szép ifjú hőst, ki reszket, elsápad és sir ; — pedig nem 
akart egyebet, mint őt egyszer megcsókolni. 



* * * 



Spartában nagy volt a diadalöröm Aristomenes elfoga- 
tásának hírére ; Kleanthos az egész hadsereget megvendé- 
gelé; a piacz közepére terítettek hosszú asztalokat, rop- 
pant amphorákban állt az asztalokon a bor ; ihatott min- 
denki, a mennyit szíve kívánt. 

Délig nagy volt a zaj, a víg tombolás a városban ; dél- 
után elkezdett az mind csendesebb lenni s estefelé egészen 
elhallgatott, egészen ellenkezőleg az ünnepélyek rendes 
természetével, miknek hangja délután szokott növekedni 
8 éjszakára éri tetőpontját. 

Mi lelhette egész Sparta népét? Senki sem jár az utczán 
dalolva? senki sem áll ki az utczaszegletre, hős tetteivel 
dicsekedni? senki sem élteti Kleanthost? 

Hát a király maga hol van ? 

Fáznak a testőrök a palota kapujában, hogy úgy húzód- 
nak a falak mellé, s arczaikat verteikkel eltakarják, köpe- 
nyeiket szájuk elé vonják, s meg nem merik szólítani azt 
a fehér alakot, mely mellettük elsuhan, a palotából a bör- 
tön felé sietve ? 

A börtönajtó előtt álló őrök is kitérnek előle, mintha 
nem is látnák s fel nem merik tartóztatni, a mint palástja 
alól egy éles kard hegyét villantja szemeik elé. 

Pedig az csak egy nő ; — a király neje, Agamede* 

A gyönge szívű asszony megszánta az ilju hőst, ki egy 

Jókai: Dekamerou. I. 1^ 

csókjáért életét jött feláldozni; megszánta, hogy úgj' meg- 
rontá s elhatározá, hogy meg fogja szabadítani. 

Mit tett érte ? azt hirdeti ez a néma csend Spartában. 
A ki a mai lakoma borából ivott, otthon ül bezárt szobá- 
jában 8 reszketve hallgatja, mi zörej van ott künn az 
utczán ; az éj nagyasszonya Nyx dörömböl odakünn most, 
fekete paripák vonják szekerét, előtte fut Lychnos és Tha- 
natos, az álom rémei, s a gyermekrém PoUor, kioltott 
nyelvével; reszketni kell ma a dajkameséktől. 

A fogoly láncza csörrent ; szíve nagyot dobbant, midőn 
meglátta a királynét tömlöcze lépcsőin leszállni. A bűv- 
ital vesztegető mámora elhagyta már szívét ; ismét a régi 
bátorság lakott abban, bár mindarra, a mi tegnap történt 
vele, jól emlékezek is. 

— Hős Aristomenes, szólt hozzá a királyné, bár vak- 
merőségedért halált érdemelnél, de véredet nem akarom 
lelkemen viselni. Öljön meg a spártai hős csatában, nem 
bánom ; de ne egy asszony szemeiért, lánczra verve. Bör- 
tönöd nyitva van, senki sem fog megállítani; a kapunál 
parancsolj, hogy nyissák ki és engedelmeskedni fognak, 
ez órában nem lakik Spartában férfi. De siess ! az első 
kakasszó után ismét felébred minden szívben a lélek, mely 
most meg van halva s akkor nem menekülhetsz meg. 

Aristomenes megragadá a királyné kezét s viszonzá 
neki : 

— Szép asszony, szép királyné, minden asszony között 
legszebb, miért szabadítasz meg engem ? Ha ma elmegyek, 
holnap visszajövök azért, a mért tegnap jöttem. 

Őrizzenek meg attól az istenek ! rebegé Agamede. 
íem őrizhetnek meg engem. — Meg vagyok őrülve 
gondolattól, hogy egy csókodat kell bírnom, s azért 
em éltemet százszor lábaidhoz, ha százszor vissza- 
azért meg ne szabadíts, hanem öless meg, míg lán- 
lekötve tartanak, mert Aristomenes élete mindig 
gy csókodért, 
nede látta lábainál térdepelni a szép ifjút; elgon- 

dolá, hogy ilyen hősnek, ily deli ifjúnak mért kelljen el- 
veszni egy teljesületlen óhajtás miatt, és azzal lehajolt 
hozzá, nyakát átfűzte karjával s megcsókolá reszketeg 
ajkait. 

— Már most czélt értél. — Eredj ! 

Miért ne tette volna azt, ha egy oly nemes életet meg- 
menthetett egy csók által? 

Aristomenes e pillanatban oly erőt érze lelkében, hogy 
ha egész Sparta népe künn lett volna az utczákon, keresz- 
tül vágta volna magát rajta. — De nem volt senki ott. Az 
őrök elhagyták őrhelyeiket ; a város kapui nyitva, tárva 
álltak ; bántatlanul térhetett vissza táborába. 

Éjfél után eloszlott a gonosz mámor; az emberek kezd- 
tek magukhoz térni, kötelességfelejtett katonák előkeresték 
eldobott fegyvereiket ; siettek elhagyott őrhelyeikre, s reg- 
gelre ismét olyan rend volt Spartában, mint azelőtt. 

Ámde Aristomenes tömlöcze üres volt. 

Hogyan szabadulhatott meg? annyi őrön, katonán ke- 
resztül, népes utczákon, város kapuin hogy ment ki? azt 
nem lehetett kitudni. A kik látták, hallgattak róla. Hogy 
vallhatta volna meg azt egy spártai: «tegnap gyáva vol- 
tam, láttam az ellenséget előttem elmenni és nem mertem 
rákiáltani ». 

* * * 

Kleanthos egyedül sejté a megmagyarázhatlan titkot. 
ö ismeré Agamede bűvitalának hatását á gyanitá, hogy 
neje szabadítá meg Aristomenest. 

S ha e gyanúnak helyt adott szivében, jött utána a má- 
sik: miért szabadítá meg? Tán az a szó vesztegette meg 
szívét, a mit Aristomenes előtte mámorában ki vallott? — 
A szerelemféltés szapora féreg, egyik gyanút a másik után 
költi ki. 

Kleanthos egy napon azt monda Agamedének, hogy 
készítse el ismét az achsemenidiont, gyanús ephor fog ülni 
az asztalhoz ; annak a számára lesz az. . ., 

19* 

Az ephor pedig, kit asztalához ültetett a király, meg- 
hittje volt, ki vele egy tervre játszott. 

Mikor Agamede megtölté az ephor serlegét, Kleanthos 
öl^jté gyűrűjét s kérte Agamedét, hogy vegye fel azt neki. 

.Mialatt a királyné lehajolt a gyűrű után, az ephor hir- 
telen elcserélte kelyheiket, a magáét helyezve Agamede 
elé. A következő pillanatban mind a ketten kiürítek serle- 
geiket, áldomásul a királyra. 

Egy pillanat múlva Agamede érezni kezdé tagaiban azt 
a lankasztó zsibbasztást, a mi a lélek felé hat ; szíve szo- 
rongva kezde verni, mint a bűnösöké, a kik a bakót látják 
maguk előtt ; és még nem tudta, hogy mi történt vele ? 

Most az ephorra tekinte, az gúnyosan mosolygott reá ; 
azután Kleanthos arczára nézett, az haragban égett ; — 
e pillanatban világos volt előtte minden : az achsemeni- 
diont ő maga itta meg. 

A kés az asztalon feküdt előtte; úgy borzadott tőle, 
midőn azt meglátta, mint szokták azok, a kik e büvszertől 
ittasultak ; a mint kezét rátette a vasra, idegei rángatózni 
kezdtek, oly irtózatöt gerjesztett bennük annak érintése; — 
és ő mégis kényszeríté ujjait a vas markolatát körülszorí- 
tani, kényszeríté szemeit annak élére nézni és mind az 
pokolbeli kín volt rá nézve. 

Most hallá Kleanthos szavát. Mint a vérszopó fenevad 
bömbölése, úgy riadt az szívén keresztül : 

— Asszony! E három kérdésre vallj : mi lelte Spárta 
népét nyolcz nap előtt ? ki szökteté meg Aristomeüest a 
börtönből ? és végre : miből készül az achaBmenidion ? 

Agamede érzé az ellenállhatlan kényszert belül, mind- 
ezen kérdésekre feleletet adni. Nyelve önmagának akart 
ura lenni, szívének csak egy csepp ereje volt még. De ez 
a csepp, ez a csepp még a szívben ellenállt, még küzdött; — 
a nő hirtelen felugrott fekhelyéről, s a hegyes kést, mit 
vonagló kezében tartott, markolatig ütötte szívébe. 

És Kleanthos nem kapott kérdéseire választ. 

Agamede lelkének utolsó erejét felhasználta arra, hogy 

testét megölje; a vérébe mártott kés megtörte a gyáva- 
ság varázsát; s a halottak nem vallanak semmi bü- 
vitaltól. 

Az achaemenidion titka vele együtt szállt a sirba. 



36. 
AEEIA. 

Az élet kévéseké, törékeny kincs, melyet senki vissza 
nem adhat, mindenki elvehet, — a halál mindenkié, me- 
lyet mindenki adhat, senki el nem vehet. 

Mindenki szeret a halálnak saját lelkével összeillő ar- 
czot adni, ha róla gondolkozik. Egyik őszen, megnyugodva, 
megsiratva szeretne meghalni, a másik ifjan, fehér koszo- 
rúval homlokán. Egyik nyájas reggeli kék eget kíván ha- * 
lotti ágya fölé, körül a pacsirta énekét és a tavaszvirágok 
illatát, halk zokogást ágya fejénél, meleg napsugarat hide- 
gülő arczán ; másik csaták viharai közé viszi képzeletét, 
kergetve és keresve a halált, küzdve, csatázva, vihar és 
földrengés közepett, ott esni el a csatakürt rivallása mel- 
lett, látni a győzelmi zászló lobogását, s lehajolni és meg- 
csókolni utolszor a földet és meghalni. 

Ki a haláltól retteg, vagy nagyon szereti az embereket, 
vagy nagyon fél az Istentől. 

Elmondom tinektek, milyen halála volt Arriának. 

Nő volt, — Eómában született, római polgár neje. 

Eómában uralkodott azon időkben Claudius Tiberius 
Drusus. 

Claudius Tiberius Drusus ! 

Minő álmaik vannak a Néróknak a halál után? 

Szomjazod-e még a túlvilágon is a vért? reszket-e szí- 
ved a vágy miatt, midőn az esti szellő az olasz égöv tűz- 
szemű leányainak keblén ámytalan szellemed végig fu- 
vallja, kiknek ősanyjaik egykor oly forrón ölelték melledet? 
sírsz-e^ midőn a felszabadult h^lotíi- sírodp,t mezetl^n lábci,- 

val megtapodja ? kinek ősapját egykor vadakkal tépetted 

össze ? 

♦ ♦ * 

A circusban ordított a nép. 

Az imperátor közmulatságot tartott. 

Elefántok küzdöttek tigrisekkel ; pokoli bőgés reszket- 
teté az eget ; az óriás vadak szörnyű lábainak tombolása 
alatt rengett a föld, a csíkos fenevadak föl-fölröppentek a 
magasba, elhajítva a bőszült elefánt véressé tépett ormá- 
nya által. 

A nép ordított és embervért akart látni. 

Izmos, mezetlen férfi löketek a circus közepére, kezében 
széles, rövid kard, feje födetlen, izmai vaskemények, arcza 
merész. 

Egy szemközti kalitka csapóajtaja felvonatik s méltósá- 
gos léptekkel mozdul ki belőle a puszták királya, az afrikai 
oroszlán. Hosszú, fényes sörénye a nap fényében aranyat 
játszik, piros nyelve kilóg szájából, morgása mint a távoli 
meny dörgés, farkával a földet korbácsolja. 

Szemközt állanak a férfi és az oroszlán. 

Mindenik érzi, hogy méltó ellenére talált. 

Az oroszlán meghajtja derekát, földnek feszíti, fejét, 
sörénye egyik oldaláról a másikra repül, — ordításától 
végig reszket a circus épülete. 

— Biafora ! kiáltja a férfi, lábával a földre dobbant, 
nagy melle kifeszül s érczkarját fölemeli a ragyogó kard- 
dal. Egy szökés ; — mindkét királyi állat egymásra rohan, 
az oroszlán iszonyú körmeit a férfi vállába csapja, ez pedig 
torkon ragadja őt s a földre tiporva vas térdeivel gyom- 
rára gázol, s míg a pusztai fenevad balkarját széttépi, 
hideg vasát szívébe taszítja. 

A nép tapsol. A férfi föláll, diadalmas arczczal mutatja 
föl a vértől gőzölgő kardot, lábát a holt oroszlán fejére 
teszi. A nép tapsol, — a gladiátor leesik legyőzött ellene 
mellé — és meghal. A nép tapsol. 

Több vért^ több vért akarnak látni. 

Fehérbe öltözött nők csoportjai hajtatnak a térre. A ke- 
reszténység martyrjai, kik, mert nem akartak áldozni a 
báJványisteneknek, maguk hozattak áldozatul nekik. 

A martyrnők egymást sírva karolják át s szent hymnust 
énekelnek a magasságban uralkodó nagy lélek dicséretére. 
A halál e percze nem oly irtózatos előttük, mint édesek a 
túlvilág gyönyörei. 

Hirtelen több rekesz nyittatik meg. Hetekig éheztetett 
hyenák bocsáttatnak elő, száz fenevad, mely emberarcz- . 
hoz soha nem szokott, s melyeket tüzes vasakkal tettek 
dühösekké. 

Halálhirdető vonítás hangzik e sírásó vadak tajtékzó 
szájából, vegyülve a nép tapsaival s a vértanuk szent éne- 
kével. 

Ki az, ki ott a középen leghangosabban tapsol? 

az, Tiberius Drusus. 

A hyenák előrohannak a térre. 

Tiberius kihajlik erkélyéből s úgy tapsol és palástja lo- 
bogtatásával uszítja a vadakat. 

E perczben a Tiberius mögött álló férfiak egyike, Cecina 
Paetus, undor és borzalom szavával monda mellette álló 
barátjának : 

— Nem tudom : az emberek szánandóbbak-e, vagy az 
istenek, hogy engednek egy nyomorult embert istenné 
válni a földön ? 

— Valóban, felelt rá a megszólított ; csak egy taszítás 
kellene neki, és ő maga is ott heverne a fenevadak 
között. 

— E gondolatot ne hagyjuk meghűlni, szólt Paetus és 
egy lépést tett előre. 

Barátja visszatartá. 

— Megállj, hadd tegyem én ; — neked nőd van otthon. 
És Cecina Paetus engedte jó barátját előre menni. 

Az a tapsoló tömeg közt egészen közel furakodék Tibe- 
riushoz ; most melléje ért, — kezével elérheté : — ekkor 
odahajolt hozzá — és a fülébe súgott valamit. 



Digitized by 



Google 



296 

Az embernek) míg odáig ért, eszébe jutott, hogy sokkal 
hasznosabb lehet rá nézve, ha a helyett, hogy Tiberiust 
megölné, fölfedi előtte, hogy itt egy egész összeesküvés 
van, mely őt meg akarja ölni. 

Amúgy csak egy földi istent tett volna emberré, így 
magából csinálhatott félistent. 

A mint Cecina Paetus meglátta, hogy barátja Tiberius- 
nak suttog, egyszerre észrevéve, hogy el van árulva s 
hirtelen kimenekült a bámuló tömeg közül s lakására 
futott. 

Egy óra múlva csesari zsoldosok állták el a római pol- 
gár házának ajtaját, Tiberius iszonyú bosszút esküvék 
fejére, ki kedvencz mulatságát így elrontotta, 

Megesküvék, hogy mindazoknak, kik Paetus czimborái 
voltak, vére folyni fog, s a polgárt soha még nem talált 
kínokkal fogja kényszeríttetni azoknak kivallására. 

Szép, fiatal neje volt a polgárnak, — Arria. 

Mikor meghallá férje veszedelmét s a még nagyobb vészt, 
mely a hazára jöhet, ha férje összeesküvése részeseit ki- 
vallja, hozzá sietett s egy éles tőrt adott kezébe, hogy ölje 
meg magát. 

A férfi, ki százszor látta szemközt a halált, ki a csaták- 
ban sokszor fölkereste azt, bénultan álla most s az átadott 
tőr kihulla kezéből. Nem volt ereje azt önszívébe döfni. 

Látta körül a szép eleven világot, a mosolygó eget, az 
életet, zajával, hullámzásaival, s nem volt bátorsága a sír 
férgeihez kebléről leszállni. 

Künn Tiberius zsoldosai törték rajok az ajtót. 

Ekkor Arria fölvette a tőrt, mit férje elejtett s elébb ön- 
kebelébe döfte, úgy adta át azt neki. 

— Nem fáj a halál, Paetus ! — szólt és mosolygott — 
és meghalt. 

Perez múlva mindkettőjük szívvére összeomlott. 

Lelkeik együtt szálltak a Styx szomorú révéig. 

Hjen halála volt ArriáíÍÉ|.k, 

37. 
MELYIKET A KILENCZ KÖZÜL? 

(Karácsonyi elbeszélés.) 

Élt egyszer egy szegény csizmadia itt ebben a nagy Pest- 
városban, a ki semmiképen sem tudott a mesterségéből 
meggazdagodni. 

Nem azért, mintha az emberek összebeszéltek volna, 
hogy ezentúl ne viseljenek csÍ2imát, nem is azért, mintha 
a magistratus megparancsolta volna, hogy ezentúl a csiz- 
mákat fele áron kell adni, munkát is jót csinált a jámbor, 
maguk a vevők panaszolkodtak, hogy nem birják elszag- 
gatni, a mit Ő egyszer megvarr; volt is dolgoztatója elég, 
fizettek is becsülettel, egy sem szökött meg kifizetetlen 
árjegyzékkel, és János gazda mégis — mégis — nem tu- 
dott zöld ágra jutni, a hogy németül mondják, sőt nem- 
néha közel volt hozzá, hogy akármiféle száraz ágat jónak 
találjon arra, hogy onnan nézegessen le. — Hanem per- 
sze ez csak szóbeszéd volt nála ; János gazda igaz keresz- 
tyén ember volt, s keresztyén ember nem akasztja fel 
magát, akármilyen szorongatott állapotban legyen is. 

Azért nem tudott tudniillik semmi gazdagságra jutni 
János mester, mert másfelől az Isten olyan különösen 
megáldotta, hogy minden esztendőben rendszerint szüle- 
tett neki egy gyermeke, hol egy fiu, hol egy leány, és az 
olyan egészséges volt, mint a makk. 

— Oh én uram Istenem! sóhajtozék gyakran János 
mester minden újabb számnál, a mint lőn hat, lőn hét, 
lőnnyolcz; mikor lesz már e hosszú sor után punktum? 
Egyszer azután eljőve a kilenczedik ; az asszony meghalt, 
és azután ott volt a punktum. 

János mester egyedül maradt a kilencz gyermekkel a 
világon. — Hej sok van azzal mondva. 

Pettő, három már iskolába járt, egyet kettőt járni kel- 

lett tanítani, másikat ölben hordozni, kit etetni, kinek pé- 
pet főzni ; emezt öltöztetni, amazt megmosdatni és vala- 
mennyire keresni ! Bizony édes atyámfiai, ez nem csekély 
hivatal : próbálja csak meg valaki. 

Mikor czipőt kellett szabni, egyszerre kilencz czipő ! mi- 
kor kenyeret kellett szelni, egyszerre kilencz karéj ! mikor 
ágyat kellett vetni, egyszerre az ajtótól az ablakig az egész 
szoba ágy, tömve, dugva, apróbb, nagyobb, szöszke, barna, 
emberforma fejekkel! 

— Oh én uram és Istenem, de megáldottál engemet; 
sóhajtozék magában elégszer a jámbor kézműves, mikor 
éjfélen is túl ott ütötte a mustával a talpat a tőkénél, hogy 
ennyi lélek testét táplálhassa, s hurítgatta hol egyiket, hol 
másikat, a ki álmában rosszul viselte magát. Kilencz biz 
ez, egész kerek kilenczes szám. No de hála érte az ur Is- 
tennek, még nincsen ok a panaszra ; mind a kilencz egész- 
séges, jó erkölcsű, szép is, jó is, épkézlábbal és gyomorral 
megáldva ; s inkább kilencz darab kenyér, mint egy orvos- 
ságos üveg, inkább kilencz ágy egymás mellett, mint egy 
koporsó közötte; az úr Isten őrizzen meg tőle minden 
érzékeny apát, anyát, még a kinek nyolcz marad is, ha 
egyet elvesznek belőle. 

Nem is volt János mester gyermekeinek semmiféle szán- 
dékuk a meghalásra ; az már el volt végeztetve, hogy ők 
mind a kilenczen keresztül dolgozzák magukat az életen, s 
nem engedik át a helyüket senkinek ; nem ártott azoknak 
sem az eső, sem a hó, sem a száraz kenyér. 

Egy karácsonyestén János mester későn tért haza a nagy 
szaladgálásból, mindenféle kész munkákat vitt haza, kevés 
pénzecskét szedett be ; a mi ismét a mesterségéhez, meg a 
napi szükségek fedezésére kellett. Haza felé futtában min- 
den utczaszegleten látott aranyos ezüstös báránykákkal, 
czukorbabákkal rakott asztalokat, a miket jámbor kofák 
árulgatnak olyan gyermekek számára, a kik magukat jól 
viselik ; meg is kérdik elébb, hogy a rossz gyermekeknek 
ne adjanak el belőle; János mester egy-egy helyen meg 

is állt: talán venni kellene belőle?, micsoda? mind a ki- 
lencznek? Az sok volna. Egynek vegyen? Hogy a többi 
azután irigykedjék rá. Nem; majd ad ő nekik más kará- 
csonyi ajándékot, szépet is jót is, a mi el sem törik, elseín 
kopik, s a minek valamennyi örülhet, még sem veheti el a 
másiktól. 

— No gyerekek : egy, kettő, hatom, négy ; mind itt vagy- 
tok, szólt, haza érkezve kilenczfejű családja körébe. Tud- 
játok-e azt, hogy ma van karácsonyestéje? Ünnnep ám ez. 
Nagyon örvendetes ünnep. Ma este nem dolgozunk sem- 
mit, hanem örülünk valamennyien. 

A gyerekek úgy örültek annak, hogy ma örülni kell, 
majd felvették vele a házat. 

— Megálljatok csak, hát még ha megtanítalak bennete- 
ket arra a nagyon szép énekre, a mit én tudok. Nagyon szép 
éneket tudok ám ; erre a napra tartogattam, karácsonyi 
ajándéknak ! 

Az apróságok nagy zsivajjal kapaszkodtak apjuk ölébe, 
nyakába ; majd lehúzták azért a szép énekért. 

— No ! mit mondtam ! Ha jól viselitek magatokat. Az- 
tán szépen sorba kell állni. így ni, a melyik nagyobb, 
előbbre, a melyik kisebb, hátrább. 

ügy szépen sorba álHtotta őket, mint az orgonasípokat. 
A két legkisebb az apa térdére és karjára jutott. 

— Már most csendesség ! Majd én előbb elénekelem : ti 
pedig majd aztán utánam. 

Azzal komoly áhítatos képpel, levéve zöld sipkáját fejé- 
ről, elkezdé János mester azt a szép hangzatos éneket, a 
mi így kezdődik : 

« Krisztus unmknak áldott születésén ...» 
A nagyobb fiuk és leánykák az első hallásra megtanul- 
ták a dallamot, több baj volt a kisebbekkel, azok mindig 
félrevitték a dalt, s ki-kimentek a tactusból, végre mind- 
nyájan tudták azt, s az volt aztán a nagy öröm, mikor 
mind a kilencz egyszerre vékonyan és vékonyabban zen- 
gedezé azt a szép dalt, a mit maguk az angyalok énekel- 

tek azon az emlékezetes éjszakán, s talán még most is 
énekelnek, a midőn ilyen szép kilencz ártatlan lélek 
őszinte örömének harmoniás hangja kéri onnan felülről a 
viszhangot tőlük? 

Bizonyára a gyermekek énekének örülnek ott fenn a 
menyben. 

Hanem annál kevésbé örülnek oda fenn az első eme- 
leten. 

Ott egy gazdag nőtelen úr lakik, egy maga kilencz szo- 
bában : egyikben ül, a másikban alszik, a harmadikban 
pipázik, a negyedikben ebédel ; ki tudná, mire használja a 
többit? 

Ennek sem felesége, sem gyermeke, hanem van annyi 
pénze, hogy maga sem tudja, mennyi ? 

Ez a gazdag úr épen nyolczadik szobájában ült ez este, 
és azon gondolkozott, hogy miért nincs az ételnek íze? 
miért nincs a hírlapokban semmi érdekes ? miért nincs e 
nagy szobákban elég levegő? miért nincs a ruganyos ágyban 
csendes álom ? a midőn János mester földszinti szobájá- 
ból elkezdett elébb lassan, aztán mindig erősebben hang- 
zani föl hozzá ama vidámságra ösztönző ének. 

Eleinte nem akart rá ügyelni, hitte, hogy majd vége 
szakad, hanem amikor már tizedszer is újra kezdték, nem 
állhatta tovább a dolgot. 

Osszemorzsolta kialudt szivarát, s lement maga háló- 
kabátban a csizmadia szállására. 

Épen végezték azok a verset, a mint benyitott hozzá- 
jok, 8 János mester egész tisztelettel kelt fel a nagy úr 
előtt háromlábú székéről. 

— Kend János mester a csizmadia, ugy-e ? kérdé tőle a 
gazdag úr. 

— Igenis szolgalatjára, nagyságos uram, parancsol egy 
pár fénymázas topánkát ? 

— Nem azért jöttem. De sok gyermeke van kendnek. 
^- Van biz, nagyságos uram, kicsiny is, nagy is. — 

Sok száj, mikor evésre kerül a dolog. 

— Még több száj, mikor énekelnek. Hallja kend János 
mester, én kendet szerencsés emberré akarom tenni. Ad- 
jon nekem egyet ide a gyermekei közöl, én azt fiammá 
fogadom^ felneveltetem, eljár velem utazni külföldre, lesz 
belőle úr, a többieket is segítheti. 

János inester szörnyű szemeket meresztett erre a mon- 
dásra ; nagy szó volt az ! egy gyermeket úrrá tenni. Kinek 
ne ütne ez szeget a fejébe ? 

— Hogyne adná? Persze, hogy oda adja! hiszen az 
nagy szerencse. 

— No válaszszon kend közölök hamar egyet ; aztán 
menjünk. — János mester hozzá fogott a választáshoz : 

— Ez a Sándorka. No ezt nem adom. Ez jól tanul ; 
ebből papnak kell lenni ; a második : ez leány, leány nem 
kell a nagyságos úrnak; a Ferenczke: ez már segít nekem 
a mesterségben, e nélkül nem lehetek el; a Jánoska: 
lám, lám, ez meg a nevemre van keresztelve, nem adha- 
tom oda; a kis Józsi: ez még egészen az anyja formája, 
mintha csak őtet látnám, ez ne lenne többét a iáznál? 
No most megint leány következik, ez semíni ; azután itt 
van a Palika. Ez volt az anyjának legkedvesebbje; oh 
szegény asszony, megfordulna a koporsójában, ha ezt 
idegennek adnám ; no ez a kettő meg még nagyon kicsiny, 
mit csinálna velők a nagyságos úr? 

Úgy járt, hogy már a végére ért, még sem tudott vá- 
lasztani. Azután alulról kezdte felfelé ; de csak az lett 
akkor is a vége, hogy ő bizony nem tudja, melyiket adja 
oda, mert ő valamennyit szereti. 

— No porontyok! válaszszatok magatok; mélyítek akar 
elmenni, nagy úrienni, kocsiban Járni? szóljatok no; 
álljon elő, a ki akar. 

A szegény csizmadia majd elfakadt már sírva, a hogy 
ezt mondta ; a gyerekek azonban e biztatás alatt apró- 
donkint mind a háta mögé húzódtak ; ki kezét, ki lábát, 
ki bőrkötényét fogta meg apjának, úgy kapaszkodott bele, 
s bujt a nagy úr elől. 

Utoljára János mester nem állhatta tovább, odaborult 
közéjök, átnyalábolta valamennyit, s elkezdett a fejükre 
sírni, azok pedig vele együtt. 

— Nem lehet, nagyságos uram, nem lehet. Kérjen tő- 
lem akármit a világon, de gyerekemet egyiket sem adha- 
tom senkinek, ha már az úr Isten nekem adta őket. 

A gazdag úr azt mondta rá, hogy ő lássa, hanem hát 
legalább annyit tegyen meg a kedveért, hogy ne énekel- 
jen többet gyermekeivel ide alant, s fogadjon el tőle ezer 
pengőt ezért az áldozatért. 

János mester soha még csak kimondva sem hallotta ezt 
a szót: «ezer pengő », és most a markába nyomva érzé. 

A nagyságos úr megint felment a szobájába unatkozni, 
János mester pedig nagyot bámult azon az ismeretlen 
alakú ezer forintos banknótán, s azután elcsukta azt 
félelmesen ládájába, a kulcsot zsebébe tette és elhall- 
gatott. 

Hallgatott az apróság is. Nem volt szabad énekelni. 

A nagyobb gyerekek mogorván kuporodtak le a székre, 
a kisebbeket csitítgatva, hogy nem szabad énekelni; a 
nagy úr odafenn meghallja. 

Maga János mester hallgatva járt fel s alá a szobában, 
s gorombán kergette el magától azt a kis porontyot, a ki 
feleségének kedvencze volt, mikor oda ment hozzá, s arra 
kérte, hogy tanítsa meg őt újra a szép énekre, mert már 
elfelejtette. 

— Nem szabad énekelni. 

Azután leült duzzogva a tőkéhez, elkezdett buzgón szab- 
dalni ; addig faragott, addig szabdalt, míg egyszer azon 
vette észre magát, hogy maga is el kezd dúdolni : «Krisz- 
tus urunknak áldott születésén ». 

Először a szájára ütött, hanem azután megharagudott, 
nagyot ütött a mustával a tőkére, kirúgta maga alól a 
széket ; kinyitotta a ládát, kivette az ezer forintost, s futott 
fel az emeletre a nagyságos úrhoz. 

— Nagyságos jó uram ! instálom alássan, vegye vissza 

a pénzt, hadd ne legyen enyim, hadd énekeljek én, mikor 
nekem tetszik ; mert az több ezer forintnál. 

Azzal letette az asztalra a bankót s nyargalt vissza az 
övéihez, sorba csókolta valamennyit, sorba állitá orgona- 
síp gyanánt, közéjük ült alacsony székére, s rákezdek 
tiszta szívből újra : 

((Krisztus urunknak áldott születésén. » 

S olyan-olyan jó kedvük volt, mintha övék volna az a 
nagy ház. 

A kié pedig volt az a nagy ház, nagy egyedül járt ki- 
lencz szobáján keresztül, s gondolkozott magában, hogy 
vájjon mi örülni valót talál más ember ebben a nagy unal- 
mas világban. 

38. 

ABU JÓZSEF. 

A törököknél is vannak törvénytudósok, nekik is van- 
nak fogas prókátoraik, a kik a feketét fehérre tudják 
mosni. Ha frakkban járnának, bizonyosan doctornak hínák 
magukat. 

A turbán alatt azonban más igényeket tartanak a czí- 
mekhez. Abu József neve után ez állt : Bagdad városának 
Kadi-al-Kodhat-ja: magyarul «birák birája». 

Az ő idejében Harun al Easid, az igazságos volt a ka- 
lifa, a ki maga is nagyon szeretett törvényes bajokkal 
foglalkozni, a mi különben nem igen fejedelmi mulatság. 

E hajlama azonban nem gátolá a kegyes kalifát, hogy 
egyszer-másszor meg ne lássa a szépet, s úgy mondják, 
hogy a szép leányzók szemeiben is talált sok olyan tudo- 
mányt, a mit élete fogytáig ki nem birt végig tanulni. 

Egyszer testvére, Ibrahim palotájában, esteli sorbetivás 
közben akadt meg a szeme egy deli rableányon, kinek az 
araboknál oly szokatlan szép kék szemei voltak, hogy 
Ibrahim az egész eget, valamennyi prófétával és hurival 
együtt vélte benne látni. 

— Te Ibrahim, szólt testvérének, ennek a leánynak a 
szemében, mikor egyenesen néz rám, mind a hét para- 
dicsomot látom ; ha pedig oldalt kacsint rám, mind a hét 
pokol benne van. 

— Akkor elmondhatod, hogy megjártad a poklokat és 
a paradicsomot egy ülőhelyedben. 

— Mi ennek a leánynak a neve ? 

— Abela. 

— Adok minden betűért, a mi a nevében van, ezer 
din&rt, ha nekem adod. 

— Nem, Harun, ha minden betűért nevében két ezret 
adsz is, még sem lesz a tied Abelayde. 

— Ohó ! te három betűvel egyszerre megtoldád a ne- 
vét ; ha soká alkuszunk, megérem, hogy olyan hosszú lesz 
a neve, mint a nagy mogulnak. 

— Igazán mondom, Abelayde a neve, csak hizelgés 
közt ejtem rövidebben; de nem adom, akármit igérsz érte. 
Mondom, hogy el nem adom. 

— Hát add ide ajándékba. 
Ibrahim tüzelni kezdett. 

— Esküszöm a prófétára ! hogy sem el nem adom, sem 
el nem ajándékozom. 

No ez már sok volt. 

Harun al Rasíd bosszúsan kelt fel s ott hagyta öcscse 
palotáját. 

Más jóravaló kalifa könnyen segített volna magán; ha 
sem eladni, sem elajándékozni nem volt kedve Ibrahim- 
nak a szép Abelát, örökölte volna tőle. Már hogy ez aztán 
meghaljon szép szerével, arról lehetett volna gondoskodni, 
hanem Harun tartott valamit arra, hogy igazságosnak ne 
hiába nevezze a köznép s elment Abu Józsefhez, előadva 
szíve keservét s tanácsot kérve, hogy mit tegyen a szép nő 
elnyerhetésére ? 

A törvénytudó biztatta, hogy majd kieszközli ő. Tíz- 
ezer dinárt ígért neki a szerelmes kalifa, ha szavá- 
nak áll. 

Abu József e naptól kezdve titkos leveleket dugdosta- 
tott Ibrahim kapuja alá, mikben intő szózatok voltak írva, 
hogy vigyázzon magára, mert Abela miatt életét veszély 
fenyegeti. 

A jámbor férfi megrettent s futott a törvénytudóshioz : 

-^ A kalifa meg akar öletni, mert nem adtam neki leg- 
szebb rabnőmet, és én tíiegesküdtem hevességemben 
előtte, hogy sem el nem adom, sem el nem ajándékozom 
azt. Most már örömest adnám, ha esküm nem kötne. Oh 
bölcs férfiú, segíts ki e bajból, tizezer dinárt nem sajná- 
lok érte. 

Abu József úgy tett, mintha most hallaná ezt a dolgot 
először ; a tizezer dinárt ineg kellett szolgálni. Nagy talik 
Írásos könyveket nyitogatott fel előtte ; olvasott belőlök 
nehéz sorokat ; végre megtalálta, a mit keresett. 

— Ibrahim, ha megesküdtél, hogy a leányt Harunnak 
sem eladni, sem ajándékba adni nem fogod, de mégis neki 
akarod adni: tedd azt, hogy fejétől övéig ajándékozd 
neki, övétől lába hegyéig pedig add el, így felét nem 
adtad el, felét nem ajándékoztad el : s esküdet nem szeg- 
ted meg. 

Úgy történt. Abelayde a kalifa birtokába jutott. Ibrahim 
örült, hogy megmenekült tőle. Abu József mind a kettőtől 
kapott tizezer dinárt. 

De még ezzel nem volt vége a bajnak. Az Alkorán tüal- 
mazza az igazhivőnek, hogy testvére rabnőjét háremébe 
vigye. A kalifa alig ülteté maga mellé Abelaydét, midőn 
a bölcs Uléma rajta rontott s egy kivont kardot fektetett 
közéjük, annak a jeléül, hogy ennek a kettőnek egymást 
érinteni nem szabad. 

Harun al Easid, kinek a gyönyör poharát épen a szá- 
jától ütötték már el, kétségbeesetten hivatá jogtudósát, 
hogy segítsen rajta. 

— Egyszerű dolog ez, uram. Add nőül Abelaydét egyik 
rabszolgádhoz azon föltétel alatt, hogy rögtön el fog válni 
tőle s érintetlenül adja vissza kezedoe. 

Jókai; Dekameron. I. 20 

Ujabb tízezer dinár vólt e tanáós Abu József szekré- 
nyében. 

A kalifa kiválasztott egy jó, engedelmes fiút rabszolgái 
közül : egy kertészlegényt, Sittimet, s maga is ott volt az 
esketőjén, s nagyon meg akarta a fiút e jóságaért ajándé- 
kozni. Szabadságot, szép paripát és hadnagyi rangot tar- 
togatott számára készen. 

Hanem — a kertészlegény igen mélyen talált meny- 
asszonya szemeibe nézni, s az eskető után, midőn Harmi 
kegyével elhalmozá, azt feleié neki : 

— Nem kell nekem, uram, sem szabadság, sem paripa, 
sem lovagi rang, nekem csak a feleség kell, a kit nekem 
adtál ; maradok rabszolgád, de Abelayde férje. 

— Nyomorult ! ordíta Harun, kivont karddal rohanva 
a vakmerőre, te ki mersz engem játszani. 

— Nem félek kardodtól, uram, felelt a rabszolga vak- 
merően. Harun al Easid, az igazságos, nem meri meg- 
ölni rabszolgáját, hogy elvegye tőle feleségét, mert akkor 
elvesztené azt a nevet, hogy: « igazságos ». 

— Jól mondád, szólt Harun, kardját hüvelyébe vissza- 
eresztve, s újra előszólítá Abu Józsefet, ki ott volt kisére- 
tében ; de nem szólt bele a vitába, tudta jól, hogy rá szo- 
rulnak, s a jó tanácsot nem hajigálják ingyen, mint a 
kókuszdiót, mikor szüretje van. A jó tanácsért Harun még 
egyszer meg fogja nyitni erszényét, mert annak az ára 
ismét tizezer dinár. 

Mit tegyen hát a kalifa ? 

— Sittim még a te rabszolgád ; annak adhatod, a kinek 
akarod. Ajándékozd őt tehát Abelaydenak; akkor meg- 
szűnik férje lenni, mert az Alkorán azt mondja, hogy egy 
hölgy nem mehet tulajdon rabszolgájához nőül. 

A kalifa úgy tett s Abelayde — jónak találta Sittimet 
rabszolgának hagyni, s magát szultánává tenni. 

Abu József még Abelaydetól is kapott e jó szolgálatért 
tizezer dinárt. 

E szerint egyetlen nászesetnél negyvenezer dinárt szol- 
gált meg Abu József. 

Hejh, jó volt akkor tudósnak lenni ! 



BENZERADE SZERELME. 

Benzeráde kedves költője volt a XVII. századnak. 

Költeményei keleties bűbájt, utánozhatatlan varázst 
árasztottak maguk körül, olyas valami zamat áradt azok- 
ból, a minőt némely délszigeti gyümölcs leheli; holmi 
északi prózai almák el nem birják azt sajátítani, azt sem 
tudják, mire való. 

Sokat ténfergett az udvar körül; nem igen értették még 
akkor meg másutt a poétát ; Eichelieu és Mazarin kegy- 
osztalékai tartogatták ott benne a lelket. Később akadé- 
miai tag is lett, de ez nem akkor volt, mikor ez a kaland 
történt vele. Még akkor nagyon fiatal volt arra, hogy a 
vén múzsák belészeressenek. Épen olyan fiatal, hogy ké- 
pesnek higyje magát egy magas udvari hölgy figyelmét 
magára vonhatni. 

Ez a hölgy volt pedig a historiailag hirhedett szépség, 
la Valiiere herczegnő. 

Benzeráde a leggyönyörűbb chansonokat írta hozzá, a 
mik tele voltak forró szerelemmel, a milyen forró éghaj- 
lat alatt a pálmák és a napfordítók csodás növényzetei 
tenyésznek. 

Legszebb remekművének czíme Job, a leggyönyörűbb 
szerelmi nyilatkozat, a mi valaha költő szívét és tollát el- 
hagyta. 

A költő, vágyai merész röptétől elragadtatva, e költe- 
ményét bátor volt szíve királynéjának megküldeni. Ha 
lelke volt a szép delnőnek, megértheté. 

Benzeráde három napig várt az eredményre. E három 
nap alatt nem evett, s e három éj alatt nem aludt. Vájjon 

mit fog-e merész nyilatkozatára a herczegnő válaszolni? 
vájjon egyáltalában érdemesiti-e válaszra? 

Harmadnap meglátogatta a költőt a herczegnő udvar- 
mestere. 

Azt az izenetet hozta neki, hogy a herczegnő óhajtana 
vele titokban bizonyos ügy felől szólani. 

Higyjen érzékeinek? A herczegnő titokban akar vele 
szólani. Érte küldte aranyos hintaját, úgy viteti őt magá- 
hoz, a hátulsó lépcsőn bocsátják fel: a titkos szeretők 
útján. Eejtett szőnyegajtón keresztül vezetik be a pompás 
susogó szobába, melyben senki sincs más, mint ő maga és 
a herczegnő. 

Milyen szép volt la Valiiere ? az már sokszor el volt 
mondva. Nekünk olyan keveset használ az, mint egykor 
Benzerádénak. A költő nem bírt lélekzetéhez jönni ennyi 
kegy, ennyi boldogság s ennyi csábító pompa közepeti 
Oh a szegény manzardlakó tudósok olyan zavarba is jön- 
nek mindjárt, ha egy pompás salonba vetődnek valahogy. 

La Valiiere azt mondta neki, hogy üljön oda mellé. 
A költő nem mert egészen mellé ülni ; csak a causeuse 
szegletén foglalt helyet. Akkor aztán a herczegnő maga 
telepedett hozzá közelebb ; pompás moir öltönyének hul- 
lámai félig eltemették a szegény szerelmes poétát. 

A herczegnő finom fehér kezével egy aranyos szélű levél- 
két vont ki kebléből, a finom csipkefodrozatok közül. Oh 
boldog csipkék ! oh boldog papír ! 

Benzeráde saját sonettjére ismert abban. A boldogság 
egészen elfojtá szavát. 

— Kedves Benzeráde, szólt la Valiiere azon a csengő 
hangon, a mit a költők a seraph-zenéhez hasonlítanak, én 
olvastam kegyed költeményét. Nagyon szép, gyönyörű. 

Van-e költő, kit az ily kritika el nq ragadna? Szép, gyö- 
nyörű vers ! és ha ezt épen az ejti ki, a kihez czimezve 
van a költemény. 

— Nagyon örülök, hogy önt megismertem, . folytatá a 
bájos delnő, olyan közel.hajolva Benzerádehoz, hogy illa- 

tos lehelletét érzé arczán s gondolkozni kezde rajta, nem 
volna legrövidebb útja a paradicsomnak, most egyszerre 
magához ölelni azt a szép fejet, s össze-visszacsókolni. 
Még várt vele. 

— Oh mi régóta keresek egy olyan igazán lángoló lel- 
ket, mint az öné, a ki oly mélyen érezni és érzéseinek oly 
magas kifejezéseket adni tudjon. Önnek minden sora egy 
drága gyöngyfüzér, kedves Benzeráde; oh mint örülök, 
hogy önt megismerhetem. Ön nem haragszik rám érte, 
hogy ide hivattam. 

Benzeráde közel volt hozzá, hogy a herczegnő lábaihoz 
omoljon, s ^ mit Írásban százszor tett már, szavakban is 
kivallja szerelmét. Csakhogy az a szó sokkal nehezebben 
jött, mint az irás. 

— Én önt egy nagy szívességre kérem, folytatá la Val- 
iiere. 

— Eletemet ! vágott közbe a költő. 

— Oh' azt nem, szólt mosolyogva a herczegnő. Nézze 
ön, mi zavarban vagyok! Ő felsége Lajos király ezt az 
érzelemmel gazdag levelet irja hozzáih : olvassa ön ; meg- 
engedem. 

Szerelmes levél volt az la Vallierehez a királytól. 

— Nekem most erre válaszolnom kellene; de én oly 
ügyetlen vagyok a fogalmazásban, pedig szeretnék valami 
elmés, valami költői virágokkal teljes választ küldeni a 
királynak, hogy bámulna rajta, ügy-e kedves Benzeráde, 
ön megteszi nekem, hogy ir egy ilyen szép, érzelemdús 
viszonzást az én nevemben. Nagyon jól meg fogom adni 
az árát. 

Benzeráde előtt zavaros lett a világ, felugrott, elfutott ; 
csak az utczán vette észre, hogy kalap nélkül jött ki a 
herczegnőtől. Több chansont nem irt aztán hozzá. 

Szegény Benzeráde. 

40. 

EGY HÓHÉR 

(íródott 1850-ben : régen múlt időben.) 

Véreseknek látom a betűket magam előtt. A hóhér élet- 
rajzát irom. 

Ei annyinak adott halált, életet adok neki. Hallgassatok 
és féljétek a törvény balkezét. 

Jobb kezében az istennőnek a mérleg, balkezében a pal- 
los, nem tudhatod, ki számára van élesítve. 

Amaz a biró, ez a hóhér. 

Eeszkess ember, midőn nevét kimondod, az a pallos. 

Hajdan a hóhér nagy tiszteletben állt. 
Több népnél maguk a birák hajtották végre az általuk 
hozott halálitéletet . . . Ha most is úgy volna . . . 

Az eutonoknál az istenek papjai, a druydák hajták végre 
a véritéletet. És az eUtélt kivégzése, lett legyen az bűnös, 
vagy hadifogoly, áldozat volt Isten oltárán. 
Az izraehtáknál a nép maga kövezte agyon elitéltjeit. 
A görögök bakói a tanácsbeliek soraiban ültek. Kómá- 
ban a consulok kiséröi, lictorok hajták végre a halálitéle- 
tet. Oroszországban egyik rab végezte ki a másikat, s ki 
erre vállalkozott, önbüntetését kikerülé. 

"^^-^lutt vadállatok elé dobták az elitéltet, — azok ölték 
belevetették a vízbe, — a hullám nyelte el ; — mág- 
vetették, — a láng emésztette meg ; letaszíták a tar- 
dkláról, — a föld zúzta agyon ; befalazták, — az 
vesztette el. Ki volt az, ki legelőbb azon gondolatra 
logy a halálnak, a bűnök büntetésének emberi ala- 
[jon? Ki teremtett legelőször embereket, kikQek neve 
b, hivatása életoltás, kikkel egy város árkain belől 
irtózik a nép ? 

A hóhér ki van zárva az emberek köréből. 

Ki szeretné őt maga mellett látni? A bűnök büntetését. 
Az eleven halált? . . . 

A hóhérnak fia is hóhér. Mi is lehetne egyéb. A szo- 
morú hivatal apáról fiúra száll. Bele kell születni, benne 
kell meghalni. 

Pest egyik legdíszesebb utczájában van egy csínos eme- 
letes ház, sok lakó van benne, mindenféle rendű és rangú 
emberek. A házi urat egyik sem ismeri, a házmester nem 
mondja meg annak nevét . . . Ha tudnák, hogy az a bakó 
háza! 

Még két háza van azonkívül Pesten, mindenik csinos, 
emeletes. 

A pesti bakó gazdag ember. 

Többször találkoztam itt laktomban egy különös szo- 
morú öreg emberrel, ősz volt, mint egy galamb, haja» 
bajusza hófehér, s minden vonásán valami oly szokatlan 
szomorúság, a minek az ember nem talál nevet, úgy hogy 
midőn másodszor találkoztam vele, eszembe jutott, hogy 
már egyszer láttam valahol, pedig nagy városban az ember 
nem igen szokta egymást észrevenni. — Egyszer meg. 
mondta valaki, hogy azon szomorú ősz ember a hóhér- 
A legnevezetesebb hóhér az országban. 

Ö nem született hóhérnak, apja nem volt az. Sok ideig 
élt, mint tisztességes kereskedő, midőn egymásután követ- 
kezett balesetek hirtelen megfoszták hosszú, fáradságos 
évek alatt szerzett vagyonától. Ekkor elment a franczia 
háborúba, mint markotányos. 

Oda volt, míg az egyesült seregek Parist elfoglalták, s 
mikor visszajött, szorgalomgyűjtött vagyona helyébe új 
kincseket hozott, mik az elvesztetteket tízszeresen múlták 
fölül. 

De az új kincsekkel új szenvedélyeket is szerze, mik 
néhány év alatt ismét mindenéből kipusztíták. Ekkor meg- 
szerette előde leányát, a pesti bakóét. A szerelem min- 

denható, azzá teremti az embert, a mivé akarja, belőle 
bakót teremtett. 

Nejének atyja beavatta vejét műtitkaiba s nem sokára 
Fehérvárott egy híres rablót ítéltek halálra, kinek népi 
neve volt « görbe orrú Ferke ». Ezen kellett első próbáját 
tenni az új hóhér-legénynek. 

A rabló nagy magas férfi volt, híres neves zsivány három 
vármegyében, fekete szakálla leért az övéig, s merész arcza 
nagy sas-orrával egy festő mintájául szolgálhatott volna. 

A rabló a vesztőhelyen épületes beszédet tartott az össze- 
gyűlt néphez, inté a szülőket, a kik jelen voltak, hogy 
gyermekeiket neveljék istenfélelemben, s okuljanak az ő 
szomorú sorsából, az új bakó pedig egy csapással úgy le- 
ütötte fejét, hogy a néző közönség villanni sem látta a pal- 
lost, csak azt látta, a mint a vér fölugrott. 

Mind a rabló beszéde, mind a bakó művészete tökélete- 
sen megnyerte a közönség tetszését, két hétig csak ő róla 
beszéltek s azontúl az új bakó híre meg volt alapítva . . . 

A múlt évben már ősz, aggott ember volt a bakó. — 
Hogy tudott így megőszülni ? 

Ö volt az, ki a szabadságharcz martjnrjait kivégezé, — 
valamennyit. 

Azóta még szomorúbb lett. Napról-napra pusztult, fogyott. 
Nem sokára meg is halt bele. 

Egyetlen leánya maradt. Soha sem lakott az apai ház- 
nál. Nem tudott apjával beszélni ... Ki tudná megcsó- 
kolni azt a kezet, mely irgalmat nem osztott soha, csak 
halált, csak büntetést ? Megürült hivatala nem maradt soká 
betöltetlen. Többen folyamodtak érte, mint egy megürült 
püspökségért. 

Az emberek czivilizálódnak. 

